VERNS ŽILS

ŽANGADA- ASTOŅSIMT JŪDŽU PA AMAZONI

ŽILS VERNS

ŽANGADA

PIRMĀ DAĻA

I

MEŽU UZRAUGS

MVVFJVCDKTJJELUIJPERVCOSPDZVJVERCCOVEU FEFVDDNIBZBRRAMHUNCDPVERCPBVAAMAUSZDUB PRZLOBELCGGANLAVGAUDNDIFEDMCFFSLADPFLZM ABIJBHHUSJZTZTUKDSBCZJEMMZJTRTCGRPMEPCNT GMPCTUUENVCZMBTCZZDPGGAJHVHFTJVSHANTA DRCDJRTZKJTDADKAASEPUIBNTVVFKDCLGTJJMHU PPDVLCVMLIFKTVTEUCPTZMGCSTVILVABBBLUBPAD BCZEATUVJHD.

Cilvēks, kurš turēja rokās dokumentu ar šo dīvaino burtu savirknē jumu, uzmanīgi to pārlasījis, iegrima domās.

Dokumentā bija gandrīz simts šādu vārdos nesadalītu rindkopu. Acīm redzot, tas bija rakstīts pirms daudziem gadiem, jo uz biezā, neizprotamajām zīmēm klātā papīra laiks bija atstājis dzeltenīgas pēdas.

Pēc kāda principa burti sakopoti? To paskaidrot varēja vienīgi šis cilvēks. Patiesi, ar šifrētu rakstu ir gluži kā ar modernu seifu — abiem jāpieiet līdzīgā veidā. Būtu jāizmēģina miljoniem kombināciju, ja lūkotu atrast šifra atslēgu, taču šīs mīklas uzminējumam viena cilvēka dzīves nepietiktu. Lai atslēgtu seifu, jāzina «parole»; lai izlasītu kriptogrammu, nepieciešams šifrs. Un tieši tāpēc, kā vēlāk redzēsim, par spīti visatjautīgākajiem minējumiem, turklāt apstākļos, kad atrisinājumam būtu ļoti svarīga nozīme, dokumenta tekstu atšifrēt neizdevās.

Vīrs, kas nupat pārlasīja dokumentu, bija vienkāršs mežu uzraugs.

Brazīlijā par mežu uzraugiem dēvē policijas aģentus, izbēgušo nēģeru ķērājus. Tāds amats tur minēts kopš 1722. gada. Tolaik doma par verdzības atcelšanu varēja ienākt prātā tikai retam filantropam. Pagāja vairāk nekā gadsimts, līdz civilizētā pasaule to atzina un sāka īstenot. Šķiet, ka cilvēkam nav dabiskāku tiesību kā tiesības būt brīvam, neatkarīgam, un tomēr vajadzēja aizritēt gadu tūkstošiem, iekams šo cēlo domu iedrošinājās pasludināt dažas tautas.

Mūsu stāstā attēloto notikumu laikā, 1852. gadā, Brazīlijā vēl bija verdzība un līdz ar to arī vergu mednieki — mežu uzraugi. Pilnīgu verdzības atcelšanu šeit joprojām kavēja īpaši ekonomiskie apstākļi; taču vergiem jau bija tiesības izpirkties, un viņu bērni jau dzima brīvi. Tātad tuvojās diena, kad šajā brīnišķīgajā zemē, kuras platība līdzinās trim ceturtdaļām Eiropas, starp desmit miljoniem iedzīvotāju vairs nebūs neviena verga.

Bez šaubām, drīzumā bija lemts izzust arī mežu uzraugiem, tāpēc atalgojums par bēgļu notveršanu tika krietni samazināts. Un, ja gadiem ilgi, kamēr vien šī nodarbošanās bija pietiekami ienesīga, par vergu ķērājiem līga tikai daždažādi avantūristi, galvenokārt brīvlaistie un dezertieri, kuri nepelna cieņu, tad pats par sevi saprotams, ka tagadējie mežu uzraugi varēja būt vienīgi pēdējie salašņas no sabiedrības padibenēm, un droši vien arī vīrs, kurš lasīja dokumentu, neviena neieredzētajai mežu policijai godu nedarīja.

Torress — tā viņu sauca — nebija ne metiss, ne indiānis, ne arī nēģeris, kā vairums viņa. darba biedru; viņš bija baltais, pēc izcelsmes brazīlietis, guvis mazliet vairāk izglītības, nekā viņa pašreizējai profesijai nepieciešams. Taču viņš nepiederēja pie deklasētajiem, kādi nereti sastopami Jaunās Pasaules tālajos apgabalos, un, ja toreizējais brazīliešu likums, kas mulatiem un vispār dažādiem jaukteņiem liedza ieņemt zināmus amatus, attiecās arī uz Torresu, tad ne jau izcelsmes, bet tikai viņa grēku dēļ.

Turklāt Torress vairs neatradās Brazīlijā. Pārgājis pār robežu, viņš jau dažas dienas klīda pa Peru mežiem, kuri ieskauj Amazones augšteci.

Torress bija aptuveni trīsdesmit gadus vecs spēcīgs, stalts vīrs; ja visai nekārtīgais dzīves veids nebija kaitējis viņa izskatam, par to viņš varēja pateikties savai neparasti sīkstajai izturībai un dzelzs veselībai.

Viņš bija vidēja auguma, plecīgs, asiem sejas vaibstiem, drošu, nosvērtu gaitu, svelmainajā tropu saulē iedegušu seju ar biezu, melnu bārdu. Dziļi iegrimušās acis zem kopā saaugušajām uzacīm meta zibenīgus, taču vēsus skatienus, kuri pauda iedzimtu nekaunību. Arī tad, ja Torresa seja karstajā klimatā nebūtu paguvusi pārklāties ar bronzas brūnumu, tajā nekad nemanītu ne mazākā pietvīkuma, drīzāk tajā varēja saskatīt kādu ļaunu vaibstu, kas to izķēmoja.

Torress, kā jau džungļu klaidonis, bija ģērbies ļoti vienkārši. Viņa drēbes bija pamatīgi novalkātas; galvā — šķībi uzmaukta ādas platmale. Apģērba veselāko daļu veidoja rupjas vilnas auduma bikses garu, stipru zābaku stulmos sabāztiem galiem. Noplucis, dzeltenīgs apmetnis — pončo — neļāva saskatīt, kas palicis pāri no svārkiem un kāda reiz bijusi veste uz krūtīm.

Lai vai kā, taču todien, 1852. gada 4. maijā, mūsu dēkainis bija vai nu gluži vienkārši pārāk iedziļinājies dokumentā, no kura nenovērsa acu, vai arī, bieži klejodams Dienvidamerikas mežos, pārāk saradis ar apkārtnes skaistumu, lai pievērstu tam īpašu uzmanību. Patiesi — nekas te neizraisīja viņa interesi: ne pērtiķu bļauru skaļās klaigas, kuras Sentilers3 pareizi salīdzinājis ar meža cirtēju cirvju klaudzieniem, ne klaburčūskas aprautā klaboņa — tiesa, šī čūska nav visai agresīva, toties tā ir ārkārtīgi indīga —, ne spalgais ragainā krupja brēciens — šis radījums pretīguma ziņā ieņem pirmo vietu starp abiniekiem — un pat ne maurojošās vardes skaļais bass, tiesa, ar vērsi šī varde nespēj mēroties augumā, toties balss skaļumā droši var sacensties.

No visiem apdullinošajiem trokšņiem, kuri it kā saplūda vienā kopīgā Jaunās Pasaules džungļu balsī, Torress neko nedzirdēja. Atlaidies varena pao ferro [3] pakājē, viņš pat neapbrīnoja tā augstos zaru žuburus un tumšo stumbru; šis metāliski cietais koks indiāņu ieročos un darba rīkos aizstāj dzelzi. Nē! Mežu uzraugs, iegrimis domās, grozīja rokās dīvaino dokumentu. Ar tikai viņam zināma noslēpumaina šifra palīdzību viņš atklāja katra burta īsto nozīmi; lasot un pārbaudot šā vienīgi viņam saprotamā raksta jēgu, Torresa seja sašķiebās ļaunā smīnā.

Viņš pusbalsī atļāvās pateikt dažus vārdus, kurus neviens tāpat Peru mežu biezoknī nenoklausītos, turklāt neviens tos nespētu iztulkot.

—    Paskat, — Torress noteica, — te ir simts skaidri uzrakstītu rindiņu, un cilvēks, kuram tās nozīmētu ļoti daudz, man zināms. Šis vīrs ir bagātnieks. Raksts izšķir viņa dzīvības vai nāves jautājumu, bet par dzīvību vienmēr jāmaksā dārgi.

Torress alkatīgi vērās dokumentā.

—    Ja rēķina kaut vienu kontoreisu2 par katru pēdējā teikuma vārdu, sanāk krietna summiņa! Šim teikumam ir vērtība! Tas izteic visa dokumenta saturu. Te dalībnieki minēti īstajos vārdos. Bet, lai tekstu izlasītu, tas vispirms jāsadala teikumos, un, kaut arī to kāds izdarītu, neviens tomēr nesaprastu raksta īsto jēgu.

Apklusis Torress pie sevis sāka skaitīt.

—   Četrdesmit četri vārdi! — viņš iesaucās. — Tātad četrdesmit četri konto! Ar tādu summu iespējams dzīvot Brazīlijā vai Amerikā, dzīvot, kur vien vēlas, turklāt neko nedarot! Bet ja tikpat daudz saņemtu par visa dokumenta katru vārdu? Tad man pienāktos simtiem konto! Tūkstoš velnu! Manās rokās vesela bagātība, un es būtu pēdējais nelga, ja neprastu to izmantot!

Šķita, ka Torress jau aptausta milzu vērtības un sažņaudz pirkstos zelta monētu veltnīšus.

Tad pēkšņi viņa domas pievērsās citam.

—    Beidzot! — viņš iesaucās. — Es tuvojos mērķim un nebūt nenožēloju grūto ceļojumu, kas mani atveda no Atlantijas krastiem līdz Amazones augštecei. Šis cilvēks taču varēja aizbraukt no Amerikas, apmesties kaut kur tālu, otrpus jūras, — un kā tad es viņu dabūtu rokā? Taču nē! Viņš ir tepat, un, uzkāpis vienā no koku galotnēm, es saredzētu māju, kurā viņš dzīvo kopā ar ģimeni.

Tad Torress atkal drudžaini satvēra papīra lapu un, vicinādams to gaisā, turpināja:

—    Šovakar pat būšu klāt! — viņš teica. — Jau šodien viņš uzzinās, ka no šā dokumenta atkarīgs viņa gods un dzīvība. Un, ja viņu interesēs šifrs, kas ļauj tekstu izlasīt, — nu, tad lai atver maku! Ja vien man labpatiks, viņš samaksās man ar visu savu mantu, tāpat kā maksātu ar asinīm. Ak, tūkstoš velnu! Mans cienījamais draugs no mežu policijas, uzticēdams man šo rakstu un tā noslēpumu, izstāstīdams, kur meklējams viņa kādreizējais darba biedrs, un nosaukdams vārdu, ar kuru šis cilvēks jau gadiem ilgi slēpjas, nespēja ne iedomāties, ka padarīs mani bagātu.

Vēlreiz ieskatījies nodzeltējušajā lapelē, Torress rūpīgi to salocīja un noslēpa drošā vietā — metāla kārbiņā, kas viņam bija reizē arī naudas maks.

Ja šajā kārbiņā, "kas nebija lielāka par cigarešu etviju, sagāja visa Torresa bagātība, tad, atklāti sakot, neviens gan visā plašajā pasaulē viņu neuzskatītu par bagātnieku. Kārbiņā glabājās dažādu kaimiņvalstu zelta monētas: divi Kolumbijas Savienoto Štatu dubultkondori, katrs apmēram simt franku vērtībā, līdzīgas vērtības Venecuēlas bo- livāri, divreiz lielāka Peru solu summa, daži Čīles eskudo, augstākais, piecdesmit franku vērtībā, un vēl šāda tāda sīknauda. Kopā tur bija monētas pāri par piecsimt franku vērtībā, taču Torress justos diezgan neveikli, ja kāds viņam vaicātu, kur un kādā veidā šī nauda iegūta.

Skaidrs bija viens — pirms dažiem mēnešiem, pēkšņi pametis mežu uzrauga posteni Paras provincē, Torress devās uz augšu pa Amazones baseinu un, šķērsojis Brazīlijas robežu, nonāca Peru teritorijā.

Starp citu, šā dēkaiņa iztikai daudz naudas nevajadzēja. Kādi tad bija viņa izdevumi? Dzīvoklis nemaksāja neko, drēbes tāpat. Ar pārtiku viņu nodrošināja mežs, bet ēdienu viņš gatavoja pats bez jebkādiem izdevumiem, kā jau visi mežu klaidoņi. Dažu reisu viņam pilnīgi pietika, lai kādā misijā vai lauku ciematā nopirktu tabaku, tikpat daudz vajadzēja degvīnam, lai piepildītu blašķi. Ar dažām monētām kabatā Torress veica lielus ceļa gabalus.

Iebāzis papīra lapu hermētiski noslēdzamajā metāla kārbiņā, Torress to vairs nepaslēpa kabatā zem apmetņa, bet pārliekā centībā paglabāja dobumā starp koka saknēm, pats nolikdamies turpat blakus pagulēt.

Par šo nepiesardzību gandrīz nācās dārgi samaksāt.

Laiks bija ļoti tveicīgs. Smagais gaiss šķita kā sastindzis. Ja tuvējā ciemata baznīcas tornī būtu pulkstenis, tas tagad nozvanītu otro pēcpusdienas stundu un vējš skaņas aiznestu līdz Torresam, kurš gulēja ne vairāk kā divas jūdzes no baznīcas.

Taču pulkstenis viņu, protams, neinteresēja. Orientēdamies pēc saules augstuma, Torress, kā parasts, puslīdz precīzi noteica laiku. Viena paša dēkaiņa rīcības plānam nav nepieciešama militāra precizitāte. Viņš brokasto vai pusdieno, kad iegribas vai kad rodas izdevība paēst. Un aizmieg, kur pagadās, ja uzveic miegs.

Ja galds viņam ne vienmēr klāts, tad gulta dziļi meža biezoknī kāda koka pavēnī allaž gatava. Torress nealka ērtību. Visu rītu nosoļojis pa mežu un tagad mazliet iekodis, viņš juta vajadzību atpūsties- Pāris stundu nosnaudies, viņš atkal būs spējīgs doties tālāk. Un tāpēc, ērtāk atlaidies zālē, klaidonis gatavojās iemigt.

Taču šis vīrs nepiederēja pie tiem, kas bez zināmas iepriekšējas sagatavošanās uzreiz ļaujas miegam. Vispirms viņš mēdza iemest pāris malku stiprāka dzēriena, pēc tam — uzpīpēt. Degvīns rosinot smadzeņu darbību, bet tabakas dūmi lieliski savijas ar miglainiem sapņiem. Tāda vismaz bija viņa pārliecība.

Ieņēmis pāris malku šīs dziras, Torress saskaloja blašķi un ar nožēlu konstatēja, ka tā gandrīz jau tukša.

Torress aizkūpinaJa pīpi.

— Jāpapildina, — viņš gluži vienkārši nolēma.

Tad, izvilcis no kabatas īsu, no koka saknes darinātu pīpi, piebāza to ar stipri kodīgu senas petēna šķirnes Brazīlijas tabaku; Francijā šo tabaku ievedis Niko [6], kuram arī jāpateicas par šā visienesīgākā un izplatītākā nakteņ- auga ieviešanu.

Sai tabakai nebija nekā kopīga ar moderno pirmās šķiras skaferlati, ko ražo franču fabrikās, bet Torress šai jautājumā, tāpat kā daudzos citos, nebija izvēlīgs. Viņš uzšķīla uguni, aizdedza mazliet lipīgās vielas, tā saucamās skudru posās, kuru izdala īpaši plēvspārņi, un aizkūpināja pīpi.

Pēc desmitā dūma viņa acis aizvērās, pīpe izslīdēja no rokām un viņš aizmiga, pareizāk sakot, iegrima nemaņai līdzīgā snaudā, ko gan nevarētu nosaukt par īstu miegu.

II

ZAGLIS UN APZAGTAIS

Torress bija nogulējis apmēram pusstundu, kad zem kokiem kaut kas iečabējās. Tie šķita viegli soļi, it kā kāds uzmanīgi lavītos basām kājām, lai neviens nesadzirdētu. Piesargāties no jebkuras aizdomīgas tuvošanās, tas būtu pirmais, ko mūsu klaidonis iesāktu, ja negulētu. Bet tik tikko jaušamais troksnis nespēja iztraucēt viņa miegu, un nezināmais varēja nemanīts pienākt desmit soļu attālumā no koka, zem kura gulēja Torress.

Nāca nevis cilvēks, bet pērtiķis guariba.

No visiem Augšamazones džungļos bieži sastopamajiem tvērējastes pērtiķiem — graciozajiem sahuasiem, ragainajiem sapažū, pelēkspalvainajiem monām un vaikstīga- jiem saguīniem, kuri šķiet uzlikuši maskas, — guariba nenoliedzami ir pats savdabīgākais. Saticīgs un nebūt ne ļauns, ar ko tas atšķiras no niknā, nejaukā mukuras, guariba ir sabiedrisks un labprāt dzīvo barā. Monotonas balsis, kas atgādina baznīcas kora dziedāšanu, jau pa gabalu vēstī šo dzīvnieku tuvošanos. Kaut arī guariba nav plēsīgs, tomēr uzbrukt tam bīstami. Katrā ziņā, kā tālāk redzēsim, aizmidzis ceļotājs, kuru tādā bezpalīdzīgā stāvoklī pārsteidz šis pērtiķis, ir zināmā mērā apdraudēts.

Guariba, ko Brazīlijā dēvē arī par barbado \ ir liels dzīvnieks. Vingrie, stiprie locekļi liecina, ka šim zvēram, kas tikpat veikls uz zemes, kā koku zaros meža milzeņu galotnēs, spēka netrūkst.

Bet šoreiz guariba virzījās uz priekšu piesardzīgi, sīkiem solīšiem. Tas meta skatienus gan pa labi, gan pa kreisi un nemierīgi kustināja asti. Šos pērtiķu cilts pārstāvjus daba apveltījusi četrām rokām, kuru dēļ tos dēvē par četrro- čiem, turklāt izrādījusi tiem vēl lielāku dāsnumu, piešķirdama arī piekto «roku» — asti, kuras galiņam piemīt tvertspēja, gluži tāpat kā rokām.

Vicinādams pamatīgu zarainu rungu, kas pērtiķa stiprajās ķetnās varēja kļūt par bīstamu ieroci, guariba klusītiņām tuvojās aizmigušajam. Pērtiķis droši vien pirms brītiņa bija pamanījis koka pakājē guļošo cilvēku, kura miers, protams, mudināja aplūkot gulētāju tuvāk. Un tā, mazliet vilcinādamies, guariba devās uz priekšu, līdz beidzot apstājās trīs soļu attālumā no Torresa.

Guaribas spalvainā sēja sašķiebās grimasē, atklādama asus, ziloņkaula baltus zobus, zvērs draudoši savicināja rungu, kas mežu uzraugam nesolīja neko labu.

Bez šaubām, Torresa izskats guaribam neiedvesa simpātijas. Iespējams, ka zvēram bija īpaši cēloņi ienīst šo cilvēku dzimtas pārstāvi, kas nejauši neaizsargāts gadījies ceļā. IespējamsI Kā zināms, daži dzīvnieki ilgi neaizmirst nodarītās pārestības, tātad varbūt arī šis perināja sevī naidu pret meža klaidoņiem.

Jāpiebilst, ka vietējiem iedzīvotājiem, it īpaši indiāņiem, lai vai kādas sugas pērtiķi ir iecienītākais medījums un viņi tos medī ar īstu Nimroda dedzību ne vien izpriecas, bet arī gardās gaļas dēļ.

Ja nu arī guariba netaisījās stāties mednieka lomā, ja neaizmirsa, ka pēc dabas ir zālēdājs, un nekāroja mežu uzraugu aprīt, tomēr šķita, ka tas nolēmis vismaz izrēķināties ar vienu no saviem sensenajiem naidniekiem.

Tāpēc, labu brīdi nopētījis gulētāju, guariba sāka lodāt ap koku. Zvērs virzījās ļoti lēnām, aizturētu elpu, taču tuvojās aizvien vairāk. Kustības bija draudīgas, sejas izteiksme nežēlīgi ļauna. Nekas nebūtu vieglāk kā nosist mierīgi guļošo vīru ar vienu rungas belzienu, un tajā brīdī Torress patiesi bija par matu no nāves.

Varbūt Torress rīkojās neuzmanīgi, novietodams kārbiņu ar dokumentu un visu savu bagātību turpat blakus zem koka saknēm, taču šī neuzmanība šoreiz izglāba viņa dzīvību.

Saules stars, izspraucies cauri zariem, pārslīdēja pār kārbiņu, un tās gludā, spožā metāla virsma pavizēja kā spogulis. Pērtiķis ar šai sugai raksturīgo nepastāvību acumirklī tika iztraucēts.

Guariba — ja vien dzīvnieks vispār spēj domāt — pēkšņi mainīja nodomu. Noliecies, pacēlis kārbiņu, pērtiķis dažus soļus atkāpās un, turēdams to pie acīm, itin pārsteigts grozīja rokās un pētīja, kā tā spulgo saules staros. Iespējams, ka vēl vairāk guaribu pārsteidza monētu šķinda lādītē. Tāda mūzika dzīvnieku apbūra. Tieši kā gra- bulītis bērna rokās. Tad pērtiķis pielika kārbiņu pie mutes — un viņa zobi noskrapstēja, slīdot pār metālu, taču lādīti pārkost zvērs nemēģināja.

Guariba droši vien šķita atradis kādu neparastu augli, viscaur mirdzošu milzu mandeli ar brīvi lēkājošu kauliņu zem čaumalas. Bet, kaut arī pērtiķis savus maldus drīz vien noskārta, viņam ne prātā nenāca kārbiņu aizmest. Gluži otrādi, vēl ciešāk sažņaudzis to kreisajā rokā, zvērs aizmeta rungu, kas krītot notrieca kādu nokaltušu zaru.

No trokšņa iztrūcies, Torress, allaž radis būt cīņas gatavībā un spēji pamosties no miega, vienā rāvienā veikli pielēca kājās.

Viņš uzreiz saprata, kas stāv viņa priekšā.

—    Guariba! — mežu uzraugs iekliedzās.

Un, satvēris blakus nolikto mačeti, Torress nostājās aiz- sargpozīcijā. Ieraudzījis, ka gulētājs piecēlies, pērtiķis nobijies nekavējoties atkāpās, jo lielā dūša acumirklī saplaka, un tad ar pāris lēcieniem zvērs ātri nozuda kokos.

—   Pēdējā brīdī! — Torress iesaucās. — Nelietis mani būtu nogalinājis bez liekām ceremonijām.

Pēkšņi Torress atkal pamanīja pērtiķi, kas, apstājies soļu divdesmit tālāk, noskatījās viņā un, grozīdams rokās dārgo kārbiņu, it kā ņirgādamies šķobīja ģīmi.

—    Blēdis! — Torress atkal iekliedzās. — Viņš mani nav nogalinājis, toties izdarījis ko ļaunāku — apzadzis!

Torresam nerūpēja tas, ka visa viņa nauda atrodas

Torress ar jauniem spēkiem vajaja gualibu.

kārbiņā, viņš galvenokārt uztraucās noglabātā dokumenta dēļ, jo tā zaudējums galīgi sagrautu viņa ieceres.

—    Tūkstoš velnu! — dēkainis iesaucās.

Tad, gribēdams par katru cenu atgūt nolaupīto, metās pērtiķim pa pēdām.

Viņš skaidri zināja, ka panākt veiklo dzīvnieku nebūs viegli. Pa zemi tas skrien pārāk ātri, kokos rāpjas un lec pārāk augstu. Skrējienā vai lidojumā no zara uz zaru to varētu apturēt vienīgi labi tēmēta lode, bet Torresam nebija šaujamā. Medību nazis un enšada noderētu vienīgi tad, ja viņš guaribu panāktu.

Torress acumirklī saprata, ka pērtiķi izdosies notvert tikai ar viltu. Tātad gudrais dzīvnieks būs jāpārspēj viltībā. Vajadzēja apstāties, noslēpties aiz kāda koka, nozust biezoknī, lai pērtiķi aizkavētu vai liktu tam griezties atpakaļ: tas bija vienīgais, ko atlika mēģināt. Atsākdams vajāšanu, Torress tā arī rīkojās; taču, viņam nozūdot, pērtiķis pacietīgi gaidīja, kad viņš atkal parādīsies, un šis manevrs Torresu tikai lieki nogurdināja.

—    Sasodītais guariba! — pēc brītiņa viņš iesaucās. — Tādā veidā es itin neko nepanākšu, bet nelietis mani aizvilinās atpakaļ pie Brazīlijas robežām. Kaut nu būtu nometis kārbiņu zemē! Bet kas to deva! Šķindošās zelta monētas pērtiķi uzjautrina. Ak tu, nolāpītais zagli! Kad es reiz tikšu tev klāt…

Un Torress ar jauniem spēkiem vajāja guaribu, kas joprojām veikli izvairījās.

Pagāja vesela stunda, taču nekas nemainījās. Torress neatlaidīgi sekoja dzīvniekam. Kā lai viņš tiek pie bagātības bez svarīgā dokumenta?

Tad Torresu pārņēma dusmas. Viņš lādējās, spēra zemes gaisā, draudēja guaribam. Dzīvnieks kā ķircinādamies atbildēja vienīgi ar ņirdzīgu grimasi, kas vajātāju padarīja vai traku.

Torress atkal metās pērtiķim pakaļ. Viņš aizelsies skrēja, pīdamies garajā zālē, biezajos krūmos, liānu staipekņos, caur kuriem guariba lēca tik veikli kā īsts sporta meistars. Reizēm ceļu aizšķērsoja zālē noslēpušās resnas koku saknes. Torress klupa un atkal cēlās. Beidzot, pats to nemanīdams, sāka kliegt: «Palīgā, palīgā! Ķeriet zagli!» — it kā viņu kāds varētu sadzirdēt.

Galu galā spēki izsīka — un gluži bez elpas cilvēks bija spiests apstāties.

— Tūkstoš velnu! —- viņš norūca. — Dzīties pakaļ izbēgušiem nēģeriem cauri krūmu biezokņiem bija daudz vieglāk. Bet gan es šo nolādēto pērtiķi noķeršu! Neatkāpšos, nekādā ziņā neatkāpšos, kamēr vien kājas mani nesīs, un tad tik mēs redzēsim! …

Manījis, ka mežu uzraugs vairs neseko, guariba apstājās. Zvērs atvilka elpu, kaut gan nebija ne tuvu tā nomocījies kā Torress, kurš aiz noguruma vairs nespēja ne pakustēties.

Grauzdams dažas no zemes izrautas saknes un pa brītiņam žvadzinādams sev pie auss kārbiņu, pērtiķis tā nostāvēja minūtes desmit.

Satracinātais Torress apmētāja dzīvnieku akmeņiem, bet, tā kā viņš tēmēja no liela atstatuma, akmeņi nekādu ļaunumu nenodarīja.

Bija pēdējais laiks kaut ko uzsākt. No vienas puses — turpināt pērtiķa vajāšanu bez jebkādām cerībām uz panākumiem šķita neprāts; no otras — galīgi samierināties ar nejēdzīgo gadījumu, kas izpostīja Torresa ieceres, nozīmētu padoties, turklāt pārāk sāpīgi būtu, ja muļķa dzīvnieks viņu piemānītu un iznerrotu.

Un tomēr Torress saprata, ka, tumsai iestājoties, zaglis bez pūlēm nozudīs, bet viņš, apzagtais, šajā biezoknī nespēs rast ceļu atpakaļ. Sekodams guaribam, viņš bija aizgājis vairākas jūdzes prom no upes krastiem, un vairs nebūtu viegli turp atgriezties.

Torress vilcinājās. Viņš lūkoja mierīgi apsvērt savu stāvokli un, vēlreiz izlamājies, beidzot gandrīz bija ar mieru atteikties no kārbiņas, taču, neviļus atkal iedomājies nolaupīto dokumentu un ar to saistītos nākotnes plānus, nolēma mēģināt vēl pēdējo reizi.

Viņš piecēlās.

Piecēlās arī guariba.

Torress spēra dažus soļus uz priekšu.

Pērtiķis tikpat daudz soļu atkāpās, taču šoreiz biezoknī nenozuda, bet apstājās zem milzīga gumijkoka — šā koka dažādās pasugas plaši izplatītas visā Amazones augšteces baseinā.

Aptvert stumbru ar visām četrām, rāpties augšup akro- bātiskā vai, pareizāk sakot, pērtiķa veiklībā, ar stingro asti ieāķēties pirmajos līmeniskajos zaros četrdesmit pēdu virs zemes — tā lunkanajam guaribam bija tikai rotaļa, kas prasīja dažas sekundes.

Tie bija brazīliešu mednieki.

Apsēdies ērtāk zaros, pērtiķis atsāka pārtraukto maltīti, plūkdams augļus, kuri gadījās pa tvērienam. Atklāti sakot, arī Torresam nebūtu kaitējis iestiprināties un nodzerties, bet — kur nu! Viņa ceļa soma bija gluži saplakusi un blašķe — iztukšota.

Torress tomēr negriezās atpakaļ, bet tuvojās kokam, kaut gan pērtiķis tagad bija daudz nepieejamāks. Nevarēja būt ne domas par rāpšanos kokā — zaglis acumirklī pārlēktu uz blakus koku.

Pērtiķis joprojām žvadzināja pie auss nozagto kārbiņu.

Negantās dusmās Torress apveltīja guaribu lāstiem. Nav izsakāms, kā viņš sodījās. Viņš nosauca pērtiķi gan par metisu, ko katrs baltais brazīlietis uzskatītu par smagu apvainojumu, gan arī par nēģeru un indiāņu jaukteni — kuriboku. Katrā ziņā šajās ekvatoriālajās paralēlēs vēl briesmīgākus apvainojumus cilvēks cilvēkam nespētu veltīt.

Bet pērtiķis tikai ņirgājās par visu to.

Tad Torress atkal tēmēja uz pērtiķi ar akmeņiem, sprunguļiem, ar visu, kas vien gadījās pa rokai. Vai viņš tiešām cerēja guaribu ievainot? Nē! Viņš vienkārši vairs pats neapjēdza, ko dara. Vārdu sakot, dusmas par savu nevarību galīgi laupīja viņam saprātu. Varbūt viņš brīdi cerēja, ka, guaribam pārlecot no zara uz zaru, kārbiņa nevilšus izslīdēs vai arī, lai nepaliktu vajātājam parādā, zvērs pēkšņi sviedīs ar to viņam pa galvu? Nekā nebija! Pērtiķis, gribēdams kārbiņu paturēt, cieši saņēmis to ar vienu roku, pārvietojās, izmantodams pārējās trīs.

Pagalam izmisis, Torress beidzot nolēma izbeigt neveiksmīgos mēģinājumus un atgriezties pie Amazones, te pēkšņi izdzirda balsis. Nudien! Tie bija cilvēki.

Soļus divdesmit no tās vietas, kur stāvēja mežu uzraugs, kāds runāja. Vispirms Torress lūkoja noslēpties biezajos krūmos. Aiz piesardzības viņš nevienam negribēja rādīties, iepriekš neizpētījis, ar ko būs darīšana.

Satraukts viņš, ziņkārīgi ieklausīdamies, stāvēja, līdz negaidot atskanēja šāviens.

Tam sekoja kliedziens, un pērtiķis, nāvīgi ievainots, smagi nogāzās zemē, neiziaizdams no rokām Torresa kārbiņu.

— Velns parāvis! — mežu uzraugs iesaucās. — Šī lode nāca tieši laikā!

Un, vairs nebīdamies, viņš, izlīdis no krūmiem, ieraudzīja zem kokiem divus jaunekļus.

Tie bija brazīliešu mednieki ādas zābakos, vieglās palmu šķiedru pinuma cepurēs, viduklī cieši pieguļošos svārkos, pareizāk sakot, jūrnieku kamzoļos, kas bija daudz ērtāki par nacionālajiem pončo. Pēc sejas krāsas un vaibstiem viegli varēja noteikt, ka viņi ir portugāļi

Abiem bija garās spāņu šautenes, kas mazliet atgādina arābu ieročus, ar tālu un diezgan precīzu trajektoriju; Amazones augšteces mežu iedzīvotāji ar tām prot lieliski rīkoties.

To pilnīgi apstiprināja nule atskanējušais šāviens. No vairāk nekā astoņdesmit pēdu attāluma lode pērtiķi bija trāpījusi tieši galvā. Abiem jaunekļiem pie jostas karājās arī īpaši medību dunči, kurus Brazīlijā dēvē par fokām, ar tām mednieki droši uzbrūk jaguāriem un citiem ne sevišķi bīstamiem, taču šajos mežos bieži sastopamiem plēsoņām.

Šķita, ka šī tikšanās klaidoni neuztrauc, jo viņš steidzās klāt pie nošautā pērtiķa.

Bet arī jaunekļi devās turp un, atrazdamies tuvāk šai vietai, pēc nedaudz soļiem stāvēja aci pret aci ar Torresu.

Mežu uzraugs jau bija pilnīgi savaldījies.

—        Ļoti pateicos, kungi! — paceldams platmali, viņš jautri teica. — Nogalinādami ļauno dzīvnieku, jūs esat man izdarījuši lielu pakalpojumu.

Nesaprazdami, par ko viņi īsti pelnījuši pateicību, abi mednieki vispirms saskatījās.

Torress īsumā paskaidroja notikušo.

—       Jums šķiet, ka esat nogalinājuši tikai pērtiķi, — viņš sacīja, -— patiesībā jūs nošāvāt zagli.

—        Ja esam jums palīdzējuši, — jaunākais mednieks atbildēja, ■— tad, ticiet man, tas notika, pašiem nezinot… Un tomēr ļoti priecājamies, ka esam jums pakalpojuši.

Un, dažus soļus atkāpies, jauneklis noliecās pie pērtiķa; no cieši sažņaugtās dūres tikai ar mokām izdevās izvilkt kārbiņu.

—    Tas droši vien ir jūsu īpašums? — jauneklis vaicāja.

—       Tieši tā, — Torress atbildēja un, paņēmis kārbiņu, nespēja apspiest atvieglojuma nopūtu.

—       Kuram no jums, kungi, lai pateicos? — mežu uzraugs jautāja.

—          Manam draugam, brazīliešu kara ārstam Manoe- lam, — jauneklis atbildēja.

—          Kaut gan pērtiķi nošāvu es, — Manoels piezīmēja, — taču tu, dārgais Benito, to man parādīji.

—           Tādā gadījumā, kungi, — Torress teica, — man jāpateicas jums abiem — kā Manoela kungam, tā …

—    Benito Garralam, — Manoels pabeidza.

Dzirdot šo vārdu, mežu uzraugam vajadzēja krietni saņemties, lai apspiestu trīsas, it īpaši, kad jauneklis piebilda:

—          No šejienes līdz mana tēva Zoāma Garrala fermai ir tikai trīs jūdzes. Ja vēlaties …

—    Esmu Torress .. — dēkainis stādījās priekšā.

—          Ja jums, Torresa kungs, labpatiktos mūs apciemot, mēs jūs laipni uzņemsim.

—- Nez vai tas būs iespējams, — pārsteigts par necerēto tikšanos, nespēdams izšķirties, ko tagad iesākt, Torress atteica. — Nudien, bīstos, ka ielūgumu nevarēšu izmantot. Notikums, kuru nule atstāstīju, mani stipri aizkavējis … Steigšos atpakaļ uz Amazoni… Ceru aiziet līdz pat Paras provincei…

—          Ak tā, Torresa kungs, — Benito atsāka, — bet var gadīties, ka mēs šai ceļā tiekamies, jo visā drīzumā turp pošas arī mans tēvs ar ģimeni.

—          Tiešām? — Torress dzīvi iesaucās. — Jūsu tēvs grib doties pāri Brazīlijas robežai? …

—          Jā gan, turklāt vairāku mēnešu ceļojumā, — Benito atbildēja. — Katrā ziņā mēs lūkosim viņu uz to pierunāt. Vai nav tiesa, Manoel?

Manoels piekrītoši pamāja.

—           Lai notiek, kungi, — Torress teica. — Patiesi var gadīties, ka mēs vēl ceļā sastopamies. Diemžēl šobrīd nespēju pieņemt jūsu ielūgumu. Taču sirsnīgi pateicos un uzskatu sevi par divkāršu parādnieku.

To pateicis, Torress atsveicinājās no jaunekļiem, kuri devās atpakaļ uz mājām.

Palicis stāvot, Torress viņos noraudzījās. Kad abi bija nozuduši, viņš nomurmināja:

—          Skat, ko! Viņš dosies pāri robežai! Lai tik dodas! Tā viņš vēl vairāk būs manos nagos! Laimīgu ceļa vēju, Zoām Garral!

Un tad mežu uzraugs pa visīsāko ceļu, kas veda uz Amazones kreiso krastu, ātri nozuda meža biezoknī.

III

GARRALU ĢIMENE

Ikitosas ciemats atrodas Amazones kreisajā krastā, gandrīz uz septiņdesmit ceturtā meridiāna, piecdesmit piecas jūdzes rietumos no Brazīlijas robežas, kur lielās upes gultne šķir Peru no Ekvadoras un vēl joprojām tiek saukta par Maranjonu.

Ikitosu, kā jau visas Amazones baseina pilsētiņas, ciematus vai miestus, dibinājuši misionāri. Līdz 1817. gadam Ikitosas cilts indiāņi, zināmu laiku būdami vienīgie šā apgabala iedzīvotāji, bija apmetušies zemes vidienē, patālu no upes. Taču reiz pēc vulkāna izvirduma, kad apkaimē izsīka visi avoti, viņi bija spiesti pārcelties uz Maranjonas kreiso krastu. Drīz šī cilts sajaucās ar piekrastes joslā dzīvojošajiem tikunas un omagas cilts indiāņiem, un tagad Ikitosā dzīvo dažādi jaukteņi, turklāt vairākas spāņu un divas trīs metisu ģimenes.

Četri desmiti nožēlojamu zaru būdu, kas tikai salmiem klāto jumtu dēļ uzskatāmas par cilvēku mītnēm, — lūk, viss ciemats; starp citu, tas atrodas ļoti gleznainā vietā — nelielā plato, pēdu sešdesmit virs upes. Uz ciematu ved kāpnes no šķērsām saliktiem baļķiem, taču no lejas ceļinieku acīm ciemats nav saskatāms, tāpēc ka trūkst perspektīvas. Uzkāpis augšā, ceļotājs nonāk pie viegli pārejama liānu stīgām apvītu krūmu un kokveida augu dzīvžoga, virs kura šur tur slejas banānkoku un slaidu, graciozu palmu lapotnes.

Tolaik Ikitosas indiāņi staigāja gandrīz kaili, un jādomā, ka šī mode tur pastāvēs vēl ilgi. Tikai spāņi un metisi, kuri pret tumšādainajiem iezemiešiem izturējās nicinoši, valkāja kreklus, vieglas kokvilnas bikses un salmenīcas. Ciemata ļaudis bija diezgan trūcīgi, viņi satikās reti un pulcējās vienīgi tad, kad misijas zvans aicināja uz dievkalpojumu laika zoba sagrauztā namiņā, kas noderēja par baznīcu.

Bet, ja Ikitosas ciematā dzīves apstākļi bija gandrīz pirmatnēji, tāpat kā Augšamazones ciematu lielākajā daļā, tad, ejot gar to pašu krastu nepilnu jūdzi uz leju, jūs nonāktu bagātā muižā, kur dzīve ritēja ar visiespējamāko komfortu.

Ikitosa.

Tā bija Žoama Garrala ferma, uz kurieni devas abi jaunekļi pēc tikšanās ar mežu uzraugu.

Šī ferma, lauku saimniecība vai, lietojot vietējo nosaukumu, fazenda, celta pirms daudziem gadiem vienā no Amazones līčiem pie piecsimt pēdu platās Naneijas grīvas, bija pilnā plaukumā. Fazendas lauki stiepās veselu jūdzi uz ziemeļiem gar Naneijas labo krastu un tikpat tālu uz austrumiem gar lielo Amazones upi. Rietumos sīkas upītes, Naneijas pietekas, un daži nelieli ezeriņi tos norobežoja no savannas un pļavām, kas tika taupītas ganībām.

Tieši šeit 1826. gadā — divdesmit sešus gadus pirms stāstā attēloto notikumu sākuma — Žoāms Garrals pirmoreiz pārkāpa pār fazendas saimnieka mājas slieksni.

Saimnieks — portugālis, vārdā Magaljanss, — pārtika no ienākumiem, ko deva apkārtnes meži, un viņa jaunuzceltās fermas teritorija toreiz nesniedzās tālāk par pus- jūdzi gar upes krastu.

Viesmīlīgs, kā jau vecās paaudzes portugālis, Magal- janss dzīvoja kopā ar meitu Jakitu, kura pēc mātes nāves bija uzņēmusies vadīt saimniecību. Magaljanss bija īsts darbarūķis, sīksts un nenogurdināms, taču viņam trūka izglītības. Savus nedaudzos vergus un duci algotņu indiāņu viņš prata izrīkot, turpretī dažādos tirdzniecības darījumos bija krietni nevarīgāks. Saimnieka nepietiekamo zināšanu dēļ Ikitosas ferma uzplaukt nevarēja, un nemākulīgā tirdzniecība portugāli bija novedusi naudas grūtībās.

Tādos apstākļos divdesmit divus gadus vecajam 2oā- mam Garralam bija lemts tikties ar Magaljansu. Pagalam nomocījies, gluži bez līdzekļiem Žoāms Garrals ieradās šajā zemē. Magaljanss viņu pusdzīvu no bada un noguruma atrada tuvējā mežā. Portugālim bija laba sirds. Nevaicādams, no kurienes svešais nāk, Magaljanss tikai noprasīja, kas viņam būtu pašlaik nepieciešams. Žoāma Garrala novārgusī, taču dižciltīgā, lepnā seja Magaljansu aizkustināja. Piedāvādams pajumti sākumā tikai uz dažām dienām, fermeris jaunekli aizveda savās mājās, lai palīdzētu viņam tikt uz kājām, taču pēc tam šī viesmīlība turpinājās visu mūžu.

Tā Žoāms Garrals nokļuva Ikitosas fermā.

Žoāms bija brazīlietis, bez ģimenes un mantas. Lielas nepatikšanas, viņš teica, likušas viņam pamest dzimteni, lai nekad tur vairs neatgrieztos. Zoāms Garrals lūdza fermas saimnieku netaujāt par smago un nepelnīto nelaimi, kas viņu piemeklējusi pagātnē. Viņš alka sākt jaunu dzīvi, īstu darba dzīvi. Šurp viņš bija devies uz labu laimi, cerēdams iekārtoties kādā fazendā dziļi Peru iekšienē. Puisis bija gudrs un izglītots. Stāja un izskats iedvesa uzticību un liecināja, ka šis cilvēks ir taisns un godīgs. Magaljanss, bezgala savaldzināts, aicināja jaunekli palikt fermā, kur viņa zināšanas varētu aizstāt to, kā trūka cienījamajam saimniekam pašam.

Žoāms Garrals nevilcinādamies piekrita. Pirms tam viņa nodoms bija iestāties darbā seringalā kur čakls strādnieks tolaik pelnīja piecus sešus piastrus dienā un, ja palaimējās, varēja pat kļūt par fermeri. Bet Magaljanss pareizi aizrādīja, ka darba seringalā netrūks tikai kaučuka ievākšanas laikā, proti, dažus mēnešus gadā, un labais atalgojums nenodrošinās stāvokli, pēc kāda tīkoja Žoāms Garrals.

Portugālim bija taisnība. To sapratis, Žoāms Garrals, lieki nekavēdamies, nolēma strādāt fazendā, ziedojot tai visus spēkus.

Magaljansam savu cēlsirdību nevajadzēja nožēlot. Viņa saimniecība zēla. Ar Žoāma Garrala palīdzību drīz vien ievērojami pieauga pa Amazoni uz Paras provinces tirgiem pludināto koku daudzums. Fazenda pamazām paplašinājās un pēc neilga laika sniedzās gar Amazones krastu līdz Naneijas grīvai. Vecā dzīvojamā ēka tika pārbūvēta lieliskā divstāvu mājā, kuru no visām pusēm apņēma gandrīz pilnīgi aizēnota, krāšņumkokos grimstoša veranda; dārzā netrūka mimozu, vīģes koku, bauhīniju un paulīniju, kuru stumbrus klāja pasiflora, koši sārtās bromēlijas un niķīgās liānas.

Tālāk, aiz milzīga krūmāja un kokveidīgu augu biezokņa, slēpās ēku ansamblis, kur dzīvoja fazendas kalpotāji, — tur bija saimniecības ēkas, nēģeru būdas un indiāņu zaru slietņi. No upmalas, kas bija aizaugusi meldriem un dažādiem ūdens augiem, varēja saredzēt tikai saimnieka māju.

Plaša pļava, lagūnu malās rūpīgi attīrīta no krūmiem, bija lieliskas ganības. Lopiem te barības netrūka. Jauns nozīmīgs peļņas avots bija ganāmpulks, kas šajā raženajā

No upmalas varēja saredzēt saimnieka māju.

zemē četros gados pieauga divas reizes, turklāt desmit procentus ienākumu deva kauto lopu ādas un gaļa, no kuras pārtika lopkopji. Izcirtumos dažviet bija sastādītas ma- niokas un kafijas plantācijas. Sāka kultivēt cukurniedres, un drīz vien kļuva nepieciešamas dzirnavas, lai samaltu stiebrus, kurus vēlāk pārstrādāja sīrupā, tafijā un rumā. Vārdu sakot, desmit gados pēc Žoāma Garrala ierašanās Ikitosā fazenda izvērtās par vienu no bagātākajām Amazones augštecē. Jaunā pārvaldnieka prasmīgā saimniekošana un veiksmīgie tirdzniecības darījumi ar katru dienu pavairoja fazendas labklājību.

Taču Magaljansam drīz vien kļuva skaidrs, kam viņam par to jāpateicas. Atmaksādams par nopelniem, portugālis vispirms piešķīra Žoāmam daļu savu ienākumu, bet četrus gadus vēlāk padarīja viņu par savu kompanjonu ar līdzīgām tiesībām un peļņu dalīja uz pusēm.

Saimnieka ieceres gāja vēl tālāk. Viņa meita Jakita, tāpat kā tēvs, klusajā jauneklī, kurš bija iecietīgs pret citiem un stingrs pret sevi, atklāja vērtīgas prāta un sirds īpašības. Meitene Žoāmu iemīlēja; arī Žoāmam nebija vienaldzīgs Jakitas krietnais raksturs un daiļums, tomēr šķita, ka aiz lepnuma vai kautrības viņš pat nedomā lūgt meitenes roku.

Mainīt savas domas viņu pasteidzināja nelaimes gadījums.

Reiz, kad Magaljanss uzraudzīja darbus mežā, viņu nāvīgi ievainoja krītošs koks. Saimnieku atnesa uz fermu gandrīz nemaņā; jauzdams drīzu galu, Magaljanss paaicināja tuvāk meitu, kas raudot stāvēja pie tēva gultas, un, saņēmis viņas roku, ielika to Žoāma plaukstā, lūgdams jaunekli zvērēt, ka viņš Jakitu precēs.

—    Tu mani padarīji bagātu, — Magaljanss teica, — bet es nespēšu mierīgi nomirt, kamēr ar šo laulību nebūšu nodrošinājis Jakitas nākotni.

—    Palikšu jūsu meitas padevīgs kalps, brālis un aizbildnis, arī nebūdams viņas vīrs, — Žoāms Garrals sākumā iebilda. — Esmu jūsu parādnieks un nekad to neaizmirsīšu. Taču tik lielu maksu, ar kādu gribat atlīdzināt par manām pūlēm, es nepelnu.

Tēvs neatlaidās. Tuvā nāve liedza kavēties, viņš prasīja solījumu, un Žoāms Garrals beidzot piekāpās.

Jakitai bija divdesmit divi gadi, Žoāmam — divdesmit seši. Abi mīlēja viens otru un apprecējās īsi pirms Magal-

Magaljanss paguva dot bērniem savu svētību.

jansa nāves, kad viņš vēl paguva dot bērniem savu svētību.

Un tā 1830. gadā 2oāms Garrals kļuva par jauno Ikitosas fazendas saimnieku, ko ar prieku apsveica visa mājas saime.

Zoāma un Jakitas laulība, šo divu prātu un siržu vienība, solīja tālāku fermas labklājības pieaugumu.

Gadu pēc laulībām Jakita vīram dāvāja dēlu, bet divus gadus vēlāk — meitu. Vecā portugāļa mazbērniem, Benito un Minjai, vajadzēja kļūt par sava vectēva cienīgiem cilvēkiem, Jakitas un Žoāma bērniem — par vecāku cienīgiem pēctečiem.

No mazās Minjas izauga ļoti pievilcīga jaunava. Tālāk par fazendu viņa nekad nebija bijusi. Meitene dzīvoja veselīgā vidē pie krāšņās tropu dabas krūts, un ar vecāku mājās gūtajām zināšanām un audzināšanu viņai pilnīgi pietika. Ko vairāk viņa iemantotu Manausas vai Belemas klostera skolās? Kur ņemtu vēl labākus tikumiskas ģimenes dzīves paraugus? Vai tālu prom no mājām viņas prāts izveidotos smalkāks un sirds — atsaucīgāka? Ja pēc mātes nāves Minjai nebūtu lemts saimniekot fazendā, viņa būtu spējīga strādāt jebkurā citā vietā.

Ar Benito bija savādāk. Tēvs prātīgi sprieda, ka dēlam nepieciešamas pamatīgas un dziļas zināšanas, kādas tolaik bija pieejamas vienīgi Brazīlijas lielākajās pilsētās. Bagātajam fermerim netrūka iespējas dēla labā darīt visu. Benito bija izcili apdāvināts, zinātkārs, apveltīts ar asu prātu un cēlu raksturu. Divpadsmit gadu vecumā zēnu aizsūtīja uz Belemu, kur lielisku pedagogu vadībā tika likti pamati izglītībai, lai ar laiku no viņa izveidotu ievērojamu cilvēku. Benito labi izprata literatūru, zinātni un mākslu. Viņš mācījās tik cītīgi, it kā tēva materiālais stāvoklis liegtu kaut brītiņu sēdēt dīkā. Benito nepiederēja pie tiem, kas uzskata, ka bagātība ļauj dzīvot bez darba. Gluži otrādi, būdams apņēmīgs, godīgs un vīrišķīgs, drosmīgais puisis bija pārliecināts, ka neviens, kas vēlas būt cilvēka vārda cienīgs, nedrīkst atteikties no sava dabiskā pienākuma — darba.

Pirmajos skolas gados Belemā Benito iepazinās ar Ma- noelu Valdesu. Šis Paras tirgotāja dēls mācījās ar Benito vienā institūtā. Līdzīgie raksturi un gaumes abus tuvināja, viņi cieši sadraudzējās un drīz vien kļuva nešķirami.

1832. gadā dzimušais Manoels bija gadu vecāks par Benito. Viņš dzīvoja kopā ar māti, pārtikdams no nelielā mantojuma, ko pēc nāves bija atstājis tēvs. Pabeidzis vidusskolu, Manoels sāka studēt medicīnu. Viņš ļoti cienīja šo cēlo profesiju un karsti vēlējās kļūt par kara ārstu.

Laikā, kad satikām abus draugus, Manoels Valdess, jau saņēmis doktora grādu, bija ieradies dažus mēnešus atpūsties Ikitosas fazendā, kur mēdza pavadīt brīvdienas. Šo jaunekli ar patīkamajām manierēm, cēlo seju, zināmu iedzimtu pašlepnumu, kas viņam lieliski piestāvēja, Žoāms un Jakita uzņēma tikpat kā savu otro dēlu. Ja dēla loma Manoelam ļāva sevi uzskatīt par Benito brāli, tad attiecībās ar Minju tāds pagodinājums šķita nevietā, jo pret meiteni viņš izjuta daudz maigāku pieķeršanos nekā brāļa mīlestība.

1852. gada piektajā mēnesī, kad sākās mūsu stāsts, Žoāmam Garralam palika pilni četrdesmit astoņi gadi. Tveicīgajā klimatā, kas ātri iedragā veselību, par spīti tam, ka ļaudis tur priekšlaikus noveco, Garrals ar savu atturību, mērenību un vienkāršo dzīves veidu bija pratis sevi labi saglabāt. īsi apcirptie mati un garā bārda jau sirmoja, piešķirdama viņam stingra puritāņa izskatu. Atklātā seja pauda brazīliešu tirgotājiem un fermeriem raksturīgo neuzpērkamo godīgumu. Šajā ārēji vēsajā cilvēkā varēja jaust kaismīgu temperamentu, ko iegrožoja stipra griba. Skaidrais skatiens pauda mundrumu un lielu iekšēju spēku, uz ko varēja paļauties ikviens, kas meklēja viņa palīdzību.

Un tomēr rāmais, veselīgais cilvēks, kas dzīvē likās sasniedzis visu, glabāja sevī" kādas dziļas skumjas, kuras gaisināt nespēja pat Jakitas maigā mīlestība.

Kāpēc godīgais, cienījamais fermeris, kura laimei visi apstākļi bija kā radīti, kāpēc viņš nekad nebija līksms? Kāpēc šķita, ka viņu spēj iepriecināt tikai citu laime, nevis savējā? Vai patiesi viņu nospieda slepenas bēdas? Šis jautājums nedeva miera viņa sievai.

Jakitai bija jau četrdesmit četri gadi. Arī viņa bija mācējusi pretoties klimata postošajai ietekmei, kaut gan tropu zemēs sievietes noveco jau trīsdesmit gados. Jakitas glītie mazliet saasinājušies vaibsti joprojām nezaudēja portugāļiem raksturīgās klasiskās līnijas, kurās tik dabiski apvienojas lepnums un dvēseles skaistums.

Bērni vecāku maigajai mīlestībai atbildēja ar tikpat sirsnīgu pieķeršanos.

Benito tad bija divdesmit vienu gadu vecs, dzīvespriecīgs, drosmīgs un pievilcīgs, atklātu sirdi un strauju dabu, ar ko atšķīrās no sava drauga, daudz nopietnākā, savaldīgākā Manoela.

Pavadījis gadu Belemā, tālu no dzimtajām mājām, kopā ar draugu atgriezies fazendā, ieraudzījis atkal tēvu, māti un māsu, no jauna nonācis varenajos Augšamazones džungļos — mežu biezokņos, kuru noslēpumi vēl gadsimtiem ilgi cilvēkiem nebūs pieejami, jauneklis sajuta nepasakāmu prieku — Benito taču bija aizrautīgs mednieks!

Minjai nupat bija apritējuši divdesmit gadi. Meitene bija pievilcīga tumšmate zilām acīm, kurās it kā atspulgo- jās viņas dvēsele. Vidēja auguma, slaida un gracioza — Minja atgādināja savu daiļo māti. Nopietnāka par brāli, sirsnīga, līdzjūtīga un laipna — viņa bija visu mīlule. To, bez šaubām, apliecinātu katrs, pat nenozīmīgākais fazendas kalpotājs. Tikai Minjas brāļa draugam Manoelam Val- desam par meiteni kaut ko taujāt būtu lieki. Pārāk ieinteresēts šajā jautājumā, Manoels nespriestu pietiekami objektīvi.

Garralu ģimenes apraksts nebūtu pilnīgs, ja neminētu ne vārda par daudzajiem fermas ļaudīm.

Pirmkārt jāatzīmē gadus sešdesmit vecā nēģeriete Si- bēla, kurai saimnieks bija dāvājis brīvību, taču, savā jaunībā auklējusi Jakitu un ļoti viņu iemīlējusi, Sibēla palika pie Garraliem. Kā īsts ģimenes loceklis vecā aukle drīkstēja uzrunāt ar «tu» gan māti, gan meitu. Krietnās nēģe- rietes dzīve bija aizritējusi fazendas laukos un mežainajos upes krastos, kas ieskāva fermu. Ikitosā Sibēla nokļuva bērnībā, kad vēl pastāvēja nēģeru tirdzniecība, un pēc tam nekad vairs ciematu nepameta. Te viņa apprecējās, agri kļuva atraitne un, zaudējusi vienīgo dēlu, sāka kalpot Magaljansam. Sibēla pazina tikai to Amazones daļu, kas plūda šeit garām viņas acu priekšā.

Fazendā dzīvoja arī jauna daiļa mulate, Minjas istabene, viena vecuma ar savu saimnieci, sirsnīgi tai pieķērusies. Mulati sauca Lina. Viņa piederēja pie tām jaukajām, mazliet izlutinātajām būtnēm, kuras dievina savas kundzes un kurām savukārt tiek piedota daža laba vaļība. Mundra, rosīga, piemīlīga un laipna — Lina darīja visu, ko iedomājas, nekas šajās mājās viņai netika liegts.

Minjai nupat bija apritējuši divdesmit gadi.

Fazendas strādniekus varēja sadalīt divās grupās: indiāņi, skaitā ap simts, strādāja fermā kā algotņi; nēģeri, divreiz lielākā skaitā, vēl joprojām vergoja, kaut gan viņu bērni jau tika atbrīvoti. Žoāms Garrals bija aizsteidzies priekšā Brazīlijas valdībai. Jāpiebilst, ka šajā zemē pret nēģeriem, kas bija atvesti no Bengelas, Kongo vai Zelta Krasta, izturējās maigāk nekā citur, un nožēlojamus neģēlības paraugus, kādi nereti gadījās citu zemju plantācijās, Ikitosas fermā, bez šaubām, nevarēja atrast.

IV

VILCINĀŠANĀS

Manoels mīlēja drauga Benito māsu, un arī meitene nelikās vienaldzīga pret viņu. Abi bija pratuši novērtēt viens otru: viņi patiesi bija saderīgs pāris.

Pilnīgi pārliecināts par savām jūtām pret Minju, Manoels vispirms tās atklāja draugam.

— Dārgais Manoel, — Benito sajūsmināts spēji iesaucās, — cik labi, ka tu vēlies ņemt par sievu manu māsu! Ļauj man rīkoties! Vispirms parunāšu ar māti un varu gandrīz galvot, ka viņas piekrišana nebūs ilgi jāgaida.

Pēc pusstundas tas bija nokārtots. Mātei Benito nepa- vēstīja neko jaunu: Jakita sen noprata, kas notiek abu jauniešu sirdīs.

Desmit minūtes vēlāk Benito jau atradās pie Minjas. Taču, jāatzīstas, arī te viņam nenācās izmantot daiļrunību. Pēc pirmajiem vārdiem meitenes mīlīgā galviņa noslīga brālim uz pleca un atzīšanās: «Kāds prieks!» — nāca tieši no sirds.

Atbilde gandrīz aizsteidzās priekšā jautājumam: tā bija skaidra. Benito tālāk vairs nevaicāja.

Bez šaubām, arī Žoāmam Garralam nekādu iebildumu nebūs. Taču pagaidām māte un bērni savas ieceres tēvam noklusēja, jo, runājot par šīm laulībām, bija jāizšķir vēl otrs — varbūt daudz sarežģītāks jautājums, proti — kur svinēt kāzas.

Patiesi — kur tās rīkot? Vai nožēlojamā Ikitosas ciemata baznīciņā? Kādēļ gan ne? Vecais Ikitosas mācītājs Pasanjas tēvs kādreiz tur laulāja arī Zoāmu un Jakitu. Tolaik, tāpat kā tagad Brazīlijā, civilā laulību reģistrācija

netika šķirta no baznīcas un, lai likumīgi salaulātos, pietika ar ierakstu misijas grāmatās — bez jebkāda civilā valsts ierēdņa apstiprinājuma.

Ļoti iespējams, ka Žoāms Garrals vēlēsies, lai kāzu ceremonija notiek tieši Ikitosā visas fazendas saimes klātienē; bet, ja tāda būs viņa griba, nāksies sīvi pacīnīties.

— Manoel, — Minja līgavainim teica, — ja man prasītu padomu, es ieteiktu kāzas svinēt nevis šeit, bet Parā. Val- desa kundze nav vesela, uz īkitosu viņa atbraukt nevarēs, bet es negribu kļūt viņas meita, iekāms neesam pazīstamas. Arī manai māmiņai tā šķiet. Mēs abas lūkosim iestāstīt tēvam, ka mums visiem jābrauc uz Belemu, uz mājām, kuras drīz būs manējās. Vai jūs tam nepiekrītat?

Par atbildi Manoels maigi paspieda Minjas roku. Arī viņš ļoti vēlējās, lai māte piedalītos kāzu ceremonijā. Benito bez ierunām atbalstīja šo plānu, un tātad atlika pārliecināt Zoāmu Garralu.

Tieši tāpēc, lai Jakita netraucēti varētu izrunāties ar vīru, jaunekļi todien nolēma doties uz mežu medībās.

Pēcpusdienā abi laulātie draugi palika vieni plašajā viesistabā.

Nesen pārnācis no darba, Žoāms Garrals bija atlaidies uz bambusniedru pinuma dīvāna; Jakita, mazliet satraukta, pienāca klāt un apsēdās blakus.

Nepieciešamība paskaidrot vīram Manoela un Minjas attiecības viņu neuztrauca. Paredzamās laulības taču nodrošinās meitas labklājību, un Žoāms ar prieku apsveiks nākamo znotu, kura krietno raksturu sen bija iepazinis un novērtējis. Taču Jakita zināja, cik grūti būs pierunāt Žoāmu pamest fazendu.

Patiesi, apmeties šajā zemē, Žoāms Garrals nemēdza nekur braukt, pat ne uz vienu dienu. Kaut gan Amazone, mierīgi veldama viļņus uz austrumiem, aicināt aicināja tālē, kaut Žoāms ik gadus sūtīja bezgala daudz plostu uz Manausu, Belemu un Paras piekrasti un katrreiz pēc Benito brīvdienām noraudzījās, kā dēls aizbrauc atpakaļ uz skolu, tomēr šķita, ka viņam pašam nekad nav ienācis prātā doties līdzi.

Visu, kas tika ražots fermā, iegūts mežos un pļavās, Žoāms Garrals pārdeva turpat. Varēja likties, ka viņš nevēlas pat domās vai kaut ar skatienu pārkāpt pār tās paradīzes robežu, kur koncentrējas viņa dzīve.

Divdesmit piecu gadu laikā Žoāms Garrals ne reizi

Žoāms Garials spēji pietrūkās kājās.

nebija spēris kāju Brazīlijā, tāpat kā viņa sieva un meita. Taču viņas ilgojās mazliet iepazīt šo krāšņo zemi, par kuru bieži stāstīja Benito. Divas trīs reizes Jakita vīram bija likusi noprast savu vēlmi. Taču viņa manīja, ka vīra skumjā seja sadrūmst vēl vairāk, tiklīdz viņš iedomājas, ka vajadzēs atstāt fazendu kaut uz dažām nedēļām vien. Žoāma acis tad aizplīvurojās — un ar maigu pārmetumu balsī viņš sievai teica:

—   Kāpēc doties prom no mājām? Vai mēs nejūtamies iabi tepat?

Un Jakita neiedrošinājās iebilst vīram, kas ar savu pastāvīgo gādību un sirsnību viņu tik ļoti aplaimoja.

Taču šoreiz bija jāapsver īpaši svarīgi apstākļi. Dabiski, ar Minjas laulībām radās visai pamatots iegansts pavadīt meiteni uz Belemu, kur viņa turpmāk dzīvos kopā ar vīru.

Belemā viņai jāiepazīst un jāiemīl Manoela Valdesa māte. Vai Žoāms drīkst pretoties tik taisnīgai prasībai? Bez tam viņam jāsaprot, ka arī Jakita grib iepazīties ar sievieti, kura kļūs viņas meitas otrā māte, — un vai arī viņš nevēlas to pašu?

Saņēmusi vīra roku savējā, Jakita liegā balsī, kas šim darbarūķim šķita kā skaistākā mūzika, teica:

—    Žoām, gribu ar tevi parunāt par ieceri, kuru mēs visi karsti vēlamies īstenot, un esmu pārliecināta, ka tā iepriecinās arī tevi, tāpat kā mani un bērnus.

—    Kas tā par ieceri, Jakita? — Žoāms vaicāja.

—   Manoels un mūsu meita viens otru mīl, un apprecoties viņi būs laimīgi. . .

Pēc Jakitas pirmajiem vārdiem Žoāms Garrals spēji pietrūkās kājās. Tad, it kā vairīdamies no sievas skatiena, nolaida acis.

—    Kas tev notika, Žoām?

•— Minja? . . . Precēsies? . . . •— Žoāms murmināja.

—    Mans draugs, — Jakita turpināja, kaut sirds viņai sāpēs sažņaudzās, — vai tev ir iebildumi pret šo laulību? Vai pats jau sen neesi ievērojis Manoela attieksmi pret mūsu meitu?

—    Jā, esmu . .. Kopš gada . ..

Pēkšņi apklusis, Žoāms apsēdās. Tikai ar pūlēm viņš savaldījās. Neizprotamais satraukums, šķiet, izgaisa. Pamazām nomierinājies, viņš atkal meklēja Jakitas acis un, iegrimis domās, ilgi raudzījās sievā.

Jakita noglauda vīra roku.

—   Dārgo Žoām, — viņa teica, — vai es būtu maldījusies? Vai tu neparedzēji, ka tas notiks agri vai vēlu un ka šīs laulības nodrošinās mūsu meitai visas iespējas būt laimīgai?

—   Jā… — Žoāms atbildēja. — Visas… Bez šaubām … Un tomēr, Jakita, šīs laulības… Laulības, kuras mēs paredzējām … Kad tās būs? Vai drīz?

—    Kā tu vēlēsies, Žoām.

—    Un mēs tās svinēsim šeit? … Ikitosā?

Šis jautājums deva iespēju uzdot otru, ko Jakita jau sen glabāja sirdī. Taču viņa to izteica tikai pēc zināmas vilcināšanās.

—    Paklau, Žoām, — pēc īsa klusuma Jakita sacīja. — Runājot par kāzu svinībām, gribu kaut ko ieteikt un ceru — tu tam piekritīsi. Mūsu kopdzīves divdesmit gados jau vairākkārt esmu tevi lūgusi aizvest mani un meitu uz Amazones lejasteces provincēm, uz Paru, kur nekad neesam bijušas-. Rūpes par fazendu, darbi, kuros nepieciešama tava klātbūtne, nekad neļāva izpildīt šo lūgumu. Tava aizbraukšana kaut vai tikai uz dažām dienām būtu nākusi par ļaunu fazendai. Bet nu, kad viss rit tik gludi, par ko agrāk neiedrošinājāmies ne sapņot, vai tu tomēr nevarētu vismaz uz pāris nedēļām atrauties no saviem pienākumiem, kaut atpūtai vēl nav īstais laiks?

Žoāms Garrals klusēja, taču Jakita manīja viņa roku nodrebam it kā pēkšņās sāpēs. Bet Žoāma lūpās pavīdēja viegls smaids; tas šķita mēms lūgums sievai izteikt savas domas līdz galam.

—    Žoām, — Jakita atsāka, — tāda izdevība mūsu dzīvē nekad vairs neatkārtosies. Minja apprecēsies, pametīs mūs un aizbrauks tālu prom. Tas būs pirmais sarūgtinājums, ko meitene mums sagādās, un, līdzko iztēlojos tuvo šķiršanās brīdi, man sažņaudzas sirds. Es priecātos, ja varētu Minju pavadīt līdz Belemai. Vai tev neliekas, ka mums vajadzētu iepazīt viņas nākamo vīramāti, sievieti, kam uzticēsim savu meitu un kas Minjai aizstās mani? Turklāt arī Minja pati nevēlas darīt pāri Valdesa kundzei, nosvinot kāzas bez viņas. Ja tava māte būtu dzīva, kad mēs precējāmies, dārgo Žoām, arī tu taču gribētu viņu redzēt savās kāzās.

Dzirdot šos vārdus, Žoāms atkal neviļus sarāvās.

—    Mīļais draugs, — Jakita turpināja, — kopā ar Minju

un mūsu abiem dēliem — Benito un Manoelu, kopā ar tevi — ak, cik labprāt es apskatītu dzimto Brazīliju, braucot pa skaisto Amazoni līdz provincei jūras piekrastē! Šķiet, ka tur šķiršanās no meitas man nebūtu tik sāpīga. Atgriezusies varētu iztēloties Minju svešajās mājās, kur viņu gaida otra māte. Nevajadzētu iedomāties meiteni kādā nezināmā tālē. Viņas dzīve man tad liktos tuvāka.

Žoāms cieši paraudzījās sievā un, joprojām neteikdams ne vārda, ilgi viņā nolūkojās.

Kas viņā norisa? Kāpēc viņš vilcinājās piekrist tik pamatotai prasībai, kāpēc kavējās teikt jāvārdu, kas, šķiet, ļoti iepriecinātu tuviniekus? Saimnieciskās rūpes vairs nevarēja būt pietiekami svarīgs aizbildinājums. Dažas Žoāma Garrala prombūtnes nedēļas fazendai nekaitētu. Patiesi, tā nekādus zaudējumus neciestu, ja saimnieku šai laikā aizstātu pārvaldnieks. Un tomēr Žoāms Garrals arvien vēl vilcinājās.

Saņēmusi vīra roku, Jakita vēl sirsnīgāk to paspieda.

— Mīļo Žoām, — viņa teica, — mans lūgums nav tikai untumi. Nē! Es ilgi pārdomāju priekšlikumu, kuru nupat dzirdēji, un, ja tu tam piekritīsi, tas būs manu kvēlāko ilgu piepildījums. Bērniem mūsu saruna nav noslēpums, arī viņi pievienojas manam lūgumam. Minja, Benito un Manoels lūdz, lai mēs abi dodamies viņiem līdzi. Piebildīšu, ka mums visiem labāk patiktu kāzas svinēt Belemā, nevis Ikitosā. Tas nāks par labu mūsu meitai, ievedīs viņu sabiedrībā, nodrošinās viņas stāvokli; atbraukusi kopā ar vecākiem, viņa nejutīsies tik vientuļa svešajā pilsētā, kur turpmāk pavadīs savas dzīves lielāko daļu.

Žoāms Garrals, atbalstījis elkoņus uz galda, aizklāja rokām seju, it kā sakopojot domas pirms atbildes. Acīm redzot, viņu māca šaubas, kuras viņš centās pārvarēt, zināms nemiers, ko sieva pareizi noģida, taču nespēja izskaidrot. Žoāma seja pauda slepenu iekšēju cīņu. Jakita aizkustināta gandrīz nožēloja, ka uzsākusi sarunu. Katrā ziņā viņa samierināsies ar visu, ko izlems vīrs. Ja brauciens viņam liksies pārāk smags, Jakita apspiedīs savas ilgas, viņa nekad vairs nerunās par aizbraukšanu no fazendas, nevaicās vīram par neizprotamā noraidījuma cēloni.

Pagāja dažas minūtes. Žoāms Garrals neatskatījies aizgāja līdz durvīm. Šķita, ka viņš pēdējo reizi atvadās no šejienes krāšņās dabas, no tā pasaules stūrīša, kur bija nodzīvojis divdesmit savas dzīves laimīgākos gadus.

Tad viņš lēnām pienāca klāt sievai. Viņa sejā bija radusies jauna izteiksme — tā izskatās cilvēks, kurš pēc ilgām šaubām pieņem svarīgu lēmumu.

—          Tev taisnība, — viņš apņēmīgi teica.— Šis ceļojums nepieciešams. Kad vēlies braukt?

—           Ak, Žoām! Mīļo Žoām! — Jakita, priekā starodama, iesaucās. — Es tev pateicos! … Mūsu bērnu vārdā pateicos!

Un, kamēr vīrs sievu apskāva, viņai acīs sariesās asaras.

Tajā brīdī aiz durvīm atskanēja jautras balsis.

Mirkli vēlāk, gandrīz reizē ar Minju, kas iznāca no savas istabas, uz sliekšņa parādījās Manoels un Benito.

—          Bērni, tēvs piekrīt! — Jakita sauca. — Mēs visi braucam uz Belemu!

Žoāms Garrals sadrūmušu seju klusējot saņēma dēla dedzīgo pateicību un meitas skūpstus.

—    Un kad atļausiet svinēt kāzas, tēt? — Benito vaicāja.

—          Kad? — Žoāms atteica. — Kad? … Gan redzēsim … To izlemsim Belemā.

—           Kāds prieks! — gluži kā pirmīt, uzzinājusi par Manoela bildinājumu, Minja iesaucās. — Beidzot mēs redzēsim * Amazoni visā tās krāšņumā, visā garumā, braucot cauri Brazīlijas provincēm! Ak, tēt, kā lai tev pateicos!

Un aizrautīgajai meitenei iekvēlojās iztēle, viņa pievērsās brālim un Manoelam.

—           Iesim uz bibliotēku! — Minja mudināja. — Sameklēsim dažādas grāmatas un kartes, kurās varētu smelties ziņas par šo vareno baseinu. Nedrīkstam taču ceļot kā akli! Es vēlos visu redzēt un visu izzināt par mūsu zemes upju karalieni!

V

AMAZONE

— Tā ir lielākā pasaules upe! [7] — nākamajā dienā Benito teica Manoelam Valdesam.

Tobrīd abi jaunekļi sēdēja uz kraujas Amazones krastā pie fazendas dienvidu robežas, vērodami, kā upe, kuras

Abi jaunekļi sēdēja uz kraujas Amazones krastā.

pirmsākums meklējams augstu Andu kalnos, lēni veļ viļņus uz Atlantijas okeānu, astoņsimt jūdžu no šīs vietas.

—   Amazone piegādā jūrai visvairāk ūdens, — Manoels ieminējās.

—    Turklāt tādu daudzumu, — Benito piebilda, — ka tas atsāļo jūru milzu platībā un šīs straumes spēks pat jūdzes astoņdesmit no krasta liek dreifēt kuģiem.

—    Upes platā gultne šķērso vairāk nekā trīsdesmit paralēles, bet tās baseins stiepjas vismaz divdesmit piecus grādus no dienvidiem uz ziemeļiem.

—    Baseins?! — Benito iesaucās. — Vai var nosaukt par baseinu plašo līdzenumu, kur tek Amazone, šo neizmērojamo savannu bez neviena paugura vai kalna, kas ierobežotu apvārsni?

—    Visā upes garumā, — turpināja Manoels, — kā milzu astoņkāja neskaitāmi taustekļi tajā ietek divsimt no ziemeļiem vai dienvidiem plūstošu pieteku, kurām pašām savukārt pievienojas bezgala daudz pieteku; salīdzinājumā ar šīm pietekām Eiropas lielās upes šķiet nenozīmīgi strauti.

—    Bet piecsimt sešdesmit salu, ja neskaita sīkās nekustīgās vai peldošās, — vesels arhipelāgs, kur būtu vieta karaļvalstij!

—    Un krastus izrobo tik daudz līču, kanālu, lagūnu, ezeru, cik, kopā ņemot, nav visā Šveicē, Lombardijā, Skotijā un Kanādā.

—    Tā ir divu republiku robeža, kas majestātiski šķērso Dienvidamerikas lielāko valstiun šķiet, ka patiesi caur šo upi kā caur kanālu visi Klusā okeāna ūdeņi tiektos saplūst Atlantijā.

—    Un kāda grīva! īsts jūras šaurums ar Maražo salu centrā, šīs salas perimetrs pārsniedz piecsimt jūdzes . ..

—    Paisuma laikā pat okeāns velti mērojas spēkiem ar vareno Amazones straumi, kas šajā grandiozajā cīņā rada gigantiskus viļņus, tā saucamo pororoku; salīdzinājumā ar to citu upju paisumi un bēgumi šķiet nenozīmīga viļņošanās, ko sacēlis liegs vējiņš.

—    Pa šo garo artēriju, kurai trīs nosaukumu gandrīz vai nepietiek, piectūkstoš kilometru no grīvas uz augšu var peldēt paši lielākie kuģi ar pilnu kravu.

—          Amazone ar savām pietekām un pieteku pietekām paver plašus tirdzniecības un satiksmes ceļus cauri visiem Amerikas ziemeļiem no Magdalēnas līdz Ortekāzai, no Ortekāzas līdz Kaketai, no Kaketas līdz Putumajo, no Pu- tumajo līdz Amazonei. Četri tūkstoši jūdžu upju ceļa! Nepieciešami tikai daži kanāli, lai šī kuģošanas sistēma kļūtu pilnīga.

— Vārdu sakot, mūsu priekšā ir pati lielākā un apbrīnojamākā hidrogrāfiskā sistēma pasaulē.

Jaunekļi lielā sajūsmā sprieda par savu vareno upi: viņi abi taču bija Amazones bērni. Turklāt lieliski ūdens ceļi cauri Bolīvijai, Peru, Ekvadorai, Jaunajai Granādai, Venecuēlai un četrām Gvajānām — angļu, franču, holandiešu un brazīliešu — bija arī visas pietekas, gandrīz tikpat varenas kā Amazone pati.

Kā zināms, laiku tāles slēpj daudzu tautu un cilšu izcelsmi. Līdzīga neskaidrība ir ar pasaules lielākajām upēm. To īstais pirmavots nav vēl atklāts. Ar šo upju dzimtenes nosaukumu lepojas daudzas valstis. Vairākas kāro arī pēc Amazones. Par tās godpilnajām dzimtenes tiesībām ilgu laiku savā starpā strīdējās Peru, Ekvadora un Ko- lumbija.

Taču šodien, šķiet, neviens nešaubās, ka Amazones sākums atrodas Peru, Varako apgabala Tarmas rajonā, kur tā iztek no Laurikoča ezera, aptuveni starp vienpadsmito un divpadsmito paralēli.

Ja kāds iedrošinātos apgalvot, ka Amazone sākas Bolīvijas Titikakas kalnos, tam vajadzētu pierādīt, ka Amazone īstenībā ir Ukajali, kas izveidojusies no divām upēm — Paro un Apurimakas; taču šāds uzskats jau atspēkots.

Iztecējusi no Laurikoča ezera, jaunā Amazone plūst simt sešdesmit jūdzes ziemeļaustrumu virzienā un tikai pēc tam, savienojusies ar lielās Pantes ūdeņiem, nogriežas tieši uz austrumiem. Kolumbijas un Peru teritorijā līdz pat Brazīlijas robežai Amazoni dēvē par Maranjonu vai, pareizāk sakot, par Maranjao, jo pirmajā gadījumā portugāļu nosaukums mazliet franciskots. Posmu no Brazīlijas robežas līdz Manausai, kur Amazonē ieplūst varenā Rionegro, sauc par Solimaju vai Solimoinsu, indiāņu solimao cilts vārdā. Piekrastes provincēs vēl sastopamas šās cilts atliekas. Un, beidzot, posmā no Manausas līdz jūrai tā jau ir Amazone vai Amazoņu upe, kā to nosaukuši spāņi, drošsirdīgā Oreljanas[8] pēcteči; šā dēkaiņa aizraujošie, taču apšaubāmie nostāsti liecina, ka pie Njamundas — vienas no lielākajām Amazones pietekām reiz dzīvojusi kareivīga sieviešu cilts.

Jau pašā Amazones augšgalā var nojaust, ka tālāk upe izvērtīsies milzu straumē. No iztekas līdz gultnes sašaurinājumam starp divām gleznainām, robotām kalnu grēdām upes ceļā nav nekādu šķēršļu, ne krāču. Tikai upei nogriežoties uz austrumiem un laužoties cauri Andu kalnu atzarei, tās mierīgo plūdumu pārtrauc krāces. Šeit sastopami daži ūdenskritumi, kuru dēļ upe nav viscaur kuģojama. Un tomēr, kā pareizi norādījis Humbolts[9], Amazones lielākā daļa ir brīvs ūdens ceļš.

Jau pie iztekas Amazonei netrūkst pieteku, kurām ūdeņus bagātīgi piegādā neskaitāms daudzums sīku upīšu un strautu. Viena no kreisās puses pietekām, kas nāk no ziemeļaustrumiem, ir Činčipe. Labajā pusē no dienvidaustrumiem Amazonē ietek Čačapuija. Pie Lagūnas misijas no kreisās puses lielajā upē ieplūst Marona un Pastuka, bet no labās — Gvaljaga. No kreisās šurp traucas arī Čam- bira un Tigre, no labās, divi tūkstoši astoņi simti jūdžu attālumā no Atlantijas, Amazonei pievienojas Valjaga; tā kuģojama vairāk nekā divsimt jūdžu posmā un aizved pašā Peru centrā. Un, beidzot, labajā pusē, Omagvas Svētā Jēkaba misijas tuvumā, kur beidzas Augšamazones baseins, cauri Sakramento pampām viļņus veļ skaistā, majestātiskā Ukajali, šī milzu artērija, kuras neskaitāmo pieteku pirmsākums meklējams Arikas ziemeļaustrumos Ču- kuito ezerā.

Tādas ir Amazones galvenās pietekas augšpus Ikitosas. Lejastecē šīs upes kļūst tik ūdeņu pārpilnas, ka Eiropas upju gultnēs tām, bez šaubām, būtu par šauru. Ar šo pieteku grīvām Garralu ģimene iepazīsies ceļojumā pa Amazoni.

Jāpiemin, ka šai vienreizēji skaistajai upei, kas apūdeņo viskrāšņāko zemi pasaulē un gandrīz bez novirzēm tek dažus grādus zem ekvatora, piemīt zināma īpatnība, kādas trūkst Nīlai, Misisipi un Livingstonai, kura senāk saucās

Kongo Zaīra Lualaba. Proti, pretēji nekompetentu ceļotāju apgalvojumiem tajā Dienvidamerikas daļā, kurai cauri tek Amazone, ir visveselīgākais klimats. Upe te šķērso nevis zemu ieleju kalnu iežogojumā, bet plašu līdzenumu, kas stiepjas jūdzes trīssimt piecdesmit no ziemeļiem uz dienvidiem un tikai vietumis klāta nelieliem pakalniem, kuri gaisa straumēm neliedz brīvu plūdumu.

Profesors Agasīzs pamatoti iebilst pret uzskatu, ka zemē, kurai nākotnē nenoliedzami jākļūst par vienu no dzīvākajiem tirdzniecības centriem, būtu veselībai kaitīgs klimats. Pēc viņa domām, «šeit vienmēr strāvo maigas vēsmas, kas veicina iztvaikošanu, tāpēc temperatūra krītas un zeme nesasilst vienmērīgi. Šā pastāvīgā atvēsinošā vēja dēļ klimats Amazones baseinā ir patīkams, var teikt, pat viens no visjaukākajiem.»

Arī Brazīlijas bijušais misionārs abats Dirāns konstatējis, ka temperatūra šajā baseinā nekad nav zemāka par divdesmit pieciem grādiem un ne augstāka par trīsdesmit "trim, tātad gada vidējā temperatūra mēdz būt divdesmit astoņi divdesmit deviņi grādi, bet svārstības nepārsniedz astoņus grādus.

Pēc šādiem atzinumiem varam droši apgalvot, ka Amazones baseinā nav tā svelmainā karstuma, kas līdzīgās paralēlēs valda Āzijas un Alrikas apgabalos.

Plašais līdzenums, pa kuru aizvijas upes gultne, viscaur pieejams jūras vējiem, kuri nāk no Atlantijas okeāna.

Tāpēc Amazones provinces katrā ziņā drīkst uzskatit par visveselīgākā klimata zemi, kas turklāt pieder pie skaistākajām pasaulē.

Tikai neiedomājieties, ka Amazones hidrogrāfiskā sistēma vēl pārāk maz izpētīta!

Jau sešpadsmitajā gadsimtā Oreljana, Francisko Pi- zarro [10] leitnants, devās uz leju pa Rionegro, 1541. gadā sasniedza Amazoni un, bez pavadoņa apceļojis tās piekrastes apgabalus, pēc astoņu mēnešu ilga brauciena pa šo upi, ko brīnumaini attēlojis savos stāstos, nonāca tās grīvā.

1636.—1637. gadā portugālis Pedro Tekseira ar četrdesmit septiņu pirogu flotili, ceļodams pa Amazoni uz augšu, sasniedza Napo.

1743. gadā Lakondamīns\ izmērījis meridiāna loku līdz ekvatoram, pameta savus ceļa biedrus — Bugēru [11] un go- dēnu de Odonē, lai dotos ar kuģi pa Činčipi līdz tās ietekai Maranjonā, un 31. jūlijā sasniedza Napo grīvu; tieši tad, kad kļuva novērojams pirmais Jupitera pavadonis, kas ļāva Lakondamīnam, šim «astoņpadsmitā gadsimta Humboltam», precīzi noteikt savas atrašanās vietas koordinātes; pēc tam viņš izpētīja ciematus abos Amazones krastos un sestajā septembrī nonāca pie Paras cietokšņa. Garajam ceļojumam bija izcili panākumi: kartē tika atzīmēta Amazones izcelšanās vieta un gandrīz pilnīgi pierādīts, ka Amazone ir savienota ar Orinoko.

Piecdesmit piecus gadus vēlāk Humbolts un Bonplāns[12]turpināja Lakondamīna vērtīgos pētījumus, papildinot Ma- ranjonas karti līdz Napo upei.

Kopš tā laika vairs nemitējās ceļojumi gan pa Amazoni, gan pa tās nozīmīgākajām pietekām.

Listermovs 1827. gadā, Simts 1834.—1835. gadā, lranču «Bulonnietes» komandieris 1844. gadā, brazīlietis Valdess 1840. gadā, francūzis Pols Markuā no 1818. gada līdz 1860. gadam, fantasts un gleznotājs Biārs 1859. gadā, profesors Agasīzs no 1865. gada līdz 1866. gadam, brazīliešu inženieris Francis Kellers Lincengers 1867. gadā un, beidzot, doktors Servo 1879. gadā — tie visi ceļoja pa Amazoni, pētīdami tās baseinu un noteikdami ievērojamāko pieteku kuģojamību.

Taču pats svarīgākais fakts, kas dara godu Brazīlijas valdībai, ir tāds:

1857. gada 31. jūlijā pēc garām diskusijām starp Franciju un Brazīliju Gvajānas robežu dēļ Amazone tika pasludināta- par brīvi kuģojamu visām valstīm, bet, lai prakse saskanētu ar teoriju, Brazīlija noslēdza līgumus ar kaimiņvalstīm, dodot tām tiesības izmantot it visus Amazones baseina ūdens ceļus.

Mūsdienas tiešu satiksmi ar Liverpūli uztur ērti

tvaikonīši, izmantojot Amazoni no grīvas līdz Manausai, bet daži iet pat līdz Ikitosai; beidzot vēl citi pa Tapažosu, Madeiru, Rionegro un Purusu ielaužas pašā Peru un Bolīvijas centrā.

Nav grūti iedomāties, cik plaša drīzumā izvērtīsies tirdzniecība šajā milzīgajā, bagātajā baseinā, kuram līdzīga nav visā pasaulē.

Taču vilinošajai nākotnes perspektīvai ir vēl otra puse. Parasti par šādu progresu maksā iezemieši.

Patiesi, Amazones augštecē ne mazums indiāņu cilšu — tai skaitā kurisikuru un sorimao ciltis — jau iznīkušas. Ja Putumajo vēl sastopami juri cilts pārstāvji, tad javas šo apvidu pilnīgi pametuši un pārcēlušies pie attālākām pietekām, bet nedaudzie maoro aizgājuši no dzimtajiem krastiem un nelielās grupiņās klejo Žapuras mežos.

Tuantēnas upes piekraste ir tikpat kā neapdzīvota, vienīgi Žuruas grīvā vēl atrodamas dažas klejojošu indiāņu 1 ģimenes. Tefe ir gandrīz pilnīgi pamesta, un lielās umah- vas cilts atliekas vēl saglabājušās tikai pie Zapuras iztekas. Koari pavisam izmiruši. Purusas krastos palikusi saujiņa muras cilts indiāņu. No senajām manao ciltīm saglabājušās nedaudzas nomadu ģimenes. Rionegro krastos dzīvo vienīgi metisi, portugāļu un indiāņu pēcteči, taču senāk šeit varēja saskaitīt divdesmit četras dažādas tautības.

Tāds ir dzīves progresa likums. Beigu beigās indiāņi iznīks. Anglosakšu kundzības laikā izmira austrālieši un tas- mānieši. Tālo rietumu iekarotāji iznīcināja Ziemeļamerikas indiāņus. Varbūt reiz pienāks diena, kad franču kolonizatori iznīdēs arābus.

Taču mums laiks atkal pievērsties 1852. gadam. Dažādie mūsdienu sakaru līdzekļi toreiz vēl neeksistēja, un, ja ņem vērā šo apstākli, Žoāma Garrala ceļojumam bija nepieciešami vismaz četri mēneši.

Tieši tāpēc, noraudzīdamies lēnām plūstošajos ūdeņos pie savām kājām, Benito domīgi sacīja draugam:

—   Manoel, ceļā laiks mums paies ātri, jo mēs taču būsim kopā līdz pašai Belemai.

—    Jā, protams, Benito, — Manoels atteica, — un tomēr tas vilksies bezgala gausi, jo Minja kļūs mana sieva tikai ceļojuma beigās.

VI

ZEMĒ NOGĀZTS VESELS MEŽS

Žoāma Garrala ģimene bija apmierināta un priecīga. Visi ar sajūsmu gatavojās lieliskajam ceļojumam pa Amazoni. Šajā vairāku mēnešu braucienā devās ne vien fazendas saimnieks ar ģimeni, bet, kā tālāk redzēsim, arī daļa strādnieku.

Redzot sev apkārt tik daudz laimīgu seju, Žoāms Garrals aizmirsa visas raizes, kuras traucēja viņam dzīvot. Kopš Žoāms bija noteikti apņēmies braukt, viņš pilnīgi pārvērtās un, gatavodamies ceļam, atguva savu seno rosmi. Mājinieki ar patiesu prieku vēroja viņa enerģisko rīcību. Garīgā pacilātība izraisīja fiziskā spēka pieplūdumu, un fazendas saimnieks kļuva tāds pats kā jaunības gados — mundrs un spara pilns. Viņā atkal pamodās cilvēks, kas radis dzīvot svaigā gaisā, mežu, lauku un plūstošo ūdeņu spirgtajā elpā.

Līdz braucienam atlikušajās dažās nedēļās bija jāpaveic ļoti daudz.

Kā jau minēts, tolaik Amazones ūdeņus vēl nešķērsoja tvaikoņi, taču kuģīpašnieku sabiedrības jau plānoja laist tos pa lielo upi un tās galvenajām pietekām. Pagaidām par upju satiksmi gādāja privātīpašnieki, taču viņu laivas apkalpoja vienīgi piekrastes ciematus.

Pie šāda veida satiksmes līdzekļiem piederēja no izdobta, izdedzināta koka stumbra pagatavotās ubas — pi- rogas ar smailu, vieglu priekšgalu un ieapaļu, smagāku pakaļgalu, kuras varēja uzņemt divpadsmit airētājus līdz ar trim četrām tonnām kravas; igaritē — platas bar- kas no vienkārši kopā salaistiem dēļiem, ar lapu nojumi vidusdaļā un brīvu vietu airētājiem priekšgalā, un žangada — nenoteikta veida plosts ar salmu būdu — peldoša indiāņu ģimenes mājiņa, ko uz priekšu dzen trīs- stūraina bura.

Šie trīs satiksmes līdzekļi veidoja Amazones nelielo flotili, kas pārvadāja visai ierobežotu daudzumu ļaužu un preču.

Bija arī lielākas laivas, tā saucamās trīsmastu vižilin- gas ar sārtām burām un astoņi līdz desmit tonnu ietilpību; bezvēja laikā tās virza uz priekšu četri gari, smagi airi, ar kuriem ļoti grūti vadīt laivu pret straumi; vēl

Amazones flotile.

lielākas ir ķīniešu džonkām līdzīgās kobertas ar divdesmit tonnu ietilpību, stūres kabīni pakaļgalā un iekšējo kajīti, ar diviem mastiem un dažāda izmēra kvadrātveida burām; pārāk mierīgā laikā vai pretvējā indiāņi ņem palīgā desmit garus airus, ar kuriem airē, stāvēdami laivas priekšgalā uz klāja.

Bet neviens no šiem dažādajiem transporta līdzekļiem Žoāmam Garralam nederēja. Nolēmis doties pa upi uz leju, viņš braucienu vienlaikus cerēja izmantot, lai nogādātu Paras provincē lielu preču kravu. Šīm precēm nebija svarīgi, ka ceļojums ieilgs. Un pie tādas ieceres Žoāms Garrals arī palika — pie ieceres, kurai vajadzēja apmierināt visus līdzbraucējus, varbūt vienīgi Manoelu ne. Jauneklim droši vien labāk patiktu ceļot kādā ātrgaitas kuģī — un ne bez iemesla.

Bet, lai cik primitīvs būtu Žoāma Garrala iedomātais satiksmes līdzeklis, tas ļautu vest līdzi lielu skaitu cilvēku, kuri brauktu pa upi īpaši ērtos un drošos apstākļos,

Tā patiesībā būtu it kā daļa no Ikitosas fazendas, kas, atšķīrusies no krasta, peldētu pa Amazones straumi ar visu fazendas saimi, tās saimniekiem un kalpotājiem, viņu mājām, būdiņām un teltīm.

Ikitosas fazendai piederēja lieliski meži, kas Dienvidamerikas vidusdaļā, var teikt, ir neizsīkstoša bagātība.

Žoāms Garrals ļoti prasmīgi vadīja savu mežsaimniecību, kurā netrūka dažādu reti sastopamu vērtīgu sugu koku, izmantojamu gan mastu pagatavošanā, gaņ mēbeļ- rūpniecībā un citos galdnieku un namdaru darbos. Tāpēc koktirdzniecība fazendai ik gadus deva lielus ienākumus.

Un vai tad koku pārvadāšanai Amazones ūdens ceļš nebija vēl drošāks un izdevīgāks kā dzelzceļš? Katru gadu nogāzis vairākus simtus sava rezervāta koku un sasējis plostus no rupji aptēstiem baļķiem, biezām plankām un slīperu kokiem, Žoāms Garrals izveidoja milzīgas peldošu koku karavānas, kuras pieredzējuši plostnieki, upes dziļuma un straumes ātruma labi pazinēji, pludināja uz Paru.

Arī tagad Žoāms Garrals bija nolēmis rīkoties tāpat. Tikai šoreiz, gatavojot plostu karavānu, viņš šā lielā pasākuma komerciālo pusi domāja pilnīgi uzticēt Benito. Vilcināties vairs nedrīkstēja. Pats izdevīgākais laiks

plostu pludināšanai ir jūnija sākums, kad upes līmenis baseina augšgala palu ūdeņu ietekmē ceļas, jo pēc tam līdz oktobrim tas pakāpeniski krītas.

Tātad nekavējoties vajadzēja sākt darbus, it īpaši tāpēc, ka šogad plostu karavānai bija jābūt neparasti lielai. Šim nolūkam vajadzēja izcirst puskvadrātjūdzes meža, proti, veselu fazendas piekrastes joslu pie Amazones un Naneijas satekas, un izveidot milzīgu plostu vai žangadu nelielas salas apjomā.

Un tieši uz šādas žangadas, daudz drošākas par jebkuru vietējo upju satiksmes līdzekli, daudz ietilpīgākas nekā simts kopā sasietu igaritē vai vižilingu, Žoāms Garrals bija nolēmis doties ceļā ar visu savu ģimeni, strādniekiem un kravu.

—    Lieliska ideja! — uzzinājusi tēva ieceri, Minja, sasizdama plaukstas, iesaucās.

—    Bez šaubām, — piekrita Jakita, — šādos apstākļos mēs sasniegsim Belemu bez briesmām un noguruma.

—    Bet pa ceļam varēsim pamedīt piekrastes mežos, — piebilda Benito.

—    Diemžēl tas vilksies pārāk gausi, — piezīmēja Manoels. — Vai braucienam pa Amazoni nevarētu izvēlēties kādu ātrāku satiksmes līdzekli?

Protams, paredzamais ceļojums ieilgs, taču Manoela subjektīvo iebildi neviens neatbalstīja.

Žoāms Garrals ataicināja indiāni — fazendas galveno pārvaldnieku.

—   Mēneša laikā žangadai jābūt gatavai ceļojumam, —- viņš pārvaldniekam teica.

—    Mēs ķersimies pie darba šodien pat, Garrala kungs, — pārvaldnieks atbildēja.

Uzdevums bija nopietns. Ap simts indiāņu un nēģeru, strādādami bez atelpas visu maija pirmo pusi, veica īstus brīnumus. Viens otrs labsirdīgs cilvēks, redzēdams tik nežēlīgu meža postīšanu, kad mežinieku cirvji un zāģi divās trīs stundās citu pēc cita nogāž simtgadīgus milzeņus, varbūt smagi nopūstos. Taču abos upes krastos un uz tās salām, gan augšpus, gan lejpus fazendas, līdz pat apvārsnim šo koku bija tik neaptverami daudz, ka pus- kvadratjūdze cirsmas mežā neatstāja manāmu robu.

Saņēmis saimnieka rīkojumu, pārvaldnieks vispirms lika strādniekiem attīrīt mežu no liānām, zālēm un krūmiem. Pirms ķeršanās pie zāģa un cirvja strādnieki ap

bruņojās ar īpašiem nažiem, kādi nepieciešami katram, kas vēlas iekļūt Amazones mežos: tie ir pie rokturiem stingri piestiprināti plati, mazliet liekti, divas trīs pēdas gari asmeņi, ar kuriem iezemieši prot ļoti veikli rīkoties. Ar tāda zobena palīdzību strādnieki dažās stundās izcērt pamežu, attīra zemi un izveido platas stigas dziļi meža biezoknī.

Tā šis darbs mēdz sākties. Mežinieki vispirms sagatavo sev darba lauku. Pēc tam no veco koku stumbriem notrauc liānu, kaktusu, paparžu, bromēliju un sūnu ietērpu. Atklājas kaila koka miza, bet arī to drīz vien noplēš kā ādu no dzīvas miesas.

Tad kokos līdz pašai galotnei uzrāpjas meža cirtēji, iztraucējot neskaitāmus pērtiķu barus, ar kuriem viņi gandrīz var sacensties veiklībā, un nozāģē milzīgos zarus, kas turpat tiek apstrādāti. Drīz vien no nāvei nolemtā meža paliek pāri tikai augsti, kaili stabi, bet mežā līdz ar svaigo gaisu ielaužas gaismas straumes un saules stari skar miklo zemi, kuru tie varbūt nekad vēl nav glāstījuši.

Ik koks šajā mežā noderīgs lieliem namdaru vai galdnieku darbiem. It kā ziloņkaula kolonnas, apjoztas brūniem gredzeniem, tur slienas divdesmit pēdu augstās vaska palmas ar četru pēdu diametru pie pamatnes; no tām iegūst ļoti izturīgu būvmateriālu; blakus aug trijstūraino riekstu ražotāji kastaņkoki ar ļoti cietu koksni; turpat ir vērtīgais lietaskoks murīči un arī barigudo, kura apkārtmērs pie pamatnes sasniedz divas tuāzes, bet pāris pēdu augstāk stumbrs kļūst vēl resnāks, tā rūsganā, spīdīgā miza klāta pelēkiem izciļņiem, bet smailā galotne balsta horizontālu, lietussargam līdzīgu lapotni; līdzās slejas bombaksu gludie, baltie, neparasti slaikie stāvi. Reizē ar šiem lieliskajiem Amazones mūžamežu floras pārstāvjiem zemē gāžas ari kvatibas, kuru sārtās lapotnes izplešas kā kupoli pāri blakus augošajiem kokiem., bet augļi atgādina mazas vāzītes ar ciešās rindās guļošiem kastaņiem; šā koka gaiši mēļā koksne it īpaši noderīga kuģu būvniecībā. Netrūkst arī dažādu dzelzs koka pasugu, galvenokārt ibiriratejas ar gandrīz melnu un tik stipru koksni, ka indiāņi no tās pagatavo kaujas cirvīšus, un rožu koka, kas vēl vērtīgāks par sarkankoku, turpretī cezalpīnijas atrodamas vienīgi vecos biezokņos, kuriem vēl nav piekļuvusi meža cirtēja roka;

Tad kokos uziapjas meža cirtēji.

simt piecdesmit pēdu augstajām sapukaijām par balstu noder pašu dzītās atvases, kuras aug metrus trīs no pakājes, bet trīsdesmit pēdu augstumā, apvijušās stumbram, pārvērš koku it kā vītā kolonnā, kuras virsotne nozūd zaru mudžeklī, ko parazītaugi krāso dzeltenās, purpursarkanās un sniegbaltās krāsās.

Trīs nedēļas pēc darba sākuma mežainajā zemesragā starp Amazoni un tās pieteku Naneiju nepalika neviena koka. Mežs bija pilnīgi izcirsts, Žoāms Garrals neļāva saudzēt pat jaunaudzi, kas divos trijos gadu desmitos varēja pārvērsties jaunā mežā. Meža cirtēji netaupīja nevienu kociņu, ne jaunu, ne vecu, neatstāja pat nevienu mietiņu, kas iezīmētu izcirtuma robežas; viss tika nolīdzināts līdz ar zemi. Tagad koki tika nozāģēti līdz saknēm, bet pienāks laiks, un tiks izrakti arī celmi, kuri nākamajā pavasarī draudēja no jauna dzīt zaļas atvases.

Nē, šis izcirtums, kuru no divām pusēm apskaloja Amazone un tās pieteka, bija lemts kam citam: tas tiks uzarts, apstrādāts, apdēstīts, apsēts, un nākamajā gadā augsni, kuru vēl nesen aizēnoja biezs tropu mežs, klās maniokas lauki, kafijas, batāšu, cukurniedru, kukurūzas un zemesriekstu plantācijas.

Maija pēdējā nedēļa vēl nebija klāt, bet visi koki, izšķiroti pēc pasugām un peldspējas, simetriski sakārtoti, jau gulēja krastmalā. Tieši šeit vajadzēja tapt milzu plostam — žangadai, kas ar daudzajām apkalpei un ekipāžai paredzētajām ēkām atgādinās īstu peldošu ciematu. Bet, kad upe pavasara palos pārplūdīs, tās/ ūdeņi noteiktā stundā plostu aizraus līdzi un aiznesīs simtiem jūdžu tālumā uz Atlantijas okeāna piekrasti.

Visu šo laiku Žoāms Garrals bija ļoti aizņemts. Viņš pats vadīja darbus — sākumā izcirtumā, pēc tam upmalā pie fazendas, kur plašajā, smilšainajā liedagā bija sakrauti plosta baļķi.

Jakita ar Sibēlu rosīgi gatavojās ceļam, kaut gan vecā nēģeriete nekādi nespēja izprast, kāpēc jābrauc prom, ja viņiem šeit pat ir labi.

—   Tu apskatīsi to, ko nekad vēl neesi redzējusi, — Jakita viņai nemitīgi apgalvoja.

—   Bet vai tas būs labāks par to, ko esam paraduši redzēt? — Sibēla arvien atbildēja.

Toties Minja un viņas mīlule Lina domāja gandrīz vienīgi par sevi. Ceļojums taču nebūs gluži parasts —

Drīz no meža paliek pāri tikai augsti, kaili stabi.

viņas aizbrauc no mājām uz visiem laikiem un tāpēc nedrīkst aizmirst neskaitāmus sīkumus, kas būs nepieciešami, iekārtojoties svešajā zemē, uz kurieni gatavojās pārcelties arī jaunā mulate, sirsnīgi pieķērusies savai saimniecei. Ja Minjai sirds bija smaga, tad vienmēr jautrā Lina par šķiršanos no Ikitosas neskuma nemaz. Pie Minjas Valdesas viņai neklāsies ļaunāk kā pie Min- jas Garralas. Lai iemācītu valdīt smieklus, Linu laikam vajadzētu šķirt no viņas kundzes, taču nevienam nenāca ne prātā to darīt.

Tēvam darbos cītīgi palīdzēja Benito. Tā viņš mācījās saimniekot fazendā, par kuras īpašnieku, protams, ar laiku pats kļūs, bet ceļojumā pa Amazoni viņam būs jāapgūst tirgotāja iemaņas. Manoels dzīvoja vai nu mājās, kur Jakita ar meitu velti nešķieda ne mirkli, vai arī izcirtumā, uz kurieni Benito draugu vilka līdzi biežāk, nekā viņš pats to vēlētos. Vārdu sakot, Manoela laika sadalījums bija ļoti nenoteikts, un tas saprotams pats par sevi.

VII

SEKOJOT LIĀNAI

Pienāca svētdiena, divdesmit sestais maijs, un jaunieši nolēma mazliet izklaidēties. Laiks bija lielisks. No Kor- diljeriem pūta spirgts vējiņš, atvēsinādams svelmaino gaisu.

Benito un Manoels aicināja Miņju līdzi uz lielo mežu Amazones labajā krastā iepretī fazendai.

Viņi gribēja atvadīties no jaukās Ikitosas apkaimes. Jaunekļi nepiemirsa paņemt arī šautenes, kaut gan bija solījušies nemedīt un savas ceļa biedrenes ne brīdi nepamest, — uz Manoelu šai ziņā varēja paļauties, — un tātad abas meitenes — Lina no savas kundzes nebija šķirama — varēja droši doties kopā ar viņiem vienkārši pastaigā, divu trīs jūdžu pārgājiens viņām taču bija pa spēkam.

Žoāms un Jakita bija pārāk aizņemti, lai jauniešiem piebiedrotos. Pirmkārt, vēl nebija gatavs žangadas plāns, bet ar tās būvi nedrīkstēja kavēties. Otrkārt, Jakita un

Laiva piestaja pie dabiskas lapenes zem augstām papardēm.

Sibēla velti nezaudēja ne stundu, kaut gan viņām talkā nāca ari visas fazendas sievietes.

Min ja ar prieku pieņēma uzaicinājumu. Un tā pēc brokastīm, ap vienpadsmitiem, abi jaunekļi un meitenes devās uz zemesragu, kur satek kopā divu upju straumes. Jauniešu pavadonis bija viens no fermas nēģeriem. Viņi sakāpa ubā, kuru mēdza lietot fazendas ļaudis, un, izbraukuši starp Ikitosas un Pariantas salām, sasniedza Amazones labo krastu.

Laiva piestāja pie dabiskas lapenes zem lieliskām trīsdesmit pēdu augstām kokveida papardēm; it kā oreols tās vainagoja sīku, samtaini zaļu zaru kronis, apvīts smalkām lapu mežģīnēm.

—   Un tagad, Manoel, — Minja teica, — uzskatu par savu pienākumu iepazīstināt jūs ar šo mežu, jo Amazones augštece jums sveša. Toties mums šeit ir mājas, tāpēc ļaujiet man rīkoties kā namamātei.

—   Dārgā Minja, — jauneklis atbildēja, — namamāte jūs būsiet arī pie mums Belemā, tieši tāpat kā Ikitosas fazendā, un kā šeit, tā tur …

—    Paklausieties, jūs abi! — Benito viņus pārtrauca. — Ceru, ka nenācāt šurp, lai apmainītos maigiem vārdiem .. . Lūdzu, vai tiešām jūs nevarat kaut uz neilgu laiku aizmirst, ka esat saderinātie! .. .

—    Pat ne uz stundu, ne uz minūti! — Manoels iebilda,

—    Bet ja to pavēlētu Minja?

—    Viņa to nedarīs.

—    Kas zina? — iesmējās Lina.

—   Linai taisnība! — sacīja Minja, sniegdama Mano- elam roku. — Pacentīsimies aizmirst! . . . Darīsim to! Mans brālis tā pavēl! . .. Starp mums visam beigas! Pastaigas laikā mēs vairs neesam saderinātie. Es vairs neesmu Benito māsa. Jūs abi vairs neesat draugi.

—    Ko vēl ne! — iesaucās Benito.

—   Lieliski! Mēs cits citu nepazīstam! — sasizdama plaukstas, piebalsoja Lina.

—   Mēs esam sveši un tiekamies pirmo reizi, — Minja turpināja, — sasveicināsimies, iepazīsimies .. .

—   Jaunkundz … — zemu klanīdamies Minjas priekšā, iesāka Manoels.

—   Ar ko man tas gods, cienītais? — Minja vislielākajā nopietnībā vaicāja.

Ar Manoelu VaIdesu, kurš ļoti priecātos, ja jūsu braļa kungam labpatiktos stādīt viņu priekšā …

—           Pie velna šīs sasodītās ceremonijas! — Benito iesaucās. — Beidziet tik muļķīgi ākstīties! … Tad labāk palieciet saderinātie, mani draugi! Palieciet, cik ilgi vien to vēlaties! Kaut visu mūžu!

—          Visu mūžu?.! — Minja iesaucās, un tas skanēja tik neviltoti, ka Lina iesmējās vēl skaļāk.

Par šo neviļus pasprukušo jautājumu Manoels līgavai pateicās ar maigu skatienu.

—           Ejot cilvēks mazāk pļāpā. Tātad — uz priekšu! — lai glābtu māsu no neveiklā stāvokļa, Benito uzsauca.

Bet Minja nesteidzās.

—          Acumirkli, brālīt! — viņa teica. — Vai redzi, es biju gatava tevi paklausīt. Tu vēlējies, lai mēs ar Manoelu aizmirstam, kas esam, un nesabojājam tavu pastaigu. Bet, lai netiktu sabojāta ari manējā, es savukārt gaidu kādu upuri no tevis. Kā gribi, Benito, bet solies aizmirst.. .

—    Ko tad?

—    To, ka esi mednieks, mīļo brālīt!

—   Kā? Tu gribi aizliegt man …

—          Aizliedzu šaut uz šiem burvīgajiem putniņiem — papagaiļiem, kasikiem, suruku, kuri tik līksmi laidelējas koku zaros. Tieši tāpat tu nedrīksti medīt sīkos zvērus, pēc kuriem mums pašreiz nav nekādas vajadzības. Cita lieta, protams, ja pārāk tuvu pielavītos kāds jaguārs vai onka, — tad šauj tik vaļā!

—    Bet… — Benito lūkoja iebilst.

—          Ja neklausīsi, ņemšu pie rokas Manoelu, mēs pazudīsim mežā, un tu būsi spiests rnūs meklēt.

—          Klau, tev gan laikam ļoti gribētos, lai atsakos paklausīt?. — pievērsies draugam, Benito vaicāja.

—    Kāpēc gan ne! — Manoels attrauca.

—           Nekā nebūs! — Benito iesaucās. — Es neatsakos! Tev par spīti paklausu! Ejam!

Un nēģera pavadībā visi četri ienira biezoknī zem lielajiem kokiem, kuru kuplās lapotnes liedza saules stariem sasniegt zemi.

Nav skaistākas vietas par šo Amazones piekrasti. Cleznainā nekārtībā tur aug daudz dažādu koku, un vienas kvadrātjūdzes platībā var saskaitīt ap simts dažādu pasugu, bet katrs no šiem augiem ir īsts dabas brīnums.

Starp citu, jebkurš mežinieks uzreiz ievērotu, ka maikas cirtējs šeit nekad vēl nav bijis. Pat vairākus gadsimtus pēc izciršanas šāds meža ievainojums būtu viegli atklājams. Kaut arī vietā izaugtu citi simtgadīgi koki, meža izskats zaudētu savu pirmatnīgumu, it īpaši tāpēc, ka mainītos liānu un citu parazītaugu sugas. Šī pazīme ir ļoti raksturīga, un vietējie iedzīvotāji to spēj nemaldīgi noteikt.

Tātad jautrais jauniešu pulciņš tērgājot un smejoties devās pa garo zāli cauri krūmājiem un brikšņiem. Priekšgalā gāja nēģeris un, kad dzelkšņainie krūmi k|uva pārāk necaurejami, ar mačeti attīrīja ceļu, iztraucēdams putnu miriādes.

Ne velti Minja aizstāvēja mazos spārnotās cilts pārstāvjus, kuri lidinājās augsto koku lapotnēs. Te bija redzami visskaistākie tropu putni. Zaļie papagaiļi un klaigājošie araras atgādināja augļus meža milzeņu zaros. Kā atrauti ziedi, kurus vējš trenc no zara zarā, šķita visdažādāko sugu kolibri — zilbārdīši, topāzi un elfas garām, šķeltām astēm; apvienojušies vienā apdullinošā korī, nemitīgi svilpa un klakšķināja gan strazdi oranžām spalvām un brūnu apmali, gan baltie meža cīruļi un kraukļ- melnie, cekulainie kasiki. Tukāns ar garo knābi izrobīja zeltainos guīro. Brazīlijas za|ā dzilna klanīja savu pur- pursarkaniem punktiem izraibināto galviņu. .Skats bija- brīnumains.

Taču skaļā kņada it kā pamira, tiklīdz virs koku galotnēm kā sarūsējis vēja rādītājs nodžerkstēja gaiši rūsganā par «kaķa dvēseli» dēvētā vanaga ķērciens. Izpletis astes garās, baltās spalvas, vanags lepni planēja, acumirklī bailīgi nozuzdams, kad debesīs iznira visas spārnotās ģints biedēklis — harpija, milzu ērglis ar sniegbaltu galvu.

Minja rādīja Manoelam šos dabas brīnumus, kuri savā primitīvajā skaistumā daudz civilizētākajās austrumu provincēs nebija atrodami. Taču Manoels vairāk skatījās meitenē nekā klausījās. Turklāt brīžam neskaitāmo putnu griezīgās klaigas apslāpēja Minjas balsi. Vienīgi Linas spalgie smiekli varēja sacensties ar jebkuru kladzināšanu, čivināšanu, ūjināšanu, svilpieniem un dūdošanu.

Stundas laikā viņi nebija nogājuši vairāk par jūdzi. Viņiem attālinoties no piekrastes, koku izskats mainījās. Tagad dzīvnieku pasauli varēja vērot nevis lejā uz

zemes, bet sešdesmit līdz astoņdesmit pēdu augstumā, kur starp zariem cits citu trenkāja pērtiķu bari. Šur tur pamežu apgaismoja cauri lapotnēm izspraucies saules staru kūlis.. īstenībā tropu mežos saules gaisma augiem nav visai nepieciešama. Kā lielo, tā mazo koku un pā- lējo augu attīstībai pietiek ar gaisu, bet nepieciešamo siltumu tie saņem nevis no apkārtējās atmosfēras, bet tieši no zemes, kurā tas uzkrājas it kā milzu kalori- ferā.

Lielā meža pakājē otru miniatūru pamežu veido para- zītaugi — bromēlijas, vīteņaugi, orhidejas, kaktusi. Cik daudz tur neparastu kukaiņu, tik ļoti līdzīgu ziediem, ka gribas tos noplūkt! Nestori ziliem, it kā lāsmojoša muarē auduma spārniem; zeltaini mirgojošie zaļsvītrainie taureņi leilas, desmit sprīžus garie sprīžmeši, kuru spārni atgādina lapas; bites maribundas — it kā dzīvi dārgakmeņi zeltītā apkalumā; veseli leģioni spārnotu vaboļu un jāņtārpiņu ar bronzas bruņām un zaļiem segspār- niem, to acis izstaro dzeltenīgu gaismu, bet tumsā tie mirgo kā daudzkrāsainas uguntiņas.

—    Lūk, cik daudz brīnumu! - Minja sajūsmā atkārtoja.

—    Tu taču esi savās majas, mās, kā pati teici, — Benito aizrādīja, — kāpēc tad lielies ar savām bagātībām?

—    Smejies vien, brālīt! — Minja atbildēja, — Man ir tiesības lielīt visu šo skaistumu, vai ne, Manoel? Ko radījusi daba, tas pieder visiem.

—    Lai Benito smejas, cik tīk, — Manoels sacīja. — Viņš nevēlas atzīties, ka sirdī pats ir dzejnieks un, līdzīgi mums, priecājas par dabas krāšņumu. Bet, kad viņa rokās nonāk šautene, — ardievu, poēzija!

—    Lūdzu, brālīt, esi tagad dzejnieks! — māsa teica.

—    Vai tad es tāds neesmu? — Benito attrauca. — Ak, šī burvīgā daba! Un tā joprojām, tā joprojām .. .

Jāatzīst, ka brālim Minjas aizliegums bija pārāk liels upuris. Mežā medījuma netrūka, un Benito ne vienu reizi vien nožēloja, ka nedrīkst cilāt šauteni.

Un patiesi, kur biezoknis kļuva retāks un atklājās diezgan plašas noras, bieži vien redzēja pastaigājamies lielus četras piecas pēdas augstus nandu strausus. Tiem sekoja meža tītari seriēmas, daudz gardāki nekā lielie strausi, kurus tie pavadīja.

—    Vai re, kas man jāzaudē sasodītā solījuma dēļ! —

Kur biezoknis kļuva retāks, redzēja pastaigajamies nandu strausus

pēc māsas mājiena nolaizdams neviļus no pleca norauto šauteni, Benito iesaucās.

—   Seriēmas jāsaudzē, — Manoels piezīmēja, — šie putni ir vareni čūsku iznldētāji.

—   Tieši tāpat jāsaudzē čūskas, jo tās apēd kaitīgos kukaiņus, bet kukaiņus savukārt — tāpēc, ka tie pārtiek no vēl kaitīgākajām lapu utīm. Tātad jāsaudzē visi!

Bet drīz vien jaunajam medniekam bija jāiztur vēl smagāka pārbaude. Mežā dzīvnieki gadījās aizvien biežāk. Starp kokiem pavīdēja veikli brieži un graciozas stirnas, labi tēmēta lode tās katrā ziņā apturētu skrējienā. Šur tur iznira gaišbrūnie meža tītari, Dienvidamerikas meža cūkas — pekari, kurus augstu vērtē medījuma cienītāji, aguti, kas Dienvidamerikā aizstāj zaķus un trušus, vai bezzobju dzimtai piederošie bruņneši zvī- ņainām mozaīkveida bruņām.

Nē, nudien, Benito parādīja īsti varonīgu savaldību, kad viņa priekšā pavīdēja kāds tapirs; šis biezādainais dzīvnieks, ziloņa «jaunākais brālis», kurš tagad reti sastopams Amazones augšteces vai tās pieteku mežos un kura gaļa ir daudz gardāka par vērša gaļu, vilina medniekus, it īpaši gardēžus, jo tā treknais skausts ir īsti karalisks kumoss.

Jā gan, jauneklim rokas niezēt niezēja izmēģināt šauteni; taču, būdams uzticīgs zvērestam, viņš to vairs necilāja.

Un tomēr Benito māsu brīdināja, ka šāviens ies vaļā negribot, ja tuvumā gadīsies kāds tamandoa assa, liels, interesants skudru lācis, kuram trāpīt, pēc mednieku domām, spēj tikai meistarisks šāvējs.

Par laimi, skudru lācis ceļā negadījās, tāpat kā panteras, leopardi, jaguāri, gepardi un kaguāri, kurus Dienvidamerikā sauca par onkām un kuriem bīstami tuvoties.

—   Galu galā, — uz brītiņu apstājies, Benito teica, — var jau arī tā — pastaigāties bez mērķa …

—    Bez mērķa?! — Minja iesaucās. — Mūsu mērķis taču ir pēdējo reizi visu apskatīt, apbrīnot, pārstaigāt šos mežus, kurus Parā vairs neredzēsim, vārdu sakot, atvadīties.

—    Es kaut ko izgudroju! — pēkšņi ierunājās Lina.

—   Katrā ziņā kaut ko aušīgu! — purinādams galvu, iesmējās Benito.

—    Kas tur ko smiet, brālīt, — Minja piezīmēja,

—   ja Lina mūsu pastaigai cenšas rast mērķi, bez kura tev šeit garlaicīgi!

—          Turklāt, Benito kungs, esmu pārliecināta, ka mana izdoma jūs iepriecinās, — jaunā mulate sacīja.

—    Nu, ko tu izdomāji? — Minja vaicāja.

—    Vai redzat šo liānu?

Un Lina norādīja uz kādu sipo liānu, kas apvija lielu kautrīgo mimozu, kuras jutīgās lapiņas, vieglās kā spalviņas, saritinās pie mazākā troksnīša.

—    Un tad? — vaicāja Benito.

—           Mans priekšlikums — sekosim šai liānai līdz tās galam! … — Lina turpināja.

—           Tā tik ir ideja! Nudien, tas būs īsts mērķis! — Benito iesaucās. — Sekosim liānai, pārvarot visus šķēršļus — biezokņus, brikšņus, klintis, strautus, palu ūdeņus! Nekas lai mūs neaptur! Par spīti visam, dosimies tikai uz priekšu! .. .

—          Nudien, brālīt, tev taisnība, — Minja smiedamās teica. — Lina patiešām ir aušīga!

—          Lai nu paliek! — brālis atbildēja. — Tu dēvē Linu par aušu, lai neteiktu, ka, viņu atbalstīdams, auša ir Benito.

—          Labi, ja tac jūs uzjautrina, būsim aušīgi! — Minja atteica. — Sekosim liānai!

—    Vai jūs nebīstaties … — Manoels uzsāka.

—    Atkal jau iebildumi! — Benito viņu apsauca.

—    Ak, Manoel, ja liānas galā tevi gaidītu Minja, tu vis tā nerunātu, bet mudīgi dotos uz priekšu!

—           Es klusēju, — Manoels atbildēja. — Vairs neiebilstu un paklausu! Sekosim liānai!

Un līksmi kā bērni skolas brīvdienās viņi steidzās tālāk.

Tāda ložņājoša liāna, ja tai cītīgi sekotu, tikpat kā Ariadnes diega pavediens[13] var aizvest ļoti tālu, ar to starpību, ka Mīnoja mantinieces kamoliņš palīdzēja izkļūt no labirinta, turpretī liāna tajā ievilinātu vēl dziļāk.

Šī liāna piederēja pie tā saucamajām sarkanajām žapikangām, kuras dažkārt stiepjas jūdzēm tālu. Bet

ļaunākajā gadījumā neviens taču jauniešiem neliegtu gājienu acumirklī izbeigt.

Nepārtraukti stiepdamās no koka uz koku, liāna vijās ap stumbriem, gan izrotādama zarus ar savām stīgām, gan pārlēkdama no dracēnas uz palisandra koku vai no milzu bartolēcijas uz vīna palmu bakabu, kuras zarus Agasīzs [14] trāpīgi salīdzinājis ar gariem, zaļraibiem koraļļiem. Pēc tam liāna aizlocījās starp dīvaini saliektiem, simtgadīgām olīvēm līdzīgiem tucuma gumijkokiem, kuriem Brazīlijā ir vismaz četrdesmit pasugu; tie pieder pie eiforbijām, un no tiem iegūst kaučuku; tālāk liāna apvija skaisto gvaltesa palmu gludos, slaikos un graciozos stāvus, Amazones pieteku krastos savvaļā augošos kakao kokus un dažādas ziedošas vai bālganu ogu čemuriem rotātas melastomas.

Bet cik daudzreiz jautrajai sabiedrībai bija jāapstājas un cik bieži skanēja vilšanās izsaucieni, kad ceļveža pavediens pēkšņi šķita zaudēts! Vajadzēja no jauna to sameklēt, atbrīvojot no parazītaugu kamola.

—    Rau, kur tā ir! — sauca Lina. — Es atradu!

—    Maldies, — attrauca Minja. — Tā ir pavisam cita liāna.

—    Nē taču, Linai taisnība! — iebilda Benito.

—    Nav vis! Lina pārskatījusies, — Manoels, protams, nepiekrita.

Sākās nopietni, visai pamatoti strīdi, kuros neviena puse negribēja padoties.

Tad nēģeris uzkāpa vienā kokā, Benito — otrā un, rāpjoties pa liānas apvītajiem zariem, lūkoja tieši noteikt tās virzienu. Bez šaubām, ļoti grūti bija kaut ko atšķirt šajā mudžeklī, kur liāna līčločiem aizlavījās starp asiem dzelkšņiem bruņotām bromēlijām, plaukstas lieluma orhideju sārtajiem ziediem ar mēļām auglenīcām un starp onsīdijām, vēl vairāk samudžinātām nekā kaķēna ķepās nokļuvis dzijas kamoliņš.

Bet, kad liāna atkal nolaidās lejup, bezgala grūti bija to atrast visā šajā pasifloras biezoknī starp liellapainajām helikonijām, kaliandru rožainajiem cekuliem, ripsā- lēm, kuras tinās ap liānu kā izolācijas lenta, starp lielo, balto ipomeju mezgliem, zem treknajiem vaniļas stieb

riem, aiz meža vīnogulājiem un visdažādākajiem staipekņiem.

Taču, kad liānas pavedienu izdevās atrast, cik dedzīgi un ar kādiem prieka saucieniem jaunieši atsāka uz brīdi pārtraukto gājienu!

Tā viņi jau bija nosoļojuši vismaz stundu, taču nekas vēl neliecināja par iecerētā mērķa tuvošanos. Brīžam viņi spēcīgi raustīja liānu, bet tā nepadevās, tikai gaisā uz visām pusēm uzspurdza simtiem putnu un pērtiķi bēgot lēca no zara uz zaru, it kā rādīdami ceļu.

Bet ja biezoknis pēkšņi aizšķērsoja ceļu? Tādā gadījumā mačete izcirta šauru eju — un viss pulciņš devās tālāk. Un, kad priekšā izslējās augsta, zaļiem augiem klāta klints, pa kuru kā čūska aizlocījās liāna, ceļotāji uzrāpās klintī un šo šķērsli pārvarēja.

Pēc brīža viņi nonāca plašā meža klajumā. Tur svaigā gaisā, kas kokiem tikpat nepieciešams kā saule, auga vientuļš banānkoks, viens no ievērojamākajiem siltzemju kokiem, galvenais tropu iemītnieku barotājs, kurš, Humbolta vārdiem runājot, «kalpo cilvēcei kopš tās bērnības». Vīdamās augšup pa banānkoka zariem, garās liānas stīgas sasniedza tā galotni, tad nolaidās atkal lejup un, šķērsojušas klajumu, atgriezās meža biezoknī.

—   Vai beidzot nemetīsim mieru? — ieminējās Manoels.

—    Nē, nekādā ziņā! — Benito iesaucās. — Iekāms nebūs sasniegts liānas gals — neapstāsimies!

—    Un tomēr mums taču drīz jādodas atpakaļ, — piezīmēja Minja.

—    Ak nē, dārgā kundze, vēl ne! — lūdzās Lina.

—    Uz priekšu! Uz priekšu! — Benito neatlaidās.

Un pārgalvnieki atkal ienira mežā, kas kļuva retāks un ļāva pielikt soli.

Turklāt liāna pagriezās uz ziemeļiem, it kā tiekdamās uz upi. Tātad sekot tai varēja bez bēdām, jo, tikuši pie labā krasta, viņi ērti pārcelsies upei pāri.

Pēc ceturtdaļstundas, sasnieguši kādu gravu pie sīkas upītes — Amazones pietekas, gājēji apstājās. Pār šo st rautu veda no liānām un koku zariem savi j ies tiltiņš, bet ceļvede liāna, sadalījusies divās stīgās, kā tilta margas stiepās uz pretējo krastu.

Benito pirmais spēra kāju uz līganās zaru laipas.

Manoels grasījās aizturēt Minju.

Jaunā mulate droši devās pa Benito pēdām.

—          Palieciet, Minja, neejiet, — viņš teica. — Ja Benito vēlas, lai staigā tālāk viens pats, mēs viņu šeit pagaidīsim.

—           Nē, nē! Iesim tik tālāk! Nāciet, mīļā kundze! — sauca Lina. — Nebīstieties! Liāna jau kļūst tievāka. Drīz mēs sasniegsim tās galu!

Un nevilcinādamās jaunā mulate droši devās pa Benito pēdām.

—           Kā īsti bērni! — Minja noteica. —- Iesim, mīļo Ma- noel! Sekosim viņiem!

Un, pārgājuši pār laipu, kas viegli šūpojās zem kājām, viņi no jauna nozuda mežā zem augsto koku kupoliem.

Sekodami bezgalīgi garajai liānai upes virzienā, viņi vēl nebija gājuši ne desmit minūtes, kad pēkšņi apstājās — un šoreiz ne bez iemesla.

—    Vai liānas gals beidzot klāt? — Minja iejautājās.

—           Nē, — Benito atbildēja, — bet mums jābūt ļoti uzmanīgiem. Vai redzat?

Benito norādīja uz liānu, kas, nozudusi augsta gumij- koka zaros, stipri raustījās, it kā to kāds spēcīgi purinātu.

—    Kas to rausta? — vaicāja Manoels.

—           Iespējams, kāds zvērs, mums jātuvojas ļoti piesardzīgi.

Unt uzvilcis šautenes gaili, Benito, pagājies soļus desmit uz priekšu, deva mājienu nesekot.

Manoels, abas meitenes un nēģeris palika uz vietas.

Pēkšņi Benito iekliedzās un skrēja uz koku. Pārējie metās viņam pakaļ.

Kāds negaidīts un briesmīgs skats!

Cilpā, kas bija sasieta no liānas tievā, auklai līdzīgā gala, krampjaini raustīdamies pēdējā agonijā, koka zarā karājās cilvēks.

Piesteidzies pie nelaimīgā, Benito ar naža cirtienu pārgrieza liānas saiti.

Pašnāvnieks nokrita zemē. Manoels noliecās, lai sniegtu viņam palīdzību un lūkotu viņu atdzīvināt, kamēr nav par vēlu.

—    Nabaga cilvēks! — Minja nočukstēja.

—           Manoela kungs, Manoela kungs! — iesaucās Lina. — Viņš vēl elpo! Sirds sitas! Viņš jāglābj!

—          Tiesa gan! — Manoels noteica. — Šķiet, ka esam ieradušies pašā pēdējā mirklī.

Manoels svešo drīz vien atgrieza dzīvē.

Izglābtais bija baltais, gadus trīsdesmit vecs, diezgan slikti ģērbies, visai novārdzis un, acīm redzot, daudz pārcietis.

Viņam pie kājām zemē gulēja tukša blašķe un palm- koka bilbokets, kam bumbiņas vietā pie aukliņas bija piesieta bruņurupuča galva.

—    Pakāries. .. Pakāries … — atkārtoja Lina. — Un tik jauns vēl! Kas viņu tik tālu novedis?

Taču Manoels svešo drīz vien atgrieza dzīvē, un, atvēris acis, šis nelaimīgais izdvesa tik negaidīti skalu nopūtu, ka Lina bailēs neviļus iekliedzās.

—    Kas jūs esat, mans draugs? — Benito svešajam vaicāja.

—    Ka redzat, izbijis pašnāvnieks.

—    Bet jūsu vārds? …

—    Pag, ļaujiet atminēties… — pielicis roku pie pieres, svešais teica. —. A! Mani sauc Fragozo, esmu jūsu rīcībā; ja vien būšu spējīgs, varēšu jūs apcirpt, noskūt, sasukāt pēc visiem mana aroda mākslas likumiem. Esmu bārddzinis, pareizāk sakot, visnelaimīgākais Figaro pasaulē . ..

■— Un kā jums ienāca prātā …

—    Ak, ko lai dara, cienītais! —• Fragozo pasmaidījis atbildēja. — Tas notika izmisuma brīdī, ko es droši vien nožēlotu, ja viņpasaulē vispār iespējams kaut ko nožēlot. Man vēl būtu jānosoļo astoņsimt jūdzes tukšām kabatām. Tas taču nav nekāds joks! Acīm redzot, saplaka dūša.

Fragozo seja bija labsirdīga un patīkama. Viņš pamazām atžirga, un viss liecināja, ka viņš ir jautras dabas cilvēks. Tas bija viens no ceļojošiem bārddziņiem, kurš, nodarbodamies ar savu amatu, klejo Amazones augšteces piekrastē no ciemata uz ciematu, apkalpojot kā nēģeru, tā indiāņu vīrus un sievas, kas viņu augsti vērtē.

Taču, apmaldījies mežā, divas dienas neko neēdis, nabaga vientuļais «Figaro» izmisuma brīdī bija zaudējis galvu … Pārējo mēs jau zinām,

—    Mans draugs, — Benito viņam teica, — jūs nāksiet mums līdzi uz Ikitosas fazendu.

—    Bet, protams, ar lielāko prieku! — Fragozo atbildēja. — Jūs mani noņēmāt no cilpas, tāpēc tagad esmu jūsu rīcībā. Labāk jau nu nebūtu likušies par mani ne zinis!

—   Vai redzat, kundze, cik labi, ka mēs turpinājām gājienu! — Lina pievērsās Min j ai.

—    Domāju gan! — meitene piekrita.

—    Lai nu kā, bet es to nespētu iedomāties, — Benito teica, — ka mēs liānas galā beidzot atradīsim cilvēku!

—   Turklāt nelaimīgu bārddzini, kurš izmisumā gribējis pakārties, — Fragozo piebilda.

Kad nabaga zellis bija pilnīgi atžirdzis, jaunieši izstāstīja, kādā veidā viņu atraduši. Fragozo sirsnīgi pateicās Linai par laimīgo iedomu sekot liānai līdz galam, un pēc tam visi devās atpakaļ uz fazendu, kur svešo ciemiņu uzņēma tik laipni, ka viņš nemaz vairs nevēlējās atkārtot savu bēdīgo mēģinājumu.

VIII Žangada

Puskvadrātjūdze mežā bija izcirsta. Tagad ķērās pie darba galdnieki, lai no krastmalā guļošajiem daudzus gadsimtus vecajiem kokiem pagatavotu milzu plostu.

Tas tik bija darbiņš, neko teikt! Zoāma Garrala vadībā fazendas strādnieki indiāņi parādīja apbrīnojamu māku. Būvējot ēkas vai laivas, iezemieši vienmēr ir nesalīdzināmi meistari. Ar saviem vienīgajiem darba rīkiem —• cirvi un zāģi — viņi apstrādā tik cietu koksni, ka zāģiem nereti izlūst zobi, bet indiāņu prasmīgās, pacietīgās, ar iedzimtu veiklību apveltītās rokas bez grūtībām un ātri aptēš baļķus, atbrīvo milzīgos stumbrus no zariem un sazāģē tos dēļos.

Nogāztos kokus uzreiz neielaida upē. Žoāms Garrals mēdza rīkoties citādi. Tāpēc visa šī koku kaudze, simetriski sakārtota, stāvēja krastmalā ar slīpu noeju uz zemesragu, kur Amazonei pievienojās Naneija. Tieši šajā vietā vajadzēja sākt žangadas būvi; te Amazone pati īstajā brīdī plostu ieraus straumē un aiznesīs uz iecerēto mērķi.

Bet tagad dažus vārdus par šā lielā, savā ziņā vienreizējā baseina ģeogrāfisko stāvokli, turklāt arī par kādu neparastu dabas īpatnību, kuras apliecinātāji ir piekrastes iedzīvotāji.

Iespējams, ka vēl garākas par Brazīlijas artēriju ir divas citas lielas upes — Nīla un Misūri-Misisipi; Nīla plūst no dienvidiem uz ziemeļiem cauri Āfrikas kontinentam, Misūri-Misisipi — no ziemeļiem uz dienvidiem cauri Ziemeļamerikai; tādējādi tās šķērso dažādus ģeogrāfiskos platumus un līdz ar to arī dažādas klimatiskās joslas.

Turpretī Amazone no viena noteikta punkta uz Ekva- doras un Peru robežas, kur tā pagriežas tieši uz austrumiem, nemitīgi tek starp ceturto un otro dienvidu paralēli. Tāpēc visā Amazones baseina milzīgajā teritorijā klimatiskie apstākļi ir vienādi.

Rezultātā šeit ir divi noteikti gadalaiki, jo lietus periodi seko ik pēc sešiem mēnešiem. Brazīlijas ziemeļos lietavas sākas septembrī. Dienvidos — martā. Tāpēc Amazones labās un kreisās puses pietekās ūdens neceļas vienlaicīgi, bet ar pusgada starpību. Lūk, kādēļ palu ūdeņi Amazonē augstāko līmeni sasniedz jūnijā un līdz oktobrim pakāpeniski krītas.

Zoāms Garrals nolēma to izmantot, lai ielaistu ūdenī žangadu, kad tā ērti būs uzbūvēta krastmalā. Amazones līmeņa vidējais augstums nemēdz celties augstāk par četrdesmit pēdārn un nekrīt zemāk par trīsdesmit. Šī starpība uzdevumu atviegloja.

Plosta būvi uzsāka nekavējoties. Plašajā krastmalā kokus izšķiroja pēc lieluma, ievērojot arī peldspēju. Patiesībā starp smagajiem cietās koksnes baļķiem netrūka tādu, kuru īpatsvars bija gandrīz tikpat liels kā ūdenim.

Pirmo baļķu kārtu nedrīkstēja likt kopā pārāk blīvi. Bija jāatstāj nelielas atstarpes, pēc tam, lai nodrošinātu plosta izturību, jāsastiprina baļķi ar šķērssijām. Sijas sasaistīja ar pjasāvas tauvām, kuras stipruma ziņā atgādina kaņepāju virves. Šīs tauvas tiek darinātas no Amazones krastos bieži sastopamas īpašas palmas šķiedrām, kas šajā zemē tiek plaši izmantotas. Pjasāva negrimst, neuzsūc ūdeni, tās izgatavošana neizmaksā dārgi, tāpēc to uzskata par vērtīgu eskporta preci, kas jau ieviesusies Vecās Pasaules tirdzniecībā.

Divkāršo baļķu un siju kārtu pārklāja dēļi un plankas, veidojot grīdu, kas pacēlās trīsdesmit collas virs ūdens līmeņa. Šim nolūkam tika izmantoti koki par milzu summu, bet kas tur ko brīnīties — plosta garums taču bija tūkstoš pēdu, platums — sešdesmit, tātad žangadas platība būs sešdesmit tūkstoši kvadrātpēdu. Un pilnīgi

Plosta būvi uzsāka nekavējoties.

pamatoti varēja sacīt, ka pa Amazoni uz leju dosies vesels mežs.

Būvdarbi ritēja Žoāma Garrala modrajā uzraudzībā. Tiklīdz tie bija galā, dienas kārtībā nāca jautājums, kāds būs pārējais iekārtojums uz plosta, un to apspriest lūdza visus, pat ņipro Fragozo.

Pāris vārdos gribu paskaidrot Fragozo stāvokli fa- zendā.

Uzņemts viesmīlīgajā Garralu ģimenē, Fragozo jutās tik laimīgs kā vēl nekad. 2oāms Garrals aicināja viņu ceļojumā uz Paru, bet tieši uz turieni bija gribējis doties Fragozo, kad liāna viņu, kā pats izteicās, «satvēra aiz rīkles un pienagloja». Ar pateicību pieņēmis Garrala priekšlikumu, Fragozo turpmāk centās būt noderīgs, kur vien iespējams. Starp citu, viņš bija ļoti prātīgs, kā mēdz sacīt, meistars uz visu, un, pie kā vien ķērās, to darīja labi. Dzīvesprieka pilns, tāpat kā Lina, Fragozo allaž dziedāja, jokoja, bija bezgala atjautīgs, un fazendā viņu drīz vien iemīļoja.

Taču vislielāko pateicību viņš jutās parādā jaunajai mulatei.

—    Jums bija ģeniāla iedoma, Linas jaunkundz, — viņš nemitīgi apgalvoja, — iedoma spēlēt «liānu — ceļvedi»! Goda vārds, tā tik ir spēlīte! Kaut gan, protams, ne jau katrreiz liānas galā atrodams nabaga pakāries bārddzinis.

—    Tā bija nejaušība, Fragozo kungs, — Lina iesmējās, — un, nudien, jūs nevienam neko neesat parādā.

—    Kā tā — neko? Esmu parādā jums par savu dzīvību, ko labprāt pagarinātu par simts gadiem, lai tikai mana pateicība vilktos ilgāk. Saprotiet, kārties nebūt nav manā dabā! Ja es to mēģināju, tad tikai nepieciešamības spiests. Pārdomājis savu stāvokli, atzinu, ka labāk pakārties nekā nomirt badā un pusdzīvam krist zvēru nagos. Tātad šī liāna tomēr mūs saistījusi un, sakiet, ko gribat…

Saruna turpinājās jautrā tonī. Fragozo bija no sirds pateicīgs jaunajai mulatei, savai glābējai, bet Lina savukārt pret brašo jaunekli, kurš atklātības un godīguma ziņā bija viņai līdzīgs, tāpat kā pret viņa kvēlajiem apliecinājumiem nebūt nelikās vienaldzīga. Benito, Sibēla un citi jau deva zināmus mājienus par abu draudzību.

Bet nu pievērsīsimies atkal žangadai; apspriedē tika nolemts iekārtot plostu pēc iespējas ērtāk un mājīgāk, jo ceļojumam bija jāilgst vairākus mēnešus. Atsevišķa mājiņa bija paredzēta Garralu ģimenei — vecākiem un bērniem, kā ari Manoelam un abām kalponēm — Linai un Sibēlai. Turklāt uz plosta vēl vajadzēja uzņemt četrdesmit indiāņus, Fragozo un loci, kuram būs uzticēta žangadas vadība.

Ar šo lielo ekipāžu plosta apkalpei gandrīz vai nepietika. Upe taču plūst pa līkumainu gultni, starp neskaitāmām salām un saliņām, kas aizšķērsos ceļu. Amazones straume gan nesīs žangadu uz priekšu, bet nenoteiks virzienu. Tieši tāpēc būs nepieciešamas simt sešdesmit rokas, kurām, rīkojoties ar gariem ķekšiem, jānotur milzenis plosts upes vidū vienādā attālumā no krastiem.

Vispirms žangadas pakaļgalā tika uzcelta saimnieku māja. Tajā bija piecas istabas un plaša ēdamzāle. Vienā no telpām dzīvos 2oāms ar sievu, otrā — blakus savām saimniecēm — Lina un Sibēla, trešajā — Benito un Manoels. Minjai bija paredzēta atsevišķa istabiņa, ne sliktāka par pārējām.

Galvenā ēka bija celta no blīvi kopā sadzītiem dēļiem, labi impregnētiem ar karstiem sveķiem, lai koks ne- uzsūktu ūdeni. Logi priekšpusē un sānos padarīja māju priecīgu un gaišu. Ieejas durvis veda kopējā istabā. Viegls lievenis uz slaidiem bambuskoka balstiem aizsargāja fasādi no tiešiem saules stariem. Māju nokrāsoja gaiši dzeltenā krāsā, kas saules starus nevis uzsūc, bet atstaro, līdz ar to telpās bija nodrošināts patīkams vēsums.

Bet, kad māja bija gatava un svarīgākais 2oāma Garrala plānos īstenots, Minja sacīja:

—   Tēt, ar tavu gādību jumts virs galvas mums nu būs, bet ceju, ka neliegsi šo mājokli iekārtot pēc mūsu gaumes. Ārpuse lai pieder tev, iekšpuse — mums. Mēs ar māti vēlamies, kaut ceļojumā tu justos kā mājās un nemaz nemanītu, ka esi pametis fazendu.

—    Rīkojies, kā atrodi par labāku, Minja, — 2oāms Garrals ar skumju smaidu, kas lāgiem mēdza pavīdēt viņa lūpās, atbildēja.

—    Burvīgi!

—    Es uzticos tavai gaumei, meitiņ.

—    Šī māja mums kaunu nedarīs, tēt! — Minja atteica. — Tā tam jābūt, jo mēs taču šķērsosim brīnišķu

zemi, mūsu dzimteni, kuru pēc daudziem prombūtnes gadiem tu atkal redzēsi.

— Jā, protams, Minja! — tēvs atbildēja. — Tas mazliet atgādina atgriešanos no trimdas… No labprātīgas trimdas … Lūkojiet visu iekārtot skaisti, meit! Es pilnīgi paļaujos uz tevi.

Tā Minjai ar Linu nācās rūpēties par mājas iekšējo izdaiļošanu, bet Manoels un Fragozo paši pieteicās viņām palīgos. Ņemdami talkā nedaudz iztēles un mākslinieciskās gaumes, viņi savu uzdevumu veica teicami.

Vispirms istabās novietoja fazendas skaistākās mēbeles. Bija nolemts tās vēlāk no Belemas ar kādu Amazones satiksmes līdzekli sūtīt atpakaļ. Galdi, bambusa atzveltņi, niedru pinuma dīvāni, griezta koka etažeres — visas šīs vieglās, rotaļīgās, tropisko zemju dzīvokļiem piemērotās mēbeles tika gaumīgi sakārtotas peldošajā mājā. No pirmā acu uzmetiena bija jaušams, ka vīriešu darbu te vadījusi sievietes roka. Tikai neiztēlojieties, ka dzīvokļa sienas .tika atstātas kailas! Nē, tās sedza krāšņas no koka mizas darinātas drapērijas, tā saucamās «tutu- ris», kas krita platās krokās, it kā būtu no dārga, mīksta auduma — brokāta vai zīda, kā pieņemts tapsēt modernos dzīvokļus. Grīdas bija klātas raibām jaguāru vai pūkainām pērtiķu ādām, kurās grima kājas. Pie logiem karājās viegli aizkari no iesārta zīda. Bet ar moskītu tīkliem aizklātajās gultās matrači un spilveni, tāpat kā dīvānu ruļļi, bija piebāzti svaigām, mīkstām Amazones augštecē augošā bombaksa šķiedrām.

Uz etažerēm un plauktiņiem rindojās no Riodežaneiro vai Belemas atvestas greznumlietiņas, it īpaši dārgas Minjai, tāpēc ka tās bi^ja dāvinājis Manoels.

Kas vēl vairāk spēj iepriecēt, ja ne šādi drauga dāvāti jauki nieciņi, kuri pauž tik daudz bez vārdiem!

Dažās dienās istabas bija kārtībā, un katrs tajās justos tikpat mājīgi kā fazendā. Labāku mājokli vairs nevarētu vēlēties pat krāšņu koku pavēnī, jautri čalojoša strauta malā. Peldot uz leju pa lielo upi, šis namiņš papildinās krastu gleznaino ainavu.

Vēl jāpiebilst, ka mājas ārpuse bija tikpat pievilcīga kā iekšpuse.

Patiesi, izdaiļodami savu mītni, jaunieši centās cits citu pārspēt kā iztēlē, tā gaumē.

Māju viscaur — no pamatiem līdz arabeskām jumta galā — apvija zaļumi. Zem zaļumu masas noslēptajās kastēs ar labu, auglīgu zemi bija sastādīts īsts orhideju, bromēliju un dažādu staipekņaugu biezoknis pilnos ziedos. Greznākas tropu rotas nav pat mūžamežā augošas mimozas vai gumijkoka stumbram. Cik daudz tur nerātni savijušos stiebru, sarkanu tīteņu, zeltainu vīnogulāju ar daudzkrāsainiem ķekariem! Visi šie savā starpā savij u- šies augi ieskāva sienas, jumta balstus, durvis un karnīzes. Zaļumi bija atnesti no fazendas meža. Šos parazīt- augus saturēja kopā milzīga liāna: tā vairākkārt apvija māju, ķerdamās pie katra stūra un izciļņa, un, sazarojusies divās daļās, stiepa uz visām pusēm kuplas, fantastiskas stīgas, kuras galīgi noslēpa ēku, kas šķita iegrimusi milzīgā ziedošā krūmā.

Liānas ziedošais gals sniedzās tieši līdz jaunās mulates logam, un nebija grūti uzminēt šā smalkā uzmanības pierādījuma autoru. Iespaids bija tāds, it kā slaida roka caur spraugu žalūzijās sniegtu meitenei allaž svaigus ziedus.

Vārdu sakot, viss izskatījās jauki. Jakita ar meitu un Lina bija apmierinātas.

—    Ja vēlaties, varam uz žangadas iedēstīt arī kokus, — Benito teica.

—    Ko tu saki? Kokus? — Minja brīnījās.

—    Un kāpēc ne? — Manoels vaicāja. — Ja tos kopā ar labu zemi pārnestu uz mūsu izturīgā plosta, esmu pārliecināts, ka tie lieliski ieaugtu, jo vairāk tāpēc, ka no klimata maiņas nebūs jābīstas -— Amazone taču nemitīgi plūst pa vienu un to pašu paralēli.

—    Turklāt, — Benito atsāka, — Amazone pati ik dienas atrauj no krastiem mazas zaļas saliņas. Vai tās nepeld uz leju ar visiem saviem kokiem, birzīm, krūmiem, akmeņiem un zāli, lai pēc astoņsimt jūdzēm pazustu Atlantijas okeānā? Kāpēc arī mūsu žangada nevarētu pārvērsties tādā peldošā dārzā?

—    Linas jaunkundz, vai nevēlaties šeit redzēt veselu mežu? — uzskatīdams, ka pasaulē nav nekā neiespējama, Fragozo vaicāja.

—    Protams, vēlos! — iesaucās Lina. — Veselu mežu ar putniem un pērtiķiem!

—    Ar čūskām un jaguāriem, — Benito piebilda.

—    Ar indiāņiem un klejojošām ciltīm! — teica Manoels.

Pēc meža! — Fragozo attrauca.

—   Un pat ar cilvēkēdājiem!

—- Uz kurieni jūs, Fragozo? — iesaucās Minja, ieraudzījusi, ka jautrais bārddzinis grasās nolēkt no plosta.

—    Pēc meža! — Fragozo attrauca.

—    Nevajag, draugs, — Minja pasmaidīja. — Manoels man uzdāvinājis veselu ziedu klēpi, mums pietiks ar to! Patiesi, — norādīdama uz zaļumos grimstošo māju, viņa piebilda, — mūsu mājokli viņš noslēpis īstā kāzu pušķī!

IX

PIEKTĀ JŪNIJA VAKARĀ

Kamēr cēla dzīvojamo māju, Zoāms Garrals gādāja arī par saimniecības ēkām — virtuvi un noliktavām visdažādāko pārtikas produktu glabāšanai.

Starp produktiem svarīgāko vietu ieņēma sešas pēdas augsto maniokas krūmu saknes, no kurām iegūst tropu joslas iedzīvotāju galveno uzturlīdzekli — manioku. Šīs saknes atgādina melnus, iegarenus redīsus un, tāpat kā kartupeļi, pieskaitāmas pie bumbuļaugiem. Āfrikas apgabalos augošās maniokas saknes nav indīgas, turpretī Dienvidamerikā tās satur ļoti kaitīgu sulu, kas iepriekš jāizspiež; tikai pēc tam saknes drīkst malt miltos vai tapioka putraimos un lietot dažādos veidos pēc iezemiešu parauga.

Uz žangadas bija vesela noliktava šā vērtīgā uzturam paredzētā produkta.

Lai būtu gaļas krājumi, bez aitām, kas atradās īpaši uzceltā kūtī žangadas priekšgalā, ņēma līdzi arī lielu daudzumu iezemiešu gaumē žāvēta ļoti labas kvalitātes šķiņķa, tā saucamo presunto; turklāt ceļotāji paļāvās uz savu jaunekļu un dažu indiāņu izveicību, jo Amazones piekrastēs un salās medījuma netrūkst, bet šie vīri jau nu garām neaizšaus.

Arī upe solīja bagātu uzturu: tik lielas garneles, ka tās droši var nosaukt par vēžiem; Amazones labākās zivis tambagu, kuras garšas ziņā nereti salīdzina ar lasi; sar- kanzvīņainās piraruku stores lielumā — sālītā veidā tās pērkamas visā Brazīlijā; kandiru, kuru gaļa ir garda, taču zveja bīstama; trīsdesmit collu garās piraijas jeb velna zivis platām, sarkanām svītrām; lielus un mazus bruņurupučus, kuri te mīt tūkstošiem un ir viens no galvenajiem iedzīvotāju uzturlīdzekļiem; visām šīm upes bagātībām vajadzēja viest dažādību kā saimnieku, tā kalpu galdā.

Tāpēc ceļotājiem katru dienu pie pirmās izdevības būs jānodarbojas ar medībām vai zveju.

Bija sagādāts arī krietns daudzums pašu labāko vietējo dzērienu: netrūka gan patīkamā skābenā kaisuma, ko Amazones augštecē, tāpat kā lejastecē, gatavo no saldās maniokas vārītām saknēm, gan brazīliešu nacionālā degvīna beižu, peruāniešu čikas, Ukajali masato, ko darina no vārītiem, saspiestiem un saraudzētiem banāniem, nebija aizmirsta arī no paullinia-sorhilis mandelēm gatavotā gvaranas pasta, kas krāsas ziņā pilnīgi atgādina šokolādi, bet, saberzta smalkā pulverī un pievienota ūdenim, ir lielisks dzēriens.

Bet tas vēl nebija viss. Šajos apgabalos no asaji palmu sulas iegūst tumši violetu vīnu, kuru brazīlieši augstu vērtē jaukā aromāta dēļ. Tāpēc uz plosta bija vesels krājums šā dzēriena frasku \ kas līdz Parai, bez šaubām, tiks iztukšotas.

Starp citu, nelielais vīna pagrabiņš savam galvenajam pārzinim Benito darīja godu. Daži simti Heresas, Setu- balas un Porto vīna pudeļu tur atsauca atmiņā pirmajiem Dienvidamerikas iekarotājiem dārgos vārdus. Jaunais vīna pagraba pārzinis bija parūpējies arī par pirmšķirīgu tafiju milzīgos appītos balonos; šim niedru cukura degvīnam ir mazliet asāka garša nekā nacionālajam beihu.

Neiztika arī bez tabakas — un ne jau parastās, ko lieto Amazones baseina iezemieši. Šī šķirne nāca taisnā ceļā no Viljabeljas da Imperatrise, proti, no apgabala, kur audzē Centrālamerikas iecienītāko tabaku.

Un tā žangadas pakaļgalā tika uzcelta galvenā dzīvojamā ēka ar papildu piebūvēm — virtuvi, noliktavām, pagrabiem; tam visam bija jākalpo Garralu ģimenes un strādnieku vajadzībām.

Žangadas centrā atradās indiāņu un nēģeru mītnes. Tajās viņi dzīvos līdzīgos apstākļos kā Ikitosas fazendā un strādās loča pastāvīgā vadībā.

Bet, lai uz plosta varētu apmesties visi strādnieki, bija jāuzceļ krietns skaits mājokļu, un tie žangadai piešķīra peldoša ciema izskatu. Jāatzīst, ka žangada šķita vairāk apbūvēta un apdzīvota nekā daudzi ciemati Amazones augštecē.

Indiāņiem Zoāms Garrals lika iekārtot teltis, pareizāk sakot, nojumes bez sienām, kuru lapu jumti balstījās uz tieviem mietiņiem. Vējš brīvi klaiņāja starp vaļējām nojumēm, šūpodams zem tām pakārtos guļamtīklus. Indiāņi, starp kuriem bija arī trīs četras ģimenes ar bērniem, te varēja dzīvot ne sliktāk kā uz sauszemes.

Nēģeriem uz žangadas tika iekārtotas viņu parastās būdas ažupas. Atšķirībā no indiāņu teltīm tās bija aizklātas no visām pusēm, tikai vienā sienā atstāta sprauga ieejai. Paraduši allaž dzīvot svaigā gaisā pilnīgā brīvībā, indiāņi nespētu sarast ar ieslodzījumu četrās sienās.

Bet plosta priekšgalā bija iekārtotās īstas noliktavas precēm, kuras Zoāms Garrals veda uz Belemu līdz ar savos mežos iegūtajiem kokmateriāliem.

Dārgā krava plašajās noliktavās Benito vadībā bija sakrauta tik kārtīgi un rūpīgi kā kuģa bunkuros.

Varbūt lasītājs brīnīsies, kāpēc žangadas apkalpē bija tik maz nēģeru un indiāņu: vai nebūtu pareizāk ņemt līdzi vairāk ļaužu, ja pēkšņi plostam iedomātos uzbrukt piekrastes naidīgie indiāņi?

Tas nebija nepieciešams. Amerikā indiāņi vairs nav bīstami; tie laiki, kad vajadzēja nopietni piesargāties no viņu uzbrukumiem, sen pagājuši. Piekrastē dzīvo tikai

Zangadas priekšgalā slejās loča būda.

miermīlīgas ciltis, bet mežonīgākās atkāpjas civilizācijas priekšā, kas pamazām izplatās gar upi un tās pietekām. Bija jāuzmanās vienīgi no dezertieriem un no Brazīlijas, Anglijas, Holandes vai Francijas pārmācības namiem izbēgušajiem nēģeriem. Bet tādu bēgļu nav daudz; tie klīst atsevišķās grupiņās mežos un savannās, un katrā ziņā šo klaidoņu uzbrukumu žangada spētu atvairīt.

Starp citu, Amazones krastos netrūkst sargposteņu, pilsētu, ciematu un misiju. Amazone vairs netek cauri pilnīgi neapdzīvotam tuksnesim, tās baseins ar katru dienu vairāk kolonizējas. Tāpēc briesmas braucējiem nedraudēja. Nekāds uzbrukums nebija sagaidāms.

Beidzot žangadas aprakstu, jāpiemin vēl dažas pavisam cita rakstura būves, kas plostam piešķīra visai gleznainu izskatu.

Žangadas priekšgalā slējās loča būda. Nevis pakaļgalā, stūrmaņa parastajā vietā, bet tieši priekšgalā. Patiesi, šādos apstākļos bez stūres varēja iztikt. Plosts bija tik milzīgs, ka mainīt kursu nespētu pat garie ķekši simt spēcīgās rokās. Šie ķekši vai kārtis, atspiežot tos pret upes dibenu, dzina žangadu uz priekšu pa straumi un mainīja tās virzienu, ja tas bija vajadzīgs. Tāpat plostu ievadīja ostā vai apturēja krastā, ja kādu iemeslu dēļ bija nolemts apstāties. Trīs vai četras līdzņemtās ubas un pāris pirogu ar visu takelāžu deva iespēju ērti uzturēt sakarus ar piekrasti. Locim nebija cita uzdevuma kā, vērojot mainīgo straumi, atklāt ūdens vērpetes, no kurām jāvairās, un līčus, kurus varētu izmantot piestātnēm, tieši tāpēc viņam pienācās atrasties priekšgalā.

Locis bija peldošā milzeņa fiziskā stāvokļa noteicējs — vai šis apzīmējums nav vietā? — taču par žangadas garīgo vadoni bija lemts kļūt Ikitosas misijas mācītājam Pasanjas tēvam.

Tik reliģioza ģimene kā Garrali, protams, ar prieku aicināja līdzi veco cienījamo mācītāju.

Septiņdesmit gadus vecais Pasanjas tēvs bija krietns cilvēks, pārliecināts evaņģēlija sludinātājs, labsirdīgs un cēls; salīdzinājumā ar citiem reliģijas pārstāvjiem šajā apkaimē, kuri ne vienmēr ir īsti tikumības paraugi, viņš šķita priekšzīmīgākais misionārs, kas pasaules mežonīgākajos apgabalos daudz veicis kultūras labā.

Pasanjas tēvs dzīvoja Ikitosā jau piecdesmit gadu un

bija misijas galvenais vadītājs. Viņš pelnīja ļaužu cieņu. Arī Garralu ģimene viņu ļoti mīlēja. Pasanjas tēvs bija laulājis Magaljansa meitu ar jauno pārvaldnieku, kurš fazendā atrada pajumti. Kad piedzima abu bērni, Pasanjas tēvs tos kristīja, mācīja un tagad cerēja svētīt arī Minjas laulību.

Vecums liedza mācītājam pildīt savus pienākumus. Bija laiks doties atpūtā. Nesen viņu Ikitosā nomainīja jaunāks misionārs, un Pasanjas tēvs nolēma atgriezties Paras provincē, lai sava mūža beigas pavadītu kādā veciem dieva kalpiem paredzētā klosteri.

Uz laimīgāku gadījumu kā brauciens pa Amazoni kopā ar Garralu ģimeni, kas mācītājam bija kļuvusi tuva, nebija ko cerēt. Tāpēc, • saņēmis uzaicinājumu piedalīties ceļojumā, Pasanjas tēvs bez iebildumiem to pieņēma, priecādamies, ka Belemā jauno pāri — Minju un Manoelu — pats varēs salaulāt.

Brauciena laikā mācītājs, bez šaubām, pusdienoja pie viena galda ar Garralu ģimeni. Žoāms Garrals uzcēla viņam uz plosta atsevišķu mājiņu, un Jakita ar meitu pielika visas pūles, lai to pēc iespējas ērtāk iekārtotu. Katrā ziņā vecais cienījamais vīrs savā vienkāršajā Ikitosas baznīcas būdiņā nekad nebija dzīvojis tik labi.

Tomēr Pasanjas tēvam ar šo vienistabas dzīvokli nepietika. Bija nepieciešama arī kapela.

Baznīciņai ar nelielu zvanu tornīti izraudzījās vietu pašā žangadas vidū.

Bez šaubām, kapela bija tik šaura, ka visi plosta pasažieri nevarēja tajā saiet, taču to lepni izrotāja, un, ja 2oāms Garrals uz savas peldošās karavānas jutās kā mājās, tad Pasanjas tēvam vēl jo mazāk vajadzēja skumt pēc nožēlojamās Ikitosas baznīciņas.

Tāds izskatījās apbrīnojamais satiksmes līdzeklis, kuram bija lemts doties uz leju pa Amazoni. Žangada stāvēja krastā un gaidīja, kad upe pati to pacels un aiznesīs. Kā aplēses un novērojumi rādīja, tam vajadzēja notikt visai drīz.

Piektajā jūnijā žangada bija braukšanas gatavībā.

Iepriekšējā vakarā ieradās locis, gadus piecdesmit vecs vīrs, kas lieliski prata savu amatu, taču mīlēja mazliet iedzert. Lai vai kā, Žoāms Garrals viņu cienīja un bieži sūtīja uz Belemu ar plostiem, un nekad to nenožēloja.

Jāpiebilst, ka Araužo — tā sauca loci — it īpaši apķērīgs kļuva pēc dažām glāzītēm stipras tafijas — cukurniedru degvīna, kas viņam «apskaidroja acis». Tāpēc viņš nekad nedevās ceļā bez pudeles un neaizmirsa to likt pie lūpām.

Kopš vairākām dienām ūdens upē bija ievērojami cēlies. Līmenis ik mirkli kāpa augstāk un divās dienās sasniedza maksimumu; upe pārplūdināja krastmalu žangadas priekšā, bet aizraut plostu tai vēl nebija pa spēkam.

Kaut gan visi zināja, ka ūdens nemitīgi ceļas, ka maldīšanās par sasniedzamā līmeņa augstumu nav iespējama, tomēr izšķirīgo brīdi aizbraucēji gaidīja ar zināmu satraukumu.

Un patiesi, ja ūdens Amazonē nepaceltos pietiekami augstu un neizkustinātu žangadu, viss milzu darbs būtu veltīgs. Turklāt palu ūdens mēdz ļoti ātri kristies, un tas nozīmētu, ka uz piemērotiem apstākļiem būs jāgaida vairākus mēnešus.

Tātad piektā jūnija pievakarē nākamie žangadas pasažieri sapulcējās klajumiņā uz apmēram simt pēdu augstas krastmalas kraujas un ar pilnīgi pamatotu satraukumu gaidīja liktenīgo bridi.

Starp gaidītājiem bija Jakita ar meitu, Manoels Val- dess, Pasanjas tēvs, Benito, Lina, Fragozo, Sibēla, daži fermas nēģeri un indiāņi.

Fragozo nespēja mierīgi nostāvēt; viņš staigāja šurpu turpu, gan noskrēja lejā krastmalā, gan uzkāpa atpakaļ kraujā; uz mietiņa atzīmējis nepieciešamo līmeni un sagaidījis, kad ūdens sasniedz šo augstumu, viņš sauca «urā».

— Mūsu plosts tūlīt peldēs, peldēs! — Fragozo kliedza. — Karavāna, kura mūs vedīs uz Belemu, drīz sakustēsies! Tā peldēs, kaut arī būtu jāatver visas debesu slūžas, lai Amazone pārplūstu!

Zoāms Garrals kopā ar loci un visu lielo komandu stāvēja uz plosta. Izšķirīgajā mirklī viņš sniegs norādījumus. Jāpiebilst, ka žangada bija piesieta ar stiprām tauvām, lai brīdī, kad tā sāks peldēt, to neaizrautu straume.

Bez ciemata iedzīvotājiem, kas bija ieradušies nolūkoties interesantajā skatā, krastmalā pulcējās ap divsimt ikitosas apkaimes indiāņu. Saviļņotais pūlis skatījās, gandrīz elpu aizturējis.

Pēcpudienā ap pieciem ūdens, par veselu pēdu pārsniedzis iepriekšējās dienas līmeni, jau pilnīgi nosedza krastu.

Pēkšņi milzīgā koka konstrukcija viscaur nodrebēja, bet, lai tā atrautos no zemes un aizpeldētu, ūdenim bija jāpaceļas vēl dažas collas augstāk.

Nākamās stundas laikā grūdieni kļuva aizvien spēcīgāki. Beidzot žangada sāka peldēt — un straume to rāva prom uz upes vidu; taču tauva milzeni stingri saturēja, un žangada mierīgi piestāja krastā, kur Pasanjas tēvs to svētīja, kā būtu svētījis jūrā aizejošu kuģi, kura turpmākais liktenis būs dieva rokā.

X

NO IKITOSAS LlDZ PEVASAI

Nākamajā rītā, sestajā jūnijā, Zoāms Garrals un viņa piederīgie atvadījās no pārvaldnieka un fazendā paliekošajiem strādniekiem — indiāņiem un nēģeriem. Sešos 110 rīta žangada uzņēma savus pasažierus — pareizāk sakot, iemītniekus — un katrs apmetās savā kajītē, proti, savās nākamajās mājās.

Aizbraukšanas brīdis bija klāt. Araužo ieņēma loča posteni priekšgalā, komanda, bruņojusies ar garajiem ķekšiem, — savas vietas.

Zoāms Garrals kopā ar Benito un Manoelu uzmanīja manevrus, līdz plosts atstāja krastu.

Pēc loča pavēles tika pārcirstas tauvas; ķekši, atgrūz- dami žangadu, atdūrās pret krastu, un straume plostu nekavējoties aizrāva; tas peldēja gar kreiso krastu, pa labi atstājot Ikitosas un Pariantas salas.

Ceļojums bija sācies. Kur tam būs gals? Paras provincē, Belemā, astoņsimt jūdzes no mazā peruāņu ciemata, ja nekas neliks mainīt paredzēto maršrutu. Un kā tas beigsies? Tas pagaidām bija noslēpums.

Laiks bija lielisks. Saules svelmi mazināja viegls pam- pero — vasaras vējš, kas jūnijā un jūlijā, šķērsojot neaptverami plašo Sakramento līdzenumu, pūš no-»Xordil- jeriem, kuri atrodas simt jūdžu attālumā no Ikitosas ciemata. Ja žangadai būtu masti un buras, tā acumirklī sajustu vēja spēku un tās ātrums pieaugtu; bet, tā kā vajadzēja ņemt vērā upes līčus un spējos pagriezienus, liels ātrums bija bīstams. Šā iemesla dēļ no priekšrocībām, ko dotu tamlīdzīgs dzinējs, bija jāatsakās.

Tik līdzenu baseinu, kāds ir Amazonei, var nosaukt par bezgalīgu klajumu, jo upes gultnes slīpums gandrīz nav manāms. Aplēses liecina, ka posmā starp lielās upes izteku un Tabatingu pie Brazīlijas robežas ūdens līmenis pēc katras jūdzes pazeminās tikai par vienu decimetru. Tik vāji izteikta slīpuma nav nevienai citai upei.

Atliek secināt, ka Amazones straumes ātrums sasniedz ne vairāk kā divas jūdzes divdesmit četrās stundās, bet reizēm, sausuma periodos, vēl mazāk. Taču palu laikā tas pieaug līdz trīsdesmit vai pat četrdesmit kilometriem diennaktī.

Par laimi, tieši šādos apstākļos žangada devās ceļā; taču, būdama pārāk smaga, tā nespēja sekot straumei un atpalika. Tādi kavēkļi kā upes asie pagriezieni, daudzās apbraucamās salas, sēkļi, no kuriem jāvairās, un katrā ziņā arī tumšās naktīs zaudētas stundas, kad tālāk braukt bīstami, neļāva cerēt, ka diennaktī varēs veikt vairāk par divdesmit pieciem kilometriem.

Turklāt upes virsma šai laikā nebūt nebija pilnīgi brīva. Straume nesa lielus, vēl zaļojošus kokus, atlauztus zarus, krastiem atrautas, ar zāli apaugušas mazas saliņas, kas veidoja veselu flotili un bija nopietns šķērslis plosta ātrai kustībai.

Drīz žangada pabrauca garām Naneijas grīvai; tā palika kreisajā krastā aiz saulē apsvilušām rūsganām graudzālēm klāta zemesraga, kas šķita kā ļoti spilgts priekšplāns ainavai ar tālē izgaistošiem zaļiem mežiem.

Žangada nekavējās pielāgoties straumes ātrumam un peldēja starp daudzām gleznainām salām, kuru no Ikitosas līdz Pukalpai bija vismaz kāds ducis.

Araužo, neaizmirsdams ik pa brītiņam likt pie lūpām savu pudeli, lai «apskaidrotu acis un prātu», veikli manevrēja šajā arhipelāgā. Pēc viņa komandas katrā plosta pusē, vienmērīgi nolaizdamies ūdenī, reizē cilājās piecdesmit ķekšu. Bija interesanti tos vērot.

Jakita, Unai un Sibēlai palīdzot, tikmēr sakārtoja māju, bet indiāniete virtuvene gatavoja brokastis. Minja ar lejkannu rokā pastaigājās uz plosta kopā ar abiem

tangada pielāgojās straumes ātrumam.

jaunekļiem un mācītāju un lāgiem apstājās, lai aplaistītu mājas priekšā iedēstītos augus.

—     Sakiet, Pasanjas tēv, — Benito ievaicājās, — vai varat iedomāties vēl jaukāku ceļojuma veidu?

—    Nē, dārgais bērns, — mācītājs atbildēja, — jāatzīstas, ka šeit mēs visi jūtamies kā mājās.

—    Un ceļojam ar visām ērtībām, — piebilda Manoels,

—    Tā varētu braukt simtiem jūdžu.

—    Jūs nenožēlosiet, ka devāties mums līdzi, — Minja sacīja. — Vai jums nešķiet, ka esam izcēlušies kādā salā, kas, atrāvusies no upes gultnes, kopā ar pļavām un kokiem mierīgi slīd pa straumi? Tikai.. .

—    Tikai? … — Pasanjas tēvs atkārtoja.

—     Šo salu esam izveidojuši mēs paši, tā pieder mums, un man tā patīk labāk par citām Amazones salām. Es taču drīkstu ar to lepoties!

—     Protams, meit, — Pasanjas tēvs piekrita. — Tava lepošanās ir attaisnojama. Starp citu, neiedrošinos tevi rāt Manoela klātbūtnē.

—     Bet kāpēc gan ne, gluži otrādi — lūdzu, dariet to! — meitene jautri iesaucās. — Manoelam jāmācās mani rāt, kad būšu to pelnījusi. Viņš ir pārāk iecietīgs, kaut gan manai nenozīmīgajai personai ir pietiekami daudz trūkumu.

—   Tādā gadījumā, dārgā Minja, — Manoels sacīja,

—    izmantojot jūsu atļauju, atgādināšu . ..

—    Ko tad?

—     Jūs fazendas bibliotēkā cītīgi lasījāt grāmatas, solīdamās pastāstīt visu, ko uzzināsiet par Amazones augšteci. Parā mēs jūsu zemi pazīstam maz, taču pašlaik žangada jau pabraukuši garām vairākām salām, un jūs pat neiedomājāties tās nosaukt.

—    Vai to kāds spētu! — iesaucās Minja.

—     Nudien! Vai tas maz iespējams! — Benito piebalsoja. ■— Kas lai atceras simtiem nosaukumu tupi cilts dialektā! Tie nav iegaumējami! Amerikāņi rīkojušies praktiskāk, Misisipi salas viņi gluži vienkārši sanumurējuši …

—     Tāpat kā savu pilsētu ielas, — Manoels piezīmēja. •— Atklāti sakot, man šī numerācijas sistēma sevišķi nepatīk. Sala Nr. 64 vai Nr. 65 izklausītos tikpat kā Sestā šķērsiela Trešajā avēnijā; mūsu iztēlei šādi nosaukumi lieko neizsaka. Vai jūs tam nepiekrītat, Minja?

—    Piekritu, Manoel, taču brālis tā nedomā, — meitene atbildēja. — Bet, kaut arī nezinām nosaukumus, mūsu lielās upes salas patiešām šķiet skaistas. Parau- gieties uz tām zem milzīgajām palmu lapotnēm! Salas ciešā lokā ieskauj biezs niedrājs, kuram tikai ar grūtībām cauri izsprauktos šaura laiviņa. Un augstās man- groves slej virs krasta resnās, ērmoti saliektās saknes, kuras atgādina briesmīga krabja kājas. Jā gan, Amazones salas ir skaistas, bet, lai cik skaistas arī nebūtu, peldēt līdzīgi mūsējai tās tomēr nespēj.

—    Mazā Minja šodien par daudz aizrāvusies! — Pasanjas tēvs ieminējās.

—   Ak, Pasanjas tēv, — meitene iesaucās, — esmu ļoti laimīga, redzot, ka visi ap mani ir laimīgi!

Te atskanēja Jakitas balss, aicinot Minju.

Meitene smaidīdama aizskrēja.

—    Jums būs patīkama dzīvesbiedre, Manoel, — Pasanjas tēvs piezīmēja. — Ar jums kopā, mans draugs, aizlaidīsies šīs mājas lielākais prieks.

—    Jā gan, māšele aizbrauks! — Benito piebilda. — Mācītājam taisnība, Minjas šeit ļoti pietrūks. Pārdomā, Manoel, varbūt labāk neprecies. Vēl nav par vēlu. Tad māsa mūs nepametīs.

—    Jūs Minju nezaudēsiet, Benito, — Manoels atbildēja. — Tici man, es paredzu, ka nākotnē mēs visi būsim kopā.

Pirmā diena pagāja lieliski. Brokastis, pusdienas, atpūta, pastaigas — viss norisa tā, it kā Garralu ģimene joprojām ērti dzīvotu Ikitosas fazendā.

Pirmajās divdesmit četrās stundās žangada laimīgi pabrauca garām Bakali, Čočio un Pukalpas grīvām Amazones kreisajā krastā, pa labi palika Itinikari, Maniti, Mo- jokas un Tujukas grīvas ar līdzīga nosaukuma salām. Nakti spožā mēnesnīca ļāva braukt tālāk, garais plosts mierīgi slīdēja pa upes gludo virsmu.

Nākamajā dienā, septītajā jūnijā, žangadas aizmugurē palika Pukalpas ciemats, ko dēvē arī par Jaunorānu. Tajā pašā krastā, piecpadsmit kilometrus zemāk, atrodas Vec- orāna, kas tagad pamesta; tās iedzīvotāji — majorunas un orehonas ciltis —- pārcēlušies uz Jaunorānu. Grūti atrast vēl gleznaināku nostūri kā šis ciemats augstā, it kā ar sarkanu zīmuli iezīmētā krastā, ar nepabeigtu baznīcas celtni, salmu jumtiem klātām būdām slaiko palmu paēnā un līdz pusei ūdenī pamestām divām trim ubām upmalā.

Visu septītā jūnija dienu žangada peldēja gar upes kreiso krastu un pabrauca garām dažām nelielām, nepazīstamām pietekām. Vienu brīdi plosts gandrīz uzdūrās Sinikuro salas izvirzītajam zemesragam, taču locis, prasmīgi manevrēdams, laimīgi izvairījās no briesmām un atgrieza plostu upes vidū.

Pievakarē aiz viņiem palika kāda lielāka sala, kas nosaukta Napo upes vārdā; šajā vietā Napo pagriežas uz ziemeļaustrumiem un, apūdeņojusi orehones cilts indiāņu zemes, caur aptuveni astoņsimt metru platu grīvu ieplūst Amazonē.

Astotā jūnija rītā žangada atradās iepretī nelielajai Mango saliņai, kura Napo upi pirms ietekas Amazonē sadala divās atzarēs.

Dažus gadus vēlāk franču ceļotājs Pols Marsuā atklāja šīs pietekas ūdens krāsu, pareizi salīdzinādams to ar opālzaļo absintu. Tajā pašā laikā viņš izlaboja dažus La- kondamīna mērījumus. Bet tagad palu ietekmē Napo grīva bija ievērojami paplašinājusies un tās mutuļojošie ūdeņi, strauji plūstot no Kotopaksi austrumu nogāzēm, pievienojās Amazones dzeltenīgajai straumei.

Pie Napo grīvas klejoja daži spēcīga, slaida auguma indiāņi plīvojošām matu krēpēm. Caurdurtajās nāsīs bija sasprausti palmas dzelkšņi un ausu ļipiņās smagi dārga .koka gredzeni. Vīrus pavadīja dažas sievietes. Neviens no šiem cilvēkiem neizrādīja tieksmi tuvoties krastam.

Varētu pieņemt, ka tie ir cilvēkēdāji; to mēdz apgalvot par daudzām piekrastes ciltīm, taču, ja šis apgalvojums atbilstu patiesībai, kanibālisms būtu atstājis zināmas pēdas, bet tās nav atrastas vēl šobaltdien.

Pēc dažām stundām pazemajā krastā iznira Beljavistas ciemata skaisto koku lapotnes un salmu jumtiem klātās būdas, virs kurām nelieli banānkoki kā pārpilnas tekošas strūklakas pleta savas platās lapas.

Tad locis, izvēlējies izdevīgāku kursu, kas novērsa sadursmi ar krastmalas kraujām, virzīja žangadu uz labo krastu, kuram līdz šim viņi vēl nebija tuvojušies. Manevrs prasīja zināmas pūles, taču locis, pirms tam ieņēmis vairākus malkus no savas appītās pudeles, laimīgi tika galā ar uzdevumu.

Braucējiem radās iespēja pavērot neskaitāmo lagūnu

Pie Napo grīvas klejoja daži spēcīga, slaida auguma indiāņi.

tumšos ūdeņus, kuri stiepjas visgarām Amazonei, bieži vien pat nesavienojoties ar to. Vienā no tām, nelielajā Orānas lagūnā, ūdens ieplūda caur plašu upes atzari. Lagūnas vidū iezīmējās vairākas interesanti grupētas salas, starp kurām divas bija gluži mazītiņas. Pretējā krastā Benito parādīja vietu, kur vīdēja tikko pamanāmas drupas, palikušas pāri no Vecorānas.

Abās nākamajās dienās žangada, nekur neaizķerda- mās, atkarībā no untumainās straumes peldēja lāgiem gar labo, lāgiem gar kreiso krastu.

Pasažieri jau bija saraduši ar jauno dzīves veidu. Uzticējis ekspedīcijas komerciālo pusi dēlam, 2oāms Garrals visbiežāk uzturējās savā istabā rakstīdams un prātodams. Nevienam, pat Jakitai viņš nestāstīja, ko raksta, taču viņa darbs augtin auga, izvērzdamies par īsti zinātniskām piezīmēm.

Benito modri sekoja visam, apspriedās ar loci, pārbaudīja kursa pareizību. Jakita, Minja un Manoels gandrīz vienmēr turējās kopā, pārrunāja nākotnes ieceres vai pastaigājās tāpat kā fazendas parkā. īstenībā viņu dzīve nebija mainījusies. Benito nepalaida garām izdevību pamedīt. Šeit viņam trūka Ikitosas plēsīgo meža zvēru, taču putni piekrastē lidinājās veseliem bariem, nebīdamies apmesties pat uz žangadas. Ja tie derēja cepetim, Benito tos nošāva, un Minja neiebilda, jo medījums bija nepieciešams kopējam galdam; tikai pelēkos un dzeltenos gārņus vai sārtos un baltos ibisus, kuru Amazones krastos ir papilnam, Benito māsas dēļ bija spiests nešaut. Tomēr vienu putnu no nirējpīļu dzimtas — kaiararu — jaunais komersants atteicās saudzēt, kaut arī tas nebija ēdams: šim putnam, kurš vienlīdz veikli peld, nirst un lido, ir nepatīkami spalga balss, bet ļoti vērtīgas dūnas, par kurām Amazones baseina tirgos labi maksā.

Pabraukuši garām Omagvas ciematam un Ambiaku grīvai, žangada vienpadsmitā jūnija vakarā beidzot nonāca Pevasā un noenkurojās krastā.

Tā kā līdz tumsai vēl atlika dažas stundas, Benito kopā ar vienmēr mundro, pakalpīgo Fragozo, izkāpis krastā, devās medīt biezoknī netālu no miestiņa. Pēc veiksmīgā gājiena ceļotāju pārtikas krājumus papildināja viens aguti un kabiē \ turklāt ducis irbju.

Līdz ar saullēktu žangada no jauna devās ceļā un, iebraukusi nelielā arhipelāgā, ko veido Jatio un Kočiki- nas salas, pa labi atstāja Kočikinas ciematu; ceļotāji labajā pusē ievēroja arī vairākas sīkas pietekas.

Uz brīdi krastā parādījās daži iezemieši kaili skūtām galvām, tetovētiem vaigiem un pierēm, apaļām metāla plāksnītēm nāsīs un apakšlūpā. Bruņojušies bultām un sarbakaniem \ viņi savus ieročus tomēr neizmantoja un pat nelikās ne zinis par žangadu.

XI

NO PEVASAS LlDZ ROBEŽAI

Vairākas dienas ceļojums turpinājās bez starpgadījumiem. Naktis bija tik gaišas, ka garais plosts ļāvās straumei, nekur nepiestājot. Šķita, ka upes gleznainie krasti kā skatuvei pāri slīdošas dekorācijas paši peldētu tam garām pretējā virzienā. Acis neviļus padevās optiskai ilūzijai, it kā žangada stāvētu uz vietas starp diviem kustīgiem krastiem.

Medīt piekrastes mežos Benito, protams, nevarēja, jo plosts nemitīgi brauca uz priekšu, taču medījumu aizstāja bagātīgi zivju lomi.

Patiesi, viņi nozvejoja daudz dažādu lielisku zivju: gardās pako, surubi, gamitanas un pat vairākas lielas rajas, tā sauktās duridari ar sārtiem vēderiem, melnām, indīgiem dzeloņiem klātām mugurām; ķērās arī milzum daudz sīko samu dzimtas kandiru — daži no tiem ir gluži mikroskopiski un blīvi pielīp pie šo zivju barā nokļuvuša nepiesardzīga peldētāja stilbiem.

Amazones ūdeņos netrūka arī cit i dzīvu radību, kuras nereti stundām ilgi sekoja žangadai.

Starp tām bija milzīgās desmit un divpadsmit pēdu garās piraruku, bruņojušās platām zvīņām ar koši sarkanām maliņām, taču šo zivju gaļu cienī tikai iezemieši, tāpēc ceļotāji tās necentās noķert, tāpat kā graciozos delfīnus, kuri ielenca žangadu, draiski sizdami astes pret plosta baļķiem, iznirdami te priekšā, te aizmugurē un

Viņi nozvejoja daudz dažadu lielisku zivju,

atdzīvinādami ūdeni košām strūklām un šļakatām, kurās, zaigodami visās varavīksnes krāsās, lūza saules stari.

Sešpadsmitajā jūnijā, laimīgi izvairījusies no dažiem sēkļiem, žangada, manevrēdama no viena krasta uz otru, nonāca pie lielās Sanpaulo salas, bet nākamajā vakarā piestāja kreisajā krastā pie Moromorosas ciemata. Divdesmit četras stundas vēlāk, pabraukuši garām Atakoari un Kočas grīvām, pēc tam arī kanālam, kas Amazoni savieno ar Kaveljo-Kočas ezeru, — viņi sasniedza Kočas misijas ostu.

Tā bija marahuāņu zeme; šiem indiāņiem bija gari, plīvojoši mati, muti vēdekļveidīgi ieskāva sprīžus sešus gari palmu dzelkšņi, kas viņiem piešķīra kaķa izskatu; kā novērojis Pols Marsuā, šīs cilts pārstāvji grib līdzināties tīģerim, kura drosmi, spēku un viltību apbrīno vairāk par visu. Kopā ar vīriem te redzēja arī dažas sievietes, kas smēķēja cigārus, turot aizdegto galu zobos.

Toreizējais Kočas misijas vadītājs, kāds franciskāņu mūks, vēlējās satikt Pasanjas tēvu.

Žoāms Garrals ļoti laipni uzņēma viesi un lūdza palikt uz pusdienām.

Todien žangadas ēdienu karte indiāņu virtuvenei darīja godu.

Tradicionālais buljons ar aromātiskām garšvielu saknītēm; plācenis, kas Brazīlijā mēdz aizstāt maizi, pagatavots no gaļas mērcē un tomātu biezenī iejauktiem maniokas miltiem; rīsiem pildīts putns pikantā etiķa un piparu mērcē; piparoti sakņu salāti; auksts kanēļa pīrāgs — tāda maltīte varēja iekārdināt nabaga mūku, kas radis pārtikt no draudzes trūcīgā ēdiena. Visi neatlaidīgi lūdza viņu palikt. Jakita ar meitu centās cik spēdamas viesi aizturēt. Taču franciskāņu mūkam vēl bija jāaprauga kāds slimnieks Kočā. Tāpēc, pateicies viesmīlīgajai ģimenei, viņš aizgāja, paņemdams līdzi dāvanas, ar kurām cerēja iepriecināt ticībai jaunpiegrieztos.

Daudz raižu locim Araužo sagādāja divas nākamās dienas. Upes gultne pamazām paplašinājās; ceļā gadījās aizvien vairāk salu, bet šo šķēršļu dēļ straumes ātrums nemitīgi auga. Braucot starp Kaveljo-Kočas, Tarpotes un Kakao salām, vajadzēja krietni uzmanīties un bieži apstāties, lai atbrīvotu žangadu, kas nereti uzskrēja uz sēkļa. Tādos gadījumos gāja talkā visi ceļotāji; beidzot pēc diezgan smaga, nemierīga brauciena divdesmitā jūnija vakarā tālumā parādījās Loreto.

Reiz Loreto bija pēdējā peruāņu pilsēta Brazīlijas pierobežā, upes kreisajā krastā. Tagad šai vietā palicis tikai neliels ciemats ar diviem desmitiem māju paugurainā piekrastē, kur nogāzes veido gan dzeltena, gan brūna mālzeme.

Loreto misiju dibinājuši jezuītu misionāri 1770. gadā. Tikunas cilts indiāņiem, kas dzīvo šajā apkaimē uz ziemeļiem no upes, ir iesarkana āda, biezi mati, svītrām izraibinātas sejas; kā vīri, tā sievas ģērbjas vienkārši, valkā kokvilnas apsējus ap krūtīm un gūžām. Atakoari krastos tagad viņu nav vairāk kā pāris simtu — viss, kas atlicis no senās ziedošās tautas, kura te reiz dzīvojusi savu vareno valdnieku laikos.

Loreto ciematā apmetušies arī daži peruāņu zaldāti un divi trīs portugāļi — kokvilnas audumu, sālītu zivju un salsapariljas tirgotāji.

Benito izkāpa krastā, lai nopirktu vairākus saiņus salsapariljas, pēc kuras Amazones tirgos allaž liels pieprasījums. Zoāms Garrals, kā parasts, iedziļinājies darbā, kam ziedoja visu savu laiku, neizgāja no mājas. Uz plosta Manoela sabiedrībā kavējās arī Jakita ar meitu. Loreto bija pietiekami izslavēta ar saviem moskītiem, kuri atbaida iebraucējus, kas nevēlas upurēt ne pilītes asiņu draudīgajiem divspārņiem.

Manoels nule bija stāstījis par šiem kukaiņiem, un neviens nekāroja ļauties to dzēlieniem.

—    Stāsta, — Manoels turpināja, — ka Loreto ciematā sastopamas visas deviņas moskītu sugas, kuras apsēdušas Amazones krastus. Es tam ticu un nevēlos to pārbaudīt uz savas ādas. Dārgā Minja, šeit jūs sagaida plaša izvēle: pelēkais moskīts, pūkainais, baltkājis, pundurītis, fanfarists, fleitists, arlekīns un rudais meža gars; taču, atklāti sakot, šī izvēle nebūs atkarīga no jums — moskīti paši jūs izvēlēsies sev par upuri, un jūs atgriezīsie- ties mājās gluži nepazīstama. Īstenībā šie negantie kukaiņi Brazīlijas robežas sarga daudz modrāk nekā nabaga bālie, izģindušie zaldāti, kuri klīst šeit upmalā.

—    Bet, ja dabā visam ir savs uzdevums, — ievaicājās Minja, •— kādēļ vajadzīgi moskīti?

—    Lai aplaimotu entomologus, — Manoels atbildēja, — labāku izskaidrojumu diemžēl grūti atrast.

Manoela stāsts par moskītiem bija patiess. Un, kad pārnāca Benito ar pirkumiem, viņa seja un rokas bija klātas sārtiem punktiņiem, nemaz nerunājot par ērcēm, kuras cauri ādas zābaku stulmiem bija iesūkušās kājās.

—     Prom, tūlīt pat brauksim prom! — Benito sauca. — Citādi šie sasodītie mūs ielenks tā, ka žangada kļūs pilnīgi neapdzīvojama.

—    Un mēs šos kukaiņus ieviesīsim Parā, — piebilda Manoels, — kaut gan tur netrūkst pašiem savu!

Tā žangada, ciematā nepavadījusi nakti, atrāvās no krasta un peldēja tālāk.

Pie Loreto Amazone mazliet nogriežas uz dienvidaustrumiem un aizvijas starp Aravas, Kujari un Urukutejas salām. Plosts ļāvās tumšajai Kažaru straumei, kas pievienojās Amazones gaišajiem ūdeņiem. Šķērsojusi šo kreisā krasta pieteku, žangada divdesmit trešajā jūnijā mierīgi peldēja garām lielajai Zahumas salai.

Saules riets pie skaidrajām debesīm solīja vienu no tām skaistajām tropu naktīm, kādas mērenā klimata joslā nepazīst. Gaisu atsvaidzināja liegs vējiņš. Zvaigžņotajās debesīs drīz vajadzēja uzlēkt mēnesim, uz dažām stundām radot mijkrēsli, kas citādi šajās paralēlēs nemēdz būt. Bet pagaidām tumsā neparasti spoži mirgoja zvaigznes. Milzīgais upes baseina līdzenums šķita kā bezgalīga jūra, bet virs tā divsimttūkstoš miljardu jūdžu augstumā vientuļi zaigoja Polārzvaigznes dimants; dienvidos — četri Dienvidu Krusta briljanti.

Pusgaismā iznira kreisā krasta un Zahumas salas koku melnie, robotie silueti. Tikai pēc neskaidrajām kontūrām starp tiem varēja atšķirt kolonnām līdzīgos kopaiju stumbrus ar lietussargiem līdzīgajām lapotnēm, sandisus, no kuriem iegūst biezu, saldu pienu, reibinošu kā vīns, un astoņdesmit pēdu augstās vīna palmas, kuru lapotnes mazākajā vēsmiņā trīcēja. «Amazones meži ir kā skaista poēma!» pamatoti varētu teikt. Patiesi gan! «Un cik lieliska himna ir tropu naktis!» vajadzētu piebilst.

Piekrastē skanēja putnu pēdējās vakara dziesmas: no niedrājā iekārtajām ligzdām atplūda bentīvisu balsis, daudzi citi spārnotās ģints pārstāvji lūkoja atdarināt niambu irbes dziesmu, ko veido četras harmoniskas skaņas; kamīči žēli vilka savu meldiju; zivju dzeņa kliedziens kā signāls atbildēja ciltsbrāļu pēdējiem saucieniem; skaļi taurēja kanindē, un, satupušies žaketibu zaros, ķērca sarkanie araras nolaistiem spārniem, kuru spilgtās krāsas izdzēsa nakts.

Žangadas komanda, nepamezdama savas vietas, ļāvās atpūtai. Vienīgi locis joprojām stāvēja postenī, un biezajā tumsā tikko jaušami iezīmējās viņa slaidais stāvs. Sargi ar gariem ķekšiem pār plecu atgādināja sastingušu tatāru jātnieku pulku. Brazīlijas karogs žangadas priekšgalā nekustīgi karājās mastā, un vējš vairs nejaudāja to uzplandīt gaisā.

Pulksten astoņos mazās kapelas tornī noskanēja pirmie trīs zvani, aicinot uz vakara dievkalpojumu. Pēc tam šie trīs zvana sitieni ar pārtraukumiem atkārtojās vēl divas reizes, bet dievkalpojuma beigas vēstīja daudz biežāka zvanīšana.

Pēc svelmainās jūlija dienas Garralu ģimene bija iznākusi lievenī ieelpot svaigu gaisu. Tā viņi mēdza darīt ik vakaru; Zoāms Garrals, kā vienmēr, klusēja, noklausīdamies jauniešos, kuri jautri tērzēja, līdz bija laiks doties pie miera.

—    Cik skaista šī upe! Mūsu lieliskā Amazone! — Minja nebeidza jūsmot par vareno straumi.

—    Tev taisnība, tā ir nesalīdzināma, — sacīja Manoels. — Arī es augstu vērtēju tās skaistumu. Pašreiz mēs atgādinām Oreljanu un Lakondamīnu, kas pagājušajā gadsimtā šeit brauca tāpat kā mēs, un nav brīnums, ka viņi atstājuši tik lieliskus ceļojuma aprakstus.

—   Tikai mazliet neticamus! — Benito piebilda.

—   Brālīt, — Minja stingri viņu pārtrauca, — lūdzu, nepel mūsu Amazoni!

—   Vai tad es ko sliktu? Gribēju vienīgi atgādināt, ka ar Amazoni saistās daudz teiku. ,

—    Protams, turklāt starp tām netrūkst ļoti skaistu, -— piezīmēja Minja.

—    Teikas? — Manoels vaicāja. — Jāatzīstas, ka Parā tās nav dzirdētas, vismaz man nekas nav zināms.

—    Ko tad īsti jums māca Belemas skolās? — Minja smiedamās iesaucās.

—   Nupat tik sāku noprast, ka neko, — Manoels atbildēja.

—    Vai tiešām, mans kungs? — Minja komiskā nopietnībā jautāja. — Jūs nepazīstat senās teikas? Par to, piemēram, ka Amazoni laiku pa laikam apciemo milzu čūska Minjakao, kas ir tik liela, ka ūdens upē ceļas vai jkrīt atkarībā no tā, vai čūska ienirst vai iznirst.

—    Bet vai esat kādreiz redzējusi šo fenomenālo Minjakao? — Manoels jautāja.

—    Diemžēl ne, — atbildēja Lina.

—    Ļoti žēl, nudien! — Fragozo uzskatīja par vajadzīgu piemetināt.

—    Un Mae d'Agva! — Minja turpināja. — Šī skaistā, bet bīstamā sieviete ar skatienu apbur un ievilina upē nepiesardzīgus ceļotājus, kuri iedomājas viņai uzmest acis.

—    Mae d'Agva patiešām eksistē! — Lina naivi iesaucās. — Stāsta, ka tā klejojot upes krastos, bet, ja kāds tai tuvojas, acumirklī nozūd kā nāra.

—    Vai zini ko, Lina, — Benito teica, — ja tu šo nāru pamani, nekavējoties paaicini mani!

—    Lai tā jūs noķer un ierauj dzelmē? Nemūžam, Benito kungs!

—    Lina tiešām tam tic! — iesaucās Minja.

—    Daudzi tic arī Manao stumbram, — vienmēr gatavs Linu aizstāvēt, piezīmēja Fragozo.

—    Manao stumbram? — brīnījās Manoels. — Kas tas tāds?

—    Manoela kungs, — pa pusei jokojot, atbildēja Fragozo, — stāsta, ka esot vai, pareizāk sakot, reiz bijis tāds noslēpumains turumas stumbrs, kas ik gadus zināmā laikā peldējis uz leju pa Rionegro, dažas dienas uzkavējies Manausā, tad devies tālāk uz Paras provinci, iegriezdamies visās ostās, kur iezemieši to, pielūgdami kā elku, izrotājuši karodziņiem. Aizpeldējis līdz Belemai, stumbrs apstājies, griezies atpakaļ un peldējis augšup pa Amazoni, pēc tam pa Rionegro, līdz atkal nonācis mežā, no kurienes tik noslēpumainā skārtā bija ieradies. Reiz kāds šo stumbru lūkojis izvilkt krastā, taču saniknotā upe pārplūdusi, un nodomu vajadzējis atmest. Citā reizē kāds kuģa kapteinis notvēris stumbru ar ķeksi un mēģinājis vilkt līdzi tauvā. Bet arī tad upe sabangojusies, pārrāvusi tauvu un stumbrs brīnumainā veidā nozudis.

—    Bet kur tas pēc tam palicis? — jaunā mulate ievaicājās.

—    Rādās, ka savā pēdējā ceļojumā, Linas jaunkundz, stumbrs apmaldījies, — Fragozo paskaidroja, — un nenogriezies augšup pa Rionegro, bet aizpeldējis tālāk pa Amazoni. Kopš tā laika tas vairs nav manīts.

—   Kaut nu šis stumbrs gadītos mums ceļā! — Lina iesaucās.

—    Ja tas notiks, — Benito sacīja, — mēs uz tā uzsēdināsim tevi, Lina; stumbrs tevi aiznesīs uz savu noslēpumaino mežu, kur tu pārvērtīsies teiksmainā najādā.

—    Kāpēc gan ne? — pārgalvīgā meitene attrauca.

—   Jā, teiku netrūkst, — noteica Manoels, — un jāatzīst, ka jūsu upe to pelnījusi. Taču ar Amazoni saistās arī patiesi nostāsti, kuri atsver teikas. Viens no tiem man zināms, un, ja nebītos jūs garlaikot, jo stāsts ir visai skumjš, es jums to pastāstītu.

—    Ak, lūdzu, dariet to, Manoela kungs! — Lina iesaucās. — Man ļoti patīk stāsti, kuros klausoties jāraud!

—   Vai tu proti arī raudāt, Lina? — pavaicāja Benito.

—    Protams, Benito kungs, tikai es raudu smejoties!

—    Nu tad klāj vaļā, Manoel!

—    Stāsts būs par kādu francūzieti, kuras nelaimīgais liktenis astoņpadsmitajā gadsimtā šo piekrasti padarījis slavenu.

—    Mēs klausāmies, — teica Minja.

—    Tātad sāku, — Manoels sacīja. — 1741. gadā divi franču zinātnieki — Bugērs un Lakondamīns devās ekspedīcijā, lai izmērītu meridiāna loku zem ekvatora; viņiem talkā tika sūtīts ievērojams astronoms Godēns de Odonē.

Astronoms devās uz Jauno Pasauli, viņam sekoja sieva, bērni, sievastēvs un svainis.

Ceļotāji sveiki un veseli nonāca Kito[16]. Tur de Odonē kundzi cita pēc citas piemeklēja dažādas nelaimes; pāris mēnešos viņa zaudēja vairākus bērnus.

1759. gada nogalē Godēns de Odonē beidza savu darbu un viņam vajadzēja pārcelties no Kito uz Kaijenu. Ieradies šajā pilsētā, astronoms gatavojās izsaukt pie sevis ģimeni; taču sākās karš, un viņš bija spiests lūgt portugāļu valdībai ieceļošanas atļauju sievai un pārējiem piederīgajiem.

Ticat vai neticat, bet pagāja vairāki gadi, iekāms šī atļauja tika piešķirta.

1765. gadā Godēns de Odonē, sašutis par tādu aizkavēšanos, nolēma pats doties pa Amazoni uz Kito un atvest savu ģimeni; taču, pēkšņi saslimis, viņš nodomu nespēja izpildīt. Beidzot viņa pūles vainagojās panākumiem — de Odonē kundze uzzināja, ka Portugāles karalis devis nepieciešamo atļauju un licis sagatavot kuģi, ar kuru viņa varēs doties uz leju pa upi pie sava vīra. Vienlaikus bija pavēlēts, lai Augšamazones misijās de Odonē kundzi ar ģimeni sagaida konvojs.

Kā tālāk redzēsiet, zinātnieka sieva bija neparasti drosmīga, tāpēc, par spīti briesmām, kas varētu draudēt tik garā ceļojumā cauri visam kontinentam, viņa nekavējoties posās ceļā.

—   Tas bija uzticīgas sievas pienākums, Manoel, — piezīmēja Jakita, — es viņas vietā rīkotos tieši tāpat.

—    Kopā ar bērniem, brāli un franču ārstu de Odonē kundze aizbrauca uz Riobambu Kito dienvidos, — Manoels turpināja, — vajadzēja sasniegt Brazīlijas pierobežu, kur viņus gaidīja kuģis un konvojs.

Sākumā ceļojums veicās laimīgi; viņi laivā šķērsoja Amazones pietekas; taču apkārtnē, kur plosījās melnās bakas, grūtības, briesmas un nogurums pieauga ar katru dienu. Daudzie pavadoņi, kuru pakalpojumus ceļotāji izmantoja, pēc pāris dienām mēdza aizbēgt, bet pēdējais, kas viņus nebija pametis, aizgāja bojā Bobonazas upē, glābjot slīkstošo franču ārstu.

Laiva, nereti atsizdamās pret klintīm un peldošiem baļķiem, drīz vien kļuva nelietojama. Braucējiem vajadzēja izkāpt un necaurejama meža malā uzcelt zaru telti. Ārsts kopā ar nēģeri, kas nekad vēl nebija šķīries no savas kundzes, piedāvājās izlūkot ceļu. Abi aizgāja. Viņus velti izgaidījās vairākas dienas. Viņi vairs neatgriezās.

Sāka izsīkt arī pārtikas krājumi. Likteņa varā pamestie ceļinieki lūkoja braukt uz leju pa upi ar plostu, taču cieta neveiksmi. Nācās atgriezties krastā un kājām šķērsot gandrīz necaurejamos džungļus.

Nabaga cilvēkiem tāds gājiens vairs nebija pa spēkam. Par spīti vīrišķīgās francūzietes pūlēm glābt viņu dzīvību viņi mira cits pēc cita. Dažu dienu laikā bērni, radinieki un kalpi — visi bija pagalam.

—    Ak, nelaimīgā sieviete! — nočukstēja Lina.

—    De Odonē kundze palika viena, — Manoels turpināja. — Līdz okeānam vēl bija tūkstoš jūdžu. Nelaimīgo sievieti, kas pati bija aprakusi savus bērnus, mātes mīlestības vietā tagad dzina uz priekšu vēlēšanās redzēt vīru.

2oām Garral, mēs tūlīt šķērsosim robežu.

Ejot dienu un nakti, viņa sasniedza Bobonasu. Tur de Odonē kundzi atrada žēlsirdīgi indiāņi un aizveda uz misiju, kur viņu gaidīja konvojs. Mērķis bija sasniegts, kaut gan ceļš uz to bija klāts kapiem.

De Odonē kundze nonāca Loreto, kuru mēs atstājām pirms dažām dienām. No šā peruāņu ciemata viņa devās lejup pa Amazoni, gluži kā mēs pašreiz, un galu galā pēc deviņpadsmit šķiršanās gadiem sastapa savu vīru.

—    Nabaga sieviete! — piezīmēja Minja.

—    Un galvenais — nabaga māte! — Jakita piebilda.

Tajā brīdī locis Araužo, pienācis klāt, pavēstīja:

—    Žoām Garral, mēs tuvojamies Rondai. Tūlīt šķērsosim robežu.

—    Robežu? — 2oāms atkārtoja.

Un piecēlies viņš devās uz žangadas priekšgalu, kur ilgi vēroja Rondas saliņu, pret kuru sitās viļņi. Tad, it kā atgaiņādams atmiņas, pārvilka roku pār pieri.

—     Robeža! — neviļus nokārdams galvu, viņš nočukstēja.

Brīdi vēlāk 2oāms Garrals atkal izslējās un viņa seja pauda nelokāmu apņēmību izpildīt pienākumu līdz galam.

XII

FRAGOZO DARBĀ

Vārds «braza» — kvēlošas ogles — spāņu valodā ieviesies kopš divnadsmitā gadsimta. No tā atvasināts nosaukums brazil, kas apzīmē koku, no kura iegūst sarkanu krāsu. Šajā vārdā tika nosaukts plašs Dienvidamerikas apgabals —- Brazīlija, kuru šķērso ekvators un kur šis koks bieži sastopams. Starp citu, brazilkoks ilgu laiku bija svarīga tirdzniecības prece, ko eksportēja uz Normandiju. Kaut gan apgabalos, kur tas aug, to sauc par ibirapitungu, saglabājies arī nosaukums brazil, kas vēlāk apzīmēja šo tropu saulē sakveldēto, milzīgai kvēlošai oglei līdzīgo zemi.

Pirmie Brazīliju okupēja portugāļi. Sešpadsmitā gadsimta sākumā portugāļu īpašumiem to pievienoja Alva- ress Kabrals. Kaut vēlāk Brazīlijā daļēji nostiprinājās arī franči un holandieši, tā tomēr palika īsti portugāliska zeme ar visām šai mazajai, varonīgajai tautai raksturīgajām īpatnībām. Tagad Brazīlija kļuvusi par vienu no lielākajām Dienvidamerikas valstīm — un tās priekšgalā atrodas pats gudrākais un talantīgākais karalis dons Pedro.

—    Kādas tiesības tev ir tavā ciltī? — Monteņs reiz vaicājis kādam indiānim, kuru sastapis Havrā.

—    Pirmajam doties karā, — indiānis vienkārši atbildējis.

Karš, kā zināms, ilgu laiku bija visdrošākais un ātrākais kultūras izplatītājs. Tāpēc arī brazīlieši sekoja šā indiāņa paraugam: karojot, aizsargājot savus iekarojumus un paplašinot tos, viņi soļoja kultūras nesēju pirmajās rindās.

1824. gadā, sešpadsmit gadus pēc Luzo-Brazīlijas impērijas nodibināšanas, dons Huāns, kuru franču armija bija padzinuši no Portugāles, pasludināja Brazīlijas neatkarību.

Atlika izšķirt robežu jautājumu starp jauno impēriju un tās kaimiņvalsti Peru.

Tas nebija viegli.

Brazīlija tiecās izplesties līdz Napo upei rietumos, bet zemes līdz Egas ezeram, astoņus grādus tālāk rietumos, savukārt pieprasīja Peru.

Tajā laikā Brazīlijai radās nepieciešamība aizkavēt Amazones indiāņu nolaupīšanu, ko savā labā veica spāņu misijas. Lai šāda veida tirdzniecību novērstu, tika nolemts nocietināt Rondas salu, kas atrodas mazliet augstāk par Tabatingu, un novietot tur robežsargu garnizonu.

Tas bija labākais jautājuma atrisinājums, un kopš tā laika caur šo salu iet abu valstu robeža. Tās augšpusē upe, kā jau minēju, tiek saukta par Maranjonu un pieder peruāņiem.

Lejaspusē tā dēvētā Amazoņu upe ir brazīliešu īpašums.

Divdesmit piektā jūnija vakarā žangada piestāja Amazones kreisajā krastā pie pirmās brazīliešu pilsētas Ta- batingas līdzīga nosaukuma upes grīvā.

Žoāms Garrals gribēja palikt te pusotras dienas, lai ekipāža mazliet atvilktu elpu. Nolēma aizbraukt divdesmit septītā jūnija rītā.

Šoreiz Jakita ar meitu izteica vēlēšanos apskatīt

Tabatinga.

pilsētu, kur no moskītiem bija jābīstas varbūt pat mazāk nekā Ikitosā.

Tabatingas četrsimt iedzīvotāji tolaik bija gandrīz vienīgi indiāņi, ieskaitot nomadus, kuri gan biežāk klejoja Amazones un tās pieteku krastos nekā dzīvoja uz vietas.

Kopš vairākiem gadiem patruļas postenis no Rondas salas bija pārcelts uz Tabatingu. Tātad to var dēvēt par garnizona pilsētu. Taču šajā garnizonā bija tikai, deviņi zaldāti, gandrīz visi indiāņi, un seržants, kas skaitījās arī cietokšņa komandants.

Aizsargvalni nelielā forta priekšā veido augstais krasts, uz kuru ved klintī iecirstas ne visai drošas kāpnes. Komandanta mājoklis — divas viena otrai tieši iepretī novietotas būdas, bet simt soļu tālāk iegarenā barakā liela koka pakājē mīt zaldāti.

Šī būdu grupa krastmalā atgādinātu jebkuru citu Amazones ciematu vai miestu, ja no pārējiem to neatšķirtu brazīliešu karogs augstā mastā virs mūžīgi tukšās sarg- būdas un ja tur nerēgotos četri bronzas akmeņmetēji lielgabali, gatavi apšaudīt katru satiksmes līdzekli, kas, neievērojot noteikumus, tuvotos krastam.

Pats ciemats atrodas ielejā otrpus cietokšņa. Ceļš, īstenībā gumijkokiem un mirtēm aizēnota grava, aizved turp nedaudz minūtēs. Visapkārt centrālajam laukumam uz cietās, sasprēgājušās mālzemes slejas ducis palmu lapām apjumtu būdu.

Visumā te nav nekā sevišķi interesanta, taču Tabatingas apkārtne ir skaista, it īpaši pie Zavari grīvas, kas ir pietiekami plata, lai ietvertu Aramasas salu arhipelāgu. Šajā vietā aug lieliski koki, starp tiem daudz palmu, no kuru lokanajām šķiedrām pin guļamos un zvejas tīklus vietējās tirdzniecības vajadzībām. Šis ir viens no skaistākajiem nostūriem Amazones augštecē.

Jāpiebilst, ka Tabatingai tuvākajā nākotnē lemts kļūt par diezgan lielu, nozīmīgu ostu, un tad šeit droši vien sāksies straujš uzplaukums. Te piestās Brazīlijas tvaikoņi, braucot pa Amazoni uz augšu, un peruāņu kuģīši ceļā uz lejasteci. Tabatingā notiks kravas apmaiņa un pārsē- dīsies pasažieri. Kādam angļu vai amerikāņu, ciematam ar to pilnīgi pietiktu, lai dažos gados izvērstos par dzīvu tirdzniecības centru.

Šajā posmā Amazone ir ļoti krāšņa. Bez_ šaubām, Tabatingā, kas atrodas vairāk nekā sešsimt jūdžu attālumā no Atlantijas okeāna, jūras paisumi un bēgumi nav manāmi. Citādi ir ar pororoku, šo milzu ūdens valni, kas lielā paisuma laikā trīs dienas pēc kārtas sabangotos Amazones ūdeņus dzen atpakaļ ar septiņpadsmit kilometru ātrumu stundā. Apgalvo, ka upes līmenis tad ceļoties no grīvas līdz pat Brazīlijas robežai.

Nākamajā dienā, divdesmit sestajā jūnijā, pirms brokastīm Garralu ģimene gatavojās apskatīt pilsētu.

Žoāms, Benito un Manoels jau bija redzējuši vairākas Brazīlijas pilsētas, bet Jakita un Minja vēl nevienu. Viņām tā bija pirmā tikšanās ar šo zemi.

Tāpēc varat iedomāties, cik nozīmīgs Minjai un Ja- kitai šķita šis notikums.

Ceļojošais bārddzinis Fragozo savukārt bija šķērsojis dažādas Amerikas provinces, turpretī Lina, tāpat kā viņas kundze, Brazīlijā vēl nebija spērusi kāju.

Pirms došanās krastā Fragozo iegāja pie 2oāma Garrala, un starp viņiem norisa šāda saruna:

—    Garrala kungs, — Fragozo iesāka, — kopš dienas, kad jūs mani laipni uzņēmāt savā fermā, apģērbāt, paēdinājāt un padzirdinājāt, tā sakot, apliecinājāt man neparastu viesmīlību, jūtos jūsu parādnieks …

—    Jūs man neko neesat parādā, draugs, — Garrals atbildēja. •— Tāpēc nepieminēsim vairs to …

—    Ak, tikai nepārprotiet mani, — Fragozo iesaucās, — pašlaik nespēju atmaksāt par jūsu laipnību. Jūs taču man neliedzāt braukt līdzi ar žangadu uz lejasteci. Bet nu mēs esam sasnieguši Brazīliju, kuru es droši vien nekad vairs neredzētu, ja nebūtu šīs liānas …

—    Par to jums jāpateicas Linai, vienīgi Linai, — Žoāms Garrals iebilda.

—    Zinu, — piekrita Fragozo, — un nekad neaizmirsīšu, ka esmu parādā jums abiem.

—    Fragozo, rādās, jūs esat nācis no manis atvadīties, — Žoāms Garrals teica. — Vai domājat palikt Taba- tingā?

—    Nekādā ziņā, Garrala kungs, jūs taču ļāvāt man braukt līdz Belemai, kur ceru atsākt savu veco amatu.

—    Bet ko jūs pašlaik vēlaties no manis, draugs?

—    Gribēju tikai pavaicāt, vai drīkstu nodarboties ar savu arodu arī ceļojuma laikā. Nav labi, ka rokas atradinās no darba, turklāt daža sauja reisu nekaitētu manai kabatai, it īpaši, ja es pats to godīgi nopelnītu. Zināt,

Garrala kungs, bārdskuvis, kas vienlaikus pieprot friziera amatu un šo to arī no ārsta prakses, — aiz cieņas pret Manoela kungu neiedrošinos to nevienam sacīt, — tāds zellis vienmēr atradīs klientus Augšamazones ciematos.

—    It īpaši starp brazīliešiem, — 2oāms Garrals piezīmēja, — jo indiāņi. . .

—    Atvainojiet, — Fragozo viņu pārtrauca, — starp indiāņiem jo vairāk! Tiesa, skūt bārdas viņiem nevajag, jo daba ar šo rotu nav viņus bagātīgi apveltījusi, toties netrūkst tādu, kuri vēlas matus sakārtot pēc pēdējās modes, Tas šo mežoņu sievām un vīriem ļoti patīk. Man atliek tikai parādīties Tabatingas laukumā ar bilboketu rokās, — šī spēlīte, ar kuru rīkojos ļoti veikli, viņus pievelk vispirms, — un pēc minūtēm desmit mani no visām pusēm apstāj indiāņi. Cenzdamies man izpatikt, viņi pat strīdas savā starpā. Ja es te uzturētos veselu mēnesi, visas tikunas cilts matu sasukas būtu manu roku darbs. Nekavējoties izplatītos vēsts, ka Tabatingā atkal klāt «karstās šķēres», kā viņi mani saukā. Esmu šeit bijis jau pāris reižu, kad manas grieznes un sukas veica īstus brīnumus. Taču vienā un tajā pašā vietā nedrīkst atgriezties pārāk bieži. Indiāņu dāmas matus nesukā ik dienas kā mūsu elegantās Brazīlijas pilsētnieces. Reizi tos sakārtojušas, viņas savai galvai nepieskaras, mazākais, gadu, visu šo laiku cenzdamās, cik iespējams, neizjaukt augsto sasuku, kuru esmu izveidojis, turklāt — iedrošinos apgalvot — diezgan talantīgi. Taču drīz būs gads, kopš pēdējo reizi apmeklēju Tabatingu. Visus savus «monumentus» droši vien atradīšu drupās, un tāpēc, ja jums nav iebildumu, Garrala kungs, es gribētu vēlreiz pierādīt, ka esmu šajā zemē iecienīts. Kaut gan, atklāti sakot, tas pirmkārt ir naudas, nevis patmīlas jautājums.

—    Rīkojieties, draugs, — Zoāms Garrals pasmaidījis sacīja, — tikai dariet to veicīgi, jo Tabatingā mēs neuzkavēsimies ilgāk kā vienu dienu un rīt agri dosimies tālāk.

—    Nezaudēšu ne mirklīti! — Fragozo atbildēja.

—    Tūlīt paķeršu darba rīkus un — aiziet!

—    Steidzieties, Fragozo! — Žoāms Garrals teica.

—    Un lai nauda straumēm līst jūsu kabatās!

—   Jā, un tas būs svētīgs lietus, kas nekad vēl nav gāzies ar spaiņiem pār jūsu padevīgo kalpu.

To pateicis, Fragozo ātri aizgāja.

Bridi vēlāk visa ģimene, izņemot Žoāmu Garralu, izcēlās krastā. Tas grūtības neradīja, jo žangada stāvēja pašā krastmalā.

Pa klintī izcirstajām pussagruvušajām kāpnēm ceļotāji sasniedza cietokšņa laukumu.

Jakitu un viņas pavadoņus sagaidīja komandants un, kaut arī nebija visai bagāts, ievērodams pieklājības likumus, ielūdza viesus brokastīs. Laukumā no vienas malas uz otru staigāja sargkareivji, bet uz kazarmu sliekšņa blakus tikunas cilts sievām iznāca daži bērni, šās jauktās rases diezgan nepievilcīgie pēcteči.

Jakita, pateikusies komandantam, bet nepieņēmusi ielūgumu, savukārt uzaicināja viņu kopā ar sievu apciemot žangadu.

Komandants nelika ilgi lūgties — un tikšanos norunāja pulksten vienpadsmitos.

Pēc tam Jakita ar meitu un kalponi Linu Manoela pavadībā apskatīja cietokšņa apkārtni, kamēr Benito ar komandantu kārtoja iebraukšanas atļaujas apmaksu; garnizona virspavēlnieks reizē bija arī muitas priekšnieks.

Izpildījis savu pienākumu, Benito devās uz tuvāko mežu medībās. Manoels šoreiz atteicās viņam sekot.

Pa to laiku arī Fragozo jau bija atstājis žangadu; taču viņš negāja uz cietoksni, bet pa krastmalas gravu, kas veda tieši uz centrālo laukumu, steidzās uz ciematu. Fragozo pareizi sprieda, ka vietējie indiāņi būs drošāka klientūra nekā garnizona kareivji. Bez šaubām, zaldātu sievas labprāt uzticētu savus matus Fragozo prasmīgajām rokām, taču vīriem prātā nenāca savu koķeto sievu untumu dēļ šķiest naudu.

Ar indiāņiem bija citādi. Jautrais bārddzinis noteikti zināja, ka iezemiešu vīri un sievas viņu sirsnīgi sagaidīs.

Tātad Fragozo, iedams pa kupliem gumijkokiem apēnotu ceļu, nonāca Tabatingas centrā.

Tiklīdz slavenais frizieris parādījās laukumā, ļaudis acumirklī viņu pazina un ielenca.

Bārddzinim nebija ne bungu, ne tamburīna, ne taures, ar ko saaicināt klientus, nebija arī furgona ar spīdīgiem misiņa apkalumiem, košiem lukturīšiem un spoguļiem, ne milzīga saulessarga vai kā cita, ar ko mēdz pievilināt publiku gada tirgos. Nē! Bārddzinim bija tikai

Bārddzinim bija tikai biLbokets.

bilbokets — taču cik veikli šī spēlīte lēkāja viņa rokās! Cik izveicīgi viņš uzsprauda roktura smailei bruņurupuča galvu, kas bumbiņas vietā karājās aukliņā! Šī bumbiņa graciozi lidoja pa tik precīzu loku, kādu nespētu aplēst pat tie matemātiķi, kuri noteikuši daudzināto līkni, - «pa kuru suns tek pakaļ savam saimniekam».

Skatīdamies bārddzinī abām acīm, klausīdamies abām ausīm, laukumā pulcējās visi vietējie iedzīvotāji — vīri, sievas, veči un bērni savos primitīvajos tērpos. Pa pusei portugāļu, pa pusei indiāņu valodā jautrais burvju mākslinieks, kā allaž, melsa dažādus niekus un, šķelmīgi lūkodamies ļaudīs, jokoja.

Viņš runāja tieši tā, kā, piedāvājot savus pakalpojumus, mēdz runāt šarlatāni, vai nu tie būtu spāņu, vai franču «Figaro». Viņam netrūka līdzīgas pašapziņas, cilvēcisko vājību pazīšanas, nodrāztu asprātību un veiklu, uzjautrinošu triku, bet iezemieši klausījās un blenza viņā ar tādu izbrīnu, ziņkāri un lētticību, kā to darītu arī civilizētās pasaules dīkdieņi.

Un tāpēc desmit minūtes vēlāk sajūsminātie indiāņi apstāja šo klejojošo «Figaro», kas bija iekārtojies lo- džijā, proti, paviljonā, kurā atradās neliels krodziņš.

Paviljons piederēja kādam brazīlietim, kas bija apmeties Tabatingā. Par dažiem vatemiem — vietējo monētu divdesmit reisu vai sešu santīmu vērtībā — tur varēja iegādāties nacionālos dzērienus, galvenokārt asaji — pabiezu, no palmas augļiem gatavotu liķieri, ko pasniedz no izdobta ķirbja pagatavotajos puskalebasos, tā saucamajos kuī, kas Amazones baseinā nlaši izplatīti.

Kā vīrieši, tā sievietes ar līdzīgu nepacietību steidzās apsēsties uz friziera taburetes. Bez šaubām, Fragozo grieznes šeit bija liekas, jo par krāšņo matu kodeļu apcirpšanu nevarēja būt ne runas, gandrīz visas tās izcēlās ar smalkumu un kuplumu; toties bezgala daudz darba gaidīja friziera ķemmes un cirtojamās šķēres, kuras jau karsa uz ogļu poda lodžijas kaktā.

Un kā šis meistars prata pūli uzmundrināt!

— Skatieties! Vai redzat, draugi? — viņš teica. — Tas turēsies lieliski, ja vien uz tā negulsieties. Šī sasuka ne- izjuks veselu gadu, tā ir Belemas un Riodežaneiro jaunākā mode! Skaistāks matu sakārtojums nav pat karalienes galma dāmām! Un lieciet vērā, pomādi es netaupu!

Nē, ar to viņš tiešām neskopojās! Pomāde bija paga

Laukuma gaidīja gara rinda nepacietīgu kiientu.

tavota tikai no kausētiem taukiem un aromātiskas ziedu sulas, bet šis maisījums sastinga kā cements.

Tad Fragozo kabatās sāka plūst gan vatemi, gan reisi — vienīgās monētas, pret kurām Amazones indiāņi apmaina savas preces, — un frizieris tās saņēma ar neslēptu labpatiku. Taču skaidrs bija, ka līdz tumsai viņš nepagūs apkalpot visus klientus, kuri nemitīgi nāca klāt. Lodži- jas durvju priekšā drūzmējās ne tikvien Tabatingas iezemieši. Vēsts par Fragozo ierašanos bija ātri izplatījusies. Indiāņi plūda šurp no malu malām — no upes kreisā krasta, no labā; nāca ļaudis arī no Kažuru piekrastes un Žavari ciematiem.

Laukumā gaidīja gara rinda nepacietīgu klientu. Laimīgie un laimīgās, kurus jau bija apstrādājušas Fragozo rokas, lepni staigāja no mājas uz māju, lielīdamies ar savām sasukām, taču viņi kustējās ļoti uzmanīgi, gluži kā lieli bērni, kādi tie patiesībā arī bija.

Kad nozvanīja pusdienu, pārslogotais frizieris apmierinājās ar nedaudz malkiem asaji liķiera, manioku un dažām bruņurupuču olām, kuras viņš, nepārtraukdams darbu, ātri norija.

Labi nopelnīja arī krodzinieks, jo katrs klients savu sasuku bagātīgi apslacīja ar dzērieniem no lodžijas pagraba. Nudien, Amazones augšteces cilšu parastā un reizē neparastā friziera slavenā Fragozo ierašanās Taba- tingā bija izcils notikums.

XIII

TORRESS

Piecos vakarā Fragozo joprojām vēl strādāja un, pagalam noguris, bažījās, vai nevajadzēs palikt te pa nakti, lai apmierinātu visus gaidītājus.

Pēkšņi laukumā ieradās kāds svešinieks un, ieraudzījis indiāņu pūli, tuvojās lodžijai.

Kādu brīdi svešais ar zināmu neuzticību uzmanīgi vēroja Fragozo. Apskate viņu droši vien nomierināja, jo viņš iegāja krodziņā.

Svešais varēja būt gadus trīsdesmit vecs. Viņa stalto stāvu izcēla diezgan elegants ceļojuma uzvalks. Taču melnā, biezā bārda, kurai grieznes, šķiet, sen nebija pieskārušās, un pārmērīgi garie mati prasīt prasīja tūlītēju friziera iejaukšanos.

—          Esi sveicināts, draugs! — viegli uzsizdams Fragozo uz pleca, viņš teica.

Izdzirdis šo sveicienu nevis jauktajā vietējā izloksnē, bet tīrā brazīliešu valodā, Fragozo atskatījās.

—          Tautietis? — joprojām darbodamies ap indiānietes nepaklausīgajām sprogām, frizieris vaicāja.

—          Jā, — svešais atbildēja, — tautietis, kuram nepieciešama jūsu palīdzība.

—          Acumirklīti, — Fragozo atbildēja, — tiklīdz beigšu apkalpot šo dāmu, būšu jūsu rīcībā.

Vēl pāris karsto šķēru pagriezienu — un sasuka bija gatava.

Kaut gan jaunajam atnācējam nebija tiesību uz brīvo vietu, viņš tomēr to ieņēma, bet indiāņi, kuri bija spiesti zaudēt savu kārtu, neiebilda.

Nolicis cirtojamās šķēres, Fragozo paņēma grieznes un vaicāja:

—    Ko pavēlēsiet?

—          Apcērpiet man bārdu un matus, — svešais atbildēja.

—           Klausos! — laizdams ķemmi cauri klienta biezajiem matiem*, Fragozo sacīja.

Un grieznes nekavējoties uzsāka darbu.

—          Vai nākat no tāluma? — nespēdams iztikt bez tērzēšanas, Fragozo taujāja.

—    No Ikitosas apkaimes.

Tiklīdz beigšu apkalpot šo dāmu, būšu jūsu rīcībā.

—           Skat! Tieši tāpat kā es! — Fragozo iesaucās. — Atbraucu pa Amazoni līdz Tabatingai. Vai drīkstu zināt., kā jūs sauc?

—    Kāpēc ne, — svešais atteica. — Esmu Torress.

Kad klienta mati bija apgriezti «pēc jaunākās modes»,

Fragozo sāka cirpt viņam bārdu; taču, ieskatījies svešajam sejā, bārddzinis neviļus apstājās, tad turpināja darbu un galu galā noprasīja:

—           Klau, Torresa kungs, sakiet, vai. .. Jūsu seja man šķiet pazīstama … vai mēs neesam kaut kur redzējušies?

—    Nedomāju vis! — Torress pasteidzās atbildēt.

—    Tad droši vien esmu maldījies, — Fragozo noteica.

Un viņš atkal iegrima darbā.

Brīdi vēlāk Torress atsāka sarunu, ko Fragozo jautājums bija pārtraucis.

—    Ar ko jūs atbraucāt no Ikitosas? — viņš jautāja.

—    No Ikitosas līdz Tabatingai?

—    Jā.

—           Ar milzīgu baļķu plostu, uz kura mani pieņēma kāds cienījams fazendeiro, kas kopā ar ģimeni brauc uz leju pa Amazoni.

—           Skat, kā! — Torress iesaucās. — Tad jums laimējies, draugs. Kaut jūsu saimnieks paķertu līdzi arī mani…

—    Vai vēlaties doties tālāk uz upes lejasteci?

—    Tieši tā.

—    Līdz Parai?

—    Nē, tikai līdz Manausai, kur man ir darīšanas.

—           Mans saimnieks ir ļoti laipns. Ceru, ka viņš neatteiksies jums pakalpot.

—    Jūs tā domājat?

—    Varu gandrīz galvot.

—          Kā tad sauc šo fazendeiro? — Torress nevērīgi pajautāja.

—    Zoāms Garrals, — Fragozo atbildēja.

Un, acumirkli novērsies, klusām pie sevis nomurmināja:

—    Noteikti kaut kur esmu redzejis šo seju!

Torress nebija no tiem, kas pārtrauks sarunu, kura viņu interesē, turklāt nopietna iemesla dēļ.

—          Tātad, — viņš teica, — jūs domājat, ka Žoāms Garrals neliegs man doties līdzi?

—    Atkārtoju — par to nemaz nešaubos, — Fragozo atbildēja. — Ja viņš to atļāva man, nabaga klaidonim, kādēļ lai viņš liegtu jums, savam tautietim?

—    Vai uz žangadas viņš brauc viens?

—           Nē, — Fragozo sacīja, — kā nupat minēju, viņš ceļo kopā ar ģimeni. Tie visi ir lieliski cilvēki, ticiet man, un viņus pavada fazendas strādnieki — indiāņu un nēģeru apkalpe.

—    Vai šis vīrs ir bagāts?

—           Protams, — Fragozo atbildēja, — ļoti bagāts. Baļķi, no kuriem sasiets lielais plosts, un krava, ko tas ved, jau ir vesela bagātība.

—           Tātad 2oāms Garrals nupat šķērsojis Brazīlijas robežu kopā ar ģimeni? — Torress nemitējās prašņāt.

—          Jā, — Fragozo atbildēja, — kopā ar sievu, dēlu, meitu un meitas jaunkundzes līgavaini.

—    Tātad viņam ir meita?

—    Jā, ļoti skaista.

—    Un viņa precēsies? . . .

—    Jā, ar lielisku jaunekli, Belemas garnizona ārstu.

—          Jauki! — Torress pasmīnēja. — Tad jau to gandrīz varētu nosaukt par kāzu ceļojumu.

—           Reizē par kāzu, izpriecu un tirdzniecisku ceļojumu, — Fragozo paskaidroja. — Jakitas kundze ar meitu nekad nav bijušas Brazīlijā, bet Žoāms Garrals pirmoreiz, kopš apmeties uz dzīvi vecā Magaljansa fermā, pārkāps pār šās zemes robežu.

—          Jādomā, ka viņus pavada arī kalpotāji? — Torress atkal vaicāja.

—           Protams, — Fragozo atbildēja. — Vecā Sibēla, kas jau piecdesmit gadus nokalpojusi fermā, un daiļā mulate Linas jaunkundze, kas drīzāk ir savas jaunās kundzes draudzene nekā kalpone. Ak, cik jauks radījums! Cik viņai laba sirds un kādas acis! Un par visu Linai ir pašai savs spriedums — piemēram, par liānām . . .

Pieskāries savam parastajam jājamzirdziņam, Fragozo vēl ilgi nerimtos ar sajūsmu stāstīt par Linu, ja vien Torress nebūtu piecēlies.

—    Ko esmu jums parādā? — viņš frizierim vaicāja.

—           Neko, — Fragozo atteica. — Starp tautiešiem, kas satikušies pierobežā, par to nevar būt ne runas.

—    Un tomēr, — Torress iebilda, — es gribētu …

—           Lai paliek, lai paliek, norēķināsimies vēlāk uz žangadas.

—          Nezinu, — Torress turpināja, — vai man pietiks drosmes lūgt Žoāmam Garralam . ..

—           Nepārdomājiet! — Fragozo uzsauca. — Ja vēlaties, es ar viņu parunāšu, un viņš labprāt palīdzēs jums šajos apstākļos.

Tobrīd, pēc pusdienām ieradušies pilsētā palūkoties, kā veicas Fragozo, lodžijas durvīs parādījās Manoels un Benito.

Pagriezies ar seju pret viņiem, Torress pēkšņi iesaucās:

—- Ko redzu! Divi jaunekļi, kurus pazīstu, pareizāk sakot, atceros!

—    Jūs esat pazīstami? — Fragozo pārsteigts vaicāja.

—          Bez šaubām! Pirms mēneša Ikitosas mežā viņi mani izglāba no visai nepatīkama stāvokļa.

—    Bet tie taču ir Benito Garrals un Manoels Valdess!

—           Zinu! Puiši man nosauca savus vārdus, taču es necerēju viņus šeit sastapt.

Tad Torress tuvojās abiem jaunekļiem, kuri raudzījās viņā kā svešiniekā.

—          Vai jūs mani neatceraties, kungi? — Torress vaicāja.

—           Pag, — Benito sacīja, — ja atmiņa neviļ, jus esat Torresa kungs, kuram Ikitosas mežā iznāca sadursme ar guaribu?

—           Tieši tā, mani kungi! — Torress atbildēja. — Sešās nedēļās, ejot uz leju gar Amazoni, esmu reizē ar jums nonācis pie robežas.

—           Priecājos jūs redzēt, — Benito teica. — Bet vai neesat aizmirsis ielūgumu apciemot mūs mana tēva fa- zendā?

—    Aizmirsis neesmu, — Torress atbildēja.

—           Pieņemdams uzaicinājumu, jūs būtu pareizi rīkojies. Jums vajadzēja nogaidīt, atpūsties pēc garā ceļojuma un braukt kopā ar mums. Bet tagad esat daudz laika veltīgi izšķiedis tik grūtā ceļā.

—    Taisnība gan, — Torress piekrita.

—           Mūsu tautietis nevēlas palikt pierobežā, — ierunājās Fragozo. — Viņš grib doties tālāk uz Manausu.

—          Tādā gadījumā, — Benito piezīmēja, — apciemojiet mūs uz žangadas, mēs jūs sirsnīgi uzņemsim, un esmu pārliecināts, ka mans tēvs uzskatīs par savu pienākumu ierādīt jums vietu uz tās.

—           Labprāt jūs apciemošu, — Torress atteica. — Un atļaujiet jau iepriekš pateikties.

Manoels sarunā nepiedalījās. Viņš ļāva izpalīdzīgajam Benito cēli piedāvāt savus pakalpojumus, bet pats uzmanīgi vēroja Torresu, kura seja viņam lāgā nepatika. Šā vīra acīs pilnīgi trūka atklātības, šaudīgais skatiens it kā bijās kavēties pie sarunu biedra; taču Manoels savas domas paturēja pie sevis, nevēlēdamies kaitēt tautietim, kam nepieciešama palīdzība.

—          Kungi, — Torress teica, — ja nav iebildumu, esmu gatavs sekot jums uz ostu tūlīt pat.

—    Nāciet līdzi! — aicināja Benito.

Pēc ceturtdaļstundas Torress jau atradās uz žangadas. Benito viņu iepazīstināja ar tēvu, paskaidroja, kā viņi ar svešo tikušies, un lūdza neliegt Torresam kopa ceļot uz Manausu.

—    Labprāt jums pakalpošu, — Garrals svešajam teica.

—           Pateicos, — Torress sacīja un grasījās sniegt roku, taču neviļus atrāva to atpakaļ.

—           Rīt agri dodamies ceļā, — Žoāms Garrals piebilda, •— jūs varat jau tagad iekārtoties uz plosta.

—           Ak, tas ies ātri, — Torress atbildēja. — Es pats jau atrodos šeit, un vairāk man nav ko ņemt līdzi.

—    Tad jūtieties kā mājās, — sacīja Žoāms Garrals.

Tovakar pat Torress apmetās istabiņā blakus bārddzinim.

Bet Fragozo, atgriezies uz plosta tikai astoņos vakarā, sīki attēloja daiļajai mulatei savus panākumus, ar zināmu lepnumu atkārtodams, ka slavenais Fragozo Augš- amazones baseinā tagad vēl vairāk tiks cildināts.

XIV

LEJUP PA UPI

Divdesmit septītajā jūnijā tika atraisītas tauvas un žan- gada no jauna aizpeldēja pa straumi.

Uz plosta nu bija par vienu braucēju vairāk. No kurienes īstenībā nācis šis Torress? Neviens to nezināja. Kurp viņš devās? Uz Manausu, kā pats apgalvoja. Starp citu, viņš ļoti rūpīgi slēpa savu pagātni, kā arī tikai pirms pāris mēnešiem pamesto nodarbošanos, tāpēc neviens

nespēja iedomāties, ka uz žangadas patvērumu atradis bijušais mežu uzraugs. Bet pakalpīgais Zoāms Garrals ar uzbāzīgiem jautājumiem nevēlējās sabojāt attiecības.

Pieņemdams svešo uz plosta, fazendas saimnieks bija sekojis cilvēcības principiem. Plašajos, neapdzīvotajos Amazones apgabalos it īpaši tolaik, kad tvaikoņi vēl nevagoja lielās upes līmeni, ļoti grūti bija atrast ātru un drošu braukšanas līdzekli. Upju satiksme nebija regulāra, un ceļotājiem visbiežāk vajadzēja kājām lauzties cauri mežu biezoknim. Tā bija ceļojis un joprojām ceļotu arī Torress, ja negadītos šī necerētā izdevība tikt uz žangadas.

Kad Benito Torresu bija iepazīstinājis ar tēvu un izstāstījis, kādos apstākļos viņi reiz tikušies, Torress uz žangadas varēja justies kā pilntiesīgs pasažieris īstā jūras kuģī, pēc patikas brīvi piedalīties kopējā sadzīvē vai arī sava nesabiedriskā rakstura dēļ turēties savrup.

Vismaz pirmajās dienās bija manāms, ka Torress nevēlas tuvināties Garralu ģimenei. Viņš likās ļoti noslēgts, atbildēja, ja kāds ko jautāja, taču pats nevienu neiz- taujāja.

Torress sarunājās tikai ar Fragozo. Varbūt tādēļ, ka tieši šis jautrais ceļa biedrs bija ieteicis viņam ceļot ar žangadu? Dažreiz viņš izvaicāja Fragozo par Garralu dzīves apstākļiem īkitosā, par saimnieka meitas un Manoela Valdesa attiecībām, bet prašņāja ļoti piesardzīgi. Visbiežāk viņš mēdza pastaigāties žangadas priekšgalā vai arī sēdēt savā istabā.

Torress ēda pie viena galda ar Garralu ģimeni, bet sarunās gandrīz nepiedalījās un, beidzis maltīti, nekavējoties aizgāja.

Augu rītu žangada peldēja gar gleznainu salu grupu plašajā Zavari estuārā. Šī lielā Amazones pieteka plūst uz dienvidrietumiem, un visā tās ceļā no iztekas līdz grīvai nav nevienas salas, ne arī krāces. Ap trīstūkstoš pēdu platā grīva sākas dažas jūdzes virs vietas, kur senāk atradās 2avari pilsēta; tās piederība ilgu laiku bija spāņu un portugāļu strīdusābols.

Līdz trīsdesmitā jūnija rītam ceļojums turpinājās bez ievērojamiem notikumiem. Lāgiem žangada sastapa gar krastu peldošu kopā saistītu laivu karavānu, ko vadīja viens pats iezemietis. Drīz vien aizmugurē palika Ararias sala, Kalderona arhipelāgs, Kapiatu sala un daudzas

Jaunekļiem bija izdevies nomedīt kadu zvēru, kas vairāk gan iepriecinātu dabas pētniekus, nevis žangadas virtuveni.

citas, kuras ģeogrāfi vēl nepazīst. Trīsdesmitajā jūnijā locis vēstīja, ka labajā krastā tuvojas Žurupari-Taperas ciematiņš, kur nolēma piestāt uz divām trim stundām.

Manoels un Benito tad devās medībās un pārnesa dažus putnus; tos ar prieku saņēma virtuvene. Turklāt jaunekļiem bija izdevies nomedīt kādu zvēru, kas vairāk gan iepriecinātu dabas pētniekus, nevis žangadas virtuvēm.

Šis četrkājainis mazliet atgādināja ņūfaundlendu.

—    Te, lūk, ir retas sugas skudru lācis, — nomezdams medījumu uz plosta, Benito teica.

—    Lielisks eksemplārs, kas pelna vietu muzejā! — piebilda Manoels.

—    Vai šo dīvaino zvēru noķert ļoti grūti? — ievaicājās Min ja.

—    Un kā vēl, māsiņ! — Benito atteica. — Žēl, ka nebija klāt tevis, kas izlūgtos zvēram žēlastību! Bet ir gan sīksta dzīvība šiem sumpurņiem! Vajadzīgas vismaz trīs lodes, lai tādu nogāztu.

Skudru lācis bija liels, garu, iesirmu asti, smailu purnu, ar kuru tas ierokas skudru pūznī, pārtikdams galvenokārt no skudrām; kājas tievas, asiem, piecus sprīžus gariem nagiem, kurus var sažņaugt kopā kā pirkstus dūrē. Taču kas tie ir par nagiem! Ja kāds tajos nonāk, tad skudru lācim jānocērt ķepa, lai upuri atbrīvotu. Šī ķepa ir tik spēcīga, ka ceļotājs Emīls Karreijs pareizi aizrādījis: «Pat tīģeris nespēj izrauties no tās skāvieniem.»

Izbraukusi starp daudzām cauru gadu zaļojošu, dižu koku aizēnotām salām, žangada otrā jūlija rītā sasniedza Sanpaulo di Olivensu; lielākās no minētajām salām bija Zurupari, Rita, Marakanatena un Kururu-Sapo. Žangada aizpeldēja garām arī vairāku nelielu kanālu — tā saucamo igarapē ieteku melnajiem ūdeņiem.

Ūdens tumšā krāsa — raksturīga parādība, kas piemīt daudzām mazām un lielām Amazones pietekām.

Manoels ievēroja, cik krasi šie tumšie ūdeņi atšķiras no Amazones bālganās straumes.

—    Šo parādību zinātnieki lūkojuši izskaidrot dažādi, — viņš teica, — tomēr šķiet, ka pat visgudrākie vēl nav nonākuši pie kāda pieņemama slēdziena.

—    Ūdens patiesi izskatās pilnīgi melns, ar brīnišķu zeltainu vizmu, — norādīdama uz viegli zaigojošo upes līmeni plosta tuvumā, piezīmēja Minja.

Katrā ziņā tas ir lielisks dzeramais ūdens

—    Jā, mīļā Minja, — Manoels piekrita, — jau Hum- bolts ievēroja šo neparasto īpatnību, tāpat kā jūs. Taču, uzmanīgāk ieskatoties, redzēsiet, ka valdošā krāsa šeit ir sēpija.

—   Tātad vēl viens fakts, par kuru zinātnieki strīdas! — iesaucās Benito.

—    Varbūt pavaicāsim, ko par to domā kaimani, delfīni un lamantīni? — Fragozo ieminējās. — Šie dzīvnieki savām rotaļām meklē tieši tumšos ūdeņus.

—    Protams, melnais ūdens tos pievelk it īpaši, — Manoels sacīja. ■— Bet kāpēc? To paskaidrot pārāk grūti. Var būt, ka šo krāsu upē rada ogļūdeņraža šķīdinājums, vai arī tās cēlonis ir upes kūdrainā gultne, akmeņogļu un antracīta slānis, kuram tā laužas cauri. Iespējams, ka to piešķir milzīgais daudzums mikroskopisko augu, kurus straume rauj līdzi. Noteiktas atbildes nav.[19] Katrā ziņā tas ir lielisks dzeramais ūdens, kas atšķiras ar tropu klimatam neparastu svaigumu, tam nav piegaršas, un tas ir pilnīgi nekaitīgs. Pasmeliet mazliet, dārgā Minja, un nobaudiet to! Dzeriet droši!

Ūdens tiešām bija svaigs un tīrs. Tas lieliski aizstātu jebkuru Eiropas dzeramo ūdeni. Ceļotāji ar to piepildīja vairākas fraskas virtuves vajadzībām.

Kā jau teikts, otrā jūlija rītā žangada iebrauca San- paulo di Olivensā, kur lielos vairumos no kokosriekstu čaumalām tiek darinātas garas lūgšanu krelles. Pēc tām ir milzīgs pieprasījums. Var likties dīvaini, ka šīs zemes agrākie saimnieki, tupinambas un tupiniki, tagad galvenokārt nodarbojas ar katoļticības kulta priekšmetu izgatavošanu. Bet, starp citu, kāpēc lai viņi to nedarītu? Tagadējie indiāņi vairs nav agrākie. Vai viņi savu nacionālo apģērbu, papagaiļu spalvu galvas rotu, lokus un sarbakanus nav aizstājuši ar amerikāņu drēbēm — baltām biksēm un kokvilnas pončo, ko auž viņu sievas, parādīdamas šai mākslā īstu meistarību?

Sanpaulo di Olivensa — diezgan ievērojama pilsētiņa ar vismaz divi tūkstoši iedzīvotājiem, kas pārnākuši šeit no kaimiņu ciltīm. Šī tagadējā Augšamazones galvaspilsēta sākumā bija vienkārši misija, kuru 1692. gadā nodibināja portugāļu karmelīti \ bet vēlāk tā pārgāja jezuītu misionāru rokās.

Principā šī zeme piederēja omagvas ciltij, kuras nosaukums nozīmē «plakangalvainie». Tas cēlies no barba- iiska paraduma — indiāņu mātes jaunpiedzimušo galviņas iespīlēja starp diviem dēlīšiem, lai, sekojot modei, piešķirtu galvaskausam iegarenu veidu. Bet, kā jau katra mode, mainījās arī šī; galvas atguva dabiskās formas, un šodien lūgšanu kreļļu tirgotājos vairs neredz ne pēdas no senās deformācijas.

Visa ģimene, izņemot Zoāmu Garralu, izkāpa krastā. Arī Torress vēlējās palikt uz plosta, ne mazākā mērā nekārodams apskatīt pilsētu, kaut gan šķita, ka viņš to vēl nepazīst.

Patiesi, nevarēja teikt, ka nerunīgais dēkainis būtu zinātkārs.

Preču apmaiņu, kas papildināja žangadas kravu, Benito nokārtoja bez grūtībām. Garralu ģimeni sirsnīgi uzņēma pilsētas svarīgākās amatpersonas — cietokšņa komandants un muitas priekšnieks, kurus ieņemamie amati netraucēja nodarboties arī ar tirdzniecību. Viņi pat uzticēja Benito dažus vietējos ražojumus pārdošanai Ma- nausā vai Belemā.

Pilsētu veidoja apmēram sešdesmit mājas nelielā plakankalnē, kas šajā vietā atradās upes stāvajā krastā. Dažas mājas bija apjumtas ar dakstiņiem, ko šajā apgabalā var uzskatīt par retumu; turpretī vienkāršajai Pētera un Pāvila baznīcai bija salmu jumts, kas drīzāk piedienētu Betlēmes kūtiņai, nevis ticības kultam veltītai celtnei vienā no pasaules katoliskākajām zemēm.

Komandantu, viņa adjutantu un policijas priekšnieku ielūdza pusdienās uz žangadas, kur Zoāms Garrals viesus sagaidīja ar pienācīgu godbijību.

Pusdienu laikā Torress bija neparasti runīgs. Viņš stāstīja par saviem ceļojumiem Brazīlijas vidienē kā cilvēks, kam šī zeme labi pazīstama.

•Taču, runājot par ceļojumiem, Torress vienlaikus nekautrējās izprašņāt komandantu, vai viņš labi pazīst Manausu, vai tās komandants pašlaik būtu tur sastopams un vai Manausas galvenais tiesnesis karstajā gadalaikā kaut kur neizbrauc. Šķita, ka, uzdodot šos jautājumus,

[1] Karmelīti — katoļu garīga ordeņa muki.

Torress pazagšus raugās Zoāmā Garralā. No malas tas bija tik labi manāms, ka Benito, ar izbrīnu vērodams Torresu, redzēja tēvu ļoti uzmanīgi ieklausāmies viņa savādajos jautājumos.

Sanpaulo di Olivensas komandants apgalvoja, ka Ma- nausas svarīgākās personas šobrīd atrodoties pilsētā, un pat lūdza Zoāmu Garralu nodot viņiem sveicienus. Kā varēja spriest, žangadai vajadzēja nonākt Manausā, vēlākais, pēc septiņām nedēļām, laikā no divdesmitā līdz divdesmit piektajam augustam.

Pievakarē viesi atvadījās, un trešā jūlija rītā žangada devās tālāk.

Dienas vidū tā pabrauca garām Zakurupas grīvai. Ši upe, pareizāk sakot, kanāls, iztek no Amazones kreisās pietekas īsas. Raksturīga īpatnība — Amazone pati dažviet baro savas pietekas.

Ap trijiem pēcpusdienā žangada pabrauca garām Han- diatubas grīvai; šī varenā upe veļ tumšos viļņus no dienvidrietumiem un, apūdeņojusi indiāņu zemes, ar četrsimt metru platu grīvu pievienojas lielajai artērijai.

Aizmugurē palika daudzas salas: Pimatikaira, Katurija, Čiko, Motačina; dažas no tām bija apdzīvotas, citas tukšas, taču tās visas klāja krāšņa augu valsts, kas it kā nepārtraukta zaļa vītne stiepjas visgarām Amazonei.

XV

JOPROJĀM LEJUP PA STRAUMI

Pienāca piektā jūlija vakars. Tveice jau iepriekšējā dienā bija kļuvusi neciešama un solīja negaisu. Lieli, rūsgani sikspārņi platiem spārniem lidinājās zemu virs Amazones. Starp tiem varēja izšķirt tumši brūnos perros voladors gaišiem vēderiņiem; Minjai un it īpaši Linai tie iedvesa instinktīvas šausmas.

Tie patiešām ir briesmīgi vampīri, kas izsūc asinis lopiem un uzbrūk pat nepiesardzīgi uz lauka aizmigušam cilvēkam.

—   Ak, cik pretīgi radījumi! — aizklādama ar rokām acis, iesaucās Lina. — Man bail!

—   Turklāt tie ir ļoti bīstami! — piebilda Minja. — Vai nav tiesa, Manoel?

—    Tiesa gan, — Manoels atbildēja. — Šiem vampīriem piemīt īpašs instinkts, tie it kā zina, kur visvieglāk piekļūt asinīm, piemēram, aiz auss. Sūcot asinis, sikspārņi nemitīgi plivina spārnus, tā saceļot atsvaidzinošu vēsmiņu, kas gulētāja miegu padara vēl dziļāku. Ir dzirdēti gadījumi, kad cilvēks, ne juzdams sāpju, vairākas stundas ļāvies tādai asins nolaišanai un vairs nav pamodies.

•— Nestāstiet kaut ko tik briesmīgu, Manoel, — teica Jakita, — citādi meitenes nakti neaizvērs acu.

—    Nebīstieties, — Manoels atbildēja. — Ja vajadzēs, mēs apsargāsim viņu miegu …

—    Klusu! — pēkšņi viņus pārtrauca Benito.

—    Kas noticis? — jautāja Manoels.

—    Vai nedzirdat tur savādu troksni? — norādīdams uz labo krastu, Benito vaicāja.

—   Patiesi gan, — Jakita atbildēja.

—    No kā tas ceļas? — Minja jautāja. — Šķiet, ka pa krastu veltos oļi.

—    Skaidrs! Zinu gan, ko tas nozīmē! — Benito teica. — Rīt pēc saules lēkta bruņurupuču olu un mazu, svaigu bruņurupucēnu cienītājus krastmalā gaidīs bagātīgs guvums.

Benito nemaldījās. Troksni radīja neskaitāms daudzums dažāda lieluma bruņurupuči, iznākuši krastmalā dēt olas. Izvēlējušies piemērotu vietu, šie abinieki savas olas ierok liedaga smiltīs. Operācija sākas ar saules rietu un beidzas rītausmā.

Pašlaik bruņurupuču vadonis, pametis upes gultni, jau meklēja ērtu, izdevīgu vietu. Tam sekoja tūkstošiem citu bruņurupuču un ar ķepiņām izraka smiltīs garas, platas bedres; kad olas tajās bija sadētas, bruņurupučiem atlika bedres aizbērt un ar savām bruņām cieši noblietēt.

Šī olu dēšana Amazones piekrastes indiāņiem ir ļoti svarīgs notikums. Viņi uzglūn rāpuļiem, nogaida, kad olas sadētas, tad ar bungu skaņām sasauc cilti, izrok olas un guvumu sadala trīs daļās: vienu saņem atradēji, otru — pārējie, trešā pienākas krasta uzraugiem, kuri, līdzīgi policijai, ievāc no iedzīvotājiem meslus.

Bruņurupuči visvairāk iecienījuši smilšainās krastmalas, kas atklājas bēguma laikā, tā saucamos «karaliskos liedagus». Kad visas olas savāktas, sākas indiāņu svētki — spēles, dejas, dzīres; lieli prieki tad ir ari upes kaima- niem, kuri notiesā paliekas.

Bruņurupučiem un to olām Amazones baseina tirdzniecībā ir ievērojama nozīme. Sadējuši olas, bruņurupuči atgriežas upē, kur tos ķer, apgāžot uz muguras, un dzīvus ievieto nožogotos igvātos kā zivis vai arī piesien pietiekami garās auklās pie mieta tā, lai tie varētu klejot krastmalā un peldēt upē. Tādā veidā vienmēr iegūstama svaiga bruņurupuču gaļa.

Citādi rīkojas ar mazuļiem, kuri tikko kā izšķīlušies. Tos nav vajadzības iesprostot vai piesiet. Tiem bruņas vēl mīkstas, gaļa ļoti maiga, un novārītus tos var rīt gluži kā austeres. Pēc šiem bruņurupučiem ir liels pieprasījums.

Taču Amazones un Paras provincēs visai izplatīts vēl kāds cits bruņurupuču olu lietošanas veids. No tām pagatavo labākajam Normandijas vai Bretaņas sviestam līdzīgo «bruņurupuču sviestu»; tā ražošanai izlieto divsimt piecdesmit līdz trīssimt miljonu olu gadā. Bet bruņurupuču, kas smilšainajos krastos aprok neaptveramu daudzumu olu, Amazones baseina ūdeņos netrūkst.

Tā kā bez vietējiem iedzīvotājiem bruņurupučus" medī arī garkājainie ūdens putni, gaisa plēsoņas urubu un upes kaimani, tad to skaits ievērojami samazinās, turpretī cenas nemitīgi aug.

Rītam austot, Benito, Fragozo un daži indiāņi, sakāpuši pirogā, devās uz vienu no lielajām salām, kurai naktī bija pabraukuši garām. Žangada tāpēc nebija jāaptur. Laiva to ātri varēja panākt.

Salas krasta smiltīs vīdēja nelieli pauguriņi, iezīmēdami vietas, kur nakti bija ieraustas olu kaudzītes; zem katra pauguriņa atradās četrdesmit līdz sešdesmit olu. Taču mednieki tās nedomāja atrakt. No olām, kuras karstajās smiltīs gulēja jau divus mēnešus, bija izšķīlušies neskaitāmi daudz bruņurupuču mazuļu, kas skraidīja gar krastu.

Medības bija veiksmīgas. Laiva ātri pildījās ar ērmīgajiem dzīvnieciņiem, kuri nonāca uz žangadas īstajā laikā — tieši pirms brokastīm. Medījums tika sadalīts starp žangadas pasažieriem un apkalpi, bet pievakarē no tā nekas vairs nebija palicis pāri.

Septītā jūlija rītā žangada sasniedza Sanhozē de Ma- turu, pilsētiņu pie nelielas, augstiem meldriem aizaugušas upes, kuras krastos dzīvojošajiem indiāņiem, kā stāsta teika, senāk bijušas astes.

Medības bija veiksmīgas. Laiva ātri pildījās ar ērmīgajiem dzīvnieciņiem.

Astotajā jūlijā, gaismai austot, ceļotāji ieraudzīja San- antonio ciematu — divas trīs aiz augstajiem kokiem noslēpušās būdas — un nonāca pie īsas vai Putumajo grīvas, kuras platums sasniedz deviņsimt metru.

Putumajo ir viena no lielākajām Amazones pietekām. Pie tās sešpadsmitajā gadsimtā spāņi nodibināja pirmās misijas, pēc tam tās nopostīja portugāļi, un tagad no tām vairs nav ne pēdu. Tur atrodami vienīgi dažādu indiāņu cilšu pārstāvji, kuri viegli atšķirami pēc īpatnējiem tetovējumiem.

Putumajo sāk^s Pasto kalnos Kito ziemeļaustrumos un cauri lieliskiem kakao koku mežiem tek uz austrumiem. Simt četrdesmit jūdžu joslā tā ir kuģojama tvaikoņiem, kuru iegrime nav lielāka par sešām pēdām; nākotnē šī upe kļūs par vienu no galvenajiem ūdens ceļiem Rie- tumamerikā.

Bija iestājies nelāgs laiks. Nepārtrauktu lietavu pagaidām nebija, taču negaisi uznāca bieži. Tomēr tas nekavēja žangadas gaitu, kas nebija atkarīga no vēja; lielā apjoma dēļ uz tās nejuta pat Amazones viļņu šūpas; lietus gāzmju laikā Garralu ģimene patvērās mājā. Dīkās stundas vajadzēja kaut kā piepildīt. Tad viņi tērzēja, dalījās iespaidos •— un valodas nerimās.

Arī Torress sāka aizvien dzīvāk iesaistīties sarunās. Raibie piedzīvojumi daudzajos ceļojumos pa Brazīlijas ziemeļiem deva vielu nostāstiem. Šis cilvēks, bez šaubām, bija daudz pieredzējis, bet viņa ciniskie spriedumi klausītājus lielākoties aizskāra. īpašu uzmanību Torress veltīja Minjai. Tas nepatika meitenes līgavainim, kaut arī Torress nebija tik uzmācīgs, lai Manoels uzskatītu par vajadzīgu iejaukties. Turklāt meitene pret Torresu izjuta instinktīvu riebumu, ko nebūt necentās slēpt.

Devītajā jūlijā kreisajā krastā parādījās Tunantinsas grīva; šī pieteka, veldama savus tumšos ūdeņus no ziemeļaustrumiem un vispirms apūdeņodama Kasanas indiāņu zemes, izveidojusi četrsimt pēdu platu estuāru, beidzot pievienojas Amazonei.

Šajā vietā Amazone kļūst īsti varena, bet tās gultni aizvien biežāk aizsprosto dažādas salas un saliņas. Locim vajadzēja likt lietā visu savu māku, lai, lavierējot no krasta uz krastu, vairoties no sērēm, apbraucot ūdens vērpetes un nezaudējot galveno virzienu, veikli izvadītu žangadu cauri šim arhipelāgam.

Viņš būtu varējis iebraukt Agvati-Paranā — īpatnējā dabiskā kanālā, kurš atzarojas no upes mazliet augšpus Tunantinsas grīvas, un atgriezties Amazonē divdesmit jūdzes zemāk caur Žapuras grīvu. Bet, ja platākajā vietā kanāls sasniedz simt piecdesmit pēdu, tad šaurākajā nepārsniedz sešdesmit, tātad žangadai tur būtu grūti izbraukt.

Vārdu sakot, trīspadsmitajā jūlijā sasnieguši Kapuro salu un pabraukuši garām Žutaī, kas plūst no dienvidrietumiem un pievienojas Amazonei ar tūkstoš piecsimt pēdu platu grīvu, apbrīnojuši jaukos, gaišpelēkos pērtiķus cinobrsarkaniem purniem, šos nesātīgos palmu riekstu cienītājus, kuru vārdā nosaukta upe, ceļotāji astoņpadsmitajā jūlijā nonāca pie nelielas pilsētiņas Fonteboas[20].

Te žangada noenkurojās uz divpadsmit stundām, lai ekipāža atpūstos.

Fonteboa, tāpat kā vairums misionāru ciematu Amazones baseinā, ilgo gadu gaitā ne reizi vien mainījusi vietu kopā ar saviem klejojošajiem iedzīvotājiem. Taču jācer, ka nu reiz tā būs izbeiguši šo klaidonību un turpmāk paliks uz vietas. Tas nāks tikai par labu, jo ar savām lapu jumtiem klātajām trīsdesmit mājelēm un Meksikas Melnās Jaunavas baznīcu tā izskatās ļoti pievilcīga. Pilsētiņā mīt ap tūkstoš iedzīvotāju, un tos apgādā indiāņi no abiem Amazones krastiem, audzēdami apkaimes leknajās pļavās lielus ganāmpulkus. Taču ar to viņu nodarbošanās neierobežojas: šie ļaudis ir arī drosmīgi mednieki vai, pareizāk sakot, bezbailīgi lamantīnu ķērāji.

Jau tovakar pat jauniešiem izdevās piedalīties ļoti interesantās medībās.

Tumšajos Kaijaratu ūdeņos, kas ietek Fonteboā, bija manīti divi vaļveidīgi dzīvnieki. Virs ūdens kustējās seši brūngani punkti. Tie bija abu lamantīnu smailie purni un četras spuras.

Nepieredzējis zvejnieks šos kustīgos punktus sākumā noturētu par straumē peldošiem sprunguļiem, bet vietējie iedzīvotāji nemēdza kļūdīties. Un tiešām — drīzumā skaļi svilpieni liecināja, ka lamantīni sparīgi izpūš no plaušām elpošanai nederīgo gaisu.

No krasta atrāvušās divas ubas ar trim zvejniekiem katrā tuvojās lamantīniem, kuri žigli bēga. Tumšie punkti

vispirms iezīmēja garu sliedi upē, pēc tam visi reizē nozuda.

Zvejnieki joprojām uzmanīgi virzījās uz priekšu. Viens no viņiem, bruņojies ar primitīvu harpūnu — nūju, kam galā iedzīta gara nagla, stāvēja ubas priekšgalā, abi pārējie bez trokšņa airēja. Viņi gaidīja, kad nepieciešamība ieelpot svaigu gaisu izdzīs lamantīnus virspusē. Augstākais, pēc minūtēm desmit dzīvnieki noteikti atkal iznirs samērā nelielā attālumā.

Minētais laiks vēl nebija pilnīgi pagājis, kad netālu patiesi parādījās brūnganie punkti un divas ar gaisu sajauktas ūdens strūklas, svilpdamas uzšāvās gaisā.

Ubas piebrauca tuvāk; divas harpūnas aizlidoja reizē; viena no tām netrāpīja mērķī, otra iedūrās lamantīna astes skriemelī.

Ar to pietika, lai dzīvnieku paralizētu, jo, tiklīdz to ievaino, tas zaudē aizstāvēšanās spējas. Lamantīnu auklā lēnām atvilka līdz ubai, pēc tam līdz krastam ciemata piekājē.

Dzīvnieks nebija liels, ne vairāk kā trīs pēdas garš. Šie nabaga radījumi tiek nesaudzīgi vajāti, tāpēc Amazones un tās pieteku ūdeņos to skaits aizvien samazinās un nepagūst pieaugt. Šie kādreizējie milzeņi tagad vairs nepārsniedz septiņas pēdas. Vai tos var salīdzināt ar divpadsmit un piecpadsmit pēdu garajiem lamantīniem., kuri vēl bagātīgi mīt Āfrikas upēs un ezeros?

Taču aizkavēt šo dzīvnieku iznīcināšanu ir gandrīz neiespējami. Lamantīnu gaļa ir sevišķi garda, pat pārāka par cūkgaļu, turklāt ļoti vērtīgs produkts ir eļļa, ko dod trīs collu biezā tauku kārta. Žāvētā veidā gaļa saglabājas ilgi un ir veselīgs ēdiens. Turklāt lamantīni noķerami samērā viegli, tāpēc nav brīnums, ka drīz šī dzīvnieku suga pilnīgi iznīks.

Senāk pieaudzis lamantīns «deva» divus podus eļļas pa simt astoņdesmit mārciņām katrā, bet tagad no tā iegūst ne vairāk kā četras spāņu arobas, tātad pavisam divsimt mārciņu.

Deviņpadsmitajā jūlijā, saulei lecot, žangada atstāja Fontebou un peldēja tālāk starp vientulīgiem upes krastiem gar krāšņām salām kakao biržu pavēnī. Debesīs arvien vairāk sabiezēja smagi, elektrības piesātināti mākoņi, vēstot jaunus negaisus.

Pēc brīža labajā krastā parādījās no dienvidaustru-

Divas harpūnas aizlidoja reizē.

miem plūstošā Zurua. Braucot uz augšu pa dzidrajiem ūdeņiem, kuri satek upē no neskaitāmiem avotiem, varētu itin viegli, bez nepārspējamiem šķēršļiem sasniegt Peru.

— Vai tieši šajā zemē, — Manoels ieminējās, — nav meklējami Oreljanas apbrīnoto kareivīgo amazoņu pēcteči? Taču jāatzīst, ka tagadējās Zuruas piekrastes sievietes priekšteču paraugam neseko, viņas nedzīvo atsevišķās ciltīs. Tās gluži vienkārši ir savu vīru sievas, kas viņus pavada cīņās un tiek cildinātas par drošsirdību.

Žangada peldēja tālāk pa straumi; te Amazone izvērtās īstā labirintā. Paralēli tai tecēja Zapura, viena no Amazones lielākajām pietekām, kuras grīva atrodas astoņdesmit kilometrus zemāk.

Starp abām upēm veidojās kanāli, pietekas, lagūnas, īslaicīgi ezeriņi — šis juceklīgais ūdens ceļu labirints ļoti sarežģīja apgabala hidrogrāfiju.

Locim Araužo ceļveža kartes nebija, viņš visdrošāk uzticējās savai pieredzei un, apbrīnojami veikli manevrējot, ne reizi nemaldījās un nenovērsās no lielās upes gultnes.

Vārdu sakot, divdesmit piektā jūlija pēcpusdienā, sava veiklā loča vadībā pabraukuši garām Paranitaperas ciematam, žangada apstājās pie ieejas Egas vai Tefes ezerā, kurā neuzskatīja par vajadzīgu iegriezties, — lai turpinātu ceļu pa Amazoni, tikpat nāktos braukt atpakaļ.

Taču Egas pilsēta ir diezgan ievērojama. To bija vērts apskatīt. Tāpēc tika nolemts, ka žangada šeit noenkurosies līdz divdesmit septītajam jūlijam un rīt, divdesmit sestajā, Garralu ģimene pirogā brauks uz Egu.

Pa to laiku uzcītīgā žangadas ekipāža varēs kārtīgi atpūsties.

Nakts pagāja diezgan stāva krasta tuvumā, kur nekas netraucēja žangadas mieru. Pie apvāršņa šur tur uzliesmoja zibeņi, bet negaiss pagāja garām.

XVI

EGA

Divdesmit sestajā jūlijā astoņos no rīta Jakita, Minja, Lina un abi jaunekļi gatavojās doties krastā.

Zoāms Garrals līdz šim vēl ne reizi nebija vēlējies atstāt žangadu, bet tagad, paklausīdams sievas un meitas dedzīgajiem lūgumiem, pameta savu parasto nogurdinošo darbu un devās līdzi pastaigā.

Torress nekāroja redzēt Egu — par lielu prieku Ma- noelam, kurš, sajuzdams pret šo vīru riebumu, gaidīja izdevību, lai viņam to apliecinātu.

Bet Fragozo šī pilsēta interesēja vairāk nekā Taba- tinga, kas salīdzinājumā ar šo bija tikai nožēlojams miests.

Turpretī Ega ar pusotra tūkstoša iedzīvotājiem ir apkaimes centrs, kur mīt visas ievērojamās administratīvās personas: militārais komandants, policijas priekšnieks, miertiesnesis, muitas priekšnieks, skolotājs un garnizons dažādu pakāpju virsnieku vadībā.

Ja pilsētā dzīvo tik daudz augstu amatpersonu ar sievām un bērniem, tad jādomā, ka bārddziņu un frizieru tur netrūkst. Tāpēc Fragozo necerēja šeit gūt kādu labumu.

Labi zinādams, ka Egā neizdosies nopelnīt, simpātiskais jauneklis tomēr labprāt gribēja piedalīties pastaigā, jo jauno saimnieci taču pavadīja Lina; bet pēdējā brīdī pirms došanās ceļā, paklausīdams Linas lūgumam, Fragozo nolēma palikt uz žangadas.

—    Fragozo kungs! — Lina paaicināja viņu sāņus.

—    Klausos, Linas jaunkundz! — Fragozo teica.

—   Šķiet, ka jūsu draugs Torress netaisās nākt līdzi uz pilsētu?

—   Jā, viņš paliks tepat; es jūs ļoti lūdzu, Linas jaunkundz, nesauciet viņu par manu draugu!

—   Bet vai tieši jūs viņam neieteicāt braukt ar mums kopā, pirms viņam pašam tas ienāca prātā?

—   Jā gan, un, ja vēlaties zināt manas domas, bīstos, ka todien esmu izdarījis lielu aplamību.

—    Bet, ja gribat zināt manējās, — šis cilvēks man nepatīk.

—    Un man jo mazāk, Linas jaunkundz, turklāt no manis neatkāpjas nojauta, ka esmu viņu kaut kur redzējis. Palikušas tikai miglainas atmiņas, bet skaidrs ir viens: iespaids nekādā zinā nebija patīkams.

—    Kur un kad jūs varējāt satikt šo Torresu? Vai tiešām neatceraties? Derētu zināt, kas viņš ir un galvenais — kas viņš bijis.

—    Nē … Veltas pūles . .. Vai tas bija sen? Kādā zemē un kādos apstākļos?.,. Nekādi nespēju atcerēties!

—    Fragozo kungs!

—    Klausos, Linas jaunkundz!

—          Palieciet uz plosta un uzmaniet Torresu, kamēr būsim prom!

—          Ka?! — Fragozo iesaucās. — Nepavadīt jūs uz Egu un veselu dienu neredzēties!

—    Es jūs lūdzu!

—   Tā ir pavēle? .,,

—   Nē, lūgums!

—   Tad palieku.

—    Fragozo kungs!

—   Linas jaunkundz?

—    Pateicos jums.

—          Tādā gadījumā paspiediet man ciešāk roku, — Fragozo sacīja. — Esmu to pelnījis.

Lina krietnajam puisim pasniedza roku, kurš mirkli to paturēja savējā, lūkodamies meitenes daiļajā sejiņā. Lūk, kāpēc Fragozo neiekāpa pirogā, bet kļuva slepens Tor- resa uzmanītājs. Vai Torress nojauta, kādu nepatiku viņš visos vieš? Iespējams, bet droši vien viņam bija svarīgāki iemesli to neņemt vērā.

No žangadas stāvvietas līdz Egai bija četras jūdzes. Astoņu jūdžu brauciens turp un atpakaļ pirogā ar diviem nēģeru airētājiem un sešiem pasažieriem prasīja vairākas stundas, nemaz nerunājot par to, cik nogurdinošs bija tāds ceļojums lielajā svelmē, kaut arī debesis klāja viegli -mākoņi.

Par laimi, no ziemeļrietumiem pūta spirgts ceļa vējš, un, ja tas negrozītos, piroga viegli šķērsotu ezeru. Pat nebraucot gar krastu, viņi ātri sasniegtu Egu un tikpat ātri atgrieztos atpakaļ.

Pirogas mastā uzvilka buru. Benito sēdās pie stūres, Lina pamāja Fragozo, it kā piekodinādama labi pildīt uzdevumu, un viņi aizbrauca.

Lai sasniegtu Egu, vajadzēja nemitīgi turēties gar ezera dienvidu piekrasti. Pāris stundu vēlāk piroga iegāja vecajā misijas ostā, ko senos laikos bija dibinājuši karmelīti un kas 1759. gadā kļuva pilsēta, kuru ģenerālis Gama pilnīgi pakļāva Brazīlijai.

Pasažieri izkāpa lēzenā, smilšainā krastā, kur rindojās ne vien vietējie kuģīši, bet arī daži nelieli kabotāžas šoneri, kas uzturēja satiksmi ar Atlantijas piekrasti.

Ega meitenes pārsteidza.

Pasažieri izkāpa lēzena, smilšainā krastā.

—    Cik liela pilsēta! — iesaucās Minja.

—     Cik daudz šeit māju! Un ļaužu! — aiz brīnumiem plaši ieplestām acīm piebilda Lina.

—     Domāju gan! ■— iesmējās Benito. — Vairāk nekā tūkstoš pieci simti iedzīvotāju, ne mazāk kā divsimt māju, dažas pat divstāvu, un starp mājām divas trīs ielas, īstas ielas.

—     Dārgais Manoel, — Minja teica, — aizstāviet mūs! Brālis mūs izsmej tāpēc, ka pats redzējis daudz skaistākas Amazones pilsētas.

—    Tātad viņš smejas arī par savu māti, — Jakita piebilda, — jo, jāatzīstas, es nekad neko tamlīdzīgu neesmu redzējusi.

—     Tādā gadījumā, māmiņ un māšel, piesargieties, — Benito atsāka, — ieraugot Manausu, jūs nonāksiet ekstāzē, bet Belemā kritīsiet ģībonī.

—     Neuztraucies! — Manoels pasmaidījis teica. — Apciemodamas Augšamazones pirmās pilsētas, mūsu dāmas būs jau pamazām pieradušas pie lielajiem brīnumiem.

—    Tātad, Manoel, — Minja jautāja, — arī jūs atbalstāt Benito? Arī jūs ņirgājaties? ..,

—    Nē, Minja! Zvēru . ..

—     Lai šie kungi smej vien, — Lina Manoelu pārtrauca, — mēs, dārgā kundze, labāk turēsim acis vaļā — šeit taču ir tik skaisti!

Skaisti! Saujiņa māla būdu un kaļķiem nobalsinātu mā- jeļu, vairums klātas salmu vai palmu lapu jumtiem; tiesa, dažviet ziedoša apelsīndārziņa vidū redzēja arī akmens vai koka celtnes ar lieveņiem, koši zaļām durvīm un slēģiem. Bija arī divas trīs iestādes, kazarmas un Svētās Terēzas baznīca, kas salīdzinājumā ar Ikitosas vienkāršo kapelu šķita īsta katedrāle.

Ja atskatījās uz ezeru, atklājās jauka ainava asaji un kokospalmu ietvarā; palmas auga līdz pat ūdens gludajam spogulim, bet jūdzes trīs tālāk, ezera otrajā pusē, slēpdamās aiz krastmalas veco olīvkoku kuplajām galotnēm, vīdēja dažas gleznainā Nogeiras ciemata mājiņas.

Taču meiteņu sajūsmai bija cits — gluži sievišķīgs cēlonis: Egas sieviešu elegantās modes; iezemietes vairs nevalkāja omagvas vai muras cilts visai primitīvos tērpus, bet ģērbās kā īstas brazīlietes. Patiesi, vietējo ierēdņu un lieltirgotāju sievas un meitas lepni valkāja Parīzes tualetes, tiesa, diezgan vecmodīgas, taču jāņem vērā, ka no Egas līdz Parai ir piecsimt jūdžu, bet no Pa- ras līdz Parīzei — vairāk nekā tūkstotis.

—    Skatiet, kundze, skatiet šīs dāmas skaistajos tērposl

—   Tās Linu padarīs vai traku, — piezīmēja Benito.

—    Ja viņas prastu valkāt savus greznos tērpus, — sacīja Minja, — tad varbūt neliktos tik smieklīgas.

—    Dārgā Minja, ticiet man, — teica Manoels, — savā vienkāršajā katūna kleitiņā un salmu platmalē jūs izskatāties daudz smalkāka nekā visas šīs dāmas augstajās cepurēs un rišainajos svārkos, kas šai zemei un rasei nemaz nepiedien.

—    Ja patīku jums, kāda esmu, — meitene sacīja,

—  tad viņas neapskaužu.

Bet brauciena nolūks taču bija visu apskatīt. Tāpēc viņi devās paklejot ielās, kur bija vairāk dažādu kiosku nekā veikalu, tad apstaigāja laukumu, eiropiešu drānās svīstošo dāmu un kungu parasto tikšanās vietu; kādā viesnīcā, kas drīzāk atgādināja iebraucamo vietu, ceļotāji ieturēja brokastis, ar nožēlu pieminēdami gardos ēdienus, kādus ik dienas gatavoja uz žangadas.

Pēc pusdienām, kurās pasniedza vienīgi dažādos veidos sagatavotu bruņurupuču gaļu, Garralu ģimene nolēma vēlreiz palūkoties uz jauko ezeru, kas zeltaini vizēja dziestošās saules staros; tad, diemžēl mazliet vīlušies par šās pilsētas skaistumu, ko varēja apskatīt vienā stundā, un nedaudz paguruši, staigādami pa tveicīgajām ielām, kuras tik maz līdzinājās Ikitosas ēnainajām takām, viņi atgriezās pie laivas. Pat ziņkārīgās Linas dedzīgā jūsma šķita atsalusi.

Visi sasēdās pirogā. Joprojām pūta ziemeļrietumu vējš, un pievakarē kļuva vēsāks. Uzvilka buru. Piroga devās atpakaļ pa ezeru, kurā ieplūst Tefes melnie ūdeņi; šī upe pēc indiāņu nostāstiem dienvidrietumu virzienā droši kuģojama četras dienas. Astoņos vakarā viņi sasniedza noenkurošanās vietu un piestāja pie žangadas.

Tiklīdz radās izdevība, Lina paaicināja Fragozo sāņus.

—   Fragozo kungs, vai nemanījāt neko aizdomīgu? — viņa jautāja.

—    Itin neko, Linas jaunkundz, — viņš atbildēja.

—   Gandrīz visu šo laiku, kaut ko rakstīdams un lasīdams, Torress uzturējās savā istabā.

—   Vai viņš mūsu ēdamistabā neiegāja? Par to es visvairāk bažījos.

—    Ne, tikai lāgiem iznāca pastaigāties žangadas priekšgalā.

—    Un ko viņš tur darīja?

—    Viņam rokās bija nodzeltējis papīrs, kuru viņš, šķiet, uzmanīgi pētīja, murminādams nesaprotamus vārdus.

—    Varbūt tas nemaz nav tik vienkārši, kā jūs domājat, Fragozo kungs? Lasīšana, rakstīšana, nodzeltējis papīrs — kas zina, vai te kaut kas neslēpjas? Šis lasītājs un rakstītājs taču nav nekāds profesors vai advokāts!

—    Jums taisnība.

—    Pasekosim viņam vēl, Fragozo kungs!

—    Labi, Linas jaunkundz, — Fragozo piekrita.

Divdesmit septītā jūlija rītā, gaismiņai svīstot, Benito

lika locim doties ceļā. Starp Arenapo līcī izkaisītajām salām mirkli pavīdēja seštūkstoš sešsimt pēdu platā Za- puras grīva. Varenā pieteka, sadalījusies vairākās atza- rēs, caur astoņām grīvām ieplūst Amazonē, kura šeit plešas kā okeāns vai jūras līcis. Zapuras ūdeņi nāk no tālienes, no augstajiem Ekvadoras republikas kalniem, un tās straumi aizsprosto tikai viens ūdenskritums simt desmit jūdzes no ietekas Amazonē.

Braucot augu dienu, žangada sasniedza Zapuras salu, tālāk salu skaits samazinājās un peldēt pa straumi kļuva vieglāk. Turklāt samērā lēnā straume ļāva salas apbraukt, un žangada ne reizi neuzdūrās krastam vai sēklim.

Nākamajā dienā viņi peldēja gar plašiem, augstām kāpām klātiem krastiem, bet aiz šā smilšu vaļņa stiepās bezgalīgas pļavas, kurās pietiktu barības visas Eiropas ganāmpulkiem. Šo piekrasti Augšamazones baseinā uzskata par visbagātāko ar bruņurupučiem.

Divdesmit devītā jūlija vakarā žangada stingri noenkurojās pie Katua salas, lai pavadītu nakti, kas solījās būt ļoti tumša.

Saule vēl nebija norietējusi, kad uz salas parādījās bars muras indiāņu — senas, varenas cilts atliekas; šī cilts reiz dzīvoja vairāk nekā simts jūdžu garā piekrastes joslā starp Tefi un Madeiru.

Staigādami šurp un turp, indiāņi vēroja mierīgi stāvošo žangadu. Krastā redzēja ap simts ar sarbakaniem bruņotu cilvēku; sarbakani bija darināti no īpašām šajā ap-

Uz salas paradijās bars indiāņu

vidū augošām niedrēm, kas iestiprinātas pundurpalmas stobrā.

Uz brīdi pametis darbu, kas paņēma visu viņa laiku, Žoāms Garrals piekodināja uzmanīgi sekot indiāņu rīcībai un tos nekaitināt. Patiesi, cīņa nebūtu vienlīdzīga. Muras indiāņu sarbakani ļoti trāpīgi šauj saindētas bultas, kuras lido līdz trīsdesmit pēdu attālumam un rada nedziedināmas brūces.

Šīs deviņu vai desmit sprīžu garās bultas, pagatavotas no kukuritas palmu lapām un klātas kokvilnas spilvām,, ir smailas kā adatas un saindētas ar kurari.

Kurares šķidrumu pagatavo no īpašu eiforbiju un dzērvača sakņu kaitīgās sulas, piejaucot klāt indīgu skudru pastu un čūsku indi.

— Kurare paties ir briesmīga, — Manoels teica, — tā paralizē nervu sistēmu, proti, nervus, kas vada apzinātās kustības. Bet sirds, ko inde neietekmē, darbojas, līdz izbeidzas dzīvības funkcijas. Jāpiebilst, ka pret šo saindēšanos, kas sākas ar locekļu paralīzi, nav nekādu zāļu.

Par laimi, muras cilts pārstāvji šoreiz neizrādīja naidīgas tieksmes, kaut gan baltos viņi dziļi ienīst. Tiesa, šie iezemieši vairs nav tik kareivīgi kā viņu senči.

Kad satumsa, aiz salas kokiem atskanēja sērīga stabules meldija. Tai atbildēja cita. Šī muzikālā sasaukšanās ilga dažas minūtes, pēc tam indiāņi nozuda.

Būdams jautrā omā, Fragozo brīdi grasījās atbildēt ar savu dziesmu, taču Lina paguva to aizkavēt, aizspiez- dama viņam muti un neļaudama plātīties ar savu balsi, kuru viņš labprāt mēdza izrādīt.

Veikusi vēl divdesmit jūdzes, žangada otrā augusta pēcpusdienā, pulksten trijos, nonāca pie Apoara ezera, no kura iztek līdzīga nosaukuma upe, bet pāris dienu vēlāk pie Koari ezera.

Šis ir viens no lielākajiem ezeriem, kas savienojas ar Amazoni un veido īstu ūdens krātuvi. Tajā satek un sajaucas piecu vai sešu upju straumes, pēc tam pa šauru kanālu aizplūst uz lielo artēriju.

Kad pa gabalu bija apskatīti Tava-Miri ciemata namiņi, kurus it kā koka kājas balstīja augsti pāļi, nodrošinādami pret ūdeņiem, jo šeit zemā piekraste nereti pārplūst, ceļotāji beidzot noenkurojās, lai pavadītu nakti.

Žangada atradās iepretī Koari ciematam ar duci panīkušu būdu biezā apelsīnkoku un kalebasu birzī. Atkarībā

Ceļotāji beidzot noenkurojās, iai pavadītu nakti.

no ezera līmeņa šā ciemata izskats bieži vien mainās: reizēm ezers izvēršas plašā ūdens krātuvē, reizēm atgādina seklu, šauru kanālu un zaudē pat saikni ar Amazoni.

Piektā augusta rītā līdz ar ausmu žangada atsāka ceļu un, pabraukuši garām Jukuras kanālam, kas ietek sarežģītā ezeru un Žapuras atzaru tīklā, sestā augusta rītā sasniedza Miana ezeru.

Uz žangadas nekas jauns nenotika, dzīve ritēja parastajās sliedēs.

Lina joprojām mudināja Fragozo uzmanīt Torresu. Fragozo vairākkārt lūkoja uzsākt sarunu par viņa pagātni, taču dēkainis vairījās no šā temata un beidzot arī pret bārddzini sāka izturēties augstākajā mērā atturīgi.

Torresa attiecības pret Garralu ģimeni tomēr nemainījās. Ar Žoāmu viņš runāja maz, toties labprāt tērzēja ar Jakitu un viņas meitu, nelikdamies zinis par viņu neslēpti vēso izturēšanos. Starp citu, abas sievietes mierināja doma, ka Torress Manausā žangadu pametīs un viņi nekad vairs neredzēsies. Jakita paklausīja Pasanjas tēvam, kas ieteica paciesties; taču daudz grūtāk labsirdīgajam mācītājam bija savaldīt Manoelu, kurš nepiederīgo personu, kas kļūmīgi bija uzņemta uz žangadas, visā nopietnībā gatavojās padzīt.

Tajā vakarā atgadījās tikai viens ievērības cienīgs notikums,

Pēc Žoāma Garrala aicinājuma pie žangadas piestāja lejup pa straumi peldoša piroga.

—    Vai tu dodies uz Manausu? — 2oāms Garrals vaicāja indiānim, kurš stāvēja laivā ar airi rokās.

—    Jā, — indiānis atbildēja.

—    Kad tur nokļūsi?

—    Pēc nedēļas.

—   Tātad daudz ātrāk nekā mēs. Vai tu Manausā nevarētu nodot kādu vēstuli?

—    Labprāt.

—   Tad ņem to, draugs, un aizved uz Manausu!

Indiānis paņēma 2oāma Garrala vēstuli reizē ar sauju

reisu — kā atlīdzību par pakalpojumu.

Neviens no ģimenes locekļiem notikušo neredzēja, jo visi jau bija sagājuši mājā. Vienīgais aculiecinieks bija Torress. Viņš pat noklausījās 2oāma Garrala sarunā ar indiāni, un Torresa sadrūmušā seja liecināja, ka vēstules nosūtīšana viņu nepatīkami pārsteidz.

XVII

UZBRUKUMS

Kaut ari Manoels klusēja, lai neizraisītu vētrainu scēnu, nākamajā dienā viņš tomēr nolēma izrunāties ar Benito par Torresu.

—    Benito, — aizvedis draugu žangadas priekšgalā, Manoels uzsāka, — man tev kas sakāms.

Parasti smaidīgais Benito apstājies pavērās Manoelā, un viņa seja sadrūma.

—   Varu iedomāties, — viņš noteica. — Vai par Torresu?

—    Jā, Benito!

—    Es gribēju runāt ar tevi par to pašu, Manoel.

—    Tātad arī tu esi ievērojis, ka viņš pievērš uzmanību Minjai? — Manoels nobālis jautāja.

—    Ak, tāda cilvēka dēļ tu taču nekļūsi greizsirdīgs! — Benito spēji iesaucās.

—    Nekādā ziņā! — Manoels atbildēja. — Pasarg dievs, lai es apvainotu meiteni, kura drīz kļūs mana sieva! Nē, Benito! Viņai šis afērists ir pretīgs. Nekas tamlīdzīgs nav man prātā, tikai riebjas noskatīties, kā šis slīpētais zellis uzbāžas ar savu sabiedrību tavai mātei un māsai, lūkodams pieglaimoties jūsu ģimenei, kuru es uzskatu tikpat kā par savējo.

—    Manoel, — Benito nopietni teica, — saprotu tavu nepatiku pret šo aizdomīgo tipu un, ļaudamies savām izjūtām, jau sen būtu aiztriecis viņu no žangadas. Taču neiedrošinos to darīt.

—    Neiedrošinies?! — satvēris draugu pie rokas, Manoels iesaucās. — Kāpēc? …

—    Paklau, Manoel, — Benito turpināja. — Tu esi labi nopētījis Torresu, vai nav tiesa? Tu esi ievērojis, ka viņš aplido manu māsu. Jā, bez šaubām. Bet vai tajā pašā laikā tu neredzi, ka šis aizdomīgais subjekts nenovērš acu no mana tēva, uzmana viņu ar neizprotamu neatlaidību un, šķiet, perina ļaunus plānus?

—    Ko tu saki, Benito? Vai ir kāds pamats domāt, ka Torress vēl ļaunu tavam tēvam?

—    Nē, nav… Un neko tādu es arī nedomāju, — Benito atbildēja. — Tā ir tikai nojauta. Bet ieskaties labāk

Torresā, papēti vērīgāk viņa seju — un tu manīsi, cik ļauns smīns tajā pavīd, tiklīdz viņš uzlūko tēvu.

—   Nul tādā gaidījumā, Benito, jo vairāk ir jātiek no viņa vaļā! — Manoels iesaucās.

—    Vairāk vai mazāk… — Benito atteica. — Manoel … Es baidos … No kā? Pats nezinu … Bet likt tēvam Torresu padzīt… Tas, šķiet, nebūtu piesardzīgi. Atkārtoju — es baidos, kaut gan šīm bailēm nav nekāda pamata.

Tā runājot, Benito dusmās trīcēja.

—   Tātad tu domā, ka jānogaida? — Manoels vaicāja.

—   Jā… vajag nogaidīt, pašlaik neko neizlemt un galvenais — nezaudēt modrību!

—    Galu galā pēc divdesmit dienām mēs būsim Manausā, — Manoels piezīmēja. — Torress tur paliks. Viņš aizies, un mēs uz visiem laikiem no viņa atbrīvosimies. Bet tikmēr viņš jāpatur acīs.

—    Tu mani saproti, Manoel? — Benito vaicāja.

—    Saprotu, dārgais draugs un brāli! — Manoels teica.

—    Taču tavas bažas man vēl nav gluži skaidras, tāpēc nespēju tajās dalīties. Kāds sakars tavam tēvam ar šo dēkaini? Skaidrs, ka tēvs nekad agrāk viņu nav pazinis.

—    Negribu teikt, ka tēvs Torresu pazīst, — Benito atbildēja, — un tomēr! … Rādās, ka Torress kaut ko zina par viņu … Ko šis vīrs meklēja fazendas apkaimē, kad mēs satikāmies Ikitosas mežā? Kāpēc viņš toreiz noraidīja mūsu viesmīlību, bet vēlāk visu iekārtoja tā, ka bijām spiesti viņu pieņemt uz žangadas? Kad iebraucām Tabatingā, arī viņš tur bija priekšā, it kā būtu mūs jau gaidījis. Vai šī tikšanās bija vienīgi nejaušība vai jau iepriekš izplānota? Vērojot Torresa spītīgo un reizē šaudīgo skatienu, dīvainā sagadīšanās man neiziet no prāta… Nezinu … Esmu galīgi apjucis un neko nesaprotu. Ak, kāpēc es aicināju viņu līdzi!

—    Lūdzu, nomierinies, Benito!

—    Manoel! — Benito likās pavisam zaudējis savaldu.

—    Nudien, ja runa būtu par mani, es šo vīru, kas mums visiem iedveš tikai riebumu, lieki neprātojot, pārmestu pār bortu. Bet, tā kā jautājums skar tēvu, bīstos, ka, ļaujot vaļu jūtām, panākšu pretējo. Man ir tāda nojauta, ka sacelties pret viltīgo naidnieku, iekams viņš pats nav sevi atklājis, riskanti… Pagaidām mums nav tiesības un nepienākas tā rīkoties! … Bet uz žangadas

viņš allaž ir mūsu uzmanības lokā, un, ja tēvu labi apsargāsim, Torress agri vai vēlu būs spiests nomest liekuļa masku un, lai cik smalka arī būtu viņa spēle, sevi nodot. Vārdu sakot, jāpaciešas.

Iznākdams uz klāja, draugu sarunu iztraucēja Torress. Viņš greizi noskatījās jaunekļos, taču neteica ne vārda.

Benito nemaldījās; pārliecināts, ka neviens viņu nenovēro, dēkainis nenolaida acu no Žoāma Garrala. Apgalvodams, ka Torresa seja kļūst ļauna, kad viņš noraugās tēvā, Benito nebūt nekļūdījās.

Kāda noslēpumaina saite vienoja šos abus cilvēkus? Kāds sakars — bez šaubām, pašam nezinot — Zoāmam Garralam, īstam cēluma iemiesojumam, varēja būt ar šo otru?

Pašreizējos apstākļos, kad Torresu uzmanīja abi jaunekļi, turklāt Lina un Fragozo, viņam būtu grūti darīt ko tādu, kas acumirklī netiktu aizkavēts. Iespējams, ka Tor- resam tas bija skaidrs. Lai vai kā, viņš to neizrādīja un savu izturēšanos nemainīja.

Apmierināti, ka izrunājušies, Manoels un Benito nolēma Torresu nemitīgi uzmanīt un neuzsākt neko, kas viņā izraisītu aizdomas.

Nākamajās dienās žangada pabrauca garām Kamarai, Aru un Žuripari, kuras tek paralēli Amazones labajam krastam, bet, nepievienodamās lielajai upei, plūst uz dienvidiem, kur kopā ar Purusas ūdeņiem atgriežas Amazonē. Desmitajā augustā piecos vakarā žangada noenkurojās iepretī Kokosu salai.

Uz tās atradās seringeiro — kaučuka ievācēju ciems. Apzīmējums seringeiro cēlies no kaučuka koka nosaukuma — seringeira, ko zinātnieki apzīmē par siphonia elastica

Stāsta, ka nevērīgas apiešanās un nemākulīgas ekspluatācijas dēļ kaučuka koku skaits Amazones baseinā samazinās; taču Madeiras un Purusas krastos, kā arī pie citām Amazones pietekām vēl aug ļoti plaši seringeiras meži.

Kokosu salā divdesmit indiāņu ievāca un apstrādāja kaučuku, ko visbiežāk mēdz darīt maijā, jūnijā un jūlijā.

Kad koku stumbri, kurus palu laikā apskalo četras

1 Sens Brazīlijas hevejas nosaukums.

pēdas augsts ūdens, jau nobrieduši un derīgi kaučuka iegūšanai, indiāņi ķeras pie darba.

Pēc dziļa grieziena gremzdos viņi piekar zem koka nelielu podiņu, kas diennakts laikā piepildās ar pienainu šķidrumu; kaučuku var ievākt arī ar bambusa stobriņu, kura vienu galu iebāž koka pakājē novietotā traukā.

Lai iegūtā sula saglabātu sveķaino vielu, indiāņi to ap- dūmo, dedzinot asaji palmu riekstus. Sulu iesmeļ koka liekšķerē un tur dūmos, kur tā gandrīz uzreiz sabiezē; masa nokrāsojas pelēcīgi dzeltena un sastingst. Gatavo kaučuku kārtu pa kārtai, noņem no liekšķeres; pēc tam to žāvē saulē, kur tas sacietē vēl vairāk un iegūst savu parasto brūno krāsu. Ar to kaučuka iegūšana pabeigta.

Izmantodams gadījumu, Benito atpirka no indiāņiem visu kaučuku, kas glabājās uz pāļiem celtajās būdās. Maksa par kaučuku bija pietiekami augsta, lai indiāņi justos apmierināti.

Četras dienas vēlāk, četrpadsmitajā augustā, žangada sasniedza Purusas grīvu.

Šī upe arī pieder pie Amazones labā krasta lielākajām pietekām, un pa to vairāk nekā piecsimt jūdzes var peldēt pat lieli kuģi. Purusa plūst no dienvidrietumiem, un tās grīva ir ap četri tūkstoši pēdu plata. Upes krastus apēno gumijkoki, tavarisi, nipa palmas un cekropijas; Amazonei tā pievienojas ar piecām atzarēm.

Locim Araužo vadīt žangadu te nebija grūti. Salas tagad daudz retāk aizšķērsoja ceļu, un Amazones platums sasniedza vismaz divas jūdzes.

Šā iemesla dēļ straume plostu nesa vienmērīgāk, un astoņpadsmitajā augustā tas noenkurojās iepretī Peskeiro ciematam, kur nācās pavadīt nakti.

Saule jau bija ļoti zemu; ar šajās paralēlēs raksturīgu ātrumu kā milzīga ugunīga lode tā spēji nogrima aiz apvāršņa. Tumsa šeit nomaina dienas gaismu gandrīz bez jebkādas pārejas — kā teātrī, kur, lai attēlotu nakti, visas rampas ugunis nodziest uzreiz.

Žoāms Garrals ar sievu, Lina un vecā Sibēla sēdēja pie mājas.

Torress brīdi grozījās tuvumā, it kā gribēdams parunāt ar saimnieku divatā, taču Pasanjas tēvs, pienācis klāt, lai visiem novēlētu labu nakti, viņu iztraucēja, un viņš beidzot nozuda būdā.

Žangadas malās savos posteņos snauda indiāņi un

Lai iegūtā sula saglabātu sveķaino vielu, indiāņi to apdūmo.

negeri. Araužo sēdēja priekšgalā, vērodams straumi, kas ātri viņus nesa tālāk.

Manoels un Benito, pirms gulētiešanas pastaigādamies pa žangadu, smēķēja un bezrūpīgi tērzēja, kaut gan ne mirkli nezaudēja modrību.

Pēkšņi Manoels pastiepa roku un, apturējis Benito, teica:

—          Savāda smaka! Varbūt es maldos? Vai tu neko nesaod? . . . Varētu likties …

—          … ka ož muskuss! — Benito piebilda. — Krastā droši vien guļ kaimani.

—          Cik prātīgi rīkojusies daba, piešķirdama kaimaniem šo nodevīgo smaku!

—          Jā, kā par laimi, — sacīja Benito, — jo šie dzīvnieki ir ļoti bīstami.

Tumsai iestājoties, kaimani izlien no ūdens, lai krastā ērti pavadītu nakti. Atmuguriski rāpjoties, viņi salien alās un, plaši atvēruši muti ar vertikāli izslietu augšžokli, aizmieg, ja vien neuzglūn laupījumam. Savu upuri plēsoņas noķer kā nieku vai nu zem ūdens, peldot vienīgi ar astes palīdzību, vai uz sauszemes, skrejot tik ātri, ka cilvēks ar tiem nespēj sacensties.

Šajos plašajos liedagos krokodili dzimst, dzīvo un nobeidzas pēc neparasti gara mūža. Vecus simtgadīgus kai- manus no citiem atšķir ne vien zaļganā apsūnojusī mugura un kraupainā āda, bet arī raksturīgā asinskāre, kas ar gadiem pieaug. Benito pareizi aizrādīja, ka šie dzīvnieki ir ļoti bīstami un ka no tiem jāpiesargās.

Pēkšņi priekšgalā atskanēja kliedzieni:

—    Kaimani! Kaimani!

Abi draugi sarāvās un palūkojās turp.

Uz žangadas bija uzrāpušies trīs lieli — piecpadsmit divdesmit pēdu gari krokodili.

-— Pie ieročiem! Pie ieročiem! — sauca Benito, mādams indiāņiem un nēģeriem, lai atkāpjas.

—          Skrieniet uz būdām! — Manoels sauca. — Slēpieties ātrāk!

Acumirklī uzbrukt kaimaniem nebūtu prātīgi, vispirms vajadzēja kaut kur patverties.

Ļaudis nozuda zibens ātrumā. Garralu pāris iebēga savā mājā, viņiem sekoja abi jaunekļi. Indiāņi un nēģeri salīda teltīs un būdās.

Kaimans krītot ierāva viņu līdzi upē.

Aizbultēdams durvis, Manoels ievaicājās:

—    Bet kur tad Min ja?

—          Viņas te nav! — izskrējusi no kundzes istabas, pavēstīja Lina.

—          Augstais dievs! —■ iesaucās māte. — Kur viņa varēja palikt?

Tad visi sāka skaļi kliegt:

—    Minja! Minja!

Nekādas atbildes.

—          Vai tiešām viņa palikusi priekšgalā? — Benito ieminējās.

—    Minja! — Manoels sauca.

Par spīti draudošajām briesmām, abi draugi, tāpat Fragozo un Zoāms Garrals, paķēruši šautenes, izsteidzās laukā.

Tiklīdz viņi parādījās uz klāja, viņiem pretī metās divi kaimani.

Labi tēmēta Benito lode vienu no nezvēriem trāpīja galvā, acs tuvumā, un, nāvīgi ievainots, tas, apvēlies uz sāniem, sāka raustīties nāves agonijā.

Te ātri tuvojās otrs, un likās neiespējami to apturēt skrējienā.

Milzīgais plēsoņa atplestiem žokļiem uzklupa Zoamam Garralam, ar vienu astes sitienu notrieca viņu zemē un grasījās saplosīt.

Tajā brīdī no būdas ar cirvi rokās izsteidzās Torress un tik veikli zvēla kaimanam, ka cirvis iestrēga tam žokļos līdz pat kātam. Asinis aizmigloja kaimanam acis, tas metās sāņus, neviļus iegāzās upē un nozuda.

—          Minja! Minja! — Manoels, izmisīgi saukdams, skrēja uz žangadas priekšgalu.

Pēkšņi meitene parādījās. Vispirms viņa bija patvērusies Araužo būdā, taču trešā kaimana spēcīgais astes sitiens būdu sagāza, un Minja tagad bēga no uzbrucēja, kas sekoja sešu pēdu attālumā, uz žangadas pakaļgalu.

Minja pakrita.

Benito otrā lode kaimanu neapturēja. Tā tikai skāra dzīvnieka bruņas, bet neizgā ja tām cauri.

Manoels piesteidzās pie meitenes, grasīdamies viņu pie- piecelt un aiznest, lai izrautu no drošas nāves… Bet spēcīgs astes sitiens nogāza zemē arī Manoelu.

Minja paģība. Šķita, ka meitene būs pagalam, jo kai- mana žokļi jau tiecās pēc viņas.

Taču tieši tajā mirklī Fragozo metās dzīvniekam virsū un, riskēdams zaudēt savu roku, ja nezvēra žokļi spēji aizvērtos, cirta tam dunci rīklē.

Laikus atvilcis roku, Fragozo tomēr nepaguva atkāpties, un kaimans krītot ierāva viņu līdzi upē, kas krāsojās sarkana.

—     Fragozo! Fragozo! — nometusies uz ceļiem žangadas malā, Lina iekliedzās.

Pēc brītiņa puisis iznira virspusē. Viņš bija sveiks un vesels. Par spīti dzīvības briesmām, Fragozo bija izglābis Minju, kas pamazām atžirga, bet nu viņš nespēja izšķirties, kurai no daudzajām rokām, kas stiepās pretī, pieķerties. Beidzot Fragozo satvēra jaunās mulates roku.

Ja Fragozo bija izglābis Minju, tad Žoāms Garrals savukārt varēja pateikties Torresam.

Acīm redzot, pēc 2oāma Garrala dzīvības dēkainis nekāroja. Tas nebija noliedzams.

Manoels to pačukstēja Benito.

—     Tiesa gan! — Benito apjucis piekrita. — Tev taisnība, vienas smagas rūpes tagad mums atkrīt. Un tomēr mani nebeidz mākt aizdomas, Manoel. Mēdz būt, ka cilvēkam nemaz nav vajadzīga sava niknākā ienaidnieka nāve.

Tikmēr 2oāms Garrals tuvojās Torresam.

—     Pateicos, Torres, — sniegdams viņam roku, Žoāms teica.

Torress neatbildējis dažus soļus atkāpās.

—     Torres, — Žoāms Garrals atsāka, — žēl, ka jūsu ceļojums drīz beigsies un mums pēc dažām dienām jāšķiras. Esmu jūsu parādnieks …

—     2oām Garral, — Torress atbildēja, — jūs neko man neesat parādā, itin neko. Jūsu dzīvība man dārgāka par visu. Bet ja jūs atļautu … Esmu pārdomājis.. . Manausā es nepalikšu, labāk gribētu braukt līdz Belemai. Vai jūs varat mani turp aizvest?

Žoāms Garrals piekrītoši camāia-.

Izdzirdējis Torresa lūgumu, Benito, iekaisis dusmās, mirkli grasījās iejaukties; taču Manoels draugu atturēja — un jauneklis savaldījās, kaut arī tas prasīja lielu piepūli.

XVIII

SVĒTKU MIELASTS

Agri no rīta pēc satraucošās nakts, kas šķita par Isu, lai ļaužu prāti nomierinātos, žangada devās prom no kai- manu piekrastes. Pēc piecām dienām, ja nekādi šķēršļi negadītos, viņiem vajadzētu iebraukt Manausas ostā.

Minja bija jau nomierinājusies; viņas starojošās acis pauda pateicību visiem, kuri, riskējot ar dzīvību, bija viņu glābuši.

Taču vēl pateicīgāka likās Lina, it kā Fragozo būtu izglābis viņu pašu.

—           Gan redzēsiet, Fragozo, agri vai vēlu es jums par to atlīdzināšu, — Lina smaidot teica.

—    Vai drīkstu vaicāt, kādā veidā, Linas jaunkundz?

—    Ak, jūs pats to zināt!

—          Ja zinu, tad atlīdziniet labāk agri nekā vēlu, — jauneklis atbildēja.

Un todien pat tika nolemts, ka daiļā Lina kļūs Fragozo sieva, ka abi svinēs kāzas reizē ar Manoelu un Minju un paliks pie viņiem Belemā.

—           Cik lieliski viss nokārtojas! — Fragozo nemitīgi apgalvoja. — Tikai kas varēja domāt, ka Para atrodas tik tālu!

Manoels un Benito divatā ilgi pārsprieda pēdējos notikumus. Tagad vairs nevarēja būt ne runas par to, lai Zoāms Garrals padzen savu glābēju.

—           Jūsu dzīvība man dārgāka par visu, — Torress bija teicis.

Šo dēkaiņa pārspīlēto un reizē mīklaino atbildi Benito dzirdēja un iegaumēja.

Pagaidām neko nevarēja iesākt. Jaunekļiem atlika paciesties, taču nevis četras vai piecas dienas, bet vēl septiņas astoņas nedēļas, tātad līdz tam laikam, kad žangada sasniegs Belemu.

—          Te slēpjas kaut kas neizprotams, ko nekādi nespēju uzminēt, — Benito sacīja.

—           Bet vienas rūpes mums atkrīt, — Manoels piebilda, — tagad ir skaidrs, Benito, ka pēc tava tēva dzīvības Torress nekāro. Un tomēr modrību mēs nedrīkstam zaudēt arī turpmāk.

Starp citu, kopš tās dienas Torress kļuva vēl atturīgāks.

Viņš Garraliem vairs neuzbāzās ar savu sabiedrību un <irī Minjai pievērsa mazāku uzmanību. Vārdu sakot, saspīlētā atmosfēra, kuru nojauta visi, varbūt tikai ne pats / oāms Garrals, nedaudz atslāba.

Pievakarē pa labi palika Barozo sala līdzīga nosaukuma upes grīvā un Manoari ezers, kurā satek daudzas nelielas upes.

Nakts pagāja bez starpgadījumiem, taču Zoāms Garrals bija piekodinājis uzmanīties.

Divdesmitā augusta rītā locis, turēdamies labajā pusē, jo kreisajā bija ūdens vērpetes, vadīja žangadu starp krasta kraujām un salām.

Apkaime aiz augstā krasta bija kā nosēta gan lielākiem, gan mazākiem tumšiem ezeriņiem, tādiem kā Kal- derons, Varandeina un citi. Šī ezeru zeme norādīja, ka tuvojas pati ievērojamākā Amazones pieteka Rionegro. Līdz šejienei lielās upes īstais nosaukums vēl bija Sali- moinsa; tikai aiz Rionegro grīvas tā iegūst vārdu, ar kuru pati varenākā pasaules upe pazīstama.

Todien žangadai nācās peldēt visai īpatnējos apstākļos.

Atzare, kuru locis izvēlējās braukšanai starp Kalde- tonas salu un sauszemi, bija ļoti šaura, kaut gan pa gabalu likās plata. Šī šķietamība bija izskaidrojama ar to, ka salu, kas tikai nedaudz paceļas virs vidējā upes līmeņa, vēl klāja palu ūdeņi.

Abos krastos auga gigantiski koki, kuru galotnes slējās piecdesmit pēdu augstumā, bet sapinušies zari liecās pāri no viena krasta uz otru kā milzīga zaļa arkāde.

Grūti iedomāties gleznaināku ainavu nekā šis applūdinātais mežs kreisajā krastā, kas šķita iestādīts ezera vidū. Milzu stumbri iznira no mierīgā, dzidrā ūdens, kas neparasti tieši atainoja savā starpā savijušās lapotnes. Atspulgs nebūtu skaidrāks pat tad, ja koki atrastos virs milzu spoguļa, līdzīgi miniatūrām ziedu vāzēm, kādas mēdz rotāt svētku galdus. Neviens nespētu atšķirt attēlu no īstenības. Stumbri likās divreiz garāki nekā patiesībā un kā augšā, tā lejā nobeidzās ar platu zaļu lapu jumu, veidojot it kā divus kupolus, starp kuriem peldēja žangada.

Locim plosts bija jāizvada cauri šīm arkām, pret kurām klusi šļakstēja ūdens. Griezties atpakaļ bija par

Lina norādīja uz ūdensrozēm ar milzīgām platām lapām.

vēlu. Lai izvairītos no triecieniem abās pusēs, vajadzēja loti uzmanīgi manevrēt.

Te Araužo īsti parādīja savu veiklību, turklāt locim lieliski palīdzēja komanda. Koku stumbri bija stingrs atbalsta punkts garajiem ķekšiem, un plosts virzienu nezaudēja. Mazākais trieciens, kas žangadu sagrieztu šķērsām, varēja pilnīgi izjaukt milzīgo konstrukciju un kļūt par bojā ejas cēloni ja ne ekipāžai, tad visai vērtīgajai kravai.

—   Jāatzīst, ka šeit ir ļoti skaisti, — Minja teica, — cik labi būtu, ja mēs, pasargāti no svelmainās saules, vienmēr brauktu pa mierīgu straumi!

—    Tas būtu patīkami un reizē bīstami, mīļā Minja, — piezīmēja Manoels. — Bez šaubām, piroga šeit varētu peldēt droši, taču tik garam plostam kā mūsējais izdevīgāka ir neaizsprostota, plaša, liela upe.

—   Nepaies ne divas stundas, un mēs tiksim cauri šim mežam, — Araužo sacīja.

—    Tādā gadījumā jātur vaļā abas acis! — iesaucās Lina. — Šis skaistums drīz būs garām. Ak, mīļā kundze, vai redzat pērtiķu barus, kas draiskojas zaros, un putnus, kuri spoguļojas dzidrajā līmenī?

—    Un virs ūdens plaukst puķes, šūpodamās straumē kā liegā vējiņā, — piebilda Minja.

—    Bet garās liānu stīgas ērmoti stiepjas no koka uz koku, — jaunā mulate turpināja.

—    Tikai nevienas liānas galā vairs nekarājas Fragozo, — viņas saderinātais piemetināja. — Jums tomēr izdevās noplūkt reti skaistu ziedu Ikitosas mežā!

—    Ko jūs neteiksiet, kāds retums — otru tādu neatrast! — Lina zobgalīgi atcirta. — Ak, kundze, parau- gieties šurp uz šiem brīnumainajiem ziediem!

Un Lina norādīja uz ūdensrozēm kokosrieksta lielumā, ar milzīgām, platām lapām. Bet tālāk, kur iezīmējās applūdinātais krasts, auga platlapainās niedres mukumas, kuru elastīgie stiebri, dodot ceļu pirogai, paši pašķiras un atkal sakļaujas. Medniekam šeit būtu zaļa dzīve, jo augstajā, biezajā niedrājā, kas šūpojās straumē, lidinājās neskaitāms daudzums ūdens putnu.

Uz kāda pusapgāzta veca stumbra kā sastinguši pozēja ibisi; pelēkās dzērves nekustīgi stāvēja uz vienas kājas; cienīgie flamingi starp zaļajām niedrēm pa gabalu atgādi-

Divu stundu brauciens cauri applūdinātajam mežam beidzas bez starpgadījumiem.

nāja izplestus saulessargus. Vēl daudz citu krāšņu putnu atdzīvināja nelielo līci.

Bet pa ūdens virsmu slīdēja gari, lunkani zalkši, starp tiem varbūt arī viens otrs bīstams zutis, kas ar savu elektrisko lādiņu paralizē un galu galā nobeidz kā cilvēkus, tā -arī visstiprākos dzīvniekus.

No šiern zušiem vajadzēja piesargāties, bet jo vairāk no ūdensčūskām anakondām. Apvijušās ap koku, tās sastingst un gaida upuri, tad pēkšņi atritinās, izstiepjas, satver laupījumu un ieskauj savos stiprajos gredzenos, kas spēj nožņaugt pat vērsi. Amazones mežos šie rāpuļi mēdz būt līdz trīsdesmit pēdu gari, bet, pēc Karreja nostāstiem, sastopamas arī četrdesmit septiņas pēdas garas anakondas, resnas kā mucas.

Ja tāda ūdensčūska nokļūtu uz žangadas, tā būtu tikpat bīstama kā kaimani.

Par laimi, ceļotājiem nevajadzēja cīnīties ne ar elektriskajiem zušiem, ne ar žņaudzējčūskām, un aptuveni divu stundu brauciens cauri applūdinātajam mežam beidzās bez starpgadījumiem.

Pagāja trīs dienas. Žangada tuvojās Manausai. Pēc divdesmit četrām stundām tai vajadzēja nonākt pie Rionegro grīvas iepretī Amazones provinces galvaspilsētai.

Patiesi, divdesmit trešajā augustā piecos vakarā tā apstājās Muras salas ziemeļos, pie zemesraga upes labajā krastā. Atlika šķērsot upi un veikt trīs jūdzes, lai iebrauktu ostā.

Bet, tā kā tuvojās nakts, locis Araužo darīja pareizi, palikdams uz vietas. Atlikušās jūdzes prasītu trīs stundas, taču, lai cīnītos ar straumi, pirmkārt bija nepieciešama laba redzamība.

Tajā vakarā nosprieda ceļojuma pirmās daļas laimīgās beigas atzīmēt ar mielastu. Bija veikta puse Amazones, un šis notikums pelnīja līksmas, svinīgas vakariņas. Braucēji vienojās, ka «uz Amazoņu upes veselību» derētu uzdzert glāzi vīna.

Vienlaikus nolēma svinēt Fragozo un daiļās Linas saderināšanos. Manoels un Minja bija saderināti Ikitosā jau pirms vairākām nedēļām. Tagad jauno kungu paraugam sekoja šis uzticīgais pāris, ko pie Garralu ģimenes saistīja sirsnīgas pateicības jūtas.

Tātad kopā ar cienījamo ģimeni pie galda sēdās Lina, kas arī turpmāk bija nolēmusi palikt pie savas kundzes, un Fragozo, kurš savukārt gatavojās kalpot Manoelam; jaunais pāris ieņēma viņiem paredzētās goda vietas.

Vakariņās, par kurām žangadas virtuvene pelnīja uzslavu, netrūka arī Torresa.

Dēkainis klusēdams sēdēja iepretī Zoāmam Garralam un vairāk klausījās nekā piedalījās sarunās, Benito pa- slepen viņu uzmanīgi vēroja. Torresa acis, nenovērsda- mās no 2oāma Garrala, dīvaini spulgoja. Tā plēsīgs zvērs hipnotizē savu upuri, pirms tam uzklūp.

Manoels sarunājās lielākoties ar Minju, tomēr lāgiem viņš paraudzījās Torresā. Taču Manoels labāk nekā Benito bija pielāgojies apstākļiem, kuriem ja ne Manausā, tad Belernā noteikti vajadzēja mainīties.

Vakariņas pagāja diezgan līksmi. Tās atdzīvināja Li- nas jautrie smiekli un Fragozo asprātības. Pasanjas tēvs, priecīgi vērodams nelielo sabiedrību, kas viņam bija tuva, domāja, ka drīzumā viņa roka svētīs abus jaunos pārus._

—    Ēdiet dūšīgāk, Pasanjas tēv, — pēdīgi vispārējās sarunās iejaucās arī Benito, — nenonieciniet saderināšanās mielastu! Lai vienā reizē salaulātu visus šos jauniešus, jums vajadzēs daudz spēka!

—    Ak, mīļais bērns! — Pasanjas tēvs atbildēja. — Sameklē arī tu daiļu, godīgu meiteni, kas būtu ar mieru kļūt tev par sievu, un tad varēsi pārliecināties, ka man pietiks spēka pie reizes salaulāt arī jūs.

—   Lieliska atbilde! — iesaucās Manoels. — Uzdzersim par Benito kāzām!

—    Belemā mēs viņam atradīsim skaistu jaunu līgavu! — Minja teica. — Un viņam būs jāseko citu piemēram!

—    Par Benito kunga precībām! — uzsauca Fragozo, kurš nebūt neiebilstu, ja reizē ar viņu precētos visa pasaule.

—    Viņiem taisnība, dēls, — piebalsoja Jakita. — Ari es paceļu glāzi par tavām kāzām un novēlu tev būt tikpat laimīgam kā Minja un Manoels, kādi esam bijuši mēs ar tavu tēvu!

—    Cerēsim, ka tādi jūs paliksiet vienmēr! — piezīmēja Torress un, nesaskandinājis ar citiem, izdzēra savu vīnu. •— Katrs pats savas laimes kalējs!

Grūti izskaidrot, kādēļ, taču dēkaiņa novēlējums visus smagi nomāca.

To noģizdams, Manoels lūkoja kliedēt nepatīkamo noskaņu:

—           Klausieties, Pasanjas tev, ja esam sākuši par to runāt, — vai uz žangadas neatrastos vēl kāds, ko apprecināt?

—           Nedomāju vis, — Pasanjas tēvs atbildēja. — Varbūt vienīgi Torress.. . Jūs, šķiet, neesat precējies?

—    Vienmēr esmu bijis vecpuisis.

Benito un Manoelam likās, ka Torress, sakot šos vārdus, ar skatienu meklē Minjas acis.

—           Un kas jums liedz precēties? — Pasanjas tēvs taujāja tālāk. — Belemā jums jādabū sieva, kas atbilstu jūsu vecumam, tad varēsiet apmesties šajā pilsētā. Vai tas nebūtu prātīgāk nekā klaidonība, no kuras līdz šim jums bijis maz labuma?

—           Taisnība gan, — Torress neiebilda. — Un es no tā nemaz neatteiktos. Turklāt labs piemērs mēdz būt lipīgs. Redzot mūsu saderinātos, arī man rodas vēlēšanās precēties. Taču Belemā neviena nepazīstu, un iekārtoties tur man būs ļoti grūti, ja vien talkā nenāks kādi īpaši apstākļi.

—           No kurienes jūs galu galā esat? — arvien vēl kaudamies ar aizdomām, ka viņi jau redzējušies, vaicāja Fragozo.

—    No Minasas-Zeraisas.

—    Un kur esat dzimis?

—    Dimantu apgabala galvaspilsētā Tižuko.

Katru, kas šai brīdī paskatītos Žoāmā Garralā, pārsteigtu caururbjošais skatiens, ar kādu viņš nolūkojās Torresā.

XIX

SENS STĀSTS

Turpinādams sarunu, Fragozo spēji ievaicājās:

—           Tā? Jūs esat dzimis Tižuko? Pašā Dimantu apgabala centrā?

—          Jā, — Torress atbildēja. — Vai šī province ir arī jūsu dzimtene?

•— Nē, esmu dzimis Atlantijas piekrastē, Brazīlijas ziemeļos, — Fragozo atbildēja.

—          Bet vai jūs pazīstat šo dimantu zemi, Manoela kungs? — Torress vaicāja.

Jauneklis tikai noliedzoši papurināja galvu.

—           Un jūs, Benito kungs? — Torress pievērsās jaunajam Garralam, kā redzams, vēlēdamies iesaistīt sarunā arī viņu. — Vai ziņkārības dēļ neesat kādreiz bijis dimantu raktuvju apgabalā?

—    Nekad, — Benito strupi atbildēja.

—           Kā man gribētos redzēt šo zemi! — iesaucās Fragozo, neviļus atbalstīdams Torresa viltīgo spēli. — Domāju, ka vismaz vienu vērtīgu dārgakmeni es tur atrastu !

—    Un ko jūs ar to iesāktu, Fragozo? — vaicāja Lina.

—    Pārdotu.

—    Un tagad būtu bagāts?

—    Ļoti bagāts.

•— Un, ticis pie bagātības pirms trim mēnešiem, jūs taču nekad nebūtu iedomājies . .. par liānu, vai nav tiesa?

—          Bet neiedomājies, — Fragozo iesaucās, — nekad nebūtu saticis burvīgu meiteni, kas… Nē, nudien, dievs labi dara ko darīdams.

—          Ja dievs jums dod par sievu manu dārgo Linu, —- ieminējās Minja, — tad varat būt par to pārliecināts, Fragozo. Dārgakmens pret dārgakmeni! Šajā maiņā jūs neko neesat zaudējis!

—          Gluži otrādi, Minjas jaunkundz, — Fragozo laipni atteica, — esmu ieguvis.

Acīm redzot, negribēdams mainīt tematu, Torress atkal ierunājās:

—           Atklāti sakot, Tižuko ļaudis ātri kļūst bagāti un daudzi tāpēc zaudē galvu. Vai esat dzirdējuši par slaveno Abaētes dimantu, kas tika novērtēts par diviem miljoniem kontoreisu? Šis vienu unci smagais akmentiņš tika atrasts Brazīlijas raktuvēs. Deviņdesmit jūdzes no Serro do Frio to uzgāja Abaētes upē trīs noziedznieki, jā gan, trīs uz mūža izsūtījumu notiesāti noziedznieki.

—    Un viņi uzreiz kļuva bagāti? — Fragozo ievaicājās.

—          Nekā nebija! — Torress atbildēja.-— Dimantu viņi nodeva raktuvju galvenajam pārvaldniekam. Kad dārgakmens bija novērtēts, portugāļu karalis Johanns VI, licis tajā izurbt caurumiņu, valkāja to pakārtu kaklā svinīgās ceremonijās. Bet noziedzniekiem viņš dāvāja brīvību, tas bija viss, ko viņi saņēma, taču izveicīgāks cilvēks būtu pratis labāk izmantot šo gadījumu.

—    Kā, piemēram, jūs? — Benito spēji ievaicājās.

—    Jā … es! Kāpēc gan ne? — Torress atbildēja. — Vai

Konvojs vīrišķīgi aizstavējās.

jūs arī nekad neesat bijis Dimantu apgabalā? — viņš negaidot pievērsās Žoāmam Garralam.

—    Nekad, — skatīdamies Torresam tieši acīs, Žoāms atbildēja.

—    Ļoti žēl, — Torress teica. — Jums vajadzētu kādreiz turp aizbraukt. Ticiet man, tur ir ļoti interesanti! Dimantu apgabals ķīļveidīgi ielaužas pašā Brazīlijas sirdī un atgādina plašu parku divpadsmit jūdžu apjomā. Bet ar savu dabu, augu valsti, smilšainajiem klajumiem augstu kalnu ielokā apgabals stipri atšķiras no kaimiņu zemēm. Kā jau teicu, tā ir pasaules bagātākā zeme, jo no 1807. gada līdz 1817. gadam iegūto dimantu daudzums tur bija ap vienpadsmit tūkstoši karātu gadā. Jā, tur cilvēki ātri varēja tikt pie mantas un ne vien tie, kuri, meklējot dārgakmeņus, rāpās kalnu galotnēs, bet arī kontrabandisti, kas paslepen tirgojās ar dimantiem. Tagad dimantus atrast vairs nav tik viegli. Lai dabūtu smiltis, kuras tos satur, divi tūkstoši nēģeru, kas strādā valsts raktuvēs, spiesti nosusināt upju gultnes. Senāk viss bija daudz vienkāršāk.

—    Tiesa gan, — piekrita Fragozo, — labie laiki pagājuši.

—    Bet iegūt dārgakmeņus nelikumīgā ceļā, tā sakot, nozagt, arī tagad nemaz nav tik neiespējami. Tā 1826. gadā — man bija astoņi gadi — Tižuko norisa briesmīga traģēdija, kas liecina, ka noziedznieki gatavi uz visu, ja vien ir izdevība ar nekaunīgu uzbrukumu sagrābt veselu bagātību. Bet jūs tas droši vien neinteresē? …

—   Gluži otrādi, Torres, stāstiet vien, — Žoāms Garrals neparasti mierīgi atbildēja.

—    Lai notiek, — Torress turpināja. -— Šoreiz runa būs par dimantu zādzību; sauja šo jauko akmentiņu taču maksā miljonu, dažkārt pat divus!

Un Torress, kura seja pauda zemisku alkatību, neviļus sažņaudza dūrē atplesto plaukstu.

—    Lūk, kā tas notika, — viņš'teica. — Reizi gadā Tižuko savāktos dimantus mēdz sūtīt prom. Iepriekš izsijātus vismaz, caur divpadsmit dažādiem sietiem, tos pēc lieluma sadala divās daļās. Pēc tam dimantus iešuj maisos un nosūta uz Riodežaneiro. Šī krava vairāku miljonu vērtībā, kā varat iedomāties, tiek labi apsargāta. To pavada raktuvju priekšnieka norīkots ierēdnis, četri kavalē- risti un desmit zaldāti no vietējā garnizona. Vispirms viņi

Garralu ģimene devās uz žangadas priekšgalu.

iegriežas Viljarikā, kur galvenais komandants maisus apzīmogo, pēc tam dodas tālāk uz Riodežaneiro. Jāpiebilst, ka drošības labad aizbraukšanas diena allaž tiek turēta slepenībā. Taču 1826. gadā ne vairāk kā divdesmit divus divdesmit trīs gadus vecais ierēdnis Dakosta, kas jau pāris gadu strādāja Tižuko raktuvju galvenā pārvaldnieka birojā, izgudroja šādu pārdrošu gājienu: stājies sakaros ar kontrabandistiem, viņš pavēstīja tiem konvoja aizbraukšanas dienu. Nelielā, labi bruņotā ļaundaru banda sāka rīkoties. Divdesmit otrā janvāra naktī aiz Viljari- kas laupītāji negaidot uzbruka dimantu apsardzei. Konvojs vīrišķīgi aizstāvējās; tomēr visi tika noslepkavoti, tikai viens smagi ievainots laimīgi aizbēga un pastāstīja par briesmīgo uzbrukumu. Bandīti nebija saudzējuši arī ierēdni, kurš pavadīja vērtīgo kravu. Ļaundari viņu droši vien nosita un iemeta bezdibenī, jo kopš tās dienas viņš pazudis bez vēsts.

—    Un ko darīja Dakosta? — Žoāms Garrals apvaicājās.

— Noziegums viņam nedeva nekāda labuma. Apstākļi sarežģījās tā, ka aizdomas krita uz viņu. Dakostu apvainoja zādzības organizēšanā. Viņš velti apgalvoja, ka nav vainīgs. Viņam, vajadzēja zināt dienu, kad nolikta konvoja aizbraukšana. Vienīgi viņš to varēja pavēstīt bandītiem. Apsūdzēto iemeta cietumā, tiesāja un piesprieda viņam nāves sodu. Bet nāves spriedums jāizpilda pēc divdesmit četrām stundām.

—    Un nelaimīgais tika sodīts? — Fragozo ievaicājās.

—    Viņu ieslodzīja Viljarikas cietumā, tomēr nakti, dažas stundas pirms sprieduma izpildīšanas, vai nu rīkojoties vienatnē, vai ar līdzzinātāju palīdzību, viņš no cietuma aizbēga.

—    Un pēc tam nekas par viņu vairs nav dzirdēts? — Žoāms Garrals jautāja.

—   Nekas! — Torress atbildēja. — Viņš droši vien aizbrauca no Brazīlijas un, pārdevis laupījumu, dzīvo cepuri kuldams.

—   Būtu nu labāk dzīvojis nabadzībā! — piezīmēja Žoāms Garrals.

—    Lai dievs viņu tiesā ar sirdsapziņas mokām par pastrādāto noziegumu! — piebilda Pasanjas tēvs.

Tad mielasta dalībnieki piecēlās no galda un devās laukā ieelpot spirgto vakara gaisu. Saule grima aizvien zemāk, taču līdz tumsai atlika vismaz stunda.

—           Tādi stāsti jautrību neizraisa, — Fragozo noteica, — mūsu saderināšanās mielasts sākumā likās gaišāks.

—    Tikai jūs pats tur esat vainīgs, — sacīja Lina.

—    Kāpēc tā?

—           Kā nu ne? Jūs taču nemitīgi prašņājāt par Dimantu, apgabalu, par kuru mums nav nekādas daļas.

—           Nudien, jums taisnība! — Fragozo piekrita. — Bet es neparedzēju, ka saruna beigsies tik skumji.

-— Tātad galvenais vaininieks esat jūs.

—           Un pirmais tiku sodīts ar to, ka pie galda nedzirdēju jūsu smieklus, Linas jaunkundzi

Garralu ģimene devās uz žangadas priekšgalu. Manoels un Benito, nerunājot ne vārda, gāja blakus. Klusējot viņiem sekoja arī Jakita ar meitu, visus bija pārņēmušas neizprotamas skumjas, it kā nelaimes priekšnojauta.

Torress neatkāpās no Zoāma Garrala, kurš, galvu noliecis, likās dziļi iegrimis domās, bet pēkšņi Torress, uzlicis viņam roku uz pleca, teica:

—          Žoām Garral, gribu ar jums parunāt, — vai varat veltīt man ceturtdaļstundas?

Žoāms viņā palūkojās.

—    Šeit? — viņš jautāja.

—    Nē, divatā.

—    Tad ejam!

- Abi griezās atpakaļ un, iegājuši mājā, aizvēra durvis.

Grūti attēlot, ko sajuta pārējie, kad 2oāms Garrals ar Torresu nozuda. Kas Ikitosas fazendas cienījamajam saimniekam varēja būt kopīgs ar šo avantūristu? Pār Garralu ģimeni, šķiet, savilkās negaisa mākoņi, bet neviens neiedrošinājās par to ieminēties.

—           Manoel, — satvēris draugu pie rokas un aizvilcis nomaļus, teica Benito, — lai notiek kas notikdams, bet šis cilvēks rīt Manausā atstās žangadu!

—    Jā! … Tas nepieciešams! … — Manoels piekrita.

—          Un ja tēvam viņa dēļ gadīsies kāda nelaime… Nudien, es Torresu nositīšu!

XX

ACI PRET ACI

Iegājuši istabā, kur neviens viņus netraucēja, abi vīri brīdi klusējot vērās viens otrā. Vai tiešām dēkainis neiedrošinājās pirmais sākt. sarunu? Varbūt viņš paredzēja,

ka Žoāms Garrals uz visiem jautājumiem atbildēs ar nicinošu skatienu?

Jā, protams! Tieši tāpēc Torress neko nejautāja. Sākumā viņš tikai uzstājās ar apgalvojumiem kā apsūdzētājs.

—    Žoām, — viņš teica, — jūs nemaz neesat Garrals, jūs īstenībā sauc Dakosta.

Dzirdot Torresu pieminam šo nelaimīgo vārdu, Žoāms Garrals neviļus sarāvās, taču neko neatbildēja.

—    Jūs esat Žoāms Dakosta, — Torress turpināja, — un pirms divdesmit trim gadiem bijāt ierēdnis Tižuko dimantu raktuvju galvenās pārvaldes birojā; tieši jūs tikāt notiesāts uz nāvi par zādzību un slepkavību.

Žoāms Garrals klusēja, un viņa miers, acīm redzot, dēkaini pārsteidza. Vai patiesi, apvainodams viesmīlīgo saimnieku, viņš būtu kļūdījies? Nē! Tādā gadījumā Žoāms Garrals par šiem briesmīgajiem apvainojumiem uztrauktos. Droši vien viņš gluži vienkārši nogaida, gribēdams izdibināt, ko īsti Torress vēlas.

•— Žoām Dakosta, — Torress turpināja, — atkārtoju, jūs esat tas, kuru apcietināja un tiesāja par dimantu zādzību, kuram piesprieda nāves sodu un kurš aizbēga no Viljarikas cietuma īsi pirms sprieduma izpildīšanas. Kāpēc jūs neatbildat?

Torresa tiešajam jautājumam sekoja ilgs klusums. Žoāms Garrals, arvien tikpat nesatraucams, piegājis pie krēsla, apsēdās. Atbalstījis elkoņus uz neliela galdiņa, viņš cieši raudzījās savā apsūdzētājā.

—    Kāpēc jūs neatbildat? — Torress neatlaidās.

—    Kādu atbildi jūs no manis gaidāt? — Žoāms Garrals vienaldzīgi atteica.

—    Tādu, — Torress lēnām sacīja, — kas man nekavējoties liktu doties pie Manausas policijas priekšnieka un pavēstīt: šeit atrodas cilvēks, kuru nav grūti pazīt pat pēc divdesmit trim gadiem; šis cilvēks ir Tižuko dimantu zādzības ierosinātājs, konvoja slepkavības līdzzinātājs, tas ir pirms sprieduma izpildīšanas izbēgušais noziedznieks Žoāms Garrals, īstajā vārdā Žoāms Dakosta!

—    Tātad, Torres, — Žoāms Garrals sacīja, — ja atbildēšu, kā vēlaties, man nebūs no jums jābīstas?

—    Protams, jo tad ne jums, ne man vairs nevajadzēs runāt par šo lietu.

—           Ne jums, ne man? — Žoāms Garrals vaicāja. — Vai man jūsu klusēšana jānopērk par naudu?

—    Nē! Lai cik daudz jūs man nepiedāvātu!

—    Ko tad jūs īsti gribat?

—           Žoām Garral, — Torress atbildēja. — Man ir kāds priekšnoteikums. Nesteidzieties to noraidīt un iegaumējiet, ka esat manā varā!

—    Kāds ir šis noteikums?

Torress mirkli vilcinājās. Cilvēks, kura dzīvība atradās viņa rokās, pārsteidza ar savu izturēšanos. Torress gaidīja negantu strīdu, lūgumus, asaras … Taču noziedznieks, kas bija notiesāts par vissmagākajiem pārkāpumiem, viņa priekšā pat nesarāvās. Beidzot, sakrustojis rokas uz krūtīm, Torress sacīja:

—           Jums ir meita. Man viņa patīk, un es vēlos viņu precēt.

Zinādams, ka no tāda cilvēka kā Torress sagaidāms viss, Žoāms Garrals par šo prasību ne mazākajā mērā neuztraucās.

—          Kā rādās, — viņš teica, — godājamais Torress vēlas saradoties ar slepkavas un zagļa ģimeni?

—           Par savu rīcību es pats atbildēšu, — Torress atcirta. — Ja vēlos kļūt Žoāma Garrala znots, tad arī kļūšu.

—          Jūs taču zināt, Torres, ka mana meita precēs Ma- noelu Valdesu.

—    Manoelam Valdesam jūs atteiksiet.

—    Bet ja Minja tam nepiekritīs?

—           Es viņu pazīstu, jūs viņai visu. izstāstīsiet, un viņa būs ar mieru, — Torress nekaunīgi atbildēja.

—    Visu?

—           Visu, ja tas būs nepieciešams. Kad vajadzēs izvēlēties starp pašas jūtām, ģimenes godu un tēva dzīvību, viņa daudz nepārdomās.

—           Kāds jūs esat nelietis, Torres! — joprojām nezaudēdams aukstasinību, Žoāms Garrals mierīgi noteica.

—          Nelietis un slepkava kā radīti viens otram, lai saprastos.

Pēc šiem vārdiem Žoāms Garrals piecēlies tuvojās dēkainim un, raudzīdamies viņam tieši acīs, teica:

—          Torres, jūsu vēlēšanās iekļūt Žoāma Dakostas ģimenē liecina par to, ka jūs labi zināt: Žoāms Dakosta noziegumā, par kuru tika sodīts, nav vainīgs.

—    Tieši tā!

—     Un vēl, — Žoāms Garrals turpināja, — tas nozīmē, ka jums ir viņa nevainības pierādījums, kuru gatavojaties atklāt, kad būsiet apprecējis viņa meitu.

—    Runāsim bez aplinkiem, Žoām Garral, — Torress klusākā balsī teica, — un, kad būsiet mani uzklausījis, redzēsim, vai arī tad vēl iedrošināsieties liegt man savas meitas roku.

—    Es klausos, Torres!

—    Nu, protams, — pusvārdā apraudamies, it kā negribot veldams vārdus pār lūpām, dēkainis teica, — protams, jūs neesat vainīgs! Es to zinu, jo pazīstu īsto noziedznieku un varu pat pierādīt, ka esat bez vainas.

—    Un kur slēpjas nelietis, kas izdarīja noziegumu?

—    Viņš miris.

—    Miris! — izdzirdējis šos vārdus, kas it kā laupīja viņam katru cerību attaisnoties, Žoāms Garrals nobāiis iesaucās.

—    Jā, miris, — Torress atkārtoja. — Bet šis cilvēks, ar kuru iepazinos daudzus gadus pēc nozieguma, nemaz neapjauzdams, ka viņš ir vainīgais, šis cilvēks pats ar savu roku sīki aprakstījis dimantu zādzību. īsi pirms nāves viņu sāka mākt sirdsapziņas pārmetumi. Viņš zināja, kur slēpjas Žoāms Dakosta un ar kādu vārdu nepatiesi apvainotais uzsācis jaunu dzīvi. Viņš zināja, ka Dakosta ir bagāts, dzīvo laimīgas ģimenes lokā, bet zināja arī to, ka notiesātais nevar justies īsti apmierināts. Un tad viņš nolēma atgriezt Dakostam zaudētās tiesības uz laimi un godu .. . Bet šo cilvēku pārsteidza nāve … Man, savam biedram, viņš lūdza izdarīt to, ko pats vairs nespēja. Atdevis man notiesātā nevainības pierādījumus un palūdzis nogādāt tos Dakostam, viņš nomira.

—    Šā cilvēka vārds? — neviļus paaugstinādams balsi, Žoāms Garrals nesavaldīgi iesaucās.

—    Kad būsim saradojušies, jūs to uzzināsiet.

—    Un kur atrodas viņa raksts?

Žoāms Garrals bija gatavs klupt Torresam virsū, pārmeklēt viņa kabatas un ar varu atņemt sava godīguma pierādījumu.

—    Raksts glabājas drošā vietā, — Torress atbildēja, — un jūs to saņemsiet tikai tad, ja jūsu meita kļūs mana sieva. Vai arī tagad man vēl atteiksiet?

—    Jā, — Žoāms Garrals atbildēja, — bet par šo dokumentu dodu jums pusi savas mantas.

Piesargieties!

—           Pusi mantas?! — Torress iesaucās. — Piekrītu tikai ar vienu noteikumu, ka Minja to man atnesīs līdzi pūrā.

—           Un tā jūs izpildāt mirēja pēdējo lūgumu grēku nožēlas brīdī, lūgumu labot nodarīto ļaunumu?

—    Jā, tieši tā.

—    Vēlreiz atkārtoju, Torres, jūs esat briesmīgs nelietis!

—    Kaut arī!

—          Taču es neesmu noziedznieks, un mēs nekad nesa- pratīsimies.

—    Jūs man atsakāt?

—    Atsaku!

—           Tad esat pagalam, Žoām Garral. Jūsu tiesas lietā viss jūs apsūdz. Jums piespriests nāves sods, bet, kā pats zināt, par tamlīdzīgiem noziegumiem valdība sodu nemīkstina. Ja kāds jūs nodos, nekavējoties tiksiet apcietināts . .. Tiklīdz apcietinās, tā sodīs . .. Un nodošu es!

Ilgi cieties, Žoāms Garrals vairs neizturēja. Vēl mirklis, un viņš uzkluptu Torresam . ..

Bet blēža nākamais gājiens spieda savaldīties.

—           Piesargieties! — Torress teica. — Jūsu sieva nezina, ka viņas vīrs ir Žoāms Dakosta, arī bērni nezina, ka Žoāms Dakosta ir viņu tēvs, bet jūs viņiem šo noslēpumu atklāsiet.

Žoāms Garrals atkāpās. Viņš savaldījās, un viņa seja pieņēma parasto mierīgo izteiksmi.

—           Šī saruna pārāk ieilgst, — iedams uz durvīm, viņš noteica, — tagad es zinu, kas man darāms.

—           Piesargieties, Žoām Garral! — Torress vēlreiz piedraudēja, nespēdams ticēt, ka viņa zemiskais šantāžas paņēmiens izgāzies.

Žoāms Garrals neatbildēja. Atvēris durvis uz lieveni, viņš pamāja Torresam sekot, un viņi devās laukā, kur žangadas centrā bija sapulcējusies Garralu ģimene.

Benito, dziļi satraukts, piecēlās, pēc tam arī Manoels un pārējie. Visi ievēroja Torresa joprojām draudīgās kustības un viņa dusmās degošās acis.

Turpretī Žoāms Garrals šķita gluži mierīgs un gandrīz vai smaidīgs.

Abi piegāja pie Jakitas un jauniešiem. Nevienam nebija drosmes ierunāties.

Pirmais smago klusumu neskanīgā balsī pārtrauca Torress ar viņam raksturīgo nekaunību.

—          Pēdējo reizi, Žoām Garral, — viņš teica, — pēdējo reizi es pieprasu jūsu atbildi!

—    Manu atbildi? Te tā būs!

Un Žoāms Garrals pievērsās sievai.

—          Jakita, — viņš teica, — īpaši apstākļi liek mainīt lēmumu par Minjas un Manoela kāzām.

—    Beidzot! — iesaucās Torress.

Klusēdams Žoāms Garrals uzmeta dēkainim dziļa nicinājuma pilnu skatienu.

Bet Manoelam, izdzirdot Žoāma Garrala nodomu, satraukumā aizrāvās elpa. Minja, piecēlusies kājās, gluži bāla piesteidzās pie mātes, it kā atbalstu meklēdama. Jakita apskāva meitu, grasīdamās aizstāvēt.

—          Tēt! — nostādamies starp Žoāmu Garralu un Tor- resu, iesaucās Benito._— Ko jūs ar to gribat teikt?

—          Gribu teikt, — Žoāms Garrals skaļi atbildēja, — ka nav vērts gaidīt mūsu ierašanos Belemā, lai Minja un Manoels apprecētos. Jau rīt pat Pasanjas tēvs viņus salaulās šepat uz žangadas, ja vien Manoels pēc sarunas ar mani nedomās vilcināties.

—    Ko niekus, tēt! — jauneklis iesaucās.

—          Pagaidām vēl negodā mani par tēvu, Manoel, — Žoāms Garrals sacīja, un viņa balss skanēja dīvaini skumji.

Torress tobrīd stāvēja sakrustotām rokām, noraudzī- damies visos ar neizsakāmu bezkaunību.

—          Tad, redz, kāds ir jūsu pēdējais vārds, — izstiepis roku pret Garralu, viņš teica.

—    Nē, tas nav pēdējais,

-— Ko tad vēl teiksiet?

—          Nu tad klausieties, Torres! Šeit pavēlu es. Un lūdzu jūs tūlīt pat, vai tas jums patīk vai ne, atstāt plostu!

—          Tieši tā un uz karstām pēdām! — piebalsoja Benito. — Vai arī es šo vīru pārmetīšu pār bortu!

Torress paraustīja plecus.

—          Nedraudiet, — viņš teica. — Draudi šeit lieki! Es pats vēlos nekavējoties nokļūt malā. Bet jūs mani vēl pieminēsiet, Žoām Garral! Mēs drīz atkal redzēsimies!

—          Ja tas atkarīgs no manis, — Žoāms Garrals sacīja, — tad iespējams, ka drīzāk, nekā jūs vēlētos. Rīt dodos pie provinces galvenā tiesneša Riveiro, kuram jau esmu ziņojis par savu ierašanos Manausā. Ja jums netrūkst drosmes, atnāciet arī jūs!

■— Pie tiesneša Riveiro? … — manāmi apjucis, Torress nomurmināja.

—    Pie tiesneša Riveiro, — Žoāms Garrals atkārtoja.

Pēc tam, ar nevērīgu žestu norādījis Torresam uz

pirogu, viņš pavēlēja četriem airētājiem nekavējoties izsēdināt nelieti salas tuvākajā krastā.

Un tā Torress beidzot bija prom.

Nespēdami atjēgties no uztraukuma, visi klusējot gaidīja, ko teiks ģimenes galva. Bet Fragozo, lāgā neaptvēris stāvokļa nopietnību, kā parasts, spēji pievērsās Žoāmam Garralam:

—          Ja rīt uz žangadas salaulās Minjas jaunkundzi ar Manoela kungu . . .

—          Jūs varēsiet laulāties visi reizē, draugs, — Žoāms Garrals laipni teica.

Un, paaicinājis Manoelu līdzi, viņš devās uz savu istabu.

Žoāma Garrala un Manoela saruna ilga pusstundu, kas ģimenei likās gara kā mūžība, līdz beidzot durvis atvērās.

Manoels iznāca laukā viens.

Viņa acis mirdzēja cēlā apņēmībā.

Piegājis klāt pie Jakitas, Manoels viņu nosauca par savu māmiņu, Minju par sievu, Benito — par brāli. Tad palūkojās Linā un Fragozo un, pateicis visiem «līdz rītam», aizgāja.

Manoels bija uzzinājis, kas norisa starp Žoāmu Garralu un Torresu. Viņš uzzināja arī to, ka Žoāms Garrals cer uz tiesneša Riveiro atbalstu; jau pusgadu, nevienam neko nenojaušot, viņš bija sarakstījies ar Riveiro, izskaidrojis visu un beidzot pārliecinājis tiesnesi par savu nevainību. Manoels zināja, ka Žoāms Garrals devies šajā ceļojumā ar vienu mērķi — panākt lietas otrreizēju izskatīšanu, lai viņa meitai un znotam nebūtu jākļūst par upuri briesmīgajam stāvoklim, kura dēļ pats tik ilgi bija cietis.

Jā, Manoelam tagad viss bija skaidrs,, pat tas, ka Žoāms Garrals, pareizāk sakot, Žoāms Dakosta, sodīts bez vainas, un šīs nelaimes dēļ viņš Manoelam šķita vēl dārgāks.

Taču vienu viņš vēl nezināja —- to, ka Torresa rokās atrodas rakstisks Žoāma Garrala attaisnojums.

Žoāms Garrals nolēma lūgt tiesnesi izmantot šo pierādījumu, ja vien Torress nebija melojis.

Pagaidām nevienam neko neatklādams, Manoels tikai noteica, ka dosies pavēstīt Pasanjas tēvam, lai viņš gatavojas abu pāru laulībām.

Nākamajā dienā, divdesmit ceturtajā augustā, stundu pirms laulību ceremonijas no kreisā krasta žangadai tuvojās liela piroga.

Divpadsmit vīru ātri īrās šurp no Manausas; pirogā sēdēja daži policisti un policijas priekšnieks, kurš, nosaucis savu vārdu, uzkāpa uz žangadas.

Tobrīd, saposusies kāzām, no mājas iznāca Žoāma Garrala ģimene.

—          Kur Žoāms Garrals? — policijas priekšnieks jautāja.

—    Šeit, — Žoams Garrals atbildēja.

—          Žoām Garral, — policijas priekšnieks teica, — agrāk jūs bijāt Žoāms Dakosta. Jūs esat saucies divos vārdos. Es jūs apcietinu.

To izdzirdējušas, Jakita un Minja negaidītā pārsteigumā apstājās kā sastingušas.

—          Mans tēvs — slepkava?! — grasīdamies mesties Žoāmam palīgā, iesaucās Benito.

Tēvs viņam pamāja klusēt.

—           Vai drīkstu uzdot vienu jautājumu? — Žoāms Garrals stingrā balsī pievērsās policijas priekšniekam. — Kas jums devis rīkojumu mani apcietināt? Vai galvenais tiesnesis Riveiro?

—           Nē, — policijas priekšnieks atbildēja, — viņa vietnieks deva rīkojumu jūs steidzīgi arestēt. Tiesnesim vakar vakarā bija sirds lēkme, un, neatguvis samaņu, viņš šonakt divos miris.

—    Miris! — Žoāms Garrals, gluži satriekts, iesaucās.

—    Miris! . . . Miris!

Bet drīz viņš, no jauna izslējies, pievērsās sievai un bērniem.

—           Tiesnesis Riveiro, mani dārgie, — viņš teica, — vienīgais zināja, ka neesmu vainīgs. Šā cilvēka nāve var kļūt man liktenīga, bet tādēļ vēl nav jākrīt izmisumā.

Priekšnieks pamāja policistiem, tie ielenca Žoāmu Garralu, grasīdamies viņu aizvest.

—    Runājiet taču, tēt! — Benito kā neprātā sauca.

—    Sakiet vienu vārdu, un mēs jūs aizstāvēsim, kaut arī būtu jāpielieto vara, lai atriebtu šausmīgo maldīšanos, kurai esat kritis par upuri!

Lai cilvēki lemj taisnu tiesu

—   Šeit maldu nav, dēls. Žoāms Garrals un Žoāms Dakosta ir viens un tas pats. Jā, es patiesi esmu Žoāms Dakosta. Mani, godīgu cilvēku, pirms divdesmit trim gadiem, netaisni apvainotu, notiesāja uz nāvi. Dieva priekšā zvēru pie savu bērnu un viņu mātes galvas, ka esmu pilnīgi bez vainas!

—   Jebkura saruna ar ģimeni jums liegta, — policijas priekšnieks noteica. — Jūs esat apcietināts, Žoām Garral, un man stingri jāievēro pavēle.

Žoāms ar mājienu apturēja savus tuviniekus un satriektos kalpotājus.

—   Lai cilvēki lemj taisnu tiesu, — viņš teica, — pirms piepildās dieva tiesa.

Un, lepni izslējis galvu, viņš iekāpa pirogā. Patiesi šķita, ka ho visiem klātesošajiem smagais negaidītais trieciens nebija salauzis vienīgi pašu Žoāmu Garralu.

OTRA DAĻA

I

MANAUSA

Manausa atrodas tieši uz 3° 8' 4" dienvidu platuma un 67° 27' rietumu garuma, ja skaita no Parīzes meridiāna. Četrsimt divdesmit jūdžu to šķir no Belemas un tikai desmit kilometru no Rionegro grīvas.

Manausa nav celta pie pašas Amazones. Provinces galvaspilsētas dzīvojamās un sabiedriskās ēkas gleznaini izvietotas pakalnā, kas slejas virs plaša līdzenuma Amazones nozīmīgākās un lielākās pietekas — Rionegro kreisajā krastā.

Rionegro, ko 1645. gadā atklājis spānis Favelja, sākas kalnos, ziemeļrietumos starp Brazīliju un Jauno Granādu, pašā Popajanas provinces centrā, un divas pietekas — Pimičima un Kasikjari — to savieno ar Orinoko, proti, ar Gvajānām.

Veikusi tūkstoš septiņsimt kilometru, varenā Rionegro pievienojas Amazonei ar aptuveni divi tūkstoši četri simti metru platu grīvu, bet tās tumšā straume ir tik spēcīga un strauja, ka vairāku jūdžu attālumā nesajaucas ar Amazones skaidrajiem ūdeņiem. Grīvā pietekas krasti, atvirzījušies viens no otra, veido plašu līci, kas stiepjas piecpadsmit jūdzes līdz pat Anaviljanas salām.

Vienā no šaurajiem līčiem atrodas Manausas osta. Te, gaidot labvēlīgu ceļa vēju, stāv milzum daudz laivu un kuģu, vairāki no tiem remonta dēļ noenkurojušies kanālos, tā saucamajos igarapē, kas lielā skaitā, dīvaini aizlocīdamies, izvago mazliet Holandes pilsētām līdzīgo Manausu.

Drīzumā abu upju satekas vietā tiks uzcelta tvaikoņu

Manausa.

piestātne, līdz ar to Manausā stipri attīstīsies tirdzniecība. Patiesi, pa daudzajiem ūdens ceļiem no šejienes uz visām pusēm varēs sūtīt dažādas preces — gan būvbaļķus un citus vērtīgus kokmateriālus, gan kakao, kaučuku, kafiju, salsaparilju, cukurniedres, indigo, muskatriekstus, sālītās zivis, bruņurupuču sviestu; tas viss uz ziemeļiem un rietumiem ceļos pa Rionegro, uz dienvidiem un rietumiem pa Madeiru un, beidzot, pa Amazoni uz austrumiem līdz Atlantijas okeāna piekrastei. Pilsētas stāvoklis ir reti izdevīgs un var stipri veicināt tās uzplaukumu.

Manausa vai Manao senos laikos dēvēta par Mouru, vēlāk par Barru de Rionegro. No 1757. gada līdz 1804. gadam pilsēta bija tikai Amazones lielākās pietekas vārdā nosauktā cietokšņa daļa abu upju satekas vietā. Bet kopš 1826. gada, kļuvusi par plašās provinces galvaspilsētu, tā pārdēvēta tolaik Amerikā dzīvojošās manao cilts vārdā.

Nekompetenti ceļotāji šo pilsētu uzskatīja par slaveno, fantastisko Manoa, kas it kā atradusies pie teiksmainā Parima ozera, kurš gan laikam nebija nekas cits kā Branko augštece, proti, vienkārša Rionegro pieteka. Pēc tautas ticējumiem šai vietā kādreiz bijusi Eldorado valsts, kuras valdnieks ik rītus licis sevi nokaisīt zelta putekļiem, jo dārgo metālu šajā zemē varējuši grābt lāpstām. Taču, kad noskaidroja patiesos apstākļus, izrādījās, ka šis uzskats ir maldīgs: iztēlotās zelta smiltis bija tikai nevērtīgi, ar vizlu bagāti minerāli, kuru neīstais spīdums vilināja alkatīgos zelta meklētājus. Vārdu sakot, Manausā nav nekā no teiksmainajām Eldorado bagātībām. Tā ir gluži parasta pilsēta ar aptuveni pieci tūkstoši iedzīvotājiem, trīs tūkstoši no tiem strādā par ierēdņiem, jo pilsētā netrūkst dažādu iestāžu; starp tām ir likumdošanas palāta, gubernatora pils, valsts kase, muita, turklāt 1848. gadā dibinātā koledža un jaunā 1851. gadā būvētā slimnīca. Ja pievieno klāt arī kapsētu pilsētas pakalna austrumu nogāzē un tagad jau nopostīto cietoksni, kas celts 1669. gadā aizsardzībai pret Amazones pirātiem, priekšstats par Manausas ievērojamākajām vietām būtu pilnīgs.

No baznicam jaatzīme tikai divas: neliela Marijas pasludināšanas baznīciņa un Brīnumdarītājas Dievmātes kapela, kas uzcelta gandrīz pilnīgi klajā uzkalniņā un paceļas pāri Manausai.

Siimaumeira ir milzu koks ar baltu mizu un mezglainiem zariem.

Pilsētai, kuru dibinājuši spāņi, tas šķiet par maz. Abām minētajām baznīcām varētu pieskaitīt arī karmelitu klosteri, kaut gan, pēc 1850. gada ugunsgrēka no tā pāri palikušas vienīgi drupas.

Manausas iedzīvotāju skaits nemēdz pārsniegt minēto skaitli; bez amatpersonām, ierēdņiem un zaldātiem tajā mīt arī portugāļu tirgoņi un dažādu Rionegro apkaimes cilšu indiāņi.

Pilsētas satiksme koncentrējas trijās diezgan līkumainās ielās. Tām doti īpatni, šai zemei raksturīgi nosaukumi: Dieva Tēva, Dieva Dēla un Svētā Gara ielas. Cauri visai pilsētai rietumu virzienā aizvijas simtgadīgu apel- sīnkoku aleja, kuru arhitekti, vecās pilsētas vietā ceļot jauno, godbijīgi saudzējuši.

Ap trim galvenajām ielām sazarojas vesels tīkls sīku, nebruģētu ieliņu, ko šķērso četri kanāli ar koka tiltiņiem. Dažviet kanāli aizlokās pāri plašiem laukumiem, kur kuplo nezāles un zied košas puķes; šie laukumi atgādina dabiskus skvērus varenu koku — visbiežāk sumau- meiru pavēnī. Sumaumeira ir milzu koks ar baltu mizu un mezglainiem zariem, kurus vainago plata kupolveida lapotne.

Vairāki simti privāto māju ir visai primitīvi nami, dažus no tiem klāj dakstiņu,- citus — palmu lapu jumti ar nelieliem tornīšiem, māju priekšpusē ir piebūves veikaliem, kuri lielākoties pieder portugāļu tirgotājiem.

Bet kādi ļaudis no šīm valsts iestādēm un personiskajiem namiem iznāk Manausas ielās savās atpūtas stundās? Lepni kungi melnos uzvalkos, zīda cilindros, lakkurpēs, gaišos cimdos, kaklasaites mezglā iespraustām briljanta adatām; sievietes greznos, bezgaumīgos tērpos, rišainos svārkos, modernās cepurēs; te netrūkst arī eiropeiski ģērbtu indiāņu, kuri pamazām zaudē Amazones baseina vidusdaļā joprojām saglabājušās vietējā kolorīta paliekas.

Tāda ir Manausa, ar kuru bija nepieciešams vispārīgos vilcienos iepazīstināt lasītāju mūsu stāsta turpmāko notikumu izpratnes labā. Šajā pilsētā tieši pusceļā tika traģiski pārtraukts žangadas brauciens; te visā drīzumā bija lemts risināties noslēpumainās traģēdijas negaidītajiem sarežģījumiem.

II

PIRMAJĀ BRĪDI

Tiklīdz nozuda piroga, aizvezdama Žoāmu Garralu, pareizāk sakot, Žoāmu Dakostu — laiks saukt viņu īstajā vārdā —, Benito pievērsās Manoelam.

—    Kas tev zināms? — viņš vaicāja.

—    Tavs tēvs nav vainīgs! Jā, viņš nav vainīgs! — Manoels atbildēja. — Pirms divdesmit trim gadiem viņš sodīts par noziegumu, kuru nav izdarījis.

—    Viņš tev visu izstāstīja, Manoel?

—    Visu, Benito! — jauneklis sacīja. — Šis krietnais cilvēks negribēja savu pagātni slēpt nākamajam znotam.

—    Bet vai tēvam ir kāda iespēja pierādīt, ka viņš nav vainīgs?

—    Labākais pierādījums, Benito, ir viņa divdesmit trīs gadus ilgā godīgā dzīve, kas pelna cieņu, tāpat kā nule spertais solis — Žoāms Dakosta pats devās uz tiesu, lai pateiktu: «Še es esmu! Vairs nevēlos dzīvot divkosīgu dzīvi. Negribu slapstīties ar svešu vārdu! Jūs notiesājāt nevainīgu cilvēku! Tagad reabilitējiet to!»

—    Bet tu… Kad tēvs ar tevi runāja… Vai tu ne mirkli nešaubījies par viņa vārdu patiesīgumu? —- iesaucās Benito.

—    Ne mirkli, mans brāli! — Manoels atbildēja.

Abi jaunekļi cieši, sirsnīgi paspieda viens otram roku.

Pēc tam Benito pievērsās mācītājam.

—    Pasanjas tēv, — viņš teica, — pavadiet māti un māsu uz istabu! Lūdzu, nepametiet viņas šodien! Neviens no mums nešaubās par tēva godīgumu, neviens … Jūs pats it labi to zināt. Rīt mēs ar māti dosimies pie policijas priekšnieka. Gan viņš mums neliegs tikties ar apcietināto. Nē! Tas būtu pārāk nežēlīgi! Mēs sastapsim tēvu un apspriedīsimies, ko darīt, lai panāktu reabilitāciju.

Jakita šķita kā paralizēta; taču vīrišķīgā sieviete, ko pēkšņais trieciens bija samulsinājis, drīz vien attapās. Jakita Dakosta būs tikpat nesalaužama kā Jakita Garrala. Viņa ticēja, ka vīrs nav vainīgs. Viņai prātā nenāca pārmest Žoāmam, ka viņš ar viltotu uzvārdu precējies. Jakita domāja tikai par ilgo, laimīgi pavadīto mūžu kopā ar krietno cilvēku, kurš tagad nevainīgs smok cietumā.

Nudien! Rīt pat viņa būs pie cietuma vārtiem un neatkāpsies, līdz netiks iekšā.

Pasanjas tēvs Jakitu kopā ar meitu, kas nespēja valdīt asaras, ieveda mājā.

Abi jaunekļi palika divatā.

—          Un tagad, Manoel, — Benito iesāka, — man jāzina viss, ko tev sacīja tēvs.

—    Tur nav nekā slēpjama, Benito.

—    Kāpēc Torress pie mums ieradās?

—          Lai pārdotu 2oāmam Dakostam viņa pagātnes noslēpumu.

—          Acīm redzot, kad sastapām Torresu Ikitosas mežā, viņa nolūks bija nodibināt sakarus ar manu tēvu?

—           Protams, — Manoels atbildēja. — Nelietis devās uz fazendu, lai īstenotu sen iecerētu plānu un ar zemiskas šantāžas palīdzību izmānītu tēvam naudu.

—           Un, kad pavēstījām, — Benito turpināja, — ka tēvs ar ģimeni gatavojas ceļojumam pāri robežai, viņš nekavējās mainīt plānu?

—           Protams, Benito, tāpēc, ka brazīliešu zemē Zoāms Dakosta viņa nagos nokļūtu ātrāk nekā šajā pusē. Tāpēc mēs Torresu sastapām Tabatingā, kur viņš mūs jau gaidīja, pareizāk sakot, mums uzglūnēja.

—          Ak, kāpēc man vajadzēja aicināt viņu uz žan- gadu! — Benito izmisīgi iesaucās.

—           Brāli, — Manoels atsāka, — nepārmet sev neko! Agri vai vēlu nelietis mūs dabūtu rokā. Šis cilvēks nav no tiem, kas laidīs garām krietnu ķērienu. Ja viņam neizdotos mūs panākt Tabatingā, gan viņš mūs sameklētu Manausā.

—           Jā, Manoel, tev taisnība! Bet nav vērts spriedelēt par pagātni, tagad jāpadomā par nākotni! … Nekavēsim laiku veltās nožēlās! Ir jārīkojas!

Tā runājot, Benito pārvilka roku pār pieri, lūkodams visos sīkumos atcerēties bēdīgo notikumu.

—           Paklau, — viņš jautāja, — kā Torress varēja zināt, ka tēvs pirms divdesmit trim gadiem tiesāts par dīvaino Tižuko noziegumu?

—          Nav ne jausmas, — Manoels atbildēja, — un rādās, ka to nezina arī tēvs pats.

—           Bet Torresam taču bija skaidrs, ar kādu vārdu slēpjas Zoāms Dakosta?

—    Acīm redzot.

Krastā pastaigājās daži pilsētnieki.

•— Un viņš zināja arī, ka tēvs ilgus gadus dzīvojis Peru, Ikitosas ciematā?

—          Tieši tā, — Manoels atbildēja. — Tikai nesaprotu, kā viņš to uzzinājis.

—           Pēdējais jautājums, — Benito teica. — Ko Torress lika priekšā tēvam īsās sarunas laikā, pirms tēvs viņu padzina?

—           Draudēja viņu nodot, paziņot Zoāma Garrala īsto uzvārdu policijai, ja viņš atteiksies samaksāt par klusēšanu.

—    Un kādu maksu nelietis pieprasīja?

—          Minjas roku! — dusmās nobālis, Manoels nevilcinādamies atbildēja.

—    Kā viņš iedrošinājās! … — Benito iesaucās.

—           Tu dzirdēji tēva atbildi uz šo zemisko prasību, Benito.

—           Jā, protams, Manoel! … Tēvs atbildēja tā, kā to sašutumā būtu darījis jebkurš godīgs cilvēks. Viņš Torresu padzina! Bet nē, ar to nepietiek! Tēvu taču apcietināja Torresa nodevības dēļ, vai nav tiesa?

—    Jā, Torress viņu nodevis.

—           Tādā gadījumā neģēlis jāsameklē! — draudīgi vicinādams dūri uz upes kreisā krasta pusi, kur bija nozudis Torress, Benito iesaucās. — Gribu noskaidrot, kā viņš atklājis noslēpumu! … Lai viņš atzīstas, ka uzzinājis to no īstā vainīgā! Viņam būs jārunā… Bet, ja liegsies, tad es gan zināšu, ko darīt!

—           Ko darīt mums abiem, — ne tik dedzīgi, taču vienlīdz apņēmīgi piemetināja Manoels.

—    Nē, Manoel, nē! … Tikai man vienam pašam!

—           Mēs esam brāļi, Benito, — Manoels iebilda, — un tāpēc atriebt pienākas kā tev, tā man.

Benito klusēja. Acīm redzot, viņš šajā jautājumā bija jau pieņēmis negrozāmu lēmumu.

Tajā brīdī jaunekļiem tuvojās locis Araužo, kas bija uzmanīgi vērojis upi.

—          Ko esat izlēmuši? — viņš vaicāja. — Vai žangada paliks pie Muras salas, vai būs jāiebrauc Manausas ostā?

Līdz naktij jautājumu vajadzēja pārdomāt un izšķirt.

Protams, vēsts par 2oāma Dakostas apcietināšanu bija paguvusi izplatīties visā pilsētā. Droši vien tā Manausas iedzīvotājos izraisīja ziņkāri. Un ja ne vien to, bet arī naidu pret kādreiz tik plaši izdaudzinātā Tižuko

Pasanjcts tēva pavadība laukā iznāca Jakita un Min ja.

nozieguma galveno vainīgo? Vai nevajadzēja bīties no zināma tautas protesta pret nesodīto ļaundarību? Ja pieņem šādu iespēju, vai prātīgāk nebūtu atstāt žangadu pie Mu- ras salas, upes labajā krastā, dažas jūdzes no Manausas?

Jautājums tika vispusīgi apsvērts.

—    Nē! — iesaucās Benito. — Ja mēs paliksim šeit, mēs radīsim aizdomas, ka esam pametuši tēvu, apšaubām viņa godīgumu, bīstamies tikt noturēti par viņa līdzzinātājiem. Mums nekavējoties jādodas uz Manausu!

—    Tev taisnība, Benito, — Manoels neiebilda. — Braucam!

Araužo, piekrītoši palocījis galvu, deva komandu sagatavoties. Manevrēt šai vietā nebija visai viegli. Lai iebrauktu divpadsmit jūdzes platajā grīvā un noenkurotos pietekas kreisajā krastā, vajadzēja šķērsot Amazones straumi, kurai pievienojās Rionegro straujie ūdeņi.

Tauvas tika atraisītas. Straume aizrāva žangadu, un tā peldēja pa diagonāli uz pretējo krastu. Izmantojot straumes pagriezienus ap krasta zemes mēlēm. Araužo un komanda ar garo ķekšu palīdzību prasmīgi vadīja milzu plostu nepieciešamajā virzienā.

Pāris stundu vēlāk žangada tuvojās Amazones otram krastam mazliet augšpus Rionegro grīvas — un pati straume to ienesa platajā līcī pietekas kreisajā krastā.

Ap pieciem vakarā žangada beidzot bija stingri pietauvojusies, taču ne pašā Manausas ostā, bet pusjūdzi zemāk, jo, iebraucot ostā, būtu jāpārvar pārāk spēcīga straume.

Garais plosts tagad atdusējās Rionegro tumšajos ūdeņos diezgan stāva, zeltaini pumpurotām cikropijām noauguša krasta malā, ko iežogoja augsts niedrājs, tā saucamās froksas, kuru stiebri ir tik cieti, ka indiāņi no tiem pagatavo ieročus.

Krastā pastaigājās daži pilsētnieki. Bez šaubām, līdz žangadai tos bija atvilinājusi ziņkāre. Vēsts par. Zoāma Dakostas apcietināšanu izplatījās ātri; taču Manausas pilsoņu ziņkāre nebija pārāk uzbāzīga, viņi turējās no plosta pa gabalu.

Benito dzīrās tūlīt pat izkāpt krastā. Manoels viņu atrunāja.

—    Nogaidi rītu, — viņš teica. — Drīz iestāsies tumsa,, un mēs nedrīkstam pamest žangadu.

—    Labi, atliksim līdz rītam! — Benito piekrita,

Tobrīd Pasanjas tēva pavadībā laukā iznāca Jakita un Minja. Minja joprojām raudāja, bet Jakitas acis bija sausas, noteiktajās kustībās jauta apņēmību. Varēja noprast, ka šī sieviete sagatavojusies uz visu — pildīt pienākumu un izmantot savas tiesības.

Jakita lēnām tuvojās Manoelam.

—           Manoel, — viņa teica, — uzklausiet mani, gribu jums pateikt, ko man saka sirdsapziņa.

—    Es klausos, — Manoels sacīja.

Jakita vērīgi viņā palūkojās.

—           Vakar, — viņa teica, — kad pēc sarunas ar 2oāmu Dakostu, manu vīru, jūs pienācāt man klāt un teicāt — «Māmiņ!», kad saņēmāt Minjas roku un sacījāt — «Mana sieva!», vai Žoāma Dakostas pagātne tobrīd jums vairs nebija noslēpums, jūs visu jau zinājāt?

—          Zināju, — Manoels apstiprināja. — Un lai dievs mani soda, ja es kaut brīdi būtu šaubījies! . ..

—           Lai paliek, Manoel, — Jakita turpināja. — Bet 2o- āms Dakosta tad vēl nebija apcietināts. Tagad stāvoklis mainījies. Kaut arī bez vainas, mans vīrs tomēr atrodas policijas rokās, viņa noslēpums atklāts, Minja ir uz nāvi notiesāta cilvēka meita .. .

—          Minja Dakosta vai Minja Garrala — kāda tur starpība! — Manoels ilgāk vairs nespēja valdīties.

—    Manoel! — meitene nočukstēja.

Droši vien Minja būtu pakritusi, ja Lina viņu nesaturētu.

—           Māt, ja nevēlaties Minjai nodarīt pāri, — Manoels teica, — tad sauciet mani par savu dēlu!

—    Mans dēls! Mans bērns!

Tas bija viss, ko Jakita spēja izdvest, un ar lielām pūlēm apspiestās asaras sāka ritēt viņai pār vaigiem.

Visi atgriezās mājā. Bet augu nakti neviens no šīs krietnās ģimenes, kuru bija piemeklējis tik smags trieciens, ne mirkli neaizvēra acu.

III

ATSKATS PAGĀTNĒ

Tiesneša Riveiro nāve bija liktenīgs trieciens Zoāmam Dakostam, kurš pilnīgi paļāvās uz viņa atbalstu.

Riveiro, pats vairs nebūdams Manausas galvenais tiesnesis, proti, provinces augstākā amatpersona, pazina Dakostu, kopš dimantu raktuvju jaunais ierēdnis tika sodīts dimantu zādzības lietā. Riveiro tolaik bija tikai advokāts Viljarikā. Zvērināto tiesā viņš bija uzņēmies apsūdzētā aizstāvniecT bu. Izpētījis lietu, Riveiro ķērās tai klāt tik sirsnīgi, it kā tā attiektos uz viņu pašu. Sīki izstudējis protokolus un liecinieku norādījumus, advokāts guva dziļu pārliecību, ka viņa klients apsūdzēts netaisni, jo ne sardzes zaldātu noslepkavošanā, ne dimantu zādzībā nav piedalījies, un ka izmeklēšanas gaita bijusi nepareiza, — vārdu sakot, Žoāms Dakosta nav vainīgs.

Un tomēr, par spīti advokāta Riveiro spējām un centībai, zvērinātos pārliecināt neizdevās. Kam viņš būtu varējis uzvelt vainu? Ja ļaundariem konvoja slepenās aizbraukšanas dienu nebija pavēstījis Zoāms Dakosta, kuram pēc dienesta stāvokļa tā bija labi zināma, kas tad bija šā nozieguma līdzzinātājs? Ierēdnis, kurš konvoju pavadīja, aizgāja bojā līdz ar pārējiem, tāpēc uz viņu aizdomas nekrita. Visi apstākļi liecināja, ka vienīgais un neapšaubāmais nozieguma ierosinātājs bijis Zoāms Dakosta.

Riveiro dedzīgi viņu aizstāvēja. Viņš tiesā runāja no sirds. Tas tomēr nespēja apsūdzēto glābt. Zvērinātie it visos jautājumos uzturēja apsūdzību. Žoāmu Dakostu tiesāja par slepkavību ar iepriekšēju nolūku bez jebkādiem vainu mīkstinošiem apstākļiem un piesprieda viņam nāves sodu.

Notiesātajam nebija cerības uz glābiņu. Tā kā noziegums tika izdarīts Dimantu apgabalā, sodu mīkstināt nevarēja. Dakosta šķita pagalam.. . Taču nakti pirms sprieduma izpildīšanas, kad laukumā jau slējās karātavas, Zoāmam Dakostam laimējās no Viljarikas cietuma izbēgt. .. Pārējais mums jau zināms.

Divdesmit gadus vēlāk advokātu Riveiro iecēla par galveno tiesnesi Manausā. Uzzinājis šo pārmaiņu, bēglis, kas slēpās Ikitosas fazendā, nolēma izmantot izdevību, lai ierosinātu lietas vēlreizēju izskatīšanu, cerēdams uz zināmiem panākumiem. Zoāms Dakosta bija pārliecināts, ka advokāts, kas tagad kļuvis tiesnesis, savus uzskatus par viņu nebūs grozījis. Tāpēc viņš nolēma darīt visu reabilitācijas labā. Ja Amazones provinces galvenais tiesnesis nebūtu Riveiro, varbūt Žoāms vēl vilcinātos, jo viņam trūka jebkādu lietisku pierādījumu, lai sevi attaisnotu. Kaut gan slēpšanās īkitosas trimdā šo krietno cilvēku smagi nomāca, viņš droši vien būtu nogaidījis, līdz laiks dzēsīs visas atmiņas par drausmīgo noziegumu, taču kāds apstāklis liedza vilcināties.

Jau sen, pirms par to ierunājās Jakita, Žoāms Dakosta bija ievērojis, ka Maonels mīl viņa meitu. Minjas un jaunā ārsta precības viņam visādā ziņā likās vēlamas. Manoels, bez šaubām, kuru katru dienu varēja lūgt Minjas roku, un Žoāms Dakosta nevēlējās tikt negaidīti pārsteigts.

Viņam neciešama likās doma, ka meita ar viltotu uzvārdu dosies laulībā un ka Manoels Valdess, cerēdams saradoties ar Garraliem, patiesībā apprecēs uz nāvi notiesāta bēgļa Dakostas meitu. Nē! Šī laulība nedrīkstēja kļūt līdzīga viņa paša un Jakitas laulībai! Nē! Nekādā ziņā!

Atskatīsimies uz pagājušajiem notikumiem. Četrus galdus pēc tam, kad Žoāms Dakosta, ieradies Ikitosas fermā, kļuva Mageljansa palīgs, veco portugāli pārnesa mājās nāvīgi ievainotu. Viņam atlika dzīvot vairs dažas dienas. Mageljanss bijās, ka meita paliks viena bez atbalsta; taču, zinādams, ka Jakita un Žoāms viens otru mīl, tēvs vēlējās, lai viņi steidzīgi salaulātos.

Sākumā Zoāms atteicās. Viņš solījās būt Jakitas aiz- .stāvis, kalps, nemaz nebūdams viņas virs… Bet, kad mirstošais tēvs neatlaidās, Žoāms Garrals nespēja pretoties. Jakita sniedza viņam roku, un viņš to pieņēma.

Jā! Tā bija nopietna kļūda! Žoāmam Garralam toreiz pienācās vai nu atzīties, vai uz visiem laikiem bēgt no mājām, kurās bija tik sirsnīgi uzņemts, bēgt no fazendas, kas tagad ar viņa pūļu palīdzību plauka un zēla. Jā! Pareizāk būtu bijis vispirms atklāt patiesību, nevis dot sava labdara meitai viltotu par slepkavību uz nāvi notiesāta cilvēka vārdu, kaut arī viņš dieva priekšā nebija vainīgs.

Bet apstākļi liedza kavēties, vecajam fermerim tuvojās nāves stunda, viņš lūdzoši stiepa rokas pretī Žoāmam un meitai… Zoāms Dakosta klusēja, laulības notika, un jaunais fermeris savu turpmāko dzīvi veltīja savas jaunās sievas laimei.

«Ja es Jakitai visu atklātu, viņa man piedotu,» Žoāms nemitējās sev iestāstīt. «Viņa ne mirkli nešaubītos par mani. Bet, kaut arī biju spiests mānīt sievu, nevēlos pievilt godīgu jaunekli, kurš, apprecot Minju, ienāks mūsu ģimenē. Nē! Tad jau labāk nodot sevi tiesai un izbeigt melīgo dzīvi!»

Bez šaubām, Žoāmam Dakostam ne reizi vien iešāvās prātā, ka vajadzētu sievai atklāt savu pagātni. Nudien! Nereti atzīšanās viņam jau bija uz lūpām, it īpaši brīdī, kad Jakita lūdza vīru braukt viņai līdzi uz Brazīliju, pavadīt meitu ceļojumā pa skaisto Amazoni. Žoāms Dakosta pietiekami labi pazina sievu, lai ticētu, ka viņas mīlestība nemazināsies .. . Taču viņam pietrūka drosmes.

Kas gan to nesaprastu, redzot Zoāmu ģimenes vidū, kuras laimīgo dzīvi viņš pats bija radījis un kura tagad varbūt tiks izpostīta uz visiem laikiem!

Tāda bija šā cilvēka dzīve ilgus gadus, tāds bija viņa briesmīgo neizsīkstošo ciešanu avots, par ko nevienam nedrīkstēja stāstīt, tāds galu galā bija šā cilvēka mūžs, kurā nebija nekā slēpjama, un tomēr kāda, augstāka, netaisna vara spieda viņu slēpties.

Tiklīdz Žoāms pilnīgi pārliecinājās par Manoela un Minjas jūtām, kad saprata, ka nepaies ne gads un viņam būs jādod sava svētība abu laulībām, viņš vairs nevilcinājās un veicīgi sāka rīkoties.

Žoāms Dakosta aizrakstīja tiesnesim Riveiro, atklāja noslēpumu — savu pieņemto uzvārdu un vietu, kur dzīvoja kopā ar ģimeni, vienlaikus pavēstīdams negrozāmo lēmumu ierasties tiesā, lai panāktu lietas otrreizēju izskatīšanu, kas viņu vai nu attaisnos, vai arī pakļaus netaisnajam Viljarikas spriedumam..

Kādas jūtas ierunājās godprātīgā tiesneša sirdī? To uzminēt nav grūti. Riveiro tagad vairs nebija apsūdzētā advokāts, viņš bija provinces augstākais soģis, no kura palīdzību gaidīja notiesātais. Uzticējis tiesnesim savu likteni, Zoāms Dakosta pat nelūdza noslēpumu neizpaust.

Sākumā negaidītais atklājums tiesnesi Riveiro satrauca, bet, drīz vien nomierinājies, viņš apsvēra, ko iesākt. Tiesneša pienākums taču bija noziedzniekus sodīt, bet nu viens no tiem pats dodas tiesas rokās. Šo viņš reiz bija aizstāvējis; Riveiro nešaubījās, ka Dakosta sodīts nepareizi; uzzinājis, ka notiesātais pirms sprieduma izpildīšanas aizbēdzis, advokāts toreiz bija varen priecājies; ja būtu iespējams, viņš pats ieteiktu Dakostam bēgt un varbūt pat bēgšanu atbalstītu . . . Bet vai augstākais tiesnesis šodien drīkstēja rīkoties tā, kā toreiz rīkojās advokāts?

«Bez šaubām, drīkst!» tiesnesis nodomāja. «Sirdsapziņa

man liedz pamest šo krietno cilvēku. Dakostas tagadējā rīcība no jauna apliecina, ka viņš nav vainīgs, tas ir tikai morāls pierādījums, bet varbūt vispārliecinošākais, jo citu viņam nav. Nē, es viņu nepametīšu!»

Kopš tās dienas starp tiesnesi un Zoāmu sākās slepena sarakste. Pirmkārt Riveiro piekodināja savam klientam uzmanīties un ar neapdomīgu rīcību nenodot sevi. Viņš bija nolēmis sameklēt veco lietu, pārlasīt un sīki pārbaudīt dokumentus. Vajadzēja izdibināt, vai Dimantu apgabalā nav atklāts kas jauns sakarā ar smago noziegumu. Varbūt pa šo laiku bija apcietināts kāds līdzdalībnieks vai kāds no kontrabandistiem, kas uzbruka konvojam? Varbūt iegūtas jaunas pilnīgas vai nepilnīgas atzīšanās? Žoāms Dakosta taču joprojām apgalvoja, ka nav vainīgs! Bet ar to vien nepietika, tāpēc tiesnesis Riveiro, no jauna iedziļinoties lietā, cerēja atrast īsto noziedznieku.

Tātad Žoāmam Dakostam bija jāievēro piesardzība. Viņš solījās to darīt. Bet smagajos pārdzīvojumos liels mierinājums Dakostam bija pārliecība, ka viņa bijušais aizstāvis, kas tagad iecelts augstā amatā, joprojām nav zaudējis ticību sava klienta godīgumam. Jā gan! Par spīti apsūdzībai un spriedumam, Zoāms Dakosta bija upuris, godīgs, bez vainas notiesāts cilvēks, un sabiedrībai bija atklāti jādod viņam neapstrīdams gandarījums. Bet, uzzinājis visu par īkitosas fazendas saimnieka dzīvi pēc notiesāšanas, par viņa ģimenes stāvokli un pašaizliedzīgo darbu tuvinieku labklājības labad, tiesnesis Riveiro bija pilnīgi pārliecināts par šā vīra krietnumu un aizkustināts nozvērējās darīt visu, lai Tižuko lietā notiesāto attaisnotu.

Viņu sarakste ilga pusgadu.

Beidzot kādu dienu Žoāms Dakosta, apstākļu spiests, nosūtīja tiesnesim šādu vēsti:

«Pēc diviem mēnešiem ieradīšos pie Jums un būšu provinces augstās tiesas rīcībā.»

«Brauciet, šurp!» Riveiro viņam atbildēja.

Tobrīd žangada jau bija sagatavota. Zoāms Dakosta kopā ar piederīgajiem — sievu, bērniem un kalpotājiem — devās ceļā. Kā zināms, brauciena laikā par lielu pārsteigumu Jakitai un dēlam Žoāms tikai retumis izkāpa krastā. Visbiežāk, ieslēdzies savā istabā, viņš cītīgi strādāja, taču ne pie komerciālām aplēsēm; nevienam neko nesakot, viņš rakstīja savas atmiņas ar nosaukumu «Mans dzīves stāsts», ko bija nolēmis iesniegt tiesā kā materiālu lietas izskatīšanai.

Nedēļu pirms Torresa nodevības, kas Žoāma Dakostas ieceres varēja tiklab paātrināt, kā izjaukt, viņš kādam nejauši satiktam Amazones laiviniekam uzticēja vēstuli, kurā ziņoja tiesnesim, ka drīzumā ieradīsies.

Indiānis vēstuli nogādāja adresātam, un tiesnesis nepacietīgi gaidīja Dakostu, lai no jauna ķertos pie smagās lietas, cerēdams uz laimīgu nobeigumu.

Naktī pirms žangadas iebraukšanas Manausas ostā tiesnesis Riveiro mira ar sirdstrieku. Taču Torresa nodevībai pēc nelietīgās šantāžas, ar ko viņš izpelnījās vienīgi sava upura nicināšanu, bija zināmas sekas. Žoāmu Dakostu apcietināja ģimenes klātbūtnē, kad viņa bijušais aizstāvis vairs nebija spējīgs palīdzēt.

Jā! Gadījums patiesi šķita briesmīgs! Bet, lai vai kā, — kauliņi bija mesti un katra atkāpšanās nogriezta!

Žoāmu Dakostu neparedzētais trieciens nesalauza. Tagad taču uz spēles bija likts ne vien viņa, bet visas ģimenes gods!

IV

MORĀLIE PIERĀDĪJUMI

Apcietināt Žoāmu Dakostu, kurš uzdevās par Garralu, pavēlēja tiesneša Riveiro palīgs, kas aizstāja Amazones provinces augstāko tiesnesi līdz jauna iecelšanai Riveiro vietā.

Palīgu sauca Visente Žarrikess. Pēc četrdesmit gadu ilga dienesta kriminālmeklēšanā šis īdzīgais pamazā auguma vīrelis pret apsūdzētajiem nebija kļuvis ne par matu laipnāks. Izmeklējis bezgala daudz krimināllietu, tiesājis un sodījis neskaitāmu daudzumu noziedznieku, viņš vairs neticēja bez vainas apsūdzēta cilvēka esamībai, lai kas šis apsūdzētais būtu. Protams, pret savu sirdsapziņu Žarrikess nevienu nesodīja, taču viņa sirdsapziņa bija tā nocietināta, ka apsūdzēto apgalvojumiem un aizstāvju argumentiem viegli nepadevās. Kā daudzi tiesu priekšsēdētāji, Žarrikess zvērinātajiem liedza pārāk lielu brīvību, un, kad tiesājamais, izgājis cauri visām pratināšanu, protokolu un izmeklēšanas briesmām, nonāca tiesā,

Žarrikess jau iepriekš uzskatīja, ka netrūkst vajadzīgo nosacījumu, lai apsūdzēto atzītu par vainīgu, vainīgu un vēlreiz vainīgu.

Un tomēr Žarrikess nebija ļauns cilvēks. Ātri uzbudināms, straujš, runīgs, viltīgs un gudrs, ar lielu galvu uz pasīka rumpja un kupliem izbužinātiem matiem, kas aizstāja seno laiku tiesnešu parūku, ar vērīgām caururbjošām acīm, kuru skatiens bija neparasti ass, un prāvu degunu, ko droši vien būtu kustinājis, ja prastu, ar atkarus ausīm, kuras šķita uztveram visas — pat parastai ausij nesadzirdamas skaņas, un pirkstiem, kas, it kā vingrinoties uz neskanīgas klaviatūras, nemitīgi bungāja pa tribunāla galdu, ar visu savu nesamērīgo ķermeni attiecībā pret īsajām kājām, kuras viņš, sēžot augstākā tiesneša krēslā, lāgiem sakrustoja, lāgiem izstiepa taisni, Žarrikess pirmajā acumirklī atstāja smieklīgu iespaidu.

Personiskajā dzīvē tiesnesis bija rūdīts vecpuisis, kurš, cienīdams labu maltīti, tikai ēdienreizēs atrāvās no tieslietu grāmatām vai arī pameta tās, lai uzspēlētu vistu, ko augstu vērtēja, vai šahu, kurā bija izslavēts meistars, bet galvenokārt — lai risinātu dažādus galvas lauzāmos uzdevumus, kā mīklas, šarādes, rēbusus, anagrammas, logogri- fus un tā joprojām, kas turklāt bija arī pārējo tiesnešu — viņa kolēģu mīļākais laika kavēklis.

Kā redzams, Žarrikess bija dīvainis, un nav grūti noprotams, cik daudz zaudēja Zoāms Dakosta ar Riveiro nāvi, kad viņa lieta nonāca šī nesimpātiskā tiesneša rokās.

Jāpiebilst, ka Zarrikesa uzdevums šoreiz bija ļoti vienkāršs. Nopratināt, izmeklēt lietu, vadīt tiesas procesu, izstrādāt lēmumu, pielāgot attiecīgus pantus — un beigu beigās pasludināt spriedumu vairs nevajadzēja. Ikitosas fazendas saimniekam par postu šīs formalitātes tagad bija liekas. Pirms divdesmit trim gadiem Zoāms Dakosta tika apcietināts un tiesāts par Tižuko noziegumu, sprieduma atcelšana noilguma dēļ vēl nebija iespējama, iesniegt lūgumu par soda mīkstinājumu Dakosta nedrīkstēja, jebkuru kasāciju viņam noraidītu. Tātad tiesnesim atlika identificēt Dakostas personību un, tiklīdz pienāks pavēle no Riodežaneiro, izpildīt spriedumu.

Bez šaubām, Zoāms Dakosta apgalvos, ka nav vainīgs, sūdzēsies, ka sodīts nepareizi. Tiesnesim, par spīti paša domām, nāksies Dakostu uzklausīt. Jāvaicā tikai, kādus

Tiesnesis Žarrikess.

pierādījumus sev par labu notiesātais spēs dot. Ja to nebija pirmā tiesas procesa laikā, ko viņš iesāks tagad?

Tieši to vajadzēs noskaidrot pratinātājiem.

Taču jāatzīst, ka tāds gadījums, kad uz nāvi notiesātais, kas laimīgi un bezrūpīgi dzīvojis ārzemēs, labprātīgi atgriežas dzimtenē un ierodas tiesā, no kuras, ņemot vērā pagātnes pieredzi, viņam vajadzētu tikai vairīties, tāds rets gadījums saistītu pat blazētu tiesnesi, kuru nekādi negaidīti pagriezieni tiesas procesā vairs nepārsteidz. Kas zina, vai Tižuko noziedznieks, kuram līdzšinējā slapstīšanās beidzot apnikusi, tikai muļķīgi izlec vai apzināti vēlas par katru cenu pierādīt, ka spriedums bijis netaisns? Problēma bija neparasta, to nevarēja noliegt. . Otrajā dienā pēc Žoāma Dakostas apcietināšanas tiesnesis Žarrikess devās uz cietumu Dieva Dēla ielā, kur nelaimīgais bija ieslodzīts.

Cietums atradās senā misionāru klosterī pie viena no pilsētas galvenajiem kanāliem. Vecajā celtnē, kas nebija visai piemērota savam pašreizējam uzdevumam, kādreizējos brīvprātīgos gūstekņus bija nomainījuši ar varu ieslodzītie. Žoāmam Dakostam ierādītā telpa neatgādināja drūmu kameru, kādā izcieš sodu mūsdienu cietumnieki. Tā bija agrākā mūku celle ar restotu logu bez aizvirtņa un skatu uz tuksnesīgu klajumu, ar soliņu vienā stūri, salmu maisu un dažiem nepieciešamības piederumiem otrā, tas bija viss.

No šīs celles divdesmit piektajā augustā ap vienpadsmitiem rītā Žoāmu Dakostu izsauca un aizveda uz izmeklētāja kabinetu klostera bijušajā ēdamzālē.

Augstā atzveltnī pie galda viņu jau gaidīja tiesnesis Žarrikess, pagriezis muguru pret logu tā, lai viņa seja paliktu ēnā, bet gaisma kristu tieši uz apcietināto. Rakstvedis, apsēdies galda galā, aizbāzis spalvu aiz auss, vienaldzīgs kā visi tiesas ierēdņi, bija gatavs pierakstīt jebkuru jautājumu vai atbildi.

Kad Žoāms Dakosta ienāca kabinetā, sargi, ieslodzītā pavadoņi, pēc tiesneša mājiena aizgāja.

Tiesnesis Žarrikess ilgi pētīja apsūdzēto. Dakosta paklanījies nostājās viņa priekšā un, izturēdamies, kā pienākas, ne izaicinoši un arī ne pazemīgi, cienīgi gaidīja jautājumus, lai uz tiem atbildētu.

Jūsu vārds? — tiesnesis Žarrikess vaicāja.

Jā, esmu Žoāms Dakosta.

—    Žoāms Dakosta.

—    Vecums?

—    Piecdesmit divi gadi.

—    Kur jūs dzīvojat?

—    Perū, Ikitosas ciematā,

—    Ar kādu uzvārdu?

—    Ar uzvārdu Garrals, kas pieder manai mātei.

—    Kāpēc jūs tā saucaties?

—           Tāpēc, ka divdesmit trīs gadus slēpos no Brazīlijas policijas.

Atbildes bija tik tiešas un tik skaidri liecināja par Zoāma Garrala apņemšanos visā atzīties — kā savā pagātnē, tā tagadnē, ka tiesnesis Žarrikess, neradis pie tādas izturēšanās, izslēja augstāk, nekā parasts, savu garo degunu.

—    Bet kāpēc Brazīlijas policija jūs meklēja?

—           Tāpēc, ka 1826. gadā man Tižuko dimantu zādzības lietā bija piespriests augstākais soda mērs.

—    Tātad jūs atzīstaties, ka esat Zoāms Dakosta?

—- Jā, esmu Zoāms Dakosta.

Visas atbildes bija ļoti mierīgas un vienkāršas. Taču tiesneša šaurās ačeles aiz puspievērtajiem plakstiem šķita runājam: «Šī lieta ies kā pa taukiem!»

Tuvojās brīdis, kad vajadzēja uzdot parasto nemainīgo jautājumu, uz kuru visi apsūdzētie mēcīz tikpat nemainīgi atbildēt, ka noliedz savu vainu.

Tiesneša Zarrikesa pirksti klusītiņām bungoja pa galdu.

—          Zoām Dakosta, — viņš teica, — ar ko jūs nodarbojāties Ikitosā?

—          Man pieder fazenda,- esmu. diezgan lielas lauku saimniecībās īpašnieks.

—    Vai tā ir ienesīga?

—    Ļoti.

—    Un vai sen jūs to atstājāt?

—    Aptuveni pirms deviņām nedēļām.

—   Kāpēc?

—           Tam bija savs iemesls, tiesneša kungs, kaut gan mana ceļojuma īstais nolūks bija cits.

—   Kāds bija šis iemesls?

—           Aizpludināt uz Paras provinci lielu baļķu plostu ar dažādu Amazones krastos ražotu preču kravu.

—           Tā! — tiesnesis Žarrikess noteica. — Un kāds bija jūsu brauciena īstais nolūks?

Uzdevis šo jautājumu, tiesnesis nodomāja: «Nu tik sāksies visādas izlocīšanās un meli!»

—    Mans nolūks bija, — Žoāms Dakosta noteikti atbildēja, — atgriezties dzimtenē un stāties tiesas priekšā.

—   Stāties tiesas priekšā?! — pietrūkdamies no krēsla, tiesnesis iesaucās. — Stāties tiesas priekšā … Labprātīgi?

—   Jā, labprātīgi.

—    Un kāpēc?

—    Tāpēc, ka biju paguris, vairs nejaudāju paciest dzīvi melos un vajadzību slēpties ar svešu uzvārdu; tāpēc, ka nevarēju sievai un bērniem dot to vārdu, kas viņiem patiesībā pienākas; un, beidzot, tāpēc, tiesneša kungs…

—    Kāpēc? …

—    Es neesmu vainīgs!

«Tieši to es gaidīju!» Žarrikess nodomāja.

Un, kamēr viņa pirksti uz galda izsita kaut ko līdzīgu maršam, viņš Žoāmam Dakostam deva mājienu, kas skaidri nozīmēja: «Klājiet vien vaļā savu pasaku! Jau iepriekš zinu, ko man teiksiet, bet, lūdzu, runājiet vien.»

Žoāms Dakosta noģida, ka tiesnesis pret viņu nav visai labvēlīgs, taču izlikās to nemanām. Ļoti atturīgi, nezaudējot mieru un nepiemirstot nevienu apstākli pirms un pēc sprieduma, viņš izklāstīja tiesnesim savu dzīves gājumu. Dakosta neuzsvēra, cik godīgi un cienījami dzīvojis pēc aizbēgšanas no cietuma, cik svēti pildījis ģimenes galvas — vīra un tēva pienākumus. Apcietinātais pasvītroja tikai vienu — viņš ieradies Manausā, lai pieprasītu savas lietas otrreizēju izskatīšanu un panāktu reabilitāciju, piebilzdams, ka ieradies labprātīgi, kad neviens to nelika darīt.

Tiesnesis Žarrikess, gluži dabiski, ar zināmiem aizspriedumiem raudzīdamies uz katru apsūdzēto, Dakostu nepārtrauca. Kā cilvēks, kas jau simto reizi spiests noklausīties vienu un to pašu, viņš tikai gurdi virināja plakstus; un, kad Žoāms Dakosta nolika uz galda savu atmiņu stāstu, tiesnesis tam pat nepieskārās.

—   Jūs beidzāt? — viņš vaicāja.

•— Jā, tiesneša kungs.

—    Un jūs apgalvojat, ka aizbraucāt no īkitosas tāpēc, lai ierosinātu lietas jaunu izskatīšanu?

—    Cita mērķa man nebija.

—           Bet kā jūs to pierādīsiet? Kas vai galvot, vai jūs ierastos tiesā pats, ja pēc nodevības nebūtu apcietināts?

—          Pirmkārt to liecina šīs piezīmes, — Žoāms Dakosta atbildēja.

—          Piezīmes bija jūsu rokās, un nekas vēl nepierāda» ka jūs tās mums atdotu, ja netiktu aizturēts.

—• Tādā gadījumā, tiesneša kungs, ir vēl viens pierādījums, kas vairs nav pie manis, bet kura ticamību nevar apšaubīt.

—    Kāds tas būtu?

—          Vēstule, kuru rakstīju jūsu priekštecim, tiesnesim Riveiro, ziņodams par savu ierašanos.

—    Ak tā? Jūs viņam rakstījāt?

—          Jā, un šī vēstule, kas adresēta Riveiro, droši vien jau pienākusi un drīz jums tiks nodota.

—          Patiešām? — tiesnesis neticīgi piezīmēja. — Jūs rakstījāt tiesnesim Riveiro?

—          Pirms Riveiro kļuva šās provinces tiesnesis, viņš bija advokāts Viljarikā. Riveiro mani aizstāvēja Tižuko lietā. Viņš nešaubījās, ka neesmu vainīgs. Aizstāvis darīja visu, lai mani glābtu. Divdesmit gadus vēlāk, kad viņu iecēla par augstāko tiesnesi Manausā, es viņam pavēstīju, kur atrodos un ko esmu nolēmis uzsākt. Savus uzskatus par mani Riveiro nebija mainījis, un, paklausot viņa padomam, es pametu fazendu, lai pats personiski izcīnītu sev reabilitāciju. Taču tiesnesi pārsteidza pēkšņa nāve, un iespējams, ka tagad arī es būšu pagalam, ja vien tiesnesī Žarrikesā neatradīšu otru Riveiro.

Pēc tik tieša pieprasījuma Žarrikess gandrīz pielēca kājās, pārkāpdams visus tiesas noteikumus, taču, laikā savaldījies, tikai nomurmināja:

—   Ļoti veikli, patiešām ļoti veikli!

Acīm redzot, Žarrikesam sirds bija pamatīgi ņobru- ņota — un nekas to nevarēja pārsteigt.

Tajā brīdī kabinetā ienāca sargs un pasniedza tiesnesim aizzīmogotu aploksni.

Žarrikess, atlauzis zīmogu, izņēma no aploksnes vēstuli. Izlasījis to, viņš sarauca pieri un teica:

—          Nav vajadzības slēpt, Žoām Dakosta, — šī ir tā pati vēstule, par kuru stāstījāt, kuru sūtījāt tiesnesim Riveiro, un tā tika nodota rnan. Tātad nav nekāda pamata neticēt jūsu vārdiem šajā jautājumā.

—    Ne vien šajā, — Žoāms Dakosta piebilda, — bet ari visos pārējos, kas attiecas uz manu dzīvi, ko esmu jums jau izklāstījis un ko neviens nedrīkst apšaubīt.

—   E, Žoām Dakosta! — tiesnesis Žarrikess spēji iesaucās. — Jūs cenšaties pārliecināt mani, ka neesat vainīgs, bet tā jau mēdz rīkoties visi apsūdzētie! Būtībā jums ir tikai morālie attaisnojumi. Vai varat man dot arī kādu lietisku pierādījumu?

—   Iespējams, tiesneša kungs, — Žoāms Dakosta atbildēja. Pēc šiem vārdiem Žarrikess pielēca kājās. Viņš vairs nevaldīja, pār sevi. Lai nomierinātos, tiesnesis bija spiests divas trīs reizes šķērsot istabu.

V

LIETISKIE PIERĀDĪJUMI

Kad tiesnesis atkal apsēdās, uzskatīdams, ka ir pilnīgi nomierinājies, viņš, atgāzies krēslā, atbalstīja galvu pret atzveltni un, pievērsis acis griestiem, pat nepaskatīdamies apsūdzētajā, ļoti vienaldzīgi sacīja:

—    Runājiet!

Žoāms Dakosta, brīdi sakopojis domas, it kā šaubīdamies, vai ķerties pie jauna pārliecināšanas paņēmiena, teica:

—   Līdz šim, tiesneša kungs, man ir bijuši vienīgi morālie attaisnojumi, kuriem pamatā viss mans mūžs, nodzīvots, kā cienījamam un godīgam cilvēkam pieklājas. Manuprāt, šādi pierādījumi tiesai ir visvērtīgākie …

Tiesnesis Žarrikess nenocieties paraustīja plecus, likdams noprast, ka domā citādi.

—    Ja ar tiem nepietiek, varbūt varēšu jums iesniegt arī kādu rakstisku apliecinājumu, — Žoāms Dakosta turpināja. — Es saku «varbūt», jo nav vēl zināms, vai tam var ticēt. Tāpēc neesmu par to stāstījis ne sievai, ne bērniem, negribēdams viņiem iedvest veltas cerības.

—    Pie lietas! — tiesnesis Žarrikess noteica.

—- Tiesneša kungs, šķiet, ka mans arests vakarā pirms žangadas iebraukšanas Manausā izskaidrojams ar nodevīgu ziņojumu policijai.

—   Jūs nemaldāties, Žoām Dakosta, bet jāsaka, šis ziņojums bija anonīms.

—   Nav svarīgi, jo zinu, ka nodevējs varēja būt tikai kāds neģēlis, vārdā Torress.

Runājiet!

—    Bet ar kādām tiesībām jūs tā apsaukajat šo … ziņotāju?

—    Viņš ir neģēlis, jā gan, tiesneša kungs! — Žoāms Dakosta dedzīgi apgalvoja. — Šis vīrs, kuru es viesmīlīgi uzņēmu, bija ieradies, lai par maksu piedāvātu man savu klusēšanu, bet es šo pretīgo veikalu atraidīju un nemūžam to nenožēlošu, lai vai kādas būtu nodevības sekas.

«Arvien tie paši slīpētie paņēmieni!» tiesnesis nosprieda. «Apvainojot citus, attaisnot sevi!»

Un tomēr Žarrikess ļoti uzmanīgi noklausījās Zoāma Dakostas stāstā par viņa attiecībām ar Torresu līdz tai vietai, kad dēkainis pavēstījis, ka pazīst un var nosaukt Tižuko nozieguma īsto vainīgo.

—    Un kā tad viņu sauc? — Žarrikess ieinteresēts vaicāja.

—   To es nezinu, — Zoāms Dakosta atbildēja. — Tor- ress sargājās man teikt.

—    Un vainīgais ir dzīvs?

—    Miris.

Tiesneša pirksti bungoja aizvien straujāk, un, vairs nespēdams valdīties, viņš iesaucās:

—    Kā parasts — cilvēks, kurš varētu pierādīt apsūdzētā nevainību, jau miris!

—    Ja īstais vainīgais miris, tiesneša, kungs, — Zoāms Dakosta atsāka, — tad dzīvs vismaz ir Torress, un pie viņa, kā viņš pats apgalvoja, atrodas pierādījums — dokuments, ko noziedznieks rakstījis ar savu roku. Torress gribēja man šo rakstu pārdot.

—    E, Žoām Dakosta! — tiesnesis piezīmēja. — Tāds dokuments ir vērts visas jūsu mantas!

—    Ja Torress to prasītu, es nežēlotu neko — un neviens no maniem piederīgajiem neiebilstu. Jā, jums taisnība, tiesneša kungs, sava goda dēļ nekas man neliktos par dārgu! Taču, zinādams, ka esmu viņa varā, neģēlis tīkoja daudz vairāk.

—    Un ko īsti?

—    Manas meitas roku — tādai bija jābūt samaksai šajā zemiskajā darījumā. Kad piedāvājumu noraidīju, viņš mani nodeva, un tāpēc es stāvu šeit jūsu_ priekšā.

—    Bet, ja Torress jūs nenodotu, — tiesnesis Žarrikess vaicāja, — ja viņš negadītos ceļā, ko jūs iesāktu, uzzinājis, ka tiesnesis Riveiro miris? Vai arī tad jūs būtu nācis šurp un dotos tiesai rokā?

—    Ne mirkli nevilcinoties, tiesneša kungs, — Zoāms Dakosta apstiprināja. — Atkārtoju, tas bija mans vienīgais mērķis, kādēļ, atstājis Ikitosu, devos uz Manausu.

Šie vārdi skanēja tik pārliecinoši, ka tiesnesis Žarrikess sirds dziļumos, kur mēdz veidoties pārliecība, jauta kaut ko sakustamies; un tomēr viņš vēl nepadevās.

Kāds tur brīnums? Tiesnesim, kurš vadīja nopratināšanu, nebija ne jausmas par to, kas zināms tiem, kuri seko Torresa gaitām kopš stāsta sākuma. Lasītājiem nav šaubu, ka Torresa rokās atrodas rakstisks Zoāma Dakos- tas attaisnojums. Viņi skaidri zina, ka ir tāds dokuments ar nepieciešamajiem pierādījumiem, un iespējams pat, ka, pēc viņu domām, tiesnesis Žarrikess, izturēdamies pret Zoāmu Dakostu ar tādu neuzticību, rīkojas pārāk cietsirdīgi. Bet lasītājiem jāiedomājas Zarrikesa sarežģītā situācija; viņš bija paradis redzēt, ka apsūdzētie cenšas pārliecināt tiesu par savu nevainību; Zoāms Dakosta minēto dokumentu nebija uzrādījis, viņš pats īsti nezināja, vai tas vispār eksistē, turklāt tiesneša priekšā stāvēja cilvēks, kuru tiesa reiz jau bija atzinusi par vainīgu.

Žarrikess tomēr lūkoja — varbūt tikai aiz ziņkāres — izsist Zoāmu Dakostu no viņa pozīcijām.

—    Tātad jūsu cerības balstās uz Torresa apgalvojumu?— viņš jautāja.

—   Tieši tā, tiesneša kungs, — Zoāms Dakosta atbildēja,

—   ja mans dzīves gājums nerunā man par labu.

—    Kur, pēc jūsu domām, pašreiz atrodas Torress?

—    Šķiet, viņam jābūt Manausā.

—    Un jūs cerat, ka viņš visu izstāstīs un labprātīgi atdos dokumentu, par kuru atteicāties maksāt prasīto?

—   Ceru, tiesneša kungs, — Zoāms Dakosta atbildēja.

—     Stāvoklis tagad mainījies. Torress mani nodevis un līdz ar to zaudējis iespēju noslēgt darījumu ar iepriekšējiem noteikumiem. Bet par šo dokumentu viņš vēl var saņemt veselu bagātību, ko zaudēs uz visiem laikiem, ja tikšu attaisnots vai sodīts. Tātad Torresu interesē dokumentu pārdot, tas viņam nekādā ziņā nekaitēs, un tieši tāpēc ticu, ka savtīgu interešu labā viņš to mati atdos.

Zoāmu Dakostu nevarēja apstrīdēt. Tiesnesim tas bija skaidrs. Atlika vienīgi piezīmēt:

—    Nu labi, pieņemsim, ka Torress patiesi gribēs jums pārdot šo dokumentu … Ja vien tas vispār eksistē.

—    Ja izrādīsies, ka tāda dokumenta nav, tiesneša kungs, — Zoāms Dakosta saviļņots teica, — tad vajadzēs vienīgi, gaidot pelnīto dieva sodu, paļauties uz cilvēku taisno tiesu.

Pēc šiem vārdiem tiesnesis Žarrikess piecēlās un vairs ne tik vienaldzīgi sacīja:

—    Zoām Dakosta, esmu pārkāpis savas pilnvaras, nopratinot jūs, noklausoties jūsu dzīves stāstu un apliecinājumus, ka neesat vainīgs. Šīs lietas izmeklēšana sen pabeigta, jūs reiz jau stāvējāt Viljarikas tiesas priekšā, vienbalsīgais spriedums jums pasludināts, un zvērinātie neatrada nekādus vainu mīkstinošus apstākļus. Jums, Tižuko sardzes zaldātu slepkavības un dimantu nolaupīšanas ierosinātājam un līdzdalībniekam, tika piespriests augstākais soda mērs, un tikai bēgot jūs paglābāties no nāves. Bet, vai nu jūs gatavojāties pēc divdesmit trīs gadu prombūtnes labprātīgi ierasties tiesā vai ne, jūs esat apcietināts. Atbildiet pēdējo reizi — vai atzīstat sevi par dimantu zādzības lietā notiesāto Zoāmu Dakostu?

—    Jā, esmu Žoāms Dakosta.

—    Vai esat ar mieru parakstīt šo ziņojumu? •

—    Jā, esmu.

Drošu roku Žoāms Dakosta parakstīja protokolu uti ziņojumu, kuru tiesnesis bija licis rakstvedim sastādīt.

—    Šo ziņojumu nosūtīsim Tieslietu ministrijai uz Rio- dežaneiro, — tiesnesis turpināja. — Iekams pienāks pavēle izpildīt spriedumu, paies vairākas dienas. JaTorre- sam ir kāds pierādījums, kas jūs attaisno, kā jūs apgalvojāt, pacentieties vai nu pats, vai ar jūsu piederīgo palīdzību laikus dabūt to rokā, vārdu sakot, dariet visu iespējamo. Kad pavēle būs klāt, sodu atlikt vairs nevarēs un spriedumu izpildīs.

Žoāms Dakosta palocījās.

—    Vai tagad es drīkstēšu tikties ar sievu un bērniem? — viņš vaicāja.

—    Ja vēlaties, kaut šodien, — tiesnesis Žarrikess atbildēja. — Izmeklēšana beigusies, un tuviniekus pie jums pielaidīs, tiklīdz viņi ieradīsies.

Tiesnesis pazvanīja. Ienāca sargi un Zoāmu Dakostu aizveda.

Noskatīdamies viņam pakaļ, Žarrikess papurināja galvu.

—    Hm, hm… Lieta rādās daudz sarežģītāka, nekā biju iedomājies! — viņš nomurmināja.

VI

PĒDĒJAIS TRIECIENS

Kamēr Žoāmu Dakostu pratināja, Jakita ar Manoela palīdzību dabūja zināt, ka ap četriem pēcpusdienā viņai un bērniem ļaus tikties ar apcietināto.

Kopš iepriekšējā vakara Jakita nebija pametusi savu istabu. No viņas neatkāpās Minja un Lina, gaidot brīdi, kad varēs doties uz tikšanos. Vienalga, vai Jakita sauktos Garrala vai Dakosta, viņa paliks Žoāmam uzticīga un drosmīga dzīves biedre līdz kapa malai.

Todien ap vienpadsmitiem, uzmeklējis Manoelu, kas žangadas priekšgalā sarunājās ar Fragozo, Benito teica:

—    Manoel, gribu lūgt, lai tu izdarītu man kādu pakalpojumu.

—    Pakalpojumu?

—    Arī jums, Fragozo.

—    Esmu jūsu rīcībā, Benito kungs, — bārddzinis atbildēja.

—    Kas noticis? — ieskatīdamies drauga sejā, kurā izpaudās cieša apņēmība, Manoels vaicāja.

—    Jūs taču vēl neesat zaudējuši ticību mana tēva nevainībai, vai nav tiesa? — Benito sacīja.

—    Bet protams! — iesaucās Fragozo. — Drīzāk es ticētu, ka pats esmu vainīgs.

—    Tādā gadījumā jau šodien jāīsteno mans vakardien iecerētais plāns.

—    Jāsameklē Torress? — Manoels jautāja.

—    Jā, un jānoskaidro, kā viņam izdevās uzzināt tēva slēptuvi. Visā šajā lietā ir daudz neizprotama. Vai Torress jau agrāk pazinis tēvu? Rādās, ka tas nebūtu iespējams, jo tēvs nav pametis Ikitosu vairāk nekā divdesmit gadu, bet Torresam ir ap trīsdesmit. Ja šodien pat visu neizdibināšu, beigas būs šim nelietim!

Benito bija noskaņots tik kareivīgi, ka nepieļāva nekādus iebildumus. Tāpēc ne Manoels, ne Fragozo nedomāja viņu atrunāt.

—    Es lūdzu jūs abus mani pavadīt, — Benito turpināja. — Dosimies ceļā tūlīt! Kavēties nedrīkstam, citādi Torress vēl aizbrauks no Manausas. Tas viņam var ienākt prātā, jo nu vairs nav neviena, kam iztirgot savu klusēšanu. Ejam!

Benito, Manoels un Fragozo staigāja, iztaujādami garāmgājējus.

Visi trīs izcēlās Rionegro krastā un gāja uz pilsētu. Manausa nebija tik liela,' ka to nevarētu izstaigāt dažās stundās. Ja būs nepieciešams, viņi ies no mājas uz māju, meklēdami Torresu; taču vispirms derēja apvaicāties viesnīcās un iebraucamās vietās, vai dēkainis nav tur apmeties. Droši vien bijušais mežu uzraugs sargās nosaukt savu vārdu, un ļoti iespējams, ka viņam ir kāds pamats vairīties no tiesas. Bet, ja Torress nebija pametis Manausu, no meklētāju nagiem viņam neizsprukt! Protams, policijā griezties jaunekļi nedrīkstēja, jo kas zina — un lasītājam tas jau skaidrs — ja nu ziņojums bijis anonīms?

Benito, Manoels un Fragozo veselu stundu staigāja pa pilsētas galvenajām ielām, iztaujādami veikalu pārdevējus, krodziniekus dzērienu zālēs un pat garāmgājējus, taču neviens nebija redzējis cilvēku, kura pazīmes viņi ļoti precīzi attēloja.

Vai Torress būtu aizbraucis no Manausas? Vai tiešām būs jāatmet visas cerības notvert viņu?

Manoels velti lūkoja nomierināt karstgalvi Benito. Lai maksā ko maksādams, Torress bija jāatrod!

Tad talkā nāca nejaušība — Fragozo beidzot uzgāja īstās pēdas.

Kādā iebraucamajā vietā Svētā Gara ielā viņam pavēstīja, ka meklētais tur vakar apmeties.

—    Vai viņš pie jums pārnakšņoja? — Fragozo vaicāja.

—    Jā, — saimnieks atbildēja.

—    Un pašreiz atrodas šeit?

—    Nē, viņš aizgāja. .

—   Vai norēķinājās ar jums pilnīgi, it kā gatavotos

aizbraukt?

—- Tieši otrādi; viņš devās prom pirms stundas un droši vien uz vakariņām būs atpakaļ.

—    Vai nezināt, pa kādu ceļu viņš gāja?

—          Viņš devās Amazones virzienā cauri pilsētas lejas daļai, un var gadīties, ka jūs viņu tajā pusē satiksiet.

Vairāk Fragozo nejautāja. Pēc brītiņa, sameklējis savus draugus, viņš teica:

—    Sadzinu pēdas Torresam.

—    Viņš ir šeit?! — Benito iesaucās.

—          Nē, nesen aizgājis, un ļaudis viņu redzējuši ejam pāri laukiem Amazones virzienā.

—- Steigsimies turp! — mudināja Benito.

Tie bija Torress un Benito.

Vajadzēja atgriezties pie Amazones pa īsāko ceļu, gar Rionegro kreiso krastu līdz tās grīvai.

Benito un draugu aizmugurē drīz vien palika pilsētas pēdējās mājeles, tad viņi turpināja ceļu gar krastu, taču ar līkumu, lai no žangadas neviens viņus nemanītu.

Klajums tobrīd bija tukšs. Cik tālu skatiens sniedza, agrākos mežus šajā līdzenumā bija aizstājuši iekopti lauki.

Benito, nespēdams izteikt ne vārda, klusēja. Manoels un Fragozo klusumu nepārtrauca. Tā, trijatā soļojot, viņi uzmanīgi vēroja apkārtni no Rionegro krastmalas līdz Amazonei.

Pēc trim ceturtdaļstundām, kopš puiši pameta Manausu, nekas vēl nebija atrasts.

Pāris reižu ceļā gadījās indiāņi, kas strādāja uz lauka. Manoels viņus iztaujāja, un beidzot viens no tiem pastāstīja, ka redzējis gājēju, līdzīgu meklētajam, kurš nozudis abu upju satekas virzienā.

Tālāk neprašņādams, Benito spēji metās uz priekšu, un abiem ceļa biedriem nācās pielikt soli, lai neatpaliktu.

Līdz Amazones kreisajam krastam vēl bija apmēram ceturtdaļjūdze. Stāvas, smilšainas krastmalas kāpas aizsedza apvārsni, ierobežojot redzamību pāris simtu soļu attālumā. Benito sāka iet vēl ātrāk, un nozuda aiz kāda smilšu paugura.

— Veicīgāk, veicīgāk! — Manoels mudināja Fragozo. — Tagad ne mirkli nedrīkstam pamest Benito!

Abi steidzās viņam nopakaļ, kad pēkšņi atskanēja kliedziens.

Vai Benito būtu pamanījis Torresu? Vai arī Torress ievērojis viņu? Varbūt abi jau satikušies?

Atri apskrējuši kādai krasta radzei, Manoels un Fragozo piecdesmit soļu attālumā redzēja divus vīrus stāvam aci pret aci.

Tie bija Torress un Benito.

Nākamajā mirklī Manoels un Fragozo jau atradās viņiem blakus.

Varēja gaidīt, ka saniknotais Benito, sastapis Torresu, ļaus vaļu dusmām.

Nekas tamlīdzīgs nenotika.

Tiklīdz Benito ieraudzīja savā priekšā Torresu un pārliecinājās, ka Torress nevar izbēgt, viņš pēkšņi pārvērtās: atviegloti nopūties, jauneklis atguva aukstasinību un mieru.

Nelieti! — Benito iesaucās.

Abi vīri bridi noskatījās viens otrā, nesakot ne vārda.

Pirmais klusumu pārtrauca Torress, turklāt savā parastajā nekaunīgajā tonī:

—    Ā, Benito Garrala kungs!

—    Nē, Benito Dakosta! — jauneklis atcirta.

—           Patiešām gan, — Torress turpināja, — Benito Da- kostas kungs Manoela Valdesa kunga un mana drauga Fragozo pavadībā!

Apvainojies par dēkaiņa familiāro toni, Fragozo, kuram jau sen niezēja dūres, grasījās klupt nelietim virsū, taču Benito, joprojām saglabādams aukstasinību, viņu atturēja.

—           Kas ar jums notiek, draudziņ? — dažus soļus atkāpdamies, Torress iesaucās. — Šķiet, prātīgāk būs, ja nezaudēšu modrību.

Tā runājot, viņš no pončo izvilka mačeti — ieroci, kurš pēc vajadzības noder gan aizstāvoties, gan uzbrūkot un no kura nešķiras neviens brazīlietis. Pēc tam Torress pieliecās un, sastindzis izaicinošā pozā, gaidīja.

—          Es jūs meklēju, Torress, — atbildot izaicinājumam, ierunājās Benito pat nepakustēdamies.

—- Meklējāt? — dēkainis vaicāja. — Mani atrast nav grūti. Un kāpēc es jums biju vajadzīgs?

—    Lai dzirdētu, ko jūs zināt par mana tēva pagātni.

—   Ak tā?

—          Jā gan! Vēlos, lai pastāstāt, kā viņu atradāt, kāpēc ložņājāt ap mūsu fazendu Ikitosas mežos, kāpēc uzglūnējāt viņam Tabatingā …

—           Lai notiek! Man šķiet, ka tas katram skaidrs, — Torress atbildēja. — Gaidīju jūsu tēvu, lai tiktu uz žangadas, un, tur nokļuvis, gribēju viņam gluži vienkārši kaut ko piedāvāt… Viņš piedāvājumu noraidīja un varbūt veltīgi.

Dzirdot šos vārdus, Manoels neizturēja. Nobālis jauneklis dusmās degošām acīm tuvojās Torresam.

Benito, nolēmis izmēģināt visu, lai saprastos miera ceļā, nostājās starp abiem.

—           Netrako, Manoel, — viņš teica. — Tu taču redzi — es savaldos.

Tad viņš atkal pievērsās Torresam.

—           Jā, Torres, man skaidrs, kāpēc jūs lūdzāt, lai ņemam jūs līdzi. Zinādams noslēpumu, ko jums droši vien kāds uzticējis, jūs nolēmāt tēvu šantažēt. Bet tagad nav runa par to.

—    Par ko tad?

—          Vēlos uzzināt, kā jūs izdibinājāt, ka tieši Ikitosas fazendas saimnieks ir Zoāms Dakosta.

—          Kā izdibināju? — Torress atkārtoja. — Tā ir mana paša darīšana, un neuzskatu par vajadzīgu to jums paskaidrot! Galvenais — es nekļūdījos, pavēstīdams, kur slēpjas Tižuko noziedznieks.

—          Jūs man to paskaidrosiet! … — Benito sāka zaudēt pacietību.

—           Neko es jums neteikšu! — Torress atcirta. — Zoāms Dakosta manu priekšlikumu noraidīja. Viņš atsacījās mani pieņemt savā ģimenē. Jo sliktāk viņam pašam! Tagad, kad noslēpums atklāts un viņš apcietināts, es pats vairs nevēlos saradoties ar zagļa un slepkavas ģimeni, ar noziedznieku, kuru gaida karātavas.

—          Nelieti! — Benito iesaucās un, savukārt izvilcis aiz jostas aizbāzto mačeti, draudīgi pievērsās Torresam.

Arī Manoels un Fragozo tikpat spēji izrāva ieročus.

—    Trīs pret vienu?! — iesaucās Torress.

—    Nē! Viens pret vienu! — Benito atbildēja.

—           Patiesi? Bet es gandrīz domāju, ka noziedznieka dēls sagatavojies slepkavībai.

—          Torres! — Benito iesaucās. —- Aizstāvies, vai arī es tevi nonāvēšu kā traku suni!

—          Kā traku? Lai notiek! — Torress atcirta. — Jo bīstamāki būs mani kodieni, piesargies no maniem zobiem, Benito Dakosta!

Aizklājis krūtis ar mačeti, Torress draudīgi pieliecās un gatavojās pretiniekam uzbrukt.

Benito dažus soļus atkāpās.

—           Torres, — no jauna atguvis uz brīdi zaudēto aukstasinību, viņš atkārtoja, — jūs bijāt mana tēva viesis, jūs viņam draudējāt, viņu nodevāt, jūs apvainojāt nevainīgu cilvēku, tāpēc ar dieva palīgu es jūs nogalināšu!

Torresa lūpās pavīdēja nekaunīgs smīns. Varbūt tobrīd nelietim iešāvās prātā, ka viņš, ja tikai gribētu, varētu novērst šo divkauju. Droši vien nelieth noprata, ka Zoāms Dakosta saviem tuviniekiem neko nav teicis par dokumentu, kas viņam varētu noderēt kā rakstisks attaisnojums.

Ja atklātos, ka Torresa rokās atrodas šāds pierādījums,

Viņš nogāzās no kraujas.

Benito acumirklī būtu atbruņots. Bet, lai celtu dokumenta cenu, Torress nolēma vilcināties līdz pēdējai minūtei, turklāt, atminoties Benito aizskarošos vārdus, naids, ko nelietis juta pret visu Garralu ģimeni, lika aizmirst pat savtīgās intereses..

Torress lieliski prata rīkoties ar mačeti, kuru viņam bieži nācās lietot; dēkainis bija spēcīgs, vingrs un veikls, tāpēc cīņā ar nepilnus divdesmit gadus veco pretinieku, kuram nebija tik daudz spēka un pieredzes, uzvara noteikti būtu Torresa pusē.

Šā iemesla dēļ Manoels vēlreiz lūkoja iestāstīt Benito, ka labāk viņš cīnīsies ar Torresu.

—    Nē, Manoel, — Benito mierīgi atbildēja, — es pats atriebšu tēvu, un, lai divkauja notiktu pēc visiem likumiem, tu būsi mans sekundants.

—    Benito!…

—   Bet jūs, Fragozo, es lūgšu neatteikties būt par sekundantu manam pretiniekam.

—    Lai notiek, — Fragozo atbildēja, — kaut arī tas nav man nekāds pagodinājums. Es viņu bez liekām ceremonijām gluži vienkārši nosistu kā meža zvēru, — viņš piemetināja.

Vieta, kur vajadzēja notikt cīņai, bija ap četrdesmit pēdu plats līdzens laukums augstajā krastā, kas slējās piecpadsmit pēdas virs Amazones. Krasts šeit bija ļoti stāvs. Lejā lēnām plūda upe, apskalodama biezos niedru pudurus pie kraujas.

Tātad cīņas lauks nebija liels, un pretinieks, kurš sāktu atkāpties, neizbēgami nogāztos bezdibenī.

Pēc Manoela mājiena Torress un Benito tuvojās viens otram.

Benito tagad pilnīgi valdīja pār sevi. Viņš aizstāvēja taisnu lietu un rīkojās aukstasinīgi, tā bija priekšrocība salīdzinājumā ar Torresu, kuru, par spīti nejūtīgumam un cietsirdībai, tobrīd traucēja sirdsapziņa.

Kad viņi satikās, Benito uzbruka pirmais. Torress sitienu atvairīja. Tad abi mazliet atkāpās, bet gandrīz tūlīt pat no jauna metās uz priekšu, satverdami ar kreiso roku pretinieka plecu … Viņi vairs neatlaidās viens no otra.

Torress, būdams stiprāks, no sāniem deva spēcīgu cirtienu ar mačeti, ko Benito nepaguva pilnīgi atvairīt. Viņa labais sāns tika ievainots, un pončo krāsojās sarkans. Taču Benito atbildēja ar spēju pretsitienu, kas Torresu viegli ievainoja rokā.

Pēc tam sitieni no abām pusēm sekoja cits citam, taču neviens no tiem nebija izšķirošais. Benito ar savu joprojām mierīgo skatienu urbās Torresam dziļi acīs, it kā tēmējot tieši sirdī. Nelietis manāmi apmulsa. Viņš sāka pamazām atkāpties nepielūdzamā atriebēja priekšā, kura galvenais mērķis bija laupīt dzīvību tēva nodevējam, nevis aizsargāt savējo. Uzveikt naidnieku — tas bija vienī- ga'is, ko vēlējās Benito. Torress vairs tikko jaudāja aizstāvēties.

Drīz nelietis nonāca pašā krastā, kur viegli iedobtā kraujas mala nokarājas virs upes. Viņš saprata draudošās briesmas un mēģināja pāriet pretuzbrukumā, lai atgūtu zaudētās pozīcijas. Viņa apjukums pieauga, skatiens sastinga, .. Beidzot viņš saliecās, vairīdamies no pretinieka draudīgās rokas.

—    Mirsti! — iesaucās Benito.

Cirtiens bija tēmēts tieši krūtīs, taču mačetes gals atdūrās pret kaut ko cietu zem Torresa pončo.

Benito uzbrukumu atkārtoja. Torress, kura pretsitiens uzbrucēju nebija skāris, jauta, ka ir pagalam. Viņš bija spiests vēl soli atkāpties. Tad Torress gribēja iekliegties, saukt, ka Zoāma Dakostas liktenis cieši saistīts ar viņa dzīvību … Bet nepaguva.

Nākamais mačetes cirtiens trāpīja dēkaini tieši sirdī. Viņš atmuguriski krita, pēkšņi zaudēja zemi zem kājām un nogāzās no kraujas. Pēdējo reizi Torresa rokas krampjaini pieķērās niedru pudurim, kas tomēr nespēja viņu noturēt. . . Viņš pazuda Amazones dzelmē.

Benito atbalstījās Manoelam uz pleca. Fragozo cieši paspieda uzvarētājam roku. Taču Benito pat neļāva draugiem pārsiet brūci — par laimi, ievainojums nebija bīstams.

—    Uz žangadu! — viņš skubināja. — Uz žangadu!

Dziļi saviļņoti, Manoels un Fragozo klusējot sekoja viņam.

Pēc ceturtdaļstundas viņi iznāca krastmalā, kur noenkurojusies stāvēja žangada. Benito un Manoels steidzās uz istabu pie Jakitas un Minjas, lai pavēstītu notikušo.

—    Ak, mans dēls!

—    Brālīt!

Abas sievietes reizē iesaucās.

—    Bet tagad — uz cietumu! — Benito teica.

—    Jā! … Ejam! .. . Ejam! … — Jakita piekrita. Benito veda māti pie rokas, Manoels viņiem sekoja.

Izcēlušies krastā, visi trīs viņi devās uz Manausu. un pēc pusstundas sasniedza pilsētas cietumu.

Izpildot tiesneša Zarrikesa. pavēli, viņus nekavējoties ielaida pie apcietinātā. Kameras durvis atvērās.

Zoāms Dakosta redzēja nākam sievu, dēlu un Manoelu.

—    Ak, Zoām, dārgais Zoām! — Jakita iesaucās.

—          Jakita, mana sieva! Mani dēli! — viņus apskaudams un spiezdams pie krūtīm, ieslodzītais atbildēja.

—    Mans nevainīgais Zoām!

—    Nevainīgais un atriebtais! — piebilda Benito,

—    Atriebtais? Ko tu ar to gribi teikt?

—    Torress ir miris, tēt, viņš krita no manas rokas.

—          Miris?… Torress!… Miris? — Zoāms Dakosta iesaucās. — Ak, dēls! … Tu esi mani pazudinājis!

VII

LĒMUMS

Pēc dažām stundām, atgriezusies uz žangadas, visa ģimene sapulcējās kopējā istabā. Netrūka neviena, izņemot nabaga nelaimīgo, kuru bija ķēris pēdējais trieciens.

Benito izmisis nespēja piedot, ka pazudinājis tēvu. Ja māte, māsa, Pasanjas tēvs un Manoels viņu neuzmanītu, tad pirmajā satraukumā nelaimīgais jauneklis varbūt nodarītu sev ko ļaunu. Tāpēc viņu ne mirkli neizlaida no acīm un neatstāja vienatnē. Bet vai bija iespējama vēl cēlāka rīcība? Vai Benito nebija likumīgi atriebies tēva nodevējam?

Ak, kāpēc Zoāms Dakosta, aiziedams no žangadas, neizstāstīja viņiem visu!? Kāpēc viņš nolēma pavēstīt tikai tiesnesim par sava godīguma rakstisko apliecinājumu!? Kāda iemesla dēļ, padzinis Torresu, Zoāms noklusēja Manoelam par dokumentu, kas, pēc dēkaiņa apgalvojumiem, atradās pie tā? Bet galu galā — vai uz Torresu varēja paļauties? Vai Zoāms drīkstēja ticēt šāda dokumenta esamībai?

Lai vai kā, bet tagad Zoāms pats bija visu izstāstījis

savai ģimenei. Viņi zināja: ja vien Torresa vārdi ir patiesi. pie viņa atradies Tižuko notiesātā rakstisks attaisnojums; šo dokumentu rakstījis atentāta īstais ierosinātājs; noziedznieks, ko mākuši sirdsapziņas pārmetumi, īsi pirms nāves savu rakstu uzticējis Torresam, kurš, neizpildījis mirstošā vēlēšanos, pārvērta dokumentu šantāžas ierocī. Viņi zināja arī to, ka Torress kritis divkaujā, nogrimis Amazones dzīlēs un mirstot nav nosaucis pat īstā noziedznieka vārdu.

Tikai brīnums tagad varēja glābt Žoāmu Dakostu no drošas bojā ejas. Vispirms tiesneša Riveiro, tad Torresa nāve — šis divkāršais trieciens Zoāmu galīgi iznīcināja.

Jāpiebilst, ka Manausas sabiedriskā doma, kā parasts, neobjektīva un netaisna, vērsās pret ieslodzīto. Žoāma Dakostas negaidītais apcietinājums no jauna atsauca atmiņā divdesmit trijos gados sen aizmirsto drausmīgo Tižuko noziegumu. Dimantu raktuvju jaunā ierēdņa tiesas process, nāves spriedums, bēgšana dažas stundas pirms soda izpildes — viss atkal tika celts gaismā, pārspriests, iztirzāts. Apgabala populārākajā avīzē O Diario d'o Grand Para kādā rakstā bija sīki izklāstīts noziegums, nostājoties naidīgā pozīcijā pret apcietināto. Neviens nevarēja ticēt Žoāma Dakostas nevainībai, jo nezināja to, ko zināja vienīgi viņa piederīgie.

Tāpēc Manausas sabiedrība pēkšņi saviļņojās. Drīz vien saniknots indiāņu un nēģeru pūlis, skaļi kliedzot, ielenca cietumu un pieprasīja Dakostas nāvi. Šajā Dienvidamerikas zemē bieži notiek nežēlīgas linču tiesas, pūlis ātri padodas mežonīgiem instinktiem, un tāpēc vajadzēja uzmanīties, lai arī šoreiz tas neiedomātos izrēķināties pats.

Fazendas iemītnieki uz žangadas pavadīja bezgala drūmu nakti. Trieciens bija skāris kā saimniekus, tā kalpus. Vai tad visi fazendas ļaudis nebija viena saime? Starp citu, tika nolemts drošības dēļ apsargāt Jakitu un viņas bērnus. Pa Rionegro krastu nemitīgi šurpu turpu klaiņoja pilsētas iedzīvotāji, acīm redzot, dziļi sašutuši par Žoāma Dakostas ierašanos; un kas zina, uz kādiem izlēcieniem šī pusmežonīgā tauta bija spējīga!

Nakts tomēr pagāja mierīgi, un neviens nemēģināja žangadai uzbrukt.

Nākamajā dienā, divdesmit sestajā augustā, līdz ar saules lēktu Manoels un Fragozo, trauksmainajā naktī ne brīdi nepametuši Benito vienu, lūkoja kliedēt viņa izmisumu. Paaicinājusi Benito sāņus, viņi paskaidroja, ka tagad nedrīkst zaudēt ne mirkli, bet jāsāk rīkoties.

—    Benito, — Manoels teica, — saņemies, esi atkal vīrs, sava tēva cienīgs dēls!

—    Tēva cienīgs dēls? — Benito atkārtoja. — Es taču viņu esmu pazudinājis! . . .

—    Nē, — atteica Manoels, — iespējams, ka ar dieva palīgu viss vēl nav pagalam.

—    Uzklausiet mūs, Benito kungs! — Fragozo teica.

Pārvilcis plaukstu pār acīm, Benito ar mokām saņēmās.

—    Benito, — Manoels atsāka. — Torress mums neko nestāstīja par savu pagātni. Tāpēc mēs nezinām, kas ir vainīgs Tižuko noziegumā, nedz kādā veidā tas izdarīts. Meklēt šajā virzienā nozīmētu velti šķiest laiku.

—    Bet laiks mums ir dārgs! — piebilda Fragozo.

—    Turklāt, — Manoels sacīja, — kaut ari izdotos uzzināt., kā sauca Torresa biedru, kas viņam atstājis dokumentu, šis cilvēks ir miris un nevar vairs apliecināt Žoāma Dakostas nevainību. Un tomēr zināms, ka tāds pierādījums ir, mēs nevaram apšaubīt tā esamību, ja Torress to gribējis pārdot. Viņš pats to apliecināja. Šis dokuments ir noziedznieka pašrocīgi rakstīta atzīšanās; tajā vardarbība attēlota visos sīkumos, un tas tēvu attaisno . . . Jā! Simtkārt jā! Šis dokuments eksistē!

—    Toties Torresa vairs nav! — iesaucās Benito. — Un kopā ar šo nelieti gājis bojā arī raksts!

—    Pagaidi, cerības zaudēt vēl par agru, — Manoels piezīmēja. — Vai atceries, kādos apstākļos mēs ar Torresu iepazināmies? Tas notika Ikitosas meža biezoknī. Torress sekoja pērtiķim, kas viņam bija nolaupījis kādu metāla kārbiņu, un, uzskatīdams to par neparasti vērtīgu, viņš divas stundas dzinās pakaļ zvēram, līdz to nogāza mūsu lode. Vai tiešām tu domā, ka Torress tik dedzīgi pūlētos kārbiņu atgūt nieka naudas dēļ, kas tajā glabājās, un vai neatmini, cik savāds prieks atplaiksnījās Torresam sejā, kad tu to atdevi?

—    Jā! … Jā gan! … — Benito piekrita. — Kārbiņā, kuru atņēmu pērtiķim un atdevu Torresam… Varbūt tajā atradās . . .

—    Vairāk kā skaidrs! Esmu par to pilnīgi pārliecināts! — apgalvoja Manoels.

—    Bet es vēl piebildīšu, — Fragozo teica, —- ka nupat

Četras laivas atstāja žangadu.

man atausa atmiņā . .. Kamēr jūs pastaigājāties Egā, es, paklausījis Linas padomam, paliku uz žangadas, lai uzmanītu Torresu, un redzēju… jā… redzēju, ka viņš lasa un pārlasa kādu vecu gluži nodzeltējušu papīru . . , Turklāt murmina nesaprotamus vārdus.

—    Tas bija vajadzīgais dokuments! — pieķerdamies šai vienīgajai cerībai, Benito iesaucās. — Bet Torress to laikam būs noglabājis drošā vietā.

—    Nē! — Manoels sacīja. — Nē, dokuments viņam likās pārāk dārgs, lai no tā šķirtos! Manuprāt, viņš to allaž glabāja pie sevis tajā pašā kārbiņā.

—    Pag… Pag, Manoel! — Benito pārtrauca. — Es.atcerējos! Jā, atcerējos!… Divkaujas laikā mans pirmais cirtiens trāpīja Torresu krūtīs, taču mačete atdūrās pret kaut ko cietu zem viņa pončo … It kā pret kādu metāla plāksni…

—    Tā bija kārbiņa! — Fragozo teica.

—- Jā! — Manoels apstiprināja. — Par to nav šaubu! Tā droši vien atradās viņa svārku kabatā.

—    Bet Torresa līķis …

—    Mēs to atradīsim.

—    Un dokuments? Ja nu kārbiņā iekļuvis ūdens un rakstu sabojājis, padarījis to nesalasāmu?

—    Nav teikts, — Manoels iebilda. — Dokuments taču glabājās hermētiski noslēgtā metāla kārbiņā.

—    Tev taisnība, Manoel, — neatlaidīgi turēdamies pie savas pēdējās cerības, piebalsoja Benito. — Mums jāatrod Torress! Ja būs nepieciešams, pārmeklēsim visu šo upes daļu, bet mums viņš jāatrod!

Nekavējoties ataicinājuši loci Araužo, viņi pavēstīja savu nodomu.

—    Labi! — Araužo teica. — Amazones un Rionegro satekas vietā man pazīstama katra straume un sēklis, un Torresu mēs atradīsim. Ņemsim līdzi divas pirogas un divas ubas, duci mūsu indiāņu un brauksim turp.

Tajā brīdi no Jakitas istabas iznāca Pasanjas tēvs, Benito viņam īsumā paskaidroja, kas nolemts, lai iegūtu dokumentu.

—    Pagaidām ne mātei, ne Minjai neko nestāstiet, — Benito piekodināja. — Ja zudīs arī šī pēdējā cerība, viņas būs pagalam satriektas.

—    Ejiet, mans dēls, rīkojieties! — Pasanjas tēvs sacīja. — Un lai dievs jums palīdz!

Pēc minūtēm piecām četras laivas atstāja žangadu; braucot uz leju pa Rionegro, tās sasniedza vietu Amazones krastā, kur Torress, nāvīgi ievainots, bija nogrimis dzelmē.

VIII

PIRMĀ MEKLĒJUMU DIENA

Divu nopietnu iemeslu dēļ meklējumus vajadzēja uzsākt nekavējoties: pirmkārt — tas bija Zoāma Dakostas dzīvības vai nāves jautājums, jo viņa nevainību vajadzēja pierādīt, iekams nav pienākusi pavēle no Riode- žaneiro. Apcietinātā personība tagad bija noskaidrota — un atlika gaidīt pavēli izpildīt spriedumu..

Otrkārt — Torress no upes bija jāizvelk pēc iespējas drīzāk, lai ūdens nesabojātu kārbiņu un tās saturu.

Šoreiz Araužo parādīja ne vien īstu aizrautību" un saprātu, bet ari to, ka viņš nevainojami pazīst Amazoni pie Rionegro ietekas.

—    Ja straume Torresu aizrāvusi uzreiz, — viņš jaunekļiem sacīja, — vajadzēs pamatīgi pārmeklēt upes dibenu lielā platībā, jo, gaidot, kamēr līķis sāks trūdēt un uzpeldēs pats, var paiet vairākas dienas.

—    Gaidīt mēs nevaram, — Manoels piebilda, — Torress mums jāatrod šodien pat.

—    Bet, ja līķis iestrēdzis niedrājā vai sapinies ūdenszālēs krasta tuvumā, nepaies ne stunda — un mēs to atradīsim.

—    Nu tad ķersimies pie darba! — Benito noteica.

Bija tikai viens veids, kā rīkoties. Laivas piebrauca

tuvāk pie krasta, un indiāņi ar garajiem ķekšiem sāka taustīt upes dibenu visgarām stāvajai kraujai, kur bija notikusi cīņa.

Šo vietu nebija grūti pazīt. Asiņaina sliede pa vertikālo kaļķakmens nogāzi sniedzās līdz pašai upei. Bet uz niedrēm vīdēja asins plankumi, norādot, kur bija nogrimis līķis.

Pēdu piecdesmit lejpus šīs vietas upē iestiepās zemes strēle, aizturot straumi, un ūdens tur bija nekustīgs kā lielā veļas toverī. Krasta tuvumā ari nemanīja nekādu straumes viļņošanos un niedres stāvēja taisni kā sastingušas. Tātad varēja cerēt, ka straume Torresu nebūs ienesusi upes vidū. Pat ja Amazones gultne šajā vietā būtu stipri nolaidena, Torress varēja aizvelties tikai dažus metrus zemāk, taču arī tur nemanīja nekādu ūdens kustību.

Ubas un pirogas, sadalījušas pienākumus, sāka rīkoties šā atvara robežās, braukājot no malām uz centru, ar garajiem ķekšiem iztaustot dibenu un neatstājot neizpētītu nevienu vietiņu.

Taču šīm pūlēm nebija nekādu panākumu: ne niedrājā, ne upes dibenā, kura nolieci viņi rūpīgi pārmeklēja, dēkaiņa līķi nemanīja.

Pēc divu stundu meklējumiem vīri nosprieda, ka Torresa ķermenis droši vien atsities pret krastu un, ieslīpi krizdams, iegāzies upē aiz šā atvara robežām, kur straumes kustība bija jaušamāka.

—    Vēl par agru zaudēt cerības, — Manoels sacīja, — mēs nekādā ziņā nedrīkstam pārtraukt meklēšanu.

—    Vai tiešām vajadzēs iztaustīt upes gultni visā tās platumā un garumā? — bažījās Benito.

—   Platumā — droši vien, bet garumā, par laimi, ne! — Araužo atbildēja..

, — Kāpēc? — Manoels ievaicājās.

Jūdzi lejpus Rionegro Amazone asi pagriežas, un līdz ar to tās gultne spēji paaugstinās. Šajā vietā izveidojies dabisks šķērslis, koku pludinātājiem labi pazīstamais Friasa aizsprosts, tam pāri tiek priekšmeti, kas turas virs ūdens. Bet dziļāk peldošie šo šķērsli pārvarēt nespēj.

Tā nenoliedzami bija laimīga apstākļu sagadīšanās, ja vien Araužo nemaldījās. Taču pieredzējušajam Amazones plostniekam varēja uzticēties. Trīsdesmit gados, kamēr viņš strādāja par loci, Friasa aizsprosta pāreja viņam nereti bija sagādājusi lielas rūpes, jo, upei sašaurinoties, straumes ātrums tur pieaug. Šaurās un seklās gultnes dēļ šī vieta bija ļoti grūti pārejama, un ne viens plosts vien tur aizgāja bojā.

Araužo apgalvojums bija pareizs — ja Torress vēl guļ upes smilšainajā dibenā, tad straume pagaidām nav varējusi viņu aizraut pāri aizsprostam. Tiesa gan, vēlāk, gā- • zēm izplešoties, tas iznirs virs ūdens un, bez šaubām, aizpeldēs pa straumi, neatgriežami nozūdot lejastecē ārpus šā kanāla. Taču tādas tīri fizioloģiskas parādības sekas varēja gaidīt tikai pēc dažām dienām.

Tiklos atradās tikai kāds smags akmens.

Araužo bija pieredzējis locis, un labāku apkaimes pazinēju par viņu būtu grūti sameklēt. Un, ja viņš bija pārliecināts, ka Torresa līķis nav varējis aizpeldēt tālāk par jūdzi no šis vietas, tad atlika pārmeklēt šo upes daļu, lai to noteikti atrastu.

Turklāt te upes plūdumu netraucēja neviena sala, ne saliņa. Tātad vispirms vajadzēja iztaustīt abas krastmalas līdz aizsprostam, pēc tam rūpīgi izpētīt upes gultni piecsimt pēdu platumā.

Tieši tā viņi rīkojās. Laivinieki sākumā pārbaudīja labo, pēc tam kreiso krastu. Viņi izķeksēja niedrāju un ūdenszāles, aplūkoja pat niecīgākos izciļņus krastmalā, pie kuriem ķermenis varēja būt aizķēries. Araužo un indiāņu acīm nekas nepagāja secen.

Taču visas pūles bija veltas, un nozudušais līķis dienas otrajā pusē joprojām vēl nebija atrasts. Indiāņiem ļāva stundu atpūsties. Mazliet iekoduši, viņi atsāka meklējumus.

Šoreiz četru laivu vadītāji — Araužo, Benito, Fragozo un Manoels upes platību no Rionegro ietekas līdz Friasa aizsprostam sadalīja četrās daļās. Tagad bija jāizpēta upes gultne. Taču, lai sasniegtu un pamatīgi pārmeklētu upes dibenu, dažviet ķekši šķita par īsiem. Atlika pagatavot kaut ko līdzīgu zvejas tralim vai bagaram. Viņi piesēja akmeņus un dzelzs lūžņus pie izturīgiem tīkliem, kurus piestiprināja pie laivu malām, un, braucot šķērsām pāri upei, nolaida dzelmē, lai it kā ar grābekli izkasītu visu gultni.

Benito un viņa biedri noņēmās ar šo smago darbu līdz vēlam vakaram. Ubas un pirogas īrās pa upi krustu šķērsu līdz pat aizsprostam.

Vīri pārdzīvoja ne mazums satraucošu mirkļu, kad ba- gars upes dibenā aiz kaut kā aizķērās. Tūdaļ to izvilka virspusē, taču neatlaidīgi meklētā Torresa vietā tīklos atradās tikai kāds smags akmens vai no smilšainās gultnes atrauts ūdensaugu puduris.

Taču nevienam nenāca ne prātā atmest meklēšanu. Pašaizliedzīgi strādājot, vīri vairs nedomāja par sevi, Benito Manoelam un Araužo nevajadzēja dzīt vai skubināt indiāņus. Uzticamie kalpi apzinājās, ka strādā mīlētā un cienītā Ikitosas fazendas saimnieka un viņa lielās saimes labā, — šajā saimē neviens taču nešķiroja saimnieku no kalpiem.

Nudien, ja būtu nepieciešams, viņi, par spīti nogurumam, neatteiktos augu nakti turpināt meklējumus. Visi pārāk labi saprata, ko nozīmē katra zaudēta minūte.

Un tomēr īsi pirms saules rieta, uzskatīdams, ka nav nozīmes pa tumsu meklēt, Araužo lika laivām atgriezties atpakaļ, un tās visas sabrauca Rionegro grīvā, lai dotos uz žangadu.

Pārdomātie un rūpīgie meklējumi beidzās neveiksmīgi.

Atceļā Manoels un Fragozo neiedrošinājās par to ieminēties Benito klātbūtnē, Viņi bijās, ka vilšanās draugu var novest līdz kādam neprātīgam solim.

Taču Benito nebija zaudējis ne apņēmību, ne aukstasinību. Lai glābtu tēva godu un dzīvību, viņš bija cieši Lolēmis nepadoties šajā izmisīgajā cīņā un pirmais uzrunāja draugus:

—   Līdz rītam! Rīt agri turpināsim darbu, un ceru, ka mums veiksies labāk.

—   Tev taisnība, Benito, — Manoels atbildēja. — Upe jāpārmeklē pamatīgāk. Nevar taču teikt, ka esam pilnīgi pārmeklējuši tās gultni kā piekrastē, tā dziļumā.

—   Tiesa gan, — Araužo piekrita, — taču es palieku pie savām domām, ka Torresa līķis ir šeit pat, jo straume to nekādi nevarēja aizraut pāri Friasa aizsprostam, bet virspusē tas uznirs tikai pēc vairākām dienām, un upe to nesīs uz leju. Jā, tas noteikti atrodas kaut kur tepat, un lai es nemūžam vairs neredzu savu tafijas pudeli, ja mēs to nesameklēsim!

Loča pārliecībai bija liela nozīme — tā visiem iedvesa jaunu ticību panākumiem.

Taču Benito, nevēlēdamies mierināt sevi ar tukšiem vārdiem un raudzīdamies uz visu patiesā gaismā, uzskatīja par vajadzīgu piebilst:

—   Tev taisnība, Araužo, Torresa līķim pagaidām vēl jābūt šajā līcītī, un mēs to uziesim, ja vien …

—    Ja vien? — locis atkārtoja.

—    Ja vien tas nav kritis par laupījumu kaimaniem.

Manoels un Fragozo bažīgi gaidīja, ko teiks Araužo.

Locis brīdi klusēja. Acīm redzot, viņš gribēja labi pārdomāt savu atbildi.

—• Benito kungs, — beidzot viņš uzsāka, — neesmu radis mētāties ar vārdiem. Arī man iešāvās prātā līdzīga doma. Bet vai desmit stundu laikā, ko pavadījām uz upes, jūs manījāt kaut vienu kaimanu?

—    Nevienu pašu, — Fragozo atbildēja.

—           Tādā gadījumā, — locis turpināja, — to šeit nemaz nav; šie nezvēri skaidros ūdeņos labprāt neuzturas, jo ceturtdaļjūdzi tālāk sākas plaša duļķaina upe, kurai tie dod priekšroku. Vietā, kur mūsu žangadai uzbruka daži kaimani, nebija tik tumšas dzelmes, kurā noslēpties. Bet šeit ir pavisam kas cits! Iebrauciet Rionegro un uzreiz redzēsiet desmitiem kaimanu! Ja Torress būtu nogrimis Rionegro, viņu meklēt būtu bezcerīgi. Bet viņš nozuda Amazonē, un Amazone mums viņu atdos.

Benito nomierinājies cieši paspieda locim roku un teica:

—    Līdz rītam, draugi!

Desmit minūtes vēlāk visi jau bija uz žangadas.

Todien Jakita dažas stundas pavadīja pie vīra. Taču pirms iešanas turp, nemanījusi uz plosta ne loci, ne Benito un Manoelu, ne arī laivu, viņa saprata, ka uzsākti meklējumi. Žoāmam Jakita neko par to nestāstīja, cerēdama, ka rīt varēs viņu iepriecināt ar patīkamu vēsti.

Bet, tiklīdz Benito spēra kāju uz žangadas, Jakitai kļuva skaidrs, ka visas pūles bijušas veltīgas.

Un tomēr viņa steidzās dēlam pretī.

—    Neatradāt? — Jakita vaicāja.

—          Neatradām, — Benito atbildēja, — bet mūsu rīcībā vēl ir rītdiena.

Ģimene izklīda pa savām istabām, un neviens vairs nepieminēja pagājušos notikumus.

Manoels lūkoja pierunāt Benito likties gultā un vismaz pāris stundu atpūsties.

—          Kālab? — Benito attrauca. — Vai tad es spēšu aizmigt?

IX

OTRĀ MEKLĒJUMU DIENA

Nākamajā rītā, divdesmit septītajā augustā, vēl pirms saules lēkta Benito paaicināja Manoelu sāņus, lai apspriestos.

— Vakardienas meklējumiem nebija panākumu, — viņš sacīja. — Ja turpināsim tādā pašā garā, mums atkal neveiksies.

—    Kaut kas tomēr jādara! — Manoels iebilda.

—    Protams, — Benito teica, — tikai, ja arī šodien neizdosies atrast Torresu, kas zina, pēc cik ilga laika līķis uzpeldēs virspusē.

—    Ja Torress dzīvs iekristu ūdenī, — Manoels sprieda, — tad būtu jānogaida piecas sešas dienas. Bet viņš nozuda dzelmē pēc nāvīga ievainojuma, tāpēc iespējams, ka nepaies vairāk kā divas trīs dienas.

Manoela apgalvojumam nepieciešami daži paskaidrojumi.

Katra dzīva ūdenī iekritusi būtne sāk peldēt, tiklīdz iestājas līdzsvars starp ķermeni un ūdens masu. Šeit, protams, ir runa par peldētnepratēju. Ja grimstošais lūko noturēt virs ūdens tikai muti un degunu, viņš sāk peldēt. Bet parasti notiek otrādi. Slīkstot cilvēks vispirms cenšas izraut virs ūdens galvu, ceļ augšup rokas, tā saglabādams smagumu, ko zaudētu zem ūdens. Ķermeņa svars pieaug, un galu galā cilvēks pilnīgi nogrimst. Beidzot ūdens caur muti iekļūst plaušās, izspiež no tām gaisu — un slīcējs noiet dibenā.

Turpretī, ja nogrimst miris cilvēks, viņam lielākas iespējas uzpeldēt virspusē, jo viņš vairs nekustas, arī ūdens neiekļūst plaušās, jo viņš neelpo; tāds slīkonis uznāk virspusē daudz ātrāk.

Tā Manoels bija pareizi noteicis atšķirību starp abiem gadījumiem.

—    Tātad, — viņš turpināja, — kaut arī Torress, iekrītot upē, vairs nebija dzīvs, viņš neuzpeldēs ātrāk kā pirms trim dienām, ja vien kaut kas neparedzēts nemainīs trūdēšanas procesu.

—    Mēs taču nevaram gaidīt trīs dienas! — Benito iesaucās. — Tu pats labi zini, ka nevaram! Mums jāturpina meklējumi, tikai citādā veidā!

—    Kā tu domā rīkoties? — Manoels vaicāja.

—    Ieniršu dzelmē, — Benito atbildēja, — un pats ar savām acīm, savām rokām pārmeklēšu …

—    Nirsti simtreiz, kaut vai tūkstošreiz! — Manoels iesaucās. — Lai notiek! Es tieši tāpat domāju, ka šodien jāmeklē pašiem, nevis jātaustās kā pa tumsu ar tīkliem un ķekšiem. Arī man šķiet, ka nedrīkstam gaidīt trīs dienas. Taču, kamēr ienirsim, iznirsim, atvilksim elpu un no jauna ienirsim, meklēšanai atliks pārāk īsi mirkļi.

Nē! Ar tiem tomēr nepietiks, mūsu pūles būs veltas, un mēs atkal cietīsim neveiksmi.

—          Vai vari ieteikt ko citu, Manoel? — nepacietīgi raudzīdamies draugā, Benito jautāja.

—          Paklausies! īr viena iespēja, un šķiet, pats liktenis sūta to mums talkā.

—   Runā taču, runā!

—          Vakar, ejot caur Manausu, redzēju vīrus, kas nostiprina Rionegro krastmalu. Tur strādā ūdenslīdējs skafandrā. Mums jāaizņemas, par katru cenu jāiznomā vai jānopērk ūdenslīdēja tērps, tad varēsim atsākt meklējumus daudz izdevīgākos apstākļos.

—          Pastāsti to Araužo, Fragozo un pārējiem, un dosimies ceļā! — Benito acumirklī piekrita.

Manoels pavēstīja locim un bārddzinim savu jauno plānu.

Viņi vienojās, ka locis un Fragozo kopā ar indiāņiem četrās laivās dosies uz Friasa aizsprostu un gaidīs tur Manoelu un Benito.

Abi jaunekļi, ne mirkli nekavēdamies, izcēlās krastā un gāja uz Manausas ostmalu. Tur viņi darbu vadītājam piedāvāja tik lielu summu, ka tas bez iebildumiem aizdeva ūdenslīdēja skafandru uz visu dienu.

—          Vai nevēlaties ņemt palīgā kādu no maniem vīriem? — viņš pajautāja.

—          Dodiet mums savu meistaru un dažus cilvēkus gaisa sūkņa darbināšanai, — Manoels atbildēja.

—    Bet kas vilks skafandru?

—    Es pats, — Benito atteica.

—   Tu, Benito?! — Manoels iesaucās.

—   Jā, es tā vēlos.

Iebildumi būtu lieki.

Pēc stundas neliels plosts ar gaisa sūkni un citiem nepieciešamajiem piederumiem aizpeldēja uz leju gar krastu un piestāja vietā, kur to gaidīja laivas.

Visiem zināms, kāds ir ūdenslīdēja skafandrs, kas ļauj cilvēkam nolaisties dzelmē un uzturēties tur kādu laiku, nepārtraucot elpošanu. Nirējs uzvelk necaurlaidīgu gumijas tērpu, kam pie kājām svina papēži, kuri ūdenī ļauj saglabāt vertikālu stāvokli. Tērpa galā pie kakla ir plats vara gredzens, kuram tiek pieskrūvēta bumbveidīga metāla ķivere ar stikla priekšpusi. Ķivere netraucē ūdenslīdējam kustināt galvu. Tai piestiprinātas

Benito sāka nolaisties dzelmē.

divas gumijas šļūtenes: pa vienu aizplūst elpošanai nederīgais gaiss, pa otru, kas pievienota sūknim uz plosta, tiek piegādāts nepieciešamais svaigais gaiss. Kad nirējs strādā uz vietas, plosts nekustīgi stāv virs viņa, bet, ja ūdenslīdējs staigā pa upes dibenu, plosts peld viņam līdzi vai arī viņš pats seko plostam — saskaņā ar norunu.

Tagadējie skafandri stipri uzlaboti un daudz drošāki nekā agrākie. Ūdenī ienirušais viegli panes spiediena palielināšanos. Šoreiz vajadzēja sargāties no tikšanās ar kaimaniem upes dzelmē. Bet, kā Araužo jau aizrādīja, iepriekšējā dienā neviens no tiem nebija manīts, turklāt šie plēsoņas dod priekšroku Amazones duļķaino pieteku ūdeņiem. Starp citu, ja draudētu briesmas, nirēja rīcībā ir aukliņa, kas savienota ar zvanu uz plosta, un, tiklīdz atskan signāls, ūdenslīdēju nekavējoties izvelk no ūdens.

Joprojām saglabādams aukstasinību, Benito mierīgi uzvilka ūdenslīdēja tērpu, uzlika galvā apaļo metāla ķiveri, paņēma nūju ar durklim līdzīgu dzelzs uzgali, lai rakņātos zālēs un dažādos upes gultnē saskalotos lūžņos, pēc tam, devis mājienu, sāka nolaisties dzelmē.

Vīri uz plosta, raduši pie sava darba, nekavējoties iedarbināja gaisa sūkni, kamēr četri žangadas indiāņi ar garajiem ķekšiem, paklausot Araužo komandām, vadīja plostu nepieciešamajā virzienā.

Fragozo un Manoela vadībā divas pirogas ar diviem airētājiem katrā sekoja plostam, gatavas manevrēt, ja Benito, pēkšņi uzgājis Torresa līķi, iznirtu virspusē.

X

LIELGABALA ŠĀVIENS

Un tā Benito ienira zem plašās ūdens segas, kas pagaidām vēl slēpa Torresa līķi.

Ak, kaut Benito spēkos būtu novadīt lielās upes ūdeņus, nosusināt tos, pārvērst tvaikos, kaut viņš varētu atbrīvot no ūdens visu šo baseinu no Friasa aizsprosta līdz Rionegro grīvai, tad Torresa kabatā noglabātā kārbiņa droši vien jau būtu rokā! Tēva nevainību neviens vairs neapstrīdētu! Žoāms Dakosta attaisnots turpinātu ceļojumu pa Amazoni kopā ar ģimeni, un būtu novērsti bezgala daudzi rūgti pārdzīvojumi.

Benito sasniedza upes dibenu. Zem smagajiem papēžiem nočirkstēja smilts. Viņš bija nolaidies ap desmit, piecpadsmit pēdu dziļumā pie stāvās kraujas, kur nogrima Torress.

Niedres, ūdenszāles un tajās iestrēgušas siekstas te bija tik blīvi savijušās, ka vakardien vīru garie ķekši nekādā ziņā nespēja līdz galam iztaustīt šo mudžekli. Tātad varēja gadīties, ka noslīkušais, sapinies ūdensaugu biezoknī, vēl arvien guļ turpat, kur nokritis.

Upē aiz pagara krasta izciļņa nemanīja ne mazākās straumes kustības. Benito gāja līdzi virs galvas peldošajam plostam, kuru uz priekšu dzina indiāņu ķekši.

Gaisma diezgan dziļi ielauzās dzidrajā dzelmē, jo spožā saule pie skaidrajām debesīm gandrīz vertikāli meta tajā savus starus. Parastos apstākļos pēdas divdesmit zem līmeņa redzamība kļūtu augstākajā mērā ierobežota, bet šeit ūdens šķita gaismas piestrāvots, un, tā kā tumsa ne- aizklāja upes dibenu, Benito mierīgi varēja nirt vēl dziļāk.

Jauneklis lēnām virzījās gar piekrasti. Apkaltā nūja uzurdīja ūdensaugus un upē sakrājušos lūžņus. Zivju bari kā putni, ja drīkst tā izteikties, izšāvās no zemūdens krūmu biezokņa. Zivis šaudījās apkārt, atgādinādamas saplēsta spoguļa šķembas. Bet pa dzeltenīgajām smiltīm uz visām pusēm izklīda sīki vēzīši kā milzu skudras no izpostīta skudru pūžņa.

Benito nepalaida garām neizpētītu nevienu stūrīti, taču neko neatrada. Tad, ievērojis, ka gultne šajā vietā ir diezgan slīpa, viņš nosprieda, ka Torress varēja aizvelties uz leju līdz upes vidum. Un tad jau līķis droši vien tur arī palicis, jo nez vai straume būs to izrāvusi no tik liela dziļuma, bet tālāk upe padziļinājās vēl vairāk.

Benito nolēma pārmeklēt upi arī tajā pusē, tiklīdz beigs pētīt piekrastes niedrāju. Pagaidām viņš gāja uz priekšu gar krastu, sekojot plostam, kuram saskaņā ar iepriekšēju norunu vajadzēja peldēt šajā virzienā minūtes piecpadsmit.

Aizritēja ceturtdaļstunda, taču Benito joprojām neko nebija uzgājis. Viņš sajuta nepieciešamību iznirt virspusē un atelpot normālos apstākļos. Dažviet upes padziļinājumos Benito nolaidās ap trīsdesmit pēdu dziļumā. Tur viņam nācās izturēt vienas atmosfēras spiedienu, kas

Zivju bari kā putni izšāvās no zemūdens krūmu biezokņa.

nepieradušam izraisa lielu fizisku nogurumu un pat apziņas traucējumus.

Benito paraustīja zvana auklu, un vīri uz plosta sāka vilkt viņu laukā; rīkojoties ļoti uzmanīgi, viņi vienas minūtes laikā atļāvās ūdenslīdēju izcelt tikai divas trīs pēdas augstāk, lai spēja spiediena maiņa nekaitētu iekšējiem orgāniem.

Tiklīdz jauneklis nostājās uz plosta, skafandra metāla ķiveri noskrūvēja, viņš dziti uzelpoja un apsēdās mirkli atpūsties.

Laivas nekavējoties piebrauca pie plosta. Manoels, Fragozo un Araužo steidzās pie Benito un gaidīja, ko viņš teiks.

—    Nu? — ievaicājās Manoels.

—    Pagaidām nekā! … Itin nekā!

—   Vai nekādu pēdu neatradi?

•— Nekādu.

—    Ja vēlies, es tevi nomainīšu.

—    Nē, Manoel, — Benito atbildēja, — pats esmu iesācis un zinu, kur tagad jāiet… Ļauj man pašam to veikt!

Benito paskaidroja locim, ka nolēmis pārbaudīt krasta zemūdens daļu līdz Friasa aizsprostam, kur gultnes paaugstinājums varbūt aizturējis Torresa līķi, it īpaši, ja tas spējis daudzmaz turēties pretī straumei; taču pirms tam Benito bija nodomājis atvirzīties no krasta un rūpīgi pārmeklēt dziļo ieplaku, ko upes gultnē radīja tās no- liece un ko ķekši, acīm redzot, nevarēja aizsniegt.

Araužo atbalstīja šo nodomu un sāka gatavoties jauniem meklējumiem.

Manoels uzskatīja par vajadzīgu sniegt draugam dažus padomus.

—    Ja vēlies turpināt meklējumus tajā pusē, — viņš teica, — tad plosts tev sekos, tikai esi uzmanīgs, Benito. Šoreiz tu nolaidīsies vēl dziļāk, iespējams, ka par piecdesmit vai sešdesmit pēdām zemāk nekā pirmīt, un tur būs jāiztur divu atmosfēru spiediens. Kusties ļoti lēnām, citādi var iestāties smadzeņu darbības traucējumi. Tu pēkšņi vairs neapjēgsi, kur tu esi un ko tu tur meklē. Ja tev galvu sāk spiest kā spīlēs un ausīs nemitīgi džinkstēt, nekavējoties dod signālu, lai velkam tevi laukā. Pēc tam, ja būs nepieciešams, varēsi nirt no jauna, tā tu vismaz pieradīsi kustēties dzelmē.

Benito solījās ievērot Manoela pamācības, saprazdams,

Benito atkāpās.

cik tās svarīgas. Viņš bijās zaudēt apziņu brīdī, kad tā visvairāk būs vajadzīga.

Benito paspieda draugam roku; ķiveri atkal pieskrūvēja skafandra apkaklei, sūknis sāka darboties, un nirējs ātri nozuda zem ūdens.

Plosts attālinājās no kreisā krasta par četrdesmit pēdām, bet, lai straume to nenestu pārāk ātri, kad tas iepeldēs upes vidū, tam pietauvoja laivas, un indiāņi, airējot pret straumi, turēja plostu tā, ka tas peldēja pavisam lēni.

Benito, ļoti uzmanīgi nolaidies lejā, nostājās uz stingras pamatnes. Kad svina papēži skāra smiltis upes dibenā, Benito, vērodams nolaižamās troses garumu, sprieda, ka atrodas apmēram sešdesmit piecu vai septiņdesmit pēdu dziļumā. Tātad šeit, krietni zem normālās gultnes, bija dziļa ieplaka.

Vide te likās tumšāka, taču dzidrais ūdens laida cauri pietiekami daudz gaismas, lai Benito itin labi atšķirtu šur tur upes dibenā guļošos priekšmetus un diezgan droši virzītos uz priekšu. Turklāt smiltis, kā nosētas ar smalku vizlu, līdzīgi reflektoram, atstaroja gaismu, un tajā skaidri iezīmējās smilšu graudiņi kā mirgojoši putekļi.

Benito staigāja, pētīja, ar nūju iztaustīdams katru bedrīti. Viņš lēnām nira aizvien dziļāk. Trose pēc vajadzības tika palaista vaļīgāk, un, tā kā abas svaiga gaisa pieva- dīšanai un izelpai nepieciešamās šļūtenes nokarājās brīvi, sūknis darbojās vienmērīgi.

Benito pamazām sasniedza upes vidu, kur ieplaka bija visdziļākā.

Brīžam tumsa ap viņu tā sabiezēja, ka vairs pat tuvumā neko nevarēja redzēt. Šī parādība bija īslaicīga: plosts viņam tieši virs galvas aizklāja sauli, un tāpēc šķita, ka dienu nomainījusi nakts. Taču pēc brītiņa melnā ēna atkāpās, un smiltis no jauna atstaroja spilgtu gaismu.

Benito laidās dziļāk un dziļāk. To liecināja galvenokārt ūdens spiediena palielināšanās. Elpot kļuva grūtāk, locekļus vairs nevarēja tik brīvi kustināt. Jauneklis nonāca neparastu fizioloģisku iespaidu varā. Ausīs pastiprinājās dūkoņa, taču apziņa palika skaidra, Benito jauta, ka prāts darbojas nevainojami, pat ar mazliet pārdabisku asumu, tāpēc, nelikdams sevi vilkt laukā, viņš nira tālāk.

Pēkšņi apkārtnes puskrēslā Benito uzmanību saistīja kāda melna, neskaidra masa. Tās apveids atgādināja ūdensaugu puduri iestrēgušu cilvēka ķermeni.

Benito pārņēma liels uztraukums. Viņš devās tajā virzienā. Ar nūju sakustināja tumšo masu.

Izrādījās, ka tas ir milzīgs jau skeletā pārvērties kai- mans, kuru Amazonē ienesusi Rionegro straume.

Benito atkāpās, un, atceroties loča apgalvojumus, viņam iešāvās prātā, ka upes dzelmē pie Friasa aizsprosta varētu būt ielavījies arī kāds dzīvs kaimans.

Taču, atvairījis šo domu, jauneklis devās tālāk, nolēmis sasniegt pašu dziļāko vietu.

Viņš jau atradās deviņdesmit vai simt pēdu zem līmeņa un bija pakļauts trīs atmosfēru spiedienam. Ja ieplaka padziļinātos vēl vairāk, meklējumus drīz nāktos pārtraukt.

Pieredze rādīja, ka simt divdesmit līdz simt trīsdesmit pēdu zem. ūdens patiesi ir galējā robeža, ko pārkāpt bīstami: pie tāda spiediena cilvēka organisms vairs normāli nefunkcionē, turklāt arī sūknis vairs vienmērīgi nepiegādā gaisu.

Un tomēr Benito bija apņēmies iet uz priekšu, kamēr vien netrūks morālā un fiziskā spēka. Kaut kāda neizskaidrojama priekšnojauta vilka viņu šajās dzīlēs; viņam šķita, ka līķis aizvēlies līdz pašam dibenam, un, ja Tor- resam bija klāt smagi priekšmeti, kā josta ar iešūtu naudu, zeltu vai ieročiem, tad šis svars varēja pienaglot ķermeni pie zemes.

Pēkšņi kādā tumšā iedobē Benito pamanīja cilvēka līķi! Nudien, tur it kā cieši aizmidzis, izstiepies, zem galvas saliektām rokām, gulēja līķis, kura drēbes vēl nebija pavisam sairušas.

Vai tas būtu Torress? Biezajā pakrēslī to bija grūti noteikt, taču tas neapšaubāmi bija nekustīgi guļošs cilvēka ķermenis nepilnu desmit pēdu attālumā no Benito.

Benito pārņēma šausmīgs satraukums. Sirds mirkli stājās pukstēt… Viņam šķita, ka tūlīt zaudēs samaņu. Ar pārdabisku gribas spēku jauneklis saņēmās. Viņš tuvojās līķim.

Piepeši viņu ķēra negaidīti spēcīgs sitiens. Ap viņu apvijās kāda gara siksna, un cauri biezajam skafandram viņš sajuta stipras sāpes.

•— Elektriskais zutis! — Benito iesaucās.

Vairāk viņš nepaguva izteikt.

Līķis uzpeldēja Amazones viispusē.

Patiešām, viņam bija uzbrucis pirakč, kā Brazīlijā dēvē elektriskos zušus.

Kā zināms, tā ir īpaša zušu suga ar melnu glumu ādu; mugura līdz pat astei tiem bruņota asiem zobiem, kas savukārt savienoti sīkiem vertikāliem zobiņiem, kurus darbina neparasti spēcīga muskulatūra. Šim zutim piemīt dīvainas spējas — tas izstrāvo elektrību. Šie dzīvnieki mēdz būt gan parasta zuša lielumā, gan arī desmit pēdu garumā; retāk sastopami pāri par piecpadsmit vai divdesmit pēdu gari un astoņi līdz desmit sprīžu plati elektriskie zuši.

Amazonē, tāpat kā tās pietekās, šie dzīvnieki sastopami diezgan bieži, un tieši tāds dzīvs ap desmit pēdu garš «kamols», spēji atritinājies un izliecies, kā bulta negaidot metās virsū ūdenslīdējam.

Benito saprata, cik bīstams ir briesmīgā zuša uzbrukums. Drēbes viņu no tā neaizsargāja. Zuša elektriskie lādiņi kļuva aizvien spēcīgāki un nemitētos, līdz zutim neizsīktu enerģija.

Nespēdams pretoties, Benito sakņupa smiltīs. Elektriskā strāva pamazām paralizēja jaunekļa locekļus, bet zutis, tīdamies ap ķermeni, aizvien ciešāk to sažņaudza. Jauneklis vairs nespēja kustināt rokas. Pēc brītiņa viņš palaida vaļā nūju, nespēdams pat paraustīt zvana auklu, lai dotu briesmu signālu.

Benito juta, ka ir pagalam. Ne Manoels, ne pārējie biedri virspusē nespēja iedomāties smago cīņu, kas norisa zem ūdens starp bīstamo pirakē un nelaimīgo nirēju, kurš tik tikko vairs turējās pretī, nejaudādams aizstāvēties.

Un tam vajadzēja notikt tieši tobrīd, kad bija atradies līķis, bez šaubām, Torress!

Ļaujoties pašaizsardzības instinktam, Benito lūkoja kliegt… Balss pamira metāla ķiverē, kas nelaida cauri skaņu.

Tajā mirklī zutis divkāršoja uzbrukumus; viņš izstrā- voja tādus lādiņus, ka Benito raustījās smiltīs kā gabalos sacirsts tārps un viņa muskuļi sastinga zem dzīvnieka sitieniem.

Taču Benito vēl nebija galīgi zaudējis redzi un apziņu, kad notika negaidīta, neizskaidrojama parādība.

Blīvajā ūdens slānī izplatījās apslāpēts eksplozijas troksnis. Tas atgādināja pērkona grāvienu, kas atbalsojās

Benito bija zaudējis samaņu.

elektriskā zuša sitienu saviļņotajā dzelmē. Benito šķita, ka viņu apņem varenas skaņas, draudīgi atbalsodamās pašās upes dzīlēs.

Un pēkšņi jauneklim izlauzās kliedziens! ,.. Acu priekšā iznira drausmīga, spokaina parādība.

Slīkonis,_līdz šim mierīgi gulējis smiltīs, pēkšņi sakustējās! … Ūdens viļņošanās dīvaini sašūpoja tā rokas, it kā Torress būtu atdzīvojies . .. Konvulsīvās kustības šķita piešķiram dzīvību šausmīgajam mironim.

Tas patiesi bija Torress! Saules stars, izlauzies cauri ūdens slānim, to apgaismoja, un Benito pazina uzpūsto, zaļgano seju, pazina nelieti, kuru pats bija nonāvējis un kura pēdējo elpas vilcienu apslāpēja šie ūdeņi.

Un, kamēr Benito vairs nespēja cilāt paralizētos locekļus, kamēr smagie papēži pienagloja viņu pie upes smilšainā dibena, līķis piecēlies māja ar galvu un, atbrīvojies no bedres, kur viņu saistīja ūdenszāles, izslējās visā augumā un baismīgā izskatā stāvus uzpeldēja Amazones virspusē.

XI

KAS ATRADĀS TORRESA KĀRBIŅĀ

Kas īsti bija noticis? Tīri fizikāla parādība, kuru tūlīt izskaidrosim.

Brazīlijas lielgaballaiva «Santa Anna» devās augšup pa Amazoni uz Manausu un nupat šķērsoja Friasa aizsprostu. Tuvojoties Rionegro grīvai, laiva uzvilka karogu un salutēja ar lielgabala šāvienu. Sprādziens satricināja upes ūdeni, vibrācijas izplatījās līdz pat upes dzelmei un izrāva no tās Torresa līķi, kas bija sācis trūdēt un kļuvis daudz vieglāks. Slīkonis, gluži dabiski, pacēlās Amazones virspusē.

Šī ļoti parastā parādība izraisīja līķa uzpeldēšanu, taču nevar noliegt, ka lielgaballaivas ierašanās Amazones pārmeklējamā iecirkņa robežās bija tikai laimīga sagadīšanās.

Manoels iekliedzās, pārējie viņam piebalsoja, un viena no pirogām tūdaļ steidzās pakaļ peldošajam līķim, citi vilka laukā no upes ūdenslīdēju.

Grūti attēlot Manoela izbailes, kad viņš ieraudzīja izvilkto draugu kā sastingušu guļam uz plosta bez mazākajām dzīvības pazīmēm.

Vai tiešām Amazones ūdeņi atdod viņiem vēl otru līķi?

Ūdenslīdēju cik iespējams ātri atbrīvoja no skafandra.

Elektriskā zuša spēcīgo sitienu ietekmē Benito bija zaudējis samaņu.

Manoels izmisīgi sauca viņu, ar savu elpu centās atdzīvināt, lūkoja saklausīt sirds pukstus.

—    Pukst! Vēl pukst! — viņš iesaucās.

Jā, Benito sirds vēl nebija stājusies, un pēc dažiem mirkļiem viņš atguva samaņu.

—    Līķis! Kur līķis?

Tie bija pirmie un vienīgie vārdi, kurus Benito izdvesa.

—          Rau, tur! — Fragozo atbildēja, norādīdams uz pi- rogu, kas tuvojās plostam, vedot Torresu.

—          Kas ar tevi notika, Benito? — Manoels vaicāja. — Vai aptrūka gaisa?

—          Nē, — Benito atbildēja. — Man uzbruka elektriskais zutis. Bet no kurienes radās troksnis? … Šis sprādziens?

—          Tas bija lielgabala šāviens, — Manoels paskaidroja, — kas izrāva Torresu no dzelmes.

Te piroga piebrauca pie plosta. Tajā gulēja Torress, ko indiāņi bija izvilkuši no upes. Ūdenī viņa izskats nebija sevišķi pārvērties. Viņu varēja viegli pazīt. Šai ziņā šaubu nebija.

Fragozo, nometies pirogā uz ceļiem, pārmeklēja Tor- resa drēbes, kuras saplīsa gabalu gabalos.

Piepeši Fragozo uzmanību saistīja Torresa labā roka, kas tagad bija kaila. Uz tās skaidri redzēja.senu rētu, ko droši vien bija atstājis dunča dūriens.

—           Šī rēta! — Fragozo iesaucās. — Nu protams!… Beidzot es atceros . . .

—    Ko tu atceries? —■ vaicāja Manoels.

—           Ķildu … Jā, kādu ķildu Madeiras provincē, es biju tās liecinieks . .. Pirms trim gadiem! Kā es to varēju aizmirst! Torress tad kalpoja mežu policijā par uzraugu. Ak, es taču zināju, ka esmu šo nelieti jau kaut kur saticis!

—          Kāda tam nozīme! — iesaucās Benito. — Kārbiņa, kārbiņa mums vajadzīga! Vai tā vēl ir pie viņa?

Un Benito grasījās noplēst līķim atlikušās skrandas, lai tās pārmeklētu.

Manoels viņu atturēja.

—    Acumirkli, Benito, — viņš teica.

Tad, pievērsies vīriem uz plosta, kuri nepiederēja pie žangadas komandas un kuru liecības neviens nevarētu apšaubīt, viņš teica:

—          Mani draugi, iegaumējiet labi, ko mēs šeit darām, lai vēlāk varētu tiesnešiem atstāstīt visu redzēto!

Vīri pienāca tuvāk.

Fragozo atraisīja Torresam jostu zem saplēstā pončo un, aptaustījis svārku kabatas, iesaucās:

—    Kārbiņa!

Benito priekā iekliedzās. Viņš gribēja satvert kārbiņu, lai pārbaudītu tās saturu …

—           Pag, — nezaudēdams aukstasinību, Manoels viņu vēlreiz atturēja. — Mēs nedrīkstam pieļaut, ka tiesnešiem rodas kaut mazākās aizdomas. Mums nepieciešami indiferenti liecinieki, kas apstiprinātu, ka šī kārbiņa patiesi atrasta pie Torresa.

—    Tev taisnība, — Benito sacīja.

—           Mans draugs, — Manoels pievērsās plosta strādnieku vecākajam, — pārmeklējiet jūs šīs svārku kabatas!

Meistars paklausīja. Viņš izvilka no Torresa svārkiem kārbiņu ar hermētiski noslēdzamu vāciņu, kas, šķiet, nebija cietis no ūdens.

—          Dokuments… vai tas vēl tur ir? — degot nepacietībā, Benito vaicāja.

—    Šo kārbiņu atvērs tiesnesis! — Manoels atbildēja.

—   Vienīgi viņam pienākas pārbaudīt, kas tajā atrodas.

—    Jā… Jā, pareizi gan, Manoel! — Benito piekrita.

—   Tad steigsimies uz Manausu, draugi! Uz Manausu! Benito, Manoels, Fragozo un meistars ar kārbiņu rokās

veicīgi iekāpa pirogā un sāka braukt prom, kad pēkšņi Fragozo ieminējās:

—    Bet līķis? Piroga apstājās.

Indiāņi Torresu atkal bija iemetuši upē, un tas šūpojās straumē.

—    Torress bija nožēlojams nelietis, — Benito atbildēja.

—    Nostādamies pret viņu, es godīgi riskēju ar savu dzīvību, un dievs viņu sodīja ar manu roku, bet, lai vai kā, viņa miesas nav jāpamet neapraktas.

Tad otra piroga saņēma pavēli doties pēc Torresa, nogādāt to krastā un apbedīt. Bet tajā mirklī peldošajam ķermenim uzklupa plēsīgu

putnu bars, kas planēja virs upes. Tie bija urubu ar izplūkātu kaklu un garām kājām, nelieli, kraukļmelni, ne ar ko nesalīdzināmi rijīgi grifi, kurus Dienvidamerikā sauc par gallinazos. No slīkoņa piepūstā ķermeņa, ko plosīja putni, izplūda gāzes, tā smagums pieauga, tas pamazām grima, un beidzot Torresa atliekas uz visiem laikiem nozuda Amazones dzelmē.

Desmit minūtes vēlāk ātri peldošā piroga iebrauca Ma- nausas ostā. Benito ar biedriem izkāpa malā un steigšus devās uz priekšu pa pilsētas ielām.

Nedaudz mirkļos viņi sasniedza Zarrikesa māju un lūdza kādu kalpotāju pavēstīt tiesnesim, ka vēlas viņu nekavējoties satikt.

Tiesnesis lika viņus ielaist kabinetā.

Tad Manoels izstāstīja visu, kas noticis kopš brīža, kad Benito likumīgā divkaujā ievainojis Torresu, līdz tam, kad plosta strādnieku vecākais izvilcis kārbiņu no Torresa kabatas.

Kaut gan stāsts apliecināja visu, ko Žoāms Dakosta bija teicis par Torresu un viņa nekaunīgo piedāvājumu, tomēr tiesnesis nespēja apspiest neuzticīgu smīnu.

—   Šī kārbiņa, tiesneša kungs, — Manoels teica, — ne brīdi nav bijusi mūsu rokās, un jums to sniedz cilvēks, kas pats to atradis pie Torresa.

Tiesnesis paņēma kārbiņu un, grozīdams rokās, rūpīgi nopētīja kā retu dārglietu. Sakratot tajā nošķindēja monētas.

Vai tiešām dedzīgi meklētajā kārbiņā vairs nebūtu īstā noziedznieka pašrocīgi rakstītā dokumenta, ko Torress par zemisku maksu bija gribējis pārdot Zoāmam Dakos- tam? Vai notiesātā attaisnojošais pierādījums neglābjami zudis?

Nav grūti iedomāties, kāds satraukums pārņēma klātesošos. Benito gandrīz nespēja parunāt, viņam šķita, ka sirds tūdaļ plīsīs.

—   Attaisiet, tiesneša kungs, attaisiet kārbiņu! — beidzot nabaga jauneklis aizlauztā balsī iesaucās.

Tiesnesis Žarrikess sāka noskrūvēt kārbiņai vāciņu. Noņēmis to, viņš apgāza kārbiņu uz galda, un no tās izripoja dažas zelta monētas.

—   Bet dokuments? … Dokuments! — pieķerdamies pie galda malas, lai nenokristu, Benito vēlreiz iesaucās.

Tiesnesis, iebāzis pirkstus kārbiņā, ar zināmām

grūtībām izvilka nodzeltējušu, rūpīgi salocītu papīru, kam ūdens, šķiet, nebija kaitējis.

—           Dokuments! Lūk, dokuments! — Fragozo iesaucās. — Tas pats, ko redzēju Torresam rokās!

Tiesnesis, atlocījis papīra lapu, pārlaida tai acis, tad, aplūkojis no vienas, pēc tam no otras puses, pārliecinājās, ka tā klāta parupjām rakstu zīmēm.

—          Dokuments, jā, nudien, — viņš teica. — Par to nav šaubu. Te patiesi ir kāds dokuments.

—          Protams, — Benito piebilda, — un tieši tas pierāda tēva nevainību.

—          Par to vēl neesmu pārliecināts, — Zarrikess piezīmēja, — un bīstos, ka to būs ļoti grūti pierādīt.

—    Kā tā?! . .. — nobālis kā līķis, Benito iesaucās.

—          Tāpēc, ka dokuments ir šifrēts, — tiesnesis paskaidroja, — bet šai kriptogrammai nav …

—    Kā nav?

—    Nav atslēgas.

XII

DOKUMENTS

Sarežģījums, ko ne Žoāms Dakosta, ne viņa tuvinieki nebija gaidījuši, šķita patiesi ļoti nopietns. Atceroties mūsu stāsta pirmo nodaļu, lasītājiem būs skaidrs, ka dokuments bija šifrēts pēc vienas no daudzajām kriptogrāfijas metodēm.

Bet pēc kādas?

Lai to izdibinātu, bija nepieciešama vislielākā atjautība, kāda tikai iespējama cilvēka prātam.

Tiesnesis Žarrikess Benito un viņa draugu klātbūtnē lika precīzi nokopēt dokumentu, oriģinālu paturēja pie sevis, bet kopiju, rūpīgi pārbaudījis, atdeva jaunekļiem, lai viņi to aiznestu ieslodzītajam.

Solījušies atkal ierasties nākamajā dienā, jaunekļi aizgāja un, gribēdami nekavējoties satikt Žoāmu, steidzās pie-viņa uz cietumu.

Tur īsās tikšanās laikā viņi pastāstīja notikušo,

Žoāms Dakosta, paņēmis dokumentu, uzmanīgi to aplūkoja, pēc tam, papurinājis galvu, atdeva dēlam.

— Varbūt tiešām šajā rakstā ir pierādījumi, — viņš teica, — kuru man vienmēr trūcis. Bet, ja tie izslīd no rokām un ja arī mans godīga cilvēka mūžs nerunā man par labu, tad taču nav vairs ko gaidīt no cilvēku taisnās tiesas, mans liktenis tagad dieva rokās.

To saprata visi. Ja kriptogrammu neizdosies izlasīt, notiesātā stāvoklis būs bezcerīgs.

—    Mēs to atšifrēsim, tēt! — Benito iesaucās. — Tāda šifra, ko nevarētu atklāt, pasaulē nav. Tikai nezaudējiet ticību, jā, ticību! Brīnumainā kārtā debesis mums līdzēja atgūt šo dokumentu, kas jūs attaisno, tās nāca talkā to sameklēt un neatstās mūs arī tagad!

Žoāms Dakosta paspieda roku Manoelam un Benito; pēc tam jaunekļi, dziļi saviļņoti, devās uz žangadu, kur viņus gaidīja Jakita.

Viņi Jakitai tūdaļ izstāstīja, kas noticis kopš vakardienas: kā uzpeldējis Torresa līķis, kā pie tā atrasts dokuments un cik dīvainā veidā Torresa draugs, īstais noziedznieks, to uzrakstījis, droši vien bīdamies, ka dokuments var viņu nodot, ja nokļūs svešās rokās.

Protams, arī Lina uzzināja par negaidīto sarežģījumu, un Fragozo atklāja, ka Torress agrāk bijis mežu uzraugs un kalpojis policijas iecirknī pie Madeiras grīvas.

—    Un kā jūs abi tikāties? — jaunā mulate pavaicāja.

—    Tas notika Amazones provincē, — Fragozo atbildēja, — kad, klaiņojot no ciema uz ciemu, nodarbojos ar savu amatu.

—    Bet rēta? …

—    Tas gadījās tā: kādu dienu nonācu Aranas misijā, kur Torress, ko redzēju pirmo reizi, bija saķildojies ar vienu no saviem biedriem, — tie visi bija briesmīgi ļaudis! —-_un ķilda beidzās ar to, ka mežu uzraugam sadūra roku. Ārsta tuvumā nebija, man uzdeva ievainoto pārsiet, un tā mēs iepazināmies.

—    Starp citu, ko līdz, ka zinām, kas Torress bijis? — Lina piezīmēja. — Šajā gadījumā tam nav nekādas nozīmes, jo viņš taču nebija īstais noziedznieks.

—    Bez šaubām, — Fragozo piekrita. — Bet, velns parāvis, gan jau rakstu beidzot izdosies atšifrēt! Un tad visiem atvērsies acis, ka Zoāms Dakosta nav vainīgs!

Uz to cerēja arī Dakostas piederīgie. Tāpēc, ieslēgušies kopējā istabā, viņi stundām ilgi pūlējās dokumentu atšifrēt.

Bet, tāpat kā viņi, ari tiesnesis Zarrikess — tas īpaši jāuzsver! — loloja cerības, ka dokumentu izdosies izlasīt.

Pēc nopratināšanas uzrakstījis ziņojumu, kurā identificēja apcietinātā personību, tiesnesis to aizsūtīja uz Rio- dežaneiro, uzskatīdams lietu par nobeigtu. Bet tā vis gluži nebija.

Kad atradās dokuments, var teikt, ka tiesnesis Žarrikess pēkšņi sāka justies īsti savā jomā. Būdams dažādu skaitļu kombināciju un atjautības uzdevumu kaislīgs risinātājs un labprāt lauzīdams galvu pie šarādēm, rēbusiem un citām sarežģītām mīklām, viņš, acīm redzot, tagad varēja no sirds nodoties šim savam iemīļotajam laika kavēklim.

Iedomājoties, ka noslēpumainais raksts varbūt ietver Dakostas attaisnojumu, Zarrikesā pamodās dedzīgs analītiķis. Viņa priekšā taču bija kriptogramma! Un nu viņš neko citu vairs nekāroja kā to atšifrēt. Pazīstot Žarrikesu, nebija jāšaubās, ka tagad viņš mīklu risinās ne ēdis, ne gulējis.

Kad jaunekļi aizgāja, tiesnesis palika viens savā kabinetā. Devis rīkojumu nepieņemt apmeklētājus, viņš nodrošinājās ar dažām stundām pilnīga miera. Uzspraudis uz deguna acenes, Žarrikess nolika uz galda sev priekšā tabakmaku. Lai kārtīgi izvēdinātu smadzenes, tiesnesis ierāva nāsīs pamatīgu devu šņaucamtabakas, tad, pievērsies kriptogrammai, iegrima pārdomās, kas drīz vien izvērtās monologā. Šis cienījamais cilvēks bija ļoti ekspansīvs un labprāt domāja skaļi.

—    Jārīkojas sistemātiski, — viņš sacīja. — Bez sistēmas nav loģikas, bez loģikas — panākumu.

Dokumenta simts rindiņas bija sadalītas sešās rindkopās.

—    Hm! — padomājis Žarrikess norūca. — Pētījot pa kārtai katru rindkopu, es velti šķiestu dārgo laiku. Nē, jāizvēlas tikai viena, turklāt vissvarīgākā. Bet kura gan tā varētu būt, ja ne pēdējā, kas noteikti rezumē visa dokumenta saturu? Uz īstā ceļa mani varētu novest īpašvārdi, starp citu, Žoāma Dakostas vārds, kam, bez šaubām, vajadzētu atrasties pēdējā rindkopā, ja vien tas vispār dokumentā pieminēts.

Tiesnesis sprieda loģiski. Viņš nekādā ziņā nemaldījās, nolemdams vispirms savas kriptologa spējas izmēģināt pie pēdējās rindkopas.

Tiesnesis larrikess tagad varēja nodoties savam iemīļotajam laika kavēklim.

Lūk, vēlreiz šī rindkopa, kuru lasītājam nepieciešams paturēt acīs, lai izprastu analītiķa domu gaitu, cenšoties piekļūt patiesībai:

MVVFJVCDKTJJELUIJPERVCOSPDZVJVERCCOVEU FEFVDDNIBZBRRAMHUNCDPVERCPBVAAMAUSZDUB PRZLOBELCGGANLAVGAUDNDIFEDMCFFSLADPFLZM ABIJBHHUSJZTZTUKDSBCZJEMMZJTRTCGRPMEPCNT GMPCTUUENVCZMBTCZZDPGGAJHVHFTJVSHANTA DRCDJRTZKJTDADKAASEPUIBNTVVFKDCLGTJJMHU PPDVLCVMLIFKTVTEUCPTZMGCSTVILVABBBLUBPAD BCZEATUVJHD.

Vispirms tiesnesis Žarrikess ievēroja, ka rindkopas nav sadalītas vārdos un teikumos un tajās trūkst pieturas zīmju. Tas uzdevumu sarežģīja vēl vairāk.

—    Paskatīsimies, — viņš teica, — vai kādi burtu sakopojumi tomēr neatgādina vārdus, proti, izrunājamus līdzskaņu un patskaņu savienojumus.

Tā, piemēram, rindkopas sākumā var salasīt vārdu «LUI» … Tālāk — «PER» . . . «HUNC» … Vai tie neatgādina latīņu vārdus? Turpat blakus «MAUS» šķiet vācu, «DUB» . .. krievu vārds… Pag, un te «SHANT» un «DA.D» izskatās pēc angļu vārdiem . . . Bet ko nozīmē visi šie «MABIJ», «SEPU», «VĪLVA», «ZEAT»? Vai tie būtu īpašvārdi, un kāds tiem sakars ar šo lietu? Ej nu sazini!

Nometis kriptogrammu uz galda, tiesnesis Žarrikess brīdi pārdomāja.

—     Visi šie vārdi, kurus ievēroju, pavirši pārlasījis rindkopu, šķiet vienkārši smieklīgi, — viņš nomurmināja. — Patiesību sakot, nav saprotams, no kādas valodas tie cēlušies. Daži atgādina latīņu, daži angļu, vācu un krievu vārdus, bet lielākā daļa itin neko, ja neskaita veselu virkni līdzskaņu savienojumu, kas vispār nav izrunājami. Redzu, ka kriptogrammas atslēga nebūs viegli atrodama.

Tiesneša pirksti sāka bungot pa galdu kaut ko līdzīgu rīta jundai, it kā modinot savas snaudošās prāta spējas.

—    Vispirms palūkosimies, cik burtu ietilpst šajā rindkopā, — viņš nolēma.

Paņēmis zīmuli, Žarrikess sāka tos skaitīt.

—    Pavisam divsimt astoņdesmit divi! — viņš konsta

tēja. — Tā. Bet tagad papētīsim, cik bieži katrs burts atkārtojas.

Šai aplēsei bija nepieciešams ilgāks laiks. Atkal paņēmis dokumentu rokā, tiesnesis Zarrikess saskaitīja katru burtu atsevišķi, atzīmējot tos alfabētiskā kārtībā. Pēc ceturtdaļstundas viņš bi ja ieguvis šādu tabulu:

—    Ahā! — Zarrikess norūca. — Pirmais novērojums ir pārsteidzošs: vienā rindkopā izmantots viss alfabēts! Savādi gan! Pamēģiniet kādā grāmatā uz labu laimi izvēlēties rindkopu ar divsimt astoņdesmit diviem burtiem — tajā gandrīz nekad neredzēsiet visus alfabēta burtus. Starp citu, var būt, ka šeit tā ir tikai sagadīšanās.

Tad, pievērsdamies citai problēmai, viņš teica:

—    Vēl svarīgāk ir uzzināt, vai patskaņi un līdzskaņi atrodas normālās proporcijās.

Tiesnesis atkal ķērās pie zīmuļa un šoreiz, izrakstījis visus patskaņus, ieguva šādu aplēsi:

— Tātad piecdesmit septiņi patskaņi pret divsimt divdesmit pieciem līdzskaņiem, — Žarrikess secināja. — Bet šāda proporcija ir gandrīz normāla. Ļoti iespējams, ka dokuments rakstīts mūsu valodā, kur katrs burts

nomainīts ar citu. Un, ja šis princips ievērots sistemātiski, piemēram, ja burta «B» vietā vienmēr lietots «L», «O» vietā «V», «G» nomainīts ar «K», «U» ar «R» utt.r tad lai mani padzen no Manausas tiesneša posteņa, ja es kripto- grammu neatšifrēšu! Atliek rīkoties pēc ģeniālā analītiķa Edgara Po metodes!

Šie vārdi attiecās uz slavenā amerikāņu rakstnieka noveli, kuru ne velti uzskata par šedevru. Kas gan nav lasījis viņa «Zelta vaboli»!

Šajā novelē ar tīri matemātisku metodi autors analizē kriptogrammu, kas sastāv no skaitļiem, burtiem, algebriskām zīmēm, zvaigznītēm, punktiem un komatiem, un atšifrē to visai fantastiskos apstākļos; tieši tāpēc šā savdabīgā rakstnieka darbs lasītājiem iespiežas dziļi atmiņā.

Jāatzīst tomēr, ka amerikāņu rakstnieka kriptogramma atklāja tikai kādu dārglietu slēptuvi, bet šoreiz bija runa par cilvēka dzīvību un godu. Šā iemesla dēļ šifru atrast bija daudz svarīgāk.

Ne vienu reizi vien lasīdams un pārlasīdams «Zelta vaboli», tiesnesis bija pamatīgi izpētījis Edgara Po rūpīgi izstrādātos analīzes paņēmienus un nolēma tagad tos izmantot. Viņš bija pārliecināts, ka agri vai vēlu tie palīdzēs atšifrēt dokumentu, kura saturs attaisno Dakostu, ja vien burtu nozīmes nemainīsies.

— Kā tad rīkojās Edgars Po? — 2arrikess murmināja. — Pirmkārt viņš izpētīja, kāda zīme, bet šajā gadījumā — kāds burts kriptogrammā sastopams visbiežāk. Kā redzams, tas šoreiz ir «V», kas atkārtojas divdesmit divas reizes. Lielais skaits liek noskārst, ka burtam «V» te ir cita nozīme, un, ja pieņem, ka teksts rakstīts mūsu valodā, jādomā, ka šis burts aizstāj citu visvairāk lietotu skaņu. Angļu vai franču valodā tā nenoliedzami būtu «E», itāliešu valodā — «I» vai «A», bet portugāļiem «A» vai «O» skaņa. Tātad pieņemsim, ka burts «V» šeit nomainījis «A» vai «O».

Un tiesnesis Žarrikess sāka pētīt, kādi burti visbiežāk te lietoti. Pēc brītiņa viņam bija gatava šāda tabula:

—    Tātad «O» šeit lietots tikai trīs reizes, — tiesnesis iesaucās, — kaut gan tieši tam vajadzēja atkārtoties visvairāk! Skaidrs, ka tā nozīme samainīta. Bet kādi burti vēl bez «A» un «O» mūsu valodā visbiežāk sastopami? Padomāsim!

Un tiesnesis Zarrikess ar īstu atjautību, kas apliecināja viņa prāta asumu, iedziļinājās jaunos pētījumos. Viņš atdarināja ievērojamo amerikāņu rakstnieku, kurš, būdams ģeniāls analītiķis, ar vienkāršu indukcijas vai salīdzināšanas metodi sastādījis kriptogrammas zīmēm atbilstošu alfabētu, bez pūlēm atrada šifru.

Žarrikess rīkojās tieši tāpat, un jāatzīst, ka viņš varēja sacensties ar savu skolotāju. Daudzkārt trenējis smadzenes, risinot vai nu galvā, vai uz papīra dažādus logogri- fus, krustvārdu mīklas, šarādes un dažādus citus sarežģītus uzdevumus, kuri balstās tikai uz patvaļīgu burtu pārvietošanu, tiesnesis bija krietni ievingrinājies šajās atjautības spēlēs.

Tagad viņam vairs nebija grūti noteikt visvairāk lietoto burtu pakāpenisko secību. Pēc trīs stundu pūlēm Žar- rikesam alfabēts bija rokā, un, ja vien metode nebija aplama, tam vajadzēja atklāt dokumenta saturu.

Atlika ar šā alfabēta burtiem nomainīt šifrētā teksta zīmes.

Ar zināmu saviļņojumu Zarrikess ķērās klāt pie šī darba. Tas viņam sagādāja garīgu baudu — daudz lielāku, nekā spējat iedomāties, — it kā pēc ilgiem, neatlaidīgiem pūliņiem atklātos nepacietīgi meklētā logogrifa jēga.

—    Nu tad pameģinasim, — viņš teica. — Patiesi, es justos dziļi pārsteigts, ja šifra atslēga neatrastos.

Tiesnesis Žarrikess noņēma acenes un, noslaucījis

Pēc trīs stundu pūlēm Žarrikesam aliabēts bija rokā.

aizmiglojušos stiklus, atkal uzsprauda tās uz deguna; tad viņš noliecās pār galdu.

Turēdams jauno alfabētu vienā pusē, šifrēto dokumentu otrā, viņš zem katra rindkopas burta parakstīja citus, pārliecināts, ka tie atbilst kriptogrammas īstajiem burtiem.

Uzrakstījis pirmo rindiņu, Žarrikess pārgāja pie otrās, tad pie trešās un ceturtās, līdz sasniedza rindkopas galu.

Dīvainis! Viņš pat neatļāvās paraudzīties, vai no jaunajiem burtiem iznāk kāds jēdzīgs vārds. Nē, viņš pilnīgi atteicās pārbaudīt tekstu darba sākumā. Viņš vēlējās ar baudu izlasīt visu pēc kārtas vienā elpas vilcienā.

Beidzis rakstīt, Žarrikess teica:

—    Tagad izlasīsim!

Un izlasīja …

Augstais dievs, kāda kakofonija! Uzrakstītās rindiņas bija tikpat bezjēdzīgas kā šifrētās! Tas bija jauns nesakarīgs burtu savirknējums — vairāk nekā, tajā nebija neviena skaidra vārda, tas nekur nederēja! Vārdu sakot, bija iznākuši līdzīgi hieroglifi!

—    Kad tevi nelabais! — tiesnesis Žarrikess iesaucās.

XIII

PAR SKAITĻIEM

Bija jau septiņi vakarā. Joprojām lauzīdams galvu ap mīklas atrisinājumu, taču ne soli nepavirzīdamies uz priekšu, tiesnesis Žarrikess bija pilnīgi aizmirsis pusdienas un atpūtu, kad piepeši kāds klauvēja pie kabineta durvīm.

Tas notika tieši laikā. Stundu vēlāk sapīkušā tiesneša kūpošajā galvā smadzenes noteikti būtu izkusušas.

īgnā balsī viņš vēlēja ienākt, durvis atvērās, un tajās nostājās Manoels.

Jaunais ārsts, pametis savus draugus uz žangadas, kur tie bezcerīgi pūlējās izlasīt tekstu, devās atpakaļ pie tiesneša. Viņu interesēja, vai tiesnesim neveicas labāk. Tāpēc jauneklis nolēma viņam pavaicāt, vai kriptogrammas atslēga jau nav atrasta.

Žarrikess par Manoela ierašanos neļaunojās. Viņš bija tā pārpūlējis smadzenes, ka vientulība šķita neciešama.

.                                                          Tie bezcerīgi pūlējās izlasīt tekstu.

Tiesnesis juta vajadzību ar kādu parunāt, jo vairāk ar cilvēku, kas, līdzīgi viņam, bija ieinteresēts atrisināt noslēpumu. Tātad Manoels šeit ieradās īstajā brīdī.

—          Tiesneša kungs, — ienācis kabinetā, jauneklis teica, — pirmkārt atļaujiet vaicāt — vai jums nav vairāk laimējies?

—           Vispirms apsēdieties, — piecēlies un sācis staigāt pa istabu, tiesnesis Žarrikess atbildēja. — Sēdieties taču! Ja mēs abi stāvēsim, tad drīz arī jūs sāksiet staigāt, bet diviem mans kabinets par šauru.

Manoels apsēdies atkārtoja savu jautājumu.

—          Nē! Arī man nelaimējās, — tiesnesis teica. — Nezinu vairāk par jums. Varu teikt vienīgi to, ka tagad esmu pārliecināts …

—    Par ko, tiesneša kungs? Par ko?

—           Esmu pārliecināts, ka šis dokuments balstās nevis uz nosacītām zīmēm, bet uz kādu pieņemtu skaitli, ko kriptoloģijā apzīmē par šifru,

—          Bet, tiesneša kungs, vai galu galā nav iespējams izlasīt arī tādu rakstu?

—           Kāpēc gan ne, — tiesnesis atbildēja, — tas pilnīgi iespējams, ja tikai teksta burtus viscaur nomaina vieni un tie paši šifra burti, piemēram, ja burtu «P» vienmēr aizstāj ar «A», bet «P» ar «H», citādi kriptogrammu izlasīt neizdotos.

—- Un kā ir ar mūsu dokumentu?

—           Tajā burti mainās atkarībā no brīvi izvēlēta skaitļa. Šādā gadījumā burts «B», kas aizstājis «K», vēlāk var aizvietot arī «Z», pēc tam «M», «N», «F» vai jebkuru citu burtu.

—    Un ko tad?

—           Ar dziļu nožēlu jāatzīst, ka tad kriptogrammu izlasīt pilnīgi neiespējami.

—           Neiespējami?! — Manoels iesaucās. — Nē, tiesneša kungs, mums katrā ziņā jāatrod kriptogrammas atslēga, no kuras atkarīga cilvēka dzīvība!

Nevaldāmā uzbudinājumā Manoels pielēca kājās. Saņemtā atbilde bija tik bezcerīga, ka viņš atteicās uzskatīt to par galīgo.

Taču, paklausīdams tiesneša mājienam, jauneklis atkal apsēdās un daudz mierīgākā balsī jautāja:

25?

—           Sakiet, tiesneša kungs, — kāpēc jūs esat tik drošs, ka dokuments, jūsu vārdiem runājot, balstās uz skaitļa?

—          Uzklausiet mani, jaunais cilvēk, — tiesnesis Žarrikess atbildēja, — un jums būs jāpiekrīt patiesībai.

Paņēmis dokumentu, tiesnesis nolika to Manoelam priekšā kopā ar aplēsēm.

—          Sāku atšifrēt rakstu pēc visiem likumiem, tā sakot, pamatodamies uz loģiku un neuzticēdamies nejaušībai, proti: sekojot nemirstīgā analītiķa Edgara Po paraugam, sastādīju alfabētu, lai, balstoties uz mūsu valodā visbiežāk sastopamo burtu principa, mēģinātu atšifrēt kriptogrammas tekstu … Un, vai varat iedomāties, — nekas no tā neiznāca …

—    Neiznāca?! — Manoels iesaucās.

—          Tieši tā, jaunais cilvēk. Man uzreiz vajadzēja saprast, ka tādā ceļā neko nepanākšu. Patiesi gan, prātīgāks cilvēks nebūtu tā maldījies.

—          Ak kungs! — Manoels nopūtās. — Es labprāt gribētu to saprast, taču nespēju . ..

—          Ņemiet un vēlreiz izskatiet dokumentu, īpašu uzmanību pievēršot burtu stāvoklim, — tiesnesis teica.

Manoels paklausīja.

—          Vai neredzat nekā savāda dažos burtu sakopojumos? — tiesnesis vaicāja.

—          Nē, neredzu, — varbūt jau simto reizi pētīdams rindiņas, Manoels atbildēja.

—          Nu tad ielūkojieties vērīgāk pēdējā rindkopā! Kā pats saprotat, tur rezumēts viss raksta saturs. Vai nekā neparasta nemanāt?

—    Nē.

—          Un tomēr kāds sīkums norāda, ka šī kriptogramma nenoliedzami pakļauta skaitlim.

—    Jā, bet kādam? … — Manoels piezīmēja.

—    Lūk, šajā rindiņā cits citam seko trīs «B».

Tiesneša Žarrikesa piezīme pelnīja ievērību. Patiesi —

šās rindkopas divsimt sešdesmit trešais, ceturtais un piektais burts bija «B». Sākumā tiesnesis šo īpatnību nebija pamanījis.

—          Un par ko tas liecina? … — nesaprazdams, kas te būtu jāsecina, Manoels vaicāja.

—          Tas liecina, jaunais cilvēk, par to, ka šā dokumenta šifru nosaka skaitlis. Apriori varam secināt, ka burtu nozīme te mainīta atkarībā no šā skaitļa ciparu vērtības un vietas.

—    Kāpēc tieši tā?

—          Tāpēc, ka nevienā valodā nav vārda, kurā trīs līdzīgi burti stāvētu blakus.

Manoelu šis arguments pārsteidza, un viņš vairs neko nesacīja.

—   Ja būtu to ievērojis agrāk, — tiesnesis turpināja,

—    man atkristu veltās pūles un nežēlīgās galvas sāpes, kas tagad plēš pakausi pušu.

—          Bet sakiet, tiesneša kungs, — joprojām lūkodams pieķerties gaistošajām cerībām, Manoels ievaicājās,

—   ko jūs dēvējat par šo šifru?

—    Sauksim to par skaitli.

—    Kā vēlaties.

—          Došu jums piemēru, un tas būs labākais paskaidrojums.

Apsēdies pie galda un paņēmis papīra lapu un zīmuli, tiesnesis 2arrikess sacīja:

—          Izvēlēsimies kādu teikumu, Manoela kungs, pirmo, kas iešaujas prātā, kaut vai šo:

«Tiesnesis Žarrikess ir ļoti atjautīgs.»

Uzrakstījis teicienu un, bez šaubām, uzskatīdams to par neapstrīdamu patiesību, tiesnesis, pavēries Manoelam acīs, uzsāka:

—          Pieņemsim, ka es uz labu laimi izraugos kādu skaitli, lai pārvērstu šo teicienu kriptogrammā. Iedomāsimies, ka skaitlis sastāv no šādiem cipariem: 4, 2 un 3. Skaitli 423 parakstīsim zem teikuma tā, lai zem katra burta atrastos viens cipars, un tādā veidā atkārtosim to līdz teikuma beigām. Lūk, ko mēs iegūsim:

Un tagad, Manoela kungs, nomainot mūsu teikuma burtus ar citiem, kuri, ja skaita alfabētiskā kārtībā uz priekšu no katra burta, ieņem cipara norādīto vietu, sastādīsim tabulu:

S — 4. = Z j — 2 = K

S — 3 = V

un tā joprojām.

Ja burts atrodas alfabēta beigās un pie tā nav iespējams pieskaitīt vajadzīgo burtu daudzumu, tad iztrūkstošos sāk skaitīt atkal no sākuma. Tas attiecas ari uz mana uzvārda pirmo burtu, zem kura stāv skaitlis 4. Ņemot vērā, ka «2» alfabētā ir pēdējais, būs jāsāk skaitīt no «A», un šajā gadījumā Ž + 4 = D.

Uzrakstīsim līdz galam kriptogrammu, kuru noteic patvaļīgi izvēlēts skaitlis 423, — iegaumējiet — patvaļīgi izvēlēts! — un zināmais teikums izskatīsies šādi:

AKHZPHZKV DCUVKNIUV MT OTVL EVMEZZMIV

Bet nu, jaunais cilvēk, aplūkojiet labi šo teikumu — vai tas pilnīgi neatgādina jūsu dokumenta rakstu? Ko mēs varam secināt? To, ka burta nozīmi nosaka nejauši zem tā paliktais cipars, un šā iemesla dēļ kriptogrammas burti ne vienmēr atbilst vieniem un tiem pašiem teksta burtiem. Šā teikuma pirmajā vārdā burtu «T» aizstājis «A», bet pēdējā to pašu nomainījis «V»; burts «E» pirmajā vārdā atbilst burtam «H», bet otrajā — burtam «I»; mana uzvārda vienu «R» aizstājis «U», otru — «V», bet trešajā vārdā tā paša burta vietā ielikts «T». Tas skaidri liecina, ka, nezinot skaitli 423, šo teikumu nekad neizdotos atšifrēt, un tāpēc jāsecina, ka bez šā skaitļa, kas noteic šifru, dokuments nebūs izlasāms.

Dzirdot šo stingri loģisko spriedumu, Manoelam sākumā saplaka dūša, taču, pēc brītiņa atkal saņēmies, viņš teica:

—   Nē, tiesneša kungs! Es tomēr nedomāju atmest cerības, ka mēs šo skaitli atklāsim!

—   Ja dokumenta rindiņas būtu sadalītas vārdos, — tiesnesis atbildēja, — varbūt mums laimētos.

—    Kā jūs to pamatojat?

—    Manoela kungs, gandrīz droši varam apgalvot, ka pēdējā rindkopa ir visa satura kopsavilkums. Nav šaubu, ka tajā pieminēts 2oāms Dakosta. Ja rindiņas būtu sadalītas vārdos, mēs viegli atšķirtu tos, kuri, tāpat kā uzvārds Dakosta, sastāv no septiņiem burtiem, un, pārbaudījuši šos burtu sakopojumus, varbūt atklātu skaitli — kriptogrammas atslēgu.

—    Lūdzu, paskaidrojiet, tiesneša kungs, kā tad vajadzētu rīkoties! — Manoelam, šķiet, atplauka jaunas cerības.

—    Pavisam vienkārši, — tiesnesis Zarrikess atbildēja. — Ņemsim, piemēram, vienu no nule uzrakstītā teikuma vārdiem, ja vēlaties, kaut vai manu uzvārdu. Kripto- grammā tas izskatās kā bezjēdzīgs burtu sakopojums DCUVKNIUV. Uzrakstīsim to vertikālā stabiņā iepretī līdzīgā veidā sakārtotiem mana uzvārda īstajiem burtiem, pēc tam, aplēšot, cik daudz alfabēta burtu šķir katru bla- kusstāvošo, iegūsim šādu tabulu:

No kā īsti sastāv šādā vienkāršā ceļā iegūtā skaitļu kolonna? Kā redzat, no cipariem 423423423 utt., vārdu sakot, no atkārtota skaitļa 423.

—    Tiešām gan! — Manoels piekrita.

—    Saprotiet, ka ar šo paņēmienu, ja skaita no pieņemtā burta līdz īstajam nevis otrādi, kā to darījām sākumā, es viegli atrastu skaitli 423, savas kriptogrammas atslēgu.

—    Bet, tiesneša kungs, — viņu spēji pārtrauca Manoels, — ja Dakostas vārds minēts pēdējā rindkopā, un tam tā noteikti jābūt, tad, uzskatot katru no šīs rindkopas burtiem par šā vārda pirmo burtu, mēs galu galā atrastu …

—   Tas patiesi tā varētu notikt, —- tiesnesis Zarrikess iebilda, — taču ar vienu noteikumu.

—    Ar kādu?

—    Skaitļa pirmajam ciparam noteikti jāsakrīt ar vārda «Dakosta» pirmo burtu, bet jūs taču nenoliegsiet, ka tas ir neiespējami.

—   Jums tabnība! — Manoels piekrita, jauzdams, ka atkal gaist visas cerības.

—    Varētu paļauties vienīgi uz nejaušību, — šūpodams

— Vai zināt, jaunais cilvēk,

galvu, Žarrikess turpināja, — taču šāda veida mīklās to nekādā ziņā nedrīkst darīt!

—    Bet ja nu tieši nejaušība palīdz mums atrast šo skaitli? — ieminējās Manoels.

—    Skaitli, skaitli! — tiesnesis norūca. — Bet kas zina, no cik cipariem tas sastāv? No diviem, trim, četriem, deviņiem vai veseliem desmit? Varbūt šajā skaitlī ietilpstošie cipari ir dažādi, varbūt atkārtojas vieni un tie paši. Vai zināt, jaunais cilvēk, ka ar desmit skaitļu sistēmas cipariem, lietojot tos bez atkārtojuma, var izveidot trīs miljonus divi simti sešdesmit astoņus tūkstošus astoņus simtus dažādu skaitļu, bet, pieļaujot atkārtojumu, klāt nāks vēl miljoniem citu kombināciju? Un vai zināt, ka, izmantojot katra skaitļa pārbaudei tikai vienu minūti no gada pieci simti divdesmit pieciem tūkstošiem seši simti minūtēm, jums būtu nepieciešami vairāk nekā seši gadi, lai kriptogrammu atšifrētu, bet, ja katrs izmēģinājums prasītu stundu laika, būtu vajadzīgi vairāk nekā trīs gadsimti? Nē, jūsu vēlēšanās ir neiespējama!

—    Neiespējami, tiesneša kungs, var būt tikai tas, — Manoels atbildēja, — ka tiek notiesāts nevainīgs cilvēks, ka Žoāms Dakosta zaudē godu un dzīvību, kamēr jūsu rokās atrodas viņa nevainības lietisks pierādījums. Lūk, tas ir neiespējami!

—    Ak, jaunekli, — tiesnesis Žarrikess iesaucās, — kas jums teicis, ka Torress nav melojis, ka viņam patiesi bijis dokuments, ko rakstījis īstais vainīgais, un ka tieši tas attiecas uz Žoāmu Dakostu?

—    Kas teicis? … — Manoels atkārtoja, un viņa galva noslīga uz rokām.

Patiesi, nekas pilnīgi droši neliecināja, ka dokumentā ir runa par noziegumu Dimantu apgabalā. Neviens nevarēja apgalvot, vai šis raksts nav tikai tukšs burtu sa- virknējums un vai to nav sastādījis pats Torress, kas bija spējīgs īstā dokumenta vietā pārdot arī viltotu.

—    Nav svarīgi, Manoela kungs, — pieceldamies kājās, tiesnesis Žarrikess turpināja, — nav svarīgi! Lai kāds būtu šās kriptogrammas saturs, es tomēr mēģināšu atklāt šifra atslēgu. Starp citu, šis uzdevums atsver jebkuru lo- gogrifu vai rēbusu.

Tad Manoels piecēlās un, atsveicinājies no tiesneša, devās atpakaļ uz žangadu vēl lielākā bezcerībā nekā bija no tās aizgājis.

XIX

UZ LABU LAIMI

Pa to laiku Manausas sabiedrības uzskati bija krasi mainījušies notiesātā Dakostas labā. Naidu aizstāja līdzjūtība. Ļaudis vairs nedrūzmējās pie cietuma, saukdami, lai vainīgo soda. Gluži otrādi! Žoāma Dakostas niknākie ienaidnieki viņu attaisnoja un pieprasīja nekavējoties atbrīvot: tāds reiz ir pūlis — tas ātri pāriet no vienas galējības otrā.

Šis pagrieziens bija pilnīgi saprotams.

Pēdējo divu dienu notikumi — Benito divkauja ar Torresu, līķa meklēšana upē, neparastie apstākļi, kādos tas uzpeldēja virs ūdens, atrastais raksts ar neizlasāmo tekstu, ja tā drīkst izteikties, pēkšņā pārliecība, ka tajā ir Žoāma Dakostas juridisks attaisnojums, jo īstais vainīgais to ir rakstījis pats ar savu roku, — tas viss veicināja sabiedriskās domas maiņu. Ko ļaudis vēl pirms pāris dienām paši vēlējās un nepacietīgi pieprasīja, to tagad gaidīja ar bažām, proti, pavēli no Rioaežaneiro. Tā taču ilgi vairs nekavēsies.

Žoāms Dakosta bija apcietināts divdesmit ceturtajā augustā un nopratināts nākamajā dienā. Tiesnesis savu ziņojumu nosūtīja divdesmit sestajā. Bet nu jau klāt ir divdesmit astotais. Vēlākais, pēc trim četrām dienām ministrs izšķirs notiesātā likteni — un tiesa viņa lēmumu nekavējoties izpildīs.

Protams, visi skaidri zināja, ka tas notiks. Tomēr kā apcietinātā piederīgie, tā Manausas iedzīvotāji, aizrautīgi sekodami traģiskās lietas gaitai, bija pārliecināti, ka atrastajā dokumentā slēpjas Žoāma Dakostas nevainības pierādījums.

Bet kā uz šo dokumentu raudzījās neieinteresētie un vienaldzīgie, kuri neiedziļinājās notikumos, un kas viņiem varēja galvot, ka tam ir sakars ar Dimantu apgabalā izdarīto noziegumu? Dokumenta esamība nebija noliedzama. Tas atrasts pie Torresa līķa. Arī par to neviens nešaubījās. Ja salīdzināja dokumentu ar Torresa nodevīgo vēstuli, bija skaidri redzams, ka to rakstījis cits. Un tomēr, kā jau tiesnesis Žarrikess minēja, vai nelietis nevarēja rakstu safabricēt šantāžas nolūkos? Un jo ticamāk tas likās tāpēc, ka Torress solījās dokumentu atdot Da-

Mājas ļaudis neiedrošinājās saimniekam tuvoties.

kostam tikai pēc kāzām ar viņa meitu, kad nekas vairs nebūs grozāms.

Šos pieņēmumus ļaudis gan atbalstīja, gan apstrīdēja, un nav grūti iedomāties, cik ļoti Dakostas lieta visus saistīja. Taču apcietinātā stāvoklis patiesi bija augstākajā mērā riskants. Ja dokumentu neatšifrēs, tam nebūs nekādas nozīmes, un, ja slepenais šifrs trīs dienu laikā brīnumainā kārtā netiks atklāts vai uzminēts, tad notiesātajam no nāves soda neizbēgt — pēc trim dienām to izpildīs.

Kāds vēl tomēr ticēja brīnumam. Tas bija tiesnesis Žarrikess, kurš ar mīklas atrisinājumu tagad noņēmās ne tikai sava prieka dēļ, bet galvenokārt — lai glābtu Žoāmu Dakostu. Patiesi, arī tiesneša apziņā bija noticis lūzums. Vai cilvēks, kurš labprātīgi pametis savu slēptuvi Ikitosā un, riskējot ar dzīvību, ieradies Brazīlijas tiesā pieprasīt sev reabilitāciju, vai tāds cilvēks pats par sevi jau nav mīkla, sarežģīta dvēseles mīkla, daudz svarīgāka par citām? Un tāpēc tiesnesis nolēma nepamest kriptogrammu, iekams tā nebūs atšifrēta. Ar kādu aizrautību viņš strādāja! Ne vairs ēda, ne gulēja! Viņa laiks pagāja nemitīgos skaitļu kombināciju meklējumos, gudrojot atslēgu slepenajam šifram.

Pirmās dienas novakarē visi prātojumi tiesneša Žarri- kesa galvā pārvērtās īstā apmātībā. Viņā nebeidzami virda mazapvaldītas dusmas. Mājas ļaudis bailēs trīcēja. Kalpi, kā baltie, tā nēģeri, neiedrošinājās saimniekam tuvoties. Par laimi, Žarrikess bija vecpuisis, citādi viņa sieva pārdzīvotu ne mazumu nepatīkamu mirkļu. Nekad vēl neviens uzdevums šo dīvaini nebija tā aizrāvis, un viņš cieši apņēmās neatlaisties, iekams galva neplīsīs pušu kā pārkarsēts katls no tvaika spiediena.

Cienījamais tiesnesis tagad droši varēja galvot, ka šifra atslēga ir divu vai vairāku ciparu skaitlis, kuru atrast loģisku secinājumu ceļā šķita neiespējami.

Taču tieši ar šādu paņēmienu Žarrikess visu divdesmit astotā augusta dienu, sasprindzinājis savas prāta spējas, kaismīgi meklēja nezināmo skaitli, ne mirkli neatrauda- mies no šā necilvēciskā darba.

Viņš pats taču bija atzinis, ka pieņemt kādu skaitli uz labu laimi nozīmētu izmēģināt miljoniem dažādu kombināciju, kas prasītu vairāk nekā viena pirmšķirīga matemātiķa mūžu. Bet, ja uz nejaušību paļauties nedrīkstēja, vai tiešām šo skaitli nevarētu atrast af prāta slēdzienu

palīdzību? Droši vien, Un, velti lūkojis dažas stundas nosnausties, lai atpūtinātu smadzenes, Zarrikess, atsācis gudrot, beidzot nonāca pie galīga absurda.

Ja kādam šai laikā izdotos iekļūt tiesneša kabinetā, kaut gan bija stingri piekodināts nevienu tur neielaist un viņu netraucēt, tas redzētu Zarrikesu, gluži kā iepriekšējā dienā, sēžam pie galda un ar acīm urbjamies dokumentā, kura neskaitāmie burti, šķiet, jukjukām lidinājās viņam ap galvu.

—    Eh! — tiesnesis iesaucās. — Lai kas arī nebūtu šā raksta autors, kāpēc viņš nav sadalījis rindiņas vārdos! Tad es varētu … Varētu mēģināt… Taču nē! Ja dokumentā patiesi ir runa par šo slepkavību un laupīšanu, tajā, kas zina, vajadzētu atrasties, piemēram, vārdiem «apgabals», «dimanti», «Tižuko», «Dakosta» vai tamlīdzīgiem, un, novietojot tos iepretī ekvivalentajiem kripto- grammas burtiem, nebūtu grūti aplēst skaitli. Taču nekā! Nekādas atstarpes! Uzrakstīts tikai viens vienīgs vārds ar divsimt astoņdesmit diviem burtiem. Ak, lai divsimt astoņdesmit divas reizes nolādēts nelietis, kas tik nevajadzīgi sarežģījis savu sistēmu! Tādēļ vien viņš pelna divsimt astoņdesmit divas karātavas!

Nikns dūres cirtiens pa dokumentu apstiprināja šo ne visai cildeno vēlējumu.

—    Bet, ja tekstā man nav lemts atrast kaut vienu no šiem vārdiem, varbūt tos meklēt kādas rindkopas sākumā vai beigās? Jācer, ka tā izdosies kaut ko panākt, un šīs cerības nedrīkst pamest novārtā.

Tad tiesnesis sāka pārbaudīt katras rindkopas sākuma un beigu burtus, vai tie neatbilst vissvarīgākajam vārdam, kam neapšaubāmi vajadzēja būt šajā rakstā, —■ vārdam «Dakosta».

Taču viņa pūles bija veltas.

Patiesi, salīdzinājis ar šo vārdu kaut vai pēdējās rindkopas pirmos septiņus burtus, lūk, ko viņš ieguva:

Jau pie otrā burta tiesnesis Žarrikess aplēses pārtrauca, jo no «A» līdz «V» alfabētā ir divdesmit burtu, taču skaitlis «20» sastāv no diviem cipariem, turpretī šādās kriptogrammās katru burtu aizstāj tikai viens cipars.

Tas pats notika, pārbaudot rindkopas pēdējos septiņus burtus, kur līdzīga iemesla dēļ burtu «T» nekādi nevarēja nomainīt ar «A».

Tātad Dakostas vārda tur nebija.

Nesekmīgi beidzās arī mēģinājums ar vārdiem «dimanti» un «Tižuko», kuri tāpat neatbilda kriptogrammas burtiem.

Pēc tam tiesnesis Žarrikess, kuram jau džinkstēja galva, lieliem soļiem šķērsoja kabinetu, pie atvērta loga ieelpoja svaigu gaisu un ierēcās tik skaļi, ka izbiedēja kolibru baru, kas čivināja mimozas zaros, pēc tam atkal pievērsās dokumentam.

Paņēmis rokās, viņš to grozīja no vienas puses uz otru.

—    Nelietis! Viltnieks! — Žarrikess norūca. — Viņa dēļ es beidzot sajukšu prātā! Bet — pag! Tikai mieru! Netrakosim! Tagad nav īstais laiks!

Tad, izgājis laukā, viņš aplēja galvu ar aukstu ūdeni.

—    Bet nu izmēģināsim ko citu, — viņš sacīja. — Ja no šiem nolādētajiem burtiem neko nevar izvilkt, palūkosim, vai šifrētā raksta autors, kas uzskatāms par Tižuko nozieguma galveno vaininieku, nav izvēlējies kādu skaitli.

Iespējams, ka tiesnesis rīkojās pareizi, ķerdamies pie jaunas metodes, jo arī tajā netrūka loģikas.

—    Vispirms jāpārbauda kāds gada skaitlis, — viņš nosprieda. — Kas zina, vai neģēlis nav izmantojis nepatiesi apvainotā Žoāma Dakostas dzimšanas gadu, kaut vai tāpēc, lai nekad neaizmirstu tik nozīmīgu skaitli. Dakosta dzimis 1804. gadā. Paraudzīsimies, ko dod šis skaitlis, ja to pieņemam par kriptogrammas atslēgu!

Atskaitījis no katra burta atpakaļejoša alfabētiskā secībā cipara norādīto burtu skaitu, viņš dabūja:

LMVB IMC. JKJF

Tad virs tās pašas rindkopas pirmajiem burtiem tiesnesis uzrakstīja skaitli 1804 un, atkārtodams vēl pāris reižu, ieguva šādu tabulu:

Žarrikess ieelpoja svaiga gaisu.

Iznākums nenozīmēja neko. Turklāt te trūka viena burta, kuru Žarrikess bija spiests aizstāt ar punktu, jo skaitlis 4, kas noteica burtu D, skaitot minētajā kārtībā, nedeva nekādu rezultātu.

—           Atkal nekā! — tiesnesis Žarrikess nopūtās. — Ņemsim jaunu skaitli.

Un viņš nodomāja, ka dokumenta autors varējis izvēlēties arī kādu citu gada skaitli, piemēram, to, kad izdarīts noziegums.

Tas bija noticis 1826. gadā.

Un, līdzīgi rīkojoties, Žarrikess sastādīja tabulu

1 8 26 18 26 1826

MVVF JVCD KTJJ,

iegūdams:

LMT. 1MA. JKHD

Radās tikpat nejēdzīgs burtu savirknē jums, kurā dažas vietas, tāpat kā iepriekšējā tabulā un tā paša iemesla dēļ, bija tukšas.

—           Nolādētais skaitlis! — tiesnesis iesaucās. — Arī šis jāatmet! Pārbaudīsim citu. Varbūt blēdis izvēlējies to, kas norāda laupījuma vērtību?

Nozagtie dimanti bija novērtēti par astoņsimt trīsdesmit četriem konto.

Nākamā tabula izskatījās tā:

8 3 4 834 834 MVV FJV CDK,

taču iznākums bija tikpat neapmierinošs kā iepriekšējās reizēs:

ESR .GR .AG

—           Velns lai parauj šo dokumentu un tā izgudrotāju! — aizmēzdams papīra lapu, kas nokrita istabas otrā galā, Žarrikess iekliedzās. — Te jau pat svētais var zaudēt pacietību un izpelnīties lāstus!

Kad dusmas mazliet norima, tiesnesis, negribēdams padoties, no jauna pievērsās uzdevumam. To pašu, ko ar rindkopas pirmajiem burtiem, viņš izmēģināja ar pēdējiem, taču atkal velti. Pēc tam viņš darīja visu, ko vien sakarsētās smadzenes spēja iedomāties. Viņš pārbaudīja skaitli, kas norādīja Žoāma Dakostas vecumu, ko noziedzniekam, šķiet, vajadzēja zināt, gan arī Dakostas apcietināšanas, Viljarikas sprieduma pasludināšanas un soda dienas datumu, līdz beidzot lika lietā pat slepkavības upuru skaitu.

Viss velti! Kā nekā, tā nekā!

Tiesnesis Žarrikess nonāca tādā uzbudinājumā, kas patiesi lika bažīties par viņa garīgo līdzsvaru. Viņš skraidīja, ārdījās, plātīja rokas, it kā ar kādu cīnītos. Tad pēkšņi nolēma:

—          Ja loģika ir nespējīga, rīkošos uz labu laimi, un lai debesis nāk man talkā!

Žarrikess paraustīja zvana auklu uz rakstāmgalda. Zvans spalgi ieskanējās, tiesnesis, piegājis pie durvīm un plaši tās atdarījis, iesaucās:

—    Bobo!

Pagāja dažas sekundes.

Brīvlaistais nēģeris Bobo, Zarrikesa mīļākais sulainis, nerādījās. Šķiet, viņš neiedrošinājās tuvoties kunga kabinetam.

Zvans noskanēja vēlreiz. Žarrikess atkal sauca Bobo, taču sulainis, acīm redzot, izlikās labāk kurls.

Beidzot, kad, atskanot trešajam zvanam, notrūka aukla, durvīs parādījās Bobo.

—          Ko kungs vēlas? — piesardzīgi palikdams uz sliekšņa, sulainis vaicāja.

—          Nāc šurp un nerunā pretī! — tiesnesis uzkliedza, un viņa niknās acis lika nēģerim sarauties.

Bobo pienāca tuvāk.

—           Klausies uzmanīgi, Bobo, ko jautāšu, un atbildi, ne mirkli nekavējoties un nepārdomājot, vai arī es …

Apmulsis Bobo stingu skatienu, atplestu muti izslējās saimnieka priekšā kā zaldāts un gaidīja.

—    Vai esi gatavs? — kungs jautāja.

—    Tieši tā.

—          Uzmanību! Saki uzreiz nevilcinoties pirmo skaitli, kas iešaujas prātā!

—          Septiņdesmit seši tūkstoši divsimt divdesmit trīs! — Bobo vienā elpas vilcienā nobēra.

Izvēlēdamies pēc iespējas lielāku skaitli, viņš droši vien bija gribējis izpatikt saimniekam.

Tiesnesis Žarrikess piesteidzās pie galda un, paķēris zīmuli, parakstīja zem burtiem nēģera nosauktā skaitļa ciparus. Bobo šajā gadījumā bija tikai akls ierocis nejaušības rokās.

Saprotams, pilnīgi neticami būtu, ja izrādītos, ka skaitlis «76223» patiešām ir dokumenta atslēga.

Taču izmēģinājuma vienīgais rezultāts bija lāsts no Zarrikesa lūpām, tik spēcīgs, ka Bobo pasteidzās nozust.

XV

PEDEJIE MĒĢINĀJUMI

Taču ne jau tiesnesis vien cīnījās ar šiem neauglīgajiem meklējumiem. Arī Benito, Manoels un Minja kopīgiem spēkiem lūkoja piekļūt dokumenta noslēpumam, no kura bija atkarīga tēva dzīvība. Šai ziņā neatpalika arī Fragozo un Lina. Taču viņu pūlēm nebija panākumu, un liktenīgais skaitlis aizvien vēl netika atklāts.

—    Atrodiet to, Fragozo, «— jaunā mulate nemitīgi atkārtoja. — Atrodiet taču!

—    Noteikti! — Fragozo apgalvoja.

Un tomēr neko neatrada.

Lai vai kā, Fragozo bija nolēmis īstenot kādu plānu, par kuru nestāstīja pat Linai, kaut gan tas viņam nelika miera: viņš gribēja uzmeklēt policijas iecirkni, kurā agrāk dienēja mežu uzraugs, un izdibināt, kas varējis būt šifrētā raksta autors, kurš atzīst savu vainu Tižuko nenoziegumā. Amazones province, kur šī mežu policija darbojās, un pat vieta, kur Fragozo pirms dažiem gadiem bija sastapis Torresu, atradās ne visai tālu no Manausas. Atlika nobraukt piecpadsmit jūdžu lejup pa Amazoni līdz tās labā krasta pietekas Madeiras grīvai — un mežu policijas priekšnieku, pie kura bija strādājis Torress, droši vien izdotos sastapt. Vēlākais, pēc divām "trim dienām Fragozo tiktos ar Torresa bijušajiem darba biedriem.

«Jā, tas jādara katrā ziņā,» Fragozo nodomāja. «Bet ko tālāk? Ja pieņem, ka mana iecere izdodas, ko es ar to panākšu? Kaut arī noskaidrotos, ka nesen patiesi miris kāds no Torresa senākajiem biedriem, taču kas apstiprinās, ka šis cilvēks bijis īstais vainīgais? Kas liecinās, ka tieši viņš atdevis Torresam rakstu, kurā, atzīdams savu

Fragozo slepeni pameta žangadu.

vainu, noveļ to no Žoāma Dakostas? Un vai dokumenta atslēga tā beidzot būs rokā? Nē! Šifru zināja tikai divi cilvēki — pats noziedznieks un Torress. Bet viņu abu vairs nav starp dzīvajiem.

Tā sprieda Fragozo. Skaidrs, ka tāds brauciens neko labu nedotu. Un tomēr Fragozo nespēja atvairīt šo domu. Kāda dīvaina vara spieda doties ceļā, kaut arī viņš īsti nezināja, vai izdosies sameklēt bijušo Madeiras mežu policijas brigādi. Turklāt tā varēja būt pārcēlusies uz kādu citu provinces daļu, tad Fragozo nepagūtu to atrast. Un ko tas viss galu galā līdzētu?

Tomēr nākamajā rītā, divdesmit devītajā augustā, vēl pirms saules lēkta, nevienu nebrīdinājis, Fragozo slepeni pameta žangadu un devās uz Manausu, kur iekāpa vienā no daudzajām laivām, tā saucamajām igaritē, kas ik dienas uztur satiksmi ar Lejas Amazoni.

Kad Fragozo neieradās ne pusdienās, ne vakariņās, visi uz žangadas bija ļoti pārsteigti. Neviens, pat jaunā mulate nesaprata, ar ko izskaidrojama uzticamā kalpa nozušana tik nopietnā brīdī.

Daži klusībā ne bez pamata bažījās, vai nabaga puisis izmisumā nav sev ko nodarījis, tāpēc ka Tabatingā Torresu pats bija aicinājis līdzi ceļojumā.

Bet, ja Fragozo cīnījās ar pašpārmetumiem, tad kā lai jūtas Benito? Pirmkārt, saticis Torresu Ikitosā, Benito bija lūdzis viņu apciemot fazendu. Otrkārt, Tabatingā viņš atveda un pieņēma Torresu uz žangadas. Treškārt, izaicinājis un nonāvējis Torresu divkaujā, Benito bija iznīcinājis vienīgo liecinieku, kura pierādījumi būtu glābuši tēvu.

Tagad Benito vainoja tikai sevi — gan tēva arestā, gan briesmīgajās sekās, ko tas varēja izraisīt.

Torresam dzīvam esot, Benito vēl cerētu šādā vai tādā veidā ar draudiem vai solījumiem dabūt no viņa dokumentu. Par krietnu samaksu Torress, kas nebija iejaukts noziegumā, droši vien būtu ar mieru izstāstīt visu. Vai ilgi meklētais lietiskais pierādījums tad jau negulētu tiesnešiem uz galda? Jā, protams!

Taču vienīgo cilvēku, kurš te varētu līdzēt, Benito pats bija nogalinājis.

Tieši to nelaimīgais jauneklis nerimtīgi atkārtoja mātei, Manoelam un sev. Tik nežēlīgu atbildību viņam uzvēla sirdsapziņa.

Bet vīrišķīgā Jakita nezaudēja ne drusciņas sava dvē

seles spēka, atrazdama laiku gan vīram, pie kura pavadīja visas viņai piešķirtās tikšanās stundas, gan dziļi izmisušajam dēlam, kuru māca tik liela bezcerība, ka tuvinieki bažījās par viņa saprātu.

Jakita joprojām bija un palika vecā Magaljansa drosmīgā meita, Ikitosas fazendas saimnieka cienīga sieva.

Arī Žoāms ar savu izturēšanos cik spēdams atbalstīja sievu smagajos pārdzīvojumos. Šis cēlsirdīgais cilvēks, kura dzīve bija īsta cīņa, enerģiskais, strādīgais vīrs ar stingru tikumisko stāju ne mirkli nepadevās vājumam;

Smagāk par visu viņu satrieca tiesneša Riveiro nāve, jo Riveiro nekad nebija apšaubījis Žoāma Dakostas nevainību. Tomēr šī nelaime Žoāmu nesalauza, kaut arī viņš bija paļāvies uz bijušā aizstāvja palīdzību. Torresa dokumentam Žoāms piešķīra tikai sekundāru nozīmi, jo, aizbraucot no Ikitosas un dodoties uz dzimteni, lai stātos tiesas priekšā, viņam vēl nebija ne jausmas par kāda rakstiska apliecinājuma esamību. Bija vienīgi morālie pierādījumi. Protams, ja izmeklēšanas gaitā pirms vai pēc apcietināšanas rastos neparedzēti juridiski pierādījumi, Dakosta neatteiktos tos izmantot; bet neparastas apstākļu sagadīšanās dēļ zudumā gājis dokuments viņa stāvoklī nekādas izmaiņas neradīja, jo, pārgājis pār Brazīlijas robežu, šis cilvēks bija nolēmis teikt: «Te es esmu un visu savu pagātni, tagadni un pašaizliedzīga darba pilno dzīvi nododu jūsu rokās. Jūsu pirmais spriedums bija netaisns. Pēc divdesmit trīs gadu trimdas es pats ierodos pie jums. Esmu šeit! Tiesājiet mani!»

Torresa nāve un pie viņa atrastais neatšifrējamais dokuments vairāk nekā Žoāmu pašu satrauca viņa ģimeni, draugus, kalpotājus un visus pārējos, kas dzīvoja līdzi Dakostas liktenim.

-— Es paļaujos uz savu nevainību, — Žoāms Jakitai nemitīgi apgalvoja, — un uz dievu. Ja dievs atzīs, ka mana dzīvība vēl nepieciešama tuviniekiem un ka tikai brīnums to var glābt, tad viņš šim brīnumam liks notikt, pretējā gadījumā man jāmirst. Dievs būs mans vienīgais soģis.

Taču Manausā ik dienas jo vairāk pieauga saviļņojums. Dakostas lietu pārsprieda ar neredzētu degsmi. Ļaudis, kurus allaž saista noslēpumi, tā aizrāvās, ka runāja vienīgi par noslēpumaino dokumentu. Ceturtās dienas

nogalē neviens vairs nešaubījās, ka kriptogrammā ir Dakostas attaisnojums.

Jāpiebilst, ka atšifrēt noslēpumaino dokumentu varēja mēģināt kurš katrs. Tas precīzi bija iespiests vietējā avīzē Diario d'o Grand Para. Bez tam pilsētā tika izplatīti ar' roku rakstīti eksemplāri, par ko gādāja Manoels, nolēmis izmantot visu, kas varētu līdzēt mīklas atrisinājumam, pat nejaušību, aiz kuras dažkārt slēpjas likteņa pirksts.

Turklāt tam, kas meklēto šifru atklās un dokumentu izlasīs, tika solīta simts konto atlīdzība. Tā bija vesela bagatība, tāpēc dažādu šķiru ļaudis, ne ēduši, ne dzēruši, dienām un naktīm lauzīja galvas pie neizprotamā raksta.

Nekādu panākumu pagaidām gan nebija, un droši vien pat visgudrāko analītiķu pūles un bezmiegā pavadītās naktis būtu veltas.

Mīklas atrisinājumu bija piekodināts nekavējoties nogādāt tiesnesim Žarrikesam viņa mājās Dieva Tēva ielā, tomēr līdz divdesmit devītā augusta vakaram nekas nebija saņemts — un bezcerīgi šķita vēl kaut ko gaidīt.

Atklāti sakot, no visiem galvas lauzītājiem lielāko nožēlu pelnīja tiesnesis Žarrikess. Gluži dabisku pārdomu ceļā viņš beidzot bija pievienojies vispārējam spriedumam, ka dokumentam patiesi ir sakars ar Tižuko lietu, ka to rakstījis īstais vainīgais un ka tas attaisno Zoāmu Dakostu. Šā iemesla dēļ tiesnesis Žarrikess jo dedzīgāk meklēja šifra atslēgu. Viņš darīja to ne vien sava prieka dēļ, bet gan aiz godīguma un līdzjūtības pret nevainīgi notiesātu cilvēku. Ja smadzeņu darbībai patiesi nepieciešams fosfors, tad grūti būtu aplēst, cik daudz sava organisma fosfora strādājot izlietoja tiesnesis, — viņa smadzenes bija veikušas milzu darbu, kaut gan nekas nebija panākts, nē, itin nekas!

Par spīti tam, Žarrikess pat nedomāja atteikties no uzdevuma. Tagad viņš paļāvās tikai uz nejaušību, karsti vēlēdamies, lai tā nāk viņam talkā. Viņš to meklēja ar dažādiem iespējamiem un neiespējamiem līdzekļiem. Viņš trakoja, ārdījās un — jo ļaunāk — darīja to nevarīgās dusmās.

Cik neaptverami daudz dažādu, joprojām patvaļīgi izvēlētu skaitļu tiesnesis izmēģināja dienas otrajā pusē! Ak, ja būtu vairāk laika, viņš nekavējoties ķertos klāt desmit ciparu sistēmai un sāktu veidot miljoniem kombi-

Žarrikess, morāli un fiziski paguris, vairs nejaudāja ne pakustēt.

nāciju. Viņš tam veltītu visu savu dzīvi, riskējot sajukt prātā pirms laimīgā atrisinājuma. Sajukt prātā? Jā, bet vai tik tas jau nebija noticis?

Pēkšņi tiesnesis iedomājās, ka dokuments varētu būt lasāms no labās uz kreiso pusi. Sagriezis to otrādi un pielicis tuvāk gaismai, viņš atsāka iepriekšējos mēģinājumus.

Jauna neveiksme! Tie paši jau pārbaudītie skaitļi arī šoreiz nedeva nekādu rezultātu. Bet varbūt jālasa no lejas uz augšu, no pēdējā burta līdz pirmajam, — vai autors nevarēja izgudrot šādu kombināciju, lai vēl vairāk sarežģītu lasīšanu?

Nekā! Arī šīs kombinācijas iznākums bija tikai mīklains burtu savirknējums.

Astoņos vakarā tiesnesis Žarrikess, galvu atbalstījis rokās, gluži salauzts, morāliski un fiziski paguris, vairs nejaudāja ne pakustēt, ne parunāt, ne vairs gudrot, ne sakarīgi saistīt domas.

Pēkšņi lejā atskanēja troksnis. Un drīz pēc tam, kaut arī tas bija stingri aizliegts, spēji atdarījās kabineta durvis.

Ienāca Benito un Manoels. Benito izskatījās baismīgi; nelaimīgais jauneklis gandrīz nespēja nostāvēt; Manoels viņu saturēja.

Tiesnesis pietrūkās kājās.

-— Kas noticis, kungi, kas jums vajadzīgs? — viņš vaicāja.

—          Skaitlis! … Skaitlis! … — ka sajucis aiz bēdām, Benito iesaucās. — Dokumenta šifrs! …

—    Jūs atradāt to? — tiesnesis nesaprata.

—           Nē, tiesneša kungs, — Manoels atbildēja. — Bet jūs?…

—    Arī ne.

—    Neatradāt? — Benito iekunkstējās.

Un galīgā izmisumā, izrāvis dunci no jostas, grasījās durt sev krūtīs.

Tiesnesis un Manoels metās viņam klāt un tikai ar mokām atbruņoja.

—           Benito, — cenzdamies runāt ļoti mierīgi, tiesnesis teica, — ja jūsu tēvam neglābjami draud netaisns sods, tad jums gan pienāktos darīt ko svarīgāku, nevis nonāvēties!

—    Ko tad? — Benito iesaucās.

—    Mēģināt viņu glābt.

—    Bet kā?

—    Uzminiet pats, — tiesnesis atbildēja. — Man neklājas jums to sacīt.

XVI

SAGATAVOŠANĀS

Nākamajā dienā, trīsdesmitajā augustā, Benito un Manoels pārrunāja rīcības plānu. Abi bija sapratuši tiesnesi, kurš negribēja viņiem atklāti izteikt savas domas. Tagad viņi apsvēra, kā notiesātajam, kuram draudēja nāves sods, palīdzēt bēgt.

Cits nekas neatlika.

Patiesi visiem bija skaidrs, ka Riodežaneiro varas vīri tādu nesalasāmu dokumentu, uzskatīdami to par tukšu neaprakstītu lapu, neņems vērā un pirmo tiesas spriedumu, kas Zoāmu Dakostu atzīst par vainīgu Tižuko noziegumā, neatcels, bet nekavējoties pavēlēs izpildīt nāves sodu, ko nebija iespējams mīkstināt.

Tātad Zoāmam Dakostam vēlreiz vajadzēja bēgt, lai glābtos no netaisnā sprieduma.

Abi jaunekļi vispirms nolēma savu nodomu turēt pilnīgā slepenībā un neizpaust neko pat Jakitai un Minjai. Viņi negribēja modināt cerības, kuras varbūt nepiepildīsies. Kas zina, vai kādi neparedzēti apstākļi nelaimīgā kārtā neizjauks šo bēgšanu?

Pašlaik, bez šaubām, ļoti noderīgs būtu Fragozo. Tāds attapīgs un uzticams palīgs jaunekļus lieliski varētu atbalstīt; taču Fragozo vēl nebija pārradies. Arī Linai nebija ne jausmas, kas ar Fragozo noticis un kāpēc viņš, nevienam neko nesakot, aizgājis no žangadas.

Protams, ja Fragozo būtu paredzējis, kā notikumi ievirzīsies, viņš nebūtu pametis Dakostas ģimeni kaut kādu mēģinājumu dēļ, kas neko noteiktu nesolīja. Viņš patiesi labāk būtu palīdzējis organizēt 2oāma Dakostas bēgšanu, nevis meklējis Torresa senos biedrus.

Bet Fragozo bija nozudis, un gribot negribot vajadzēja iztikt bez viņa.

Tiklīdz svīda gaismiņa, Benito un Manoels atstāja žan- gadu un devās uz Manausu. Atri nonākuši pilsētā, viņi steidzās uz priekšu pa šaurajām ieliņām, kuras tik agrā rīta stundā bija vēl tukšas. Pēc maza brītiņa jaunekļi sasniedza cietumu un pārstaigāja visu vecā klostera apkaimi.

Šo vietu vajadzēja smalki izpētīt.

Kādā cietuma spārnā divdesmit piecu pēdu augstumā vīdēja Žoāma Dakostas kameras lodziņš. Logam priekšā bija nestipri dzelzs režģi, kurus viegli varētu izlauzt vai izzāģēt, ja vien izdotos tikt tiem klāt. Nelīdzenajā akmens sienā netrūka iedobumu un izciļņu, pret kuriem būtu ērti atsperties, rāpjoties augšup pa virvi. Un iespējams, ka virvi izdotos veikli apmest režģa āķveidīgajiem galiem. Nokļuvuši līdz logam, Manoels un Benito izceltu dažus stieņus, lai spētu izspraukties cauri režģiem un iekļūtu kamerā, pēc tam vairs nebūtu grūti aizbēgt ar dzelzs restēm piestiprinātās virves palīdzību. Apmākušās debesis solīja tumšu nakti, neviens viņus nepamanītu, un Žoāms Dakosta līdz rītausmai jau atrastos drošībā.

Veselu stundu Manoels un Benito staigāja turp un atpakaļ, cenzdamies nepievērst sev uzmanību, vērīgi pētīdami gan logu, gan režģus un vietu, kur tiem vislabāk apmest virvi.

—   Tātad norunāts! — noteica Manoels. — Bet vai nevajadzētu iepriekš brīdināt tēvu?

—   Nē, Manoel! Slepeno nodomu, kas var arī neizdoties, neuzticēsim ne tēvam, ne mātei.

—    Tas izdosies, Benito! — Manoels sacīja. — Viss tikai labi jāapsver, un gadījumā, ja cietumsargu priekšnieks bēgšanas brīdī mūs ievērotu . ..

—   Paņemsim līdzi pietiekami daudz zelta, lai šo vīru uzpirktu, — Benito piebilda.

—    Pareizi gan, — Manoels piekrita. — Bet, kad tēvs būs atbrīvots, pilsētā vai uz žangadas viņš nevarēs palikt. Kur mēs viņu noslēpsim?

Bija jāatrisina arī šis ļoti nopietnais jautājums, un, lūk, ko viņi nolēma.

Simt soļu no cietuma klajo lauku šķērsoja kanāls, kas ietecēja Rionegro. Ja kanālā bēgli sagaidīs piroga, pa to visērtāk varēs nokļūt līdz upei. No cietuma mūriem līdz kanālam nebija vairāk kā simt soļu.

Benito un Manoels nosprieda, ka ap astoņiem vakarā viena no žangadas pirogām ar loci Araužo un diviem spēcīgiem airētājiem jāsūta turp. Sasnieguši Rionegro,

Kāda cietuma spārnā vidēja loāma Dakostas kameras lodziņš.

viņi iegriezīsies kanālā, nobrauks līdz klajumam un, noslēpušies augstajā krastmalas zālājā, gaidīs bēgli kaut vai augu nakti..

Bet kurp lai dodas 2oāms Dakosta šajā laivā?

Smalki apsvēruši visus «par» un «pret», jaunekļi atrisināja arī šo pēdējo jautājumu.

Braukt atpakaļ uz Ikitosu būtu grūti un bīstami. Ceļš uz turieni katrā ziņā pārāk ieilgtu, vai nu bēglis dotos turp pa sauszemi, vai pa ūdens ceļu. Ne ar zirgu, ne laivā viņš nepagūs izbēgt no vajātājiem. Arī pati fazenda nebūs drošs patvērums. Atgriezies tajā, agrākais saimnieks vairs nebūs Žoāms Garrals, bet Zoāms Dakosta, kuru vienmēr var pieprasīt Brazīlijas valdība, tāpēc mierīga dzīve, kā senāk, nebūs iespējama.

Bēgt pa Rionegro uz provinces ziemeļiem vai vēl tālāk aiz Brazīlijas robežām -— arī tāds plāns prasītu daudz laika, taču Zoāmam Dakostam pirmkārt bija nepieciešams nekavējoties noslēpties no vajātājiem.

Braukt lejup pa Amazoni? Bet abos upes krastos netrūka apdzīvotu vietu, ciematu, pilsētu.

Pārlikuši dažādas iespējas, Benito un Manoels atzina, ka tās nav īstenojamas. Tikai viens olāns vēl deva zināmas cerības uz glābiņu.

Tas bija šāds: izbēgt no cietuma, pirogā aizbraukt pa kanālu līdz Rionegro, loča pavadībā doties pa to līdz grīvai, tad turpināt ceļu lejup pa Amazoni, turoties gar labo krastu, un tādējādi, braucot pa naktīm, dienu slēpjoties, pēc apmēram sešdesmit jūdzēm sasniegt Madeiras grīvu.

Šajā pietekā, kas sākas Kordiljeru nogāzēs, savukārt saplūst simts pieteku, un tā ir plašs ūdens ceļš, kas aizved uz pašu Bolīvijas centru. Piroga, braucot pa to, neatstās nekādu pēdu un noslēpsies kādā klusā stūrītī, miestā vai ciematā viņpus Brazīlijas robežām.

Zoāms Dakosta tur atradīsies zināmā drošībā; ja būs nepieciešams, viņš šajā vietā nodzīvos vairākus mēnešus, līdz radīsies izdevība nokļūt Klusā okeāna piekrastē un tikt uz kāda kuģa, kas dodas uz piejūras ostām. Ja ar šo kuģi viņam laimēsies sasniegt Ziemeļamerikas štatus, viņš būs glābts. Tad Dakosta mierīgi varēs izlemt, vai nepārdot visu mantu, pilnīgi nepamest dzimteni un nepa- tverties aizokeāna zemēs, vecajā pasaulē, lai nodzīvotu sava netaisni un nežēlīgi izpostītā mūža beigas.

Lai uz kurieni viņš brauktu, viņam pa pēdām bez vilcināšanās un nožēlas sekotu ģimene, kurā, bez šaubām, ietilptu arī Manoels, tagad saistīts ar to nesaraujamām saitēm. Šo jautājumu pārlikt būtu lieki.

—    Ejam, — Benito teica. — Līdz vakaram viss jāsagatavo, nedrīkstam vilcināties ne mirkli.

Jaunekļi devās atpakaļ gar kanāla malu līdz Rionegro. Viņi pārliecinājās, ka ceļš pirogai pilnīgi brīvs — to neaizkavēs nekādi šķēršļi — ne slūžas, ne noenkurojušies kuģi. Tad, ejot uz leju gar pietekas kreiso krastu un vairoties no pilsētas drūzmas, viņi nonāca pie žangadas.

Vispirms Benito vēlējās apraudzīt māti. Viņš jau pietiekami valdīja pār sevi, lai neizrādītu, kāds izmisums viņu plosa. Benito lūkoja māti nomierināt, iedvest viņai, ka cerības nav zaudētas, ka dokumenta noslēpums tiks atklāts, ka sabiedrība noteikti aizstāvēs Dakostu un, ņemot to vērā, tiesa nogaidīs, līdz apcietinātais beidzot varēs iesniegt savas nevainības juridisku pierādījumu.

—   Jā, māt, ticiet man, rīt mums droši vien vairs nebūs jābaiļojas par tēvu, — viņš sacīja.

—    No tavas mutes dieva ausī, dēls! — Jakita atbildēja, skatīdamās dēlā tik vaicājoši, ka viņš ar mokām izturēja šo skatienu.

Manoels, it kā norunājis ar Benito, savukārt mierināja Minju, apgalvodams, ka tiesnesis Zarrikess nešaubās par 2oāma Dakostas nevainību un darīs visu, lai viņu glābtu.

—    Cerēsim, Manoel! — nespēdama valdīt asaras, meitene teica.

Manoels pēkšņi aizgāja, pamezdams Minju vienu. Par spīti nule izteiktajiem uzmundrinošajiem vārdiem, viņš juta acīs sariešamies asaras.

Tuvojās kārtējā tikšanās ar apcietināto, un Jakita meitas pavadībā aizsteidzās uz Manausu.

Veselu stundu Benito un Manoels apspriedās ar loci Araužo. Viņi sīki izklāstīja savu plānu un lūdza locim padomu, kā pareizāk sagatavoties bēgšanai un ko uzsākt bēgļa drošības labad.

Araužo plānu atbalstīja. Viņš apņēmās līdz ar tumsu, neizraisot aizdomas, uzmanīgi aizbraukt ar pirogu viņam labi pazīstamajā kanālā līdz vietai, kur bēgli vajadzēja sagaidīt. Pēc tam viņi bez grūtībām atgrieztos Rionegro grīvā — un piroga, gluži nemanāma starp dažādiem

Araužo sāka gatavoties ceļam.

peldošiem atkritumiem un lūžņiem, kuru šajā upē nekad netrūkst, ātri slīdētu lejup pa straumi.

Araužo nebija iebildumu doties pa Amazoni līdz Madeirai, Ari viņš uzskatīja, ka tā ir vienīgā izeja. Madeiru viņš pazina vairāk nekā simt jūdžu garumā. Ja notiktu neticamais un vajātāji viņiem sekotu šajā virzienā, tad Madeiras mazapdzīvotajā piekrastē bēglis viegli no tiem izvairītos, kaut arī nāktos aizbraukt līdz Bolīvijas vidienei, bet, ja tiem nolemts pamest dzimteni, sēsties kuģī būs daudz drošāk Klusā okeāna nekā Atlantijas piekrastē.

Araužo atbalsts jaunekļus acumirklī uzmundrināja. Viņi paļāvās uz loča praktisko prātu. Apšaubīt šā krietnā cilvēka uzticamību nevajadzēja. Viņš katrā ziņā nežēlotu neko, pat dzīvību, ja tikai spētu glābt Ikitosas fazendas saimnieku.

Araužo tūlīt pilnīgā slepenībā sāka gatavoties ceļam. Benito viņam iedeva lielu summu zelta naudas negaidītiem izdevumiem braucienā pa Madeiru. Locis lika sagatavot pirogu, pavēstīdams, ka brauks meklēt Fragozo, kurš arvien vēl nebija atgriezies un par kura likteni ceļa biedri bažījās.

Pēc tam Araužo pats novietoja laivā pārtiku vairākām dienām, kā arī virves un darba rīkus, kurus jaunekļiem vajadzēja saņemt, kad laiva piestās kanāla malā norunātajā laikā un vietā.

Šāda rīcība īpaši nesaistīja žangadas komandas uzmanību. Slepenais nodoms nebija uzticēts pat abiem spēcīgajiem nēģeriem, kurus locis izraudzījās par airētājiem.

Taču uz viņiem varēja droši paļauties. Araužo galvoja par šiem nēģeriem, jo viņi, tiklīdz uzzinās, ka palīdzējuši bēgt no cietuma savam saimniekam, kad Dakosta būs atbrīvots un uzticēts viņu gādībai, darīs visu, pat riskēs ar dzīvību, lai bēgli glābtu.

Pēcpusdienā viņi bija sagatavojušies. Atlika nogaidīt tumsu.

Taču pirms šā pasākuma Manoels vēl pēdējo reizi vēlējās sastapt tiesnesi Žarrikesu. Varbūt viņš pateiks ko jaunu par dokumentu.

Benito labāk palika uz žangadas, lai sagaidītu māti un māsu.

Un tā Manoels viens pats aizgāja pie 2arrikesa, kas nekavējoties lika viņu pieņemt.

Tiesnesis joprojām tikpat satraukts sēdēja savā kabi-

Viņām atplauka cerības.

netā. Viņa priekšā uz gaida vēl joprojām gulēja nepacietīgi pirkstos saburzītais dokuments.

—   Tiesneša kungs, — Manoels trīcošā balsī uzsāka, — vai no Riodežaneiro vēl neesat saņēmuši…

—    Nē, — tiesnesis atbildēja, — pavēle nav pienākusi … Bet kuru katru brīdi to var gaidīt! …

—    Un dokuments?

—   Nekas tur neiznāk! — 2arrikess iesaucās. — Izmēģināju visu, ko tik spēju iedomāties .. . Bet nekā!

—    Nekā!

—   Tomēr ne gluži! Vienu vārdu skaidri salasīju… Vienu vienīgu!

—   Kādu vārdu?! — Manoels iesaucās. — Tiesneša kungs, sakiet jel — kādu?

—    «Bēgt!».

Manoels klusējot cieši paspieda tiesnesim roku un atgriezās uz žangadas, lai sagaidītu brīdi, kad būs jāsāk rīkoties.

XVII

PĒDĒJĀ NAKTS

Kārtējais apciemojums — šoreiz kopā ar meitu — Ja- kitai pagāja kā ik dienas, kad viņai dažas stundas ļāva tikties ar vīru. Abu sirsnīgi mīlēto būtņu tuvumā 2oāma Dakostas sirds plūda pāri maigumā. Taču vīrs un tēvs stingri turēja sevi rokās. Viņš centās uzmundrināt abas nelaimīgās sievietes, iedvest cerības, kuru pašam bija atlicis visai maz. Viņas bija nākušas sniegt ieslodzītajam garīgu atbalstu, kaut diemžēl pašām tas bija daudz vajadzīgāks, bet, redzot Žoāmu tik nesalaužamu, ar lepni izslietu galvu panesam smagos pārdzīvojumus, viņām atplauka cerības.

Arī šoreiz Žoāms atrada spēcinošus vārdus. Šo neizsīkstošo enerģiju viņš smēlās ne vien apziņā, ka nav vainīgs, bet arī ticībā, ka dievs cilvēku sirdīs ielicis daļu sava taisnīguma. Nē! Žoāmu Dakostu nevar sodīt par Tižuko izdarīto noziegumu!

Dokumentu 2oāms gandrīz nekad nepieminēja. Viltots tas vai ne, rakstījis to Torress vai īstais noziedznieks, vai tajā ir meklētais attaisnojums vai nav, — 2oāms Dakosta pat nedomāja balstīties uz šo apšaubāmo rakstu. Nē! Par labāko attaisnojošo argumentu viņš uzskatīja pats sevi, par vērtīgāko nevainības pierādījumu — savu godīga darba cilvēka dzīvi.

Taču tovakar māti un meitu spārnoja Žoāma vīrišķīgie vārdi, iespiezdamies dziļi sirdīs, un abas devās mājup, vairāk nekā jebkad pārliecinātas, ka viss beigsies laimīgi. Šķiroties ieslodzītais viņas apskāva sevišķi mīļi. Šķita, ka viņš nojauš tuvo atrisinājumu, lai kāds tas arī būtu.

Palicis vienatnē, Zoāms Dakosta ilgi sēdēja kā sastindzis. Atbalstījis elkoņus uz nelielā galdiņa, viņš nolieca galvu uz rokām.

Par ko viņš domāja? Vai uzskatīja, ka cilvēku tiesa, kas pirmo reizi maldījusies, tagad viņu attaisnos?

Jā, viņš patiesi vēl loloja cerības! Viņam bija skaidrs, ka līdz ar tiesneša Žarrikesa ziņojumu ministram uz Rio- dežaneiro aizsūtīts arī Žoāma Dakostas patiesi un pārliecinoši uzrakstītais atmiņu stāsts.

Kā zināms, šajās piezīmēs Žoāms aprakstīja savu dzīvi no pirmajām darba dienām Dimantu apgabala pārvaldē līdz brīdim, kad žangada iebrauca Manausas ostā.

Tagad Žoāms Dakosta no jauna atskatījās bijušajās dienās. Viņš atsauca atmiņā pagātni — kopš tā laika, kad viņš, bārenis, ieradās Tižuko. Raktuvju galvenās pārvaldes birojā, kur, par spīti jaunībai, Dakosta bija pieņemts darbā, viņš ar savu centību ātri vien virzījās uz augšu. Žoāmu gaidīja spoža nākotne, viņš cerēja sasniegt ievērojamu stāvokli… Un pēkšņi briesmīga katastrofai Dimantu nolaupīšana, konvoja zaldātu nogalināšana, aizdomas, kas krita uz viņu — vienīgo, kurš varēja būt izpaudis konvoja slepenās aizbraukšanas datumu, tad apcietināšana, tiesa un, lai arī kā pūlējās aizstāvis, pēdējās stundas Viljarikas cietuma nāvinieku kamerā, bēgšana apstākļos, kas liecina par nesalīdzināmu drosmi, slapstīšanās ziemeļu provincēs, beidzot, Peru robežas pāriešana un draudzīgā palīdzība, ko nelaimīgajam, badā mirstošajam bēglim sniedza fazendas viesmīlīgais saimnieks Magal janss.

Ieslodzītā iztēlē ainojās šie notikumi, kas tik nežēlīgi bija izpostījuši viņa mūžu. Iegrimis domās, ļaudamies atmiņām, Žoāms Dakosta nesadzirdēja dīvaino troksni aiz vecā klostera sienām, neievēroja loga režģiem apmesto

virvi, ne zāģa čirlistoņu pa dzelzs stieņiem, ko manītu katrs, kas nebūtu tik dziļi iegrimis sevī.

Nē, Žoāms Dakosta vēl dzīvoja savās jaunības dienu atmiņās pēc ierašanās peruāņu provincē. Viņš redzēja sevi fazendā vispirms kā strādnieku, pēc tam kā vecā portugāļa kompanjonu, kas nežēlo spēkus Ikitosas fermas uzplaukumam.

Ak, kāpēc viņš savam labdarim neatklāja visu! Ma- galjanss viņam būtu ticējis. Lūk, vienīgā kļūda, ko Žoāms Dakosta sev nepiedeva. Kāpēc vajadzēja slēpt, kas viņš ir un no kurienes ieradies, it īpaši tobrīd, kad vecais portugālis savienoja viņa un Jakitas rokas! Jakita taču nekad nešaubītos, ka Žoāms briesmīgajā noziegumā nav vainīgs.

Tajā brīdī troksnis ārpusē pieņēmās un saistīja Žoāma uzmanību.

Ieslodzītais īsu brīdi pacēla galvu. Acis pievērsās logam, taču skatiens palika izklaidīgs, it kā neapzinīgs, un mirkli vēlāk galva noslīga uz rokām. Žoāms domās atkal atgriezās Ikitosā.

Tur slimības gultā gulēja vecais saimnieks. Pirms nāves viņš vēlējās nodrošināt meitas nākotni, padarot par vienīgo fermas saimnieku savu palīgu, kura vadībā ferma bija uzplaukusi. Vai toreiz Žoāmam nevajadzēja visu izstāstīt? Varbūt… Taču viņš neiedrošinājās … Žoāms atcerējās laimīgi kopā ar Jakitu aizvadītos gadus, atcerējās bērnu piedzimšanu un visu savu dzīvi, ko aptumšoja vienīgi atmiņas par Tižuko un sirdsapziņas pārmetumi, ka viņš tuviniekiem nav atklājis briesmīgo noslēpumu.

Notikumi virknējās Žoāma Dakostas atmiņā neparasti spilgti.

Beidzot atausa prata brīdis, kad nācās dot piekrišanu meitas un Manoela laulībām. Vai viņš drīkstēja pieļaut, ka Min ja laulājas ar svešu vārdu, vai drīkstēja neatklāt Manoelam savu noslēpumu? … Nē! Un tieši tāpēc, paklausīdams tiesneša Riveiro padomam, Žoāms nolēma pieprasīt lietas jaunu izskatīšanu un panākt pelnīto reabilitāciju. Kopā ar ģimeni viņš devās ceļā, bet iejaucās Torress, tad sekoja nelieša pretīgais piedāvājums, sašutušā tēva atteikšanās savas dzīvības un goda dēļ upurēt meitu, pēc tam nodevība, apcietināšana …

Pēkšņi spēcīgs grūdiens no ārpuses atvēra kameras logu.

Žoāms Dakosta pacēla galvu, pagātnes atmiņas izgaisa kā ēnas.

Ielēcis pa logu kamerā, tēva priekšā nostājās Benito, bet nākamajā mirklī loga režģos izzāģētajā spraugā parādījās Manoels un nolēca viņam blakus.

Žoāms Dakosta pārsteigumā gandrīz iekliedzās, Benito laikus viņu apklusināja.

—      Tēt, -— viņš teica, — vai redzat logā izlauztos režģus? . .. No turienes līdz zemei nolaižas virve . . . Simt soļu no cietuma kanāla malā gaida piroga. Araužo jūs aizvedīs tālu prom no Manausas, otrajā Amazones krastā, kur neviens jums nesadzīs pēdas. Tēt, jābēg nekavējoties! . .. Tiesnesis pats mums deva šo padomu …

—   Tas katrā ziņā jādara! — Manoels piebilda.

—   Jābēg? Man?… Vēlreiz bēgt? Atkal bēgt?…

Un, rokas sakrustojis uz krūtīm, izslējies Žoāms Dakosta atkāpās kameras dibenā.

—      Nekad! — viņš teica tik stingri, ka Benito un Manoels apjukumā sastinga.

Abi jaunekļi nebija gaidījuši iebildumus. Viņiem nebija ienācis prātā, ka bēgšanai pretosies pats ieslodzītais.

Piegājis pie tēva un ieskatījies viņam acīs, Benito satvēra tēvu pie rokas, nevis lai vestu prom, bet lai viņš dēlu uzklausītu un piekāptos.

—    Jūs teicāt «nekad», tēt?

—   Nekad!

—      Tēt, — tad ierunājās Manoels, — arī man taču ir tiesības jūs tā saukt, — paklausiet mūs! Mēs jums sakām, ka jābēg, ne mirkli nevilcinoties, jo, paliekot šeit, jūs nodarīsiet pāri sev un citiem.

—      Palikt nozīmētu gaidīt nāvi, tēt, — Benito turpināja. — Pavēle izpildīt spriedumu būs klāt kuru katru brīdi. Ja jūs vēl cerat, ka tiesa atcels netaisno spriedumu, ja domājat, ka tā attaisnos to, ko pirms divdesmit gadiem nosodīja, tad maldāties. Vairs nav nekādu cerību! … Bēdziet!

Ar varu satvēris tēvu, Benito vilka viņu uz logu.

Atbrīvojies no dēla skavām, Dakosta atkal atkāpās.

—      Bēgt?! — viņš iesaucās, un balsī skanēja negrozāma apņēmība. — Tas taču nozīmētu apkaunot sevi un jūs visus! Tas nozīmētu atzīt savu vainu! Ja pats labprātīgi esmu ieradies dzimtenes tiesā, man jāsagaida lēmums, lai tas būtu kāds būdams, un es to gaidīšu!

Nekad!

—    Ar pierādījumiem, uz kuriem balstāties, nepietiek, — Manoels neatlaidās, — bet juridisku pierādījumu joprojām trūkst. Mēs uzstājam, ka jābēg, jo tiesnesis Žarrikess to ieteic. Jums nav citas iespējas glābties no nāves.

—    Tādā gadījumā — jāmirst! — Zoāms Dakosta mierīgi atbildēja. — Es miršu, tā protestēdams pret netaisno spriedumu! Pirmo reizi izbēgu no cietuma dažas stundas pirms nāves. Jā, izbēgu! Bet tad es vēl biju jauns, man priekšā bija viss mūžs, lai cīnītos pret netaisnību. Bet bēgt šodien, lai atkal dzīvotu kā nožēlojams noziedznieks, slapstītos ar svešu vārdu, domātu tikai par to, kā maldināt vajātājus, atsāktu nemiera un baiļu pilno dzīvi, kādu esmu cietis jau divdesmit trīs gadus un reizē liktu ciest arī jums, ik dienas bīties no nodevības, kas agri vai vēlu mani var piemeklēt, un no policijas, kas beidzot mani noķers, pat ja es patvertos svešumā! Vai to var saukt par dzīvi? Nē! Nekad!

—    Tēt! — tēva tiepšanās dēļ gandrīz zaudēdams pacietību, Benito neatlaidās. — Jūs bēgsiet! Es tā vēlos!

Un, atkal saķēris tēvu pie elkoņa, Benito vilka viņu uz logu.

—    Nē! … Nē!

•— Tātad jūs gribat, lai es sajūku prātā?

—    Mans dēls, — 2oāms Dakosta iesaucās, — laidiet mani vaļā! … Reiz es jau bēgu no Viljarikas cietuma, un ļaudis domāja, ka esmu izbēdzis no pelnīta soda. Jā, viņiem tā bija jādomā! Nē, jūsu labās slavas dēļ es atsakos bēgt vēlreiz!

Benito nokrita tēva priekšā ceļos. Viņš izstiepa rokas . . . Viņš lūdzās . . .

—    Bet pavēle, tēt, — Benito atkārtoja, — pavēle var pienākt jau šodien … tūlīt pat… un tas būs nāves spriedums!

—    Ja pavēle būtu jau klāt, es tomēr savu lēmumu nemainītu. Nē, dēls! Vainīgais Zoāms Dakosta bēgtu! Nevainīgais nebēgs!

Sekoja aizkustinošs skats: Benito cīnījās ar tēvu, Manoels apjucis stāvēja pie loga, grasīdamies satvert gūstekni, kad pēkšņi kameras durvis atvērās.

Uz sliekšņa parādījās policijas priekšnieks cietumsarga un dažu zaldātu pavadībā.

Priekšnieks acumirklī aptvēra, ka tiek gatavota bēgšana, bet pēc ieslodzītā izturēšanās noprata, ka viņš atteicies. Priekšnieks klusēja. Taču viņa seja pauda dziļu līdzjūtību. Droši vien arī viņš, tāpat kā tiesnesis Žarri- kess, būtu vēlējies, lai Žoāms Dakosta aizbēg.

Taču bija par vēlu!

Policijas priekšnieks, turot rokās kādu papīru, piegāja pie ieslodzītā.

■— Vispirms, — Žoāms Dakosta viņam teica, — ļaujiet man apliecināt, ka bēgšana bija atkarīga vienīgi no manis paša, bet es to nevēlējos,

Priekšnieks viegli pamāja ar galvu, tad, cenzdamies runāt stingri, teica:

—    Žoām Dakosta, nupat saņemta pavēle no Riodežaneiro.

—    Ak, tēt! — Manoels un Benito iekliedzās.

—          Šī pavēle, — sakrustojis rokas uz krūtīm, Žoāms Dakosta vaicāja, — vai tā liek izpildīt nāves spriedumu?

—    Jā!

—    Un kad?

—    Rīt.

Benito metās pie tēva. Viņš vēlreiz mēģināja vilkt viņu prom .. . Zaldātiem nācās izraut apcietināto no dēla skavām.

Tad policijas priekšnieks deva zīmi — un abus jaunekļus izveda laukā no cietuma. Vajadzēja izbeigt satriecošo skatu, kas jau tā bija pārāk ieildzis.

—          Cienītais, vai rīt pirms soda izpildīšanas es drīkstēšu dažus mirkļus pavadīt kopā ar Pasanjas tēvu? — Žoāms Dakosta policijas priekšniekam vaicāja. — Lūdzu, paziņojiet viņam visu!

—    Paziņosim.

—          Vai man atļausiet pēdējo reizi satikt tuviniekus, apskaut sievu un bērnus?

—    Jūs tiksieties.

—           Pateicos, cienītais, — Žoāms Dakosta teica. — Bet tagad lieciet apsargāt kameras logu! Nevēlos, ka mani no šejienes aizved pret paša gribu.

Policijas priekšnieks palocījās, tad kopā ar sargu un zaldātiem aizgāja.

Notiesātais palika viens, viņam bija atlicis tikai nedaudz stundu, ko dzīvot.

XVIII

FRAGOZO

Tātad pavēle bija pienākusi, unr kā tiesnesis Žarrikess paredzēja, tā lika nekavējoties izpildīt Zoāmam Dakos- tam piespriesto nāves sodu. Nekādu attaisnojošu pierādījumu notiesātajam nebija. Tiesas lēmums palika spēkā.

Jau nākamajā dienā, trīsdesmit pirmajā augustā, Žoāmu Dakostu gaidīja karātavas.

Brazīlijā uz nāvi sodītos parasti apžēlo un nāves sodu izpilda tikai nēģeriem, bet šoreiz tas draudēja baltajam.

Šādi stingri likumi ir Dimantu apgabalā, kur sabiedrības interešu labā uz nāvi notiesātos nekad neapžēlo.

Žoāmu Dakostu nekas vairs nespēja glābt. Viņam bija jāzaudē dzīvība un gods.

Tajā pašā trīsdesmit pirmā augusta rītā uz Manausu auļoja kāds jātnieks, tik neganti dzīdams zirgu, ka pus- jūdzi no pilsētas vārtiem spēcīgais dzīvnieks nokrita zemē, vairs nejaudādams pakustēties.

Cilvēks pat nepūlējās zirgu dabūt kājās. Acīm redzot, zirgs bija notrenkts līdz pēdējam, tāpēc jātnieks tagad, par spīti nogurumam, metās, ko kājas nes, uz pilsētu.

Viņš bija ieradies gar upes kreiso krastu no austrumu provinces. Visa viņa nauda bija izdota par zirgu, ar kuru viņš Manausā nokļuva ātrāk nekā ar pirogu, kurai būtu jābrauc pret straumi.

Šis cilvēks bija Fragozo.

Vai drosmīgajam puisim izdevās īstenot savu slepeno nodomu? Vai viņš atrada mežu policijas iecirkni, kur bija kalpojis Torress? Vai atklāja kaut ko, kas varētu glābt Žoāmu Dakostu?

Fragozo pats īsti to nezināja; un tomēr viņš steidzās pēc iespējas drīzāk pavēstīt tiesnesim Žarrikesam, ko bija izdibinājis īsajā ceļojuma laikā.

Lūk, kas bija paveikts.

Fragozo nebija kļūdījies, pazīdams Torresā mežu policijas uzraugu, kurš strādājis Madeiras piekrastē.

Viņš steidzās uz šo provinci un, ieradies Madeiras grīvā, uzzināja, ka mežu policijas priekšnieks pašlaik klejo kaut kur apkaimē.

Fragozo nekavējoties devās viņu meklēt un ar mokām atrada.

Uz Manausu auļoja kāds jātnieks.

Priekšnieks labprāt atbildēja uz Fragozo jautājumiem. Tie bija tik vienkārši, ka nebūtu iemesla kaut ko noklusēt.

Fragozo uzdeva viņam tikai trīs jautājumus:

—      Vai mežu uzraugs Torress pirms vairākiem mēnešiem kalpoja jūsu brigādē?

—    Kalpoja gan.

—      Vai viņš nebija draugos ar kādu darba biedru, kurš nesen nomira?

—    Bija gan.

—    Un ka šo vīru sauca? …

—    Ortega.

Tas bija viss, ko Fragozo uzzināja. Vai šīs ziņas spēs mainīt Žoāma Dakostas stāvokli? Tas šķita gandrīz neticami.

To saprazdams, Fragozo sāka iztaujāt policijas priekšnieku, vai viņš Ortegu nav pazinis tuvāk, vai nevar pateikt, no kurienes Ortega ieradies, un kaut ko pastāstīt par viņa pagātni. Tam būtu liela nozīme, jo, kā apgalvoja Torress, Ortega bijis vainīgs Tižuko noziegumā.

Diemžēl policijas priekšnieks uz šo jautājumu atbildēt nespēja.

Droši viņš zināja tikai to, ka Ortega daudzus gadus kalpojis mežu policijā, ka ar Torresu viņu saistījusi cieša draudzība, abi vienmēr turējušies kopā un Torress bijis klāt pie Ortegas nāves gultas.

Neko vairāk policijas priekšnieks pastāstīt nevarēja.

Fragozo atlika samierināties ar šīm trūcīgajām ziņām, un viņš tūlīt pat devās atpakaļ.

Nesameklējis nekādus noteiktus pierādījumus, ka īstais vainīgais Tižuko noziegumā tiešām bijis Ortega, uzticamais Fragozo noskaidroja vienīgi to, ka Torresa stāsts par darba biedru, kas nomiris viņa klātbūtnē, nav bijis izgudrots.

Tā neapšaubāms kļuva ari Torresa apgalvojums, ka Ortega viņam atdevis ļoti svarīgu dokumentu. Pilnīgi ticams bija ari dokumenta sakars ar noziegumu, kura īstais ierosinātājs, Ortega, tajā atzīst savu vainu un sīki attēlo apstākļus, kas šo patiesību apstiprina.

Tātad, ja kriptogrammu varētu izlasīt, ja tās atslēga nebūtu noslēpums un ja izdotos .uzminēt skaitli, viss nenoliedzami atklātos.

Taču skaitlis nebija zināms. Fragozo dabūja tikai

Kalpoja gan, — mežu policijas priekšnieks atbildēja.

dažas papildu ziņas, proti, ka Torress nebija melojis, jo daži apstākļi gandrīz droši liecināja, ka dokuments patiesi saistīts ar šo noslēpumaino lietu, — lūk, vienīgais, ko uzņēmīgais jauneklis noskaidroja braucienā pie Tor- resa bijušā priekšnieka.

Un tomēr arī šos sīkumus Fragozo steidzās pavēstīt tiesnesim. Viņš jauta, ka nedrīkst zaudēt ne mirkli, un tieši tāpēc šajā rītā ap astoņiem, pagalam nomocījies un saguris, viņš nonāca pusjūdzes attālumā no Ma- nausas.

Ceļa gabalu, kas viņu vēl šķīra no pilsētas, Fragozo no* skrēja nedaudzās minūtēs. Nepārvarama priekšnojauta yiņu neatlaidīgi dzina uz priekšu, un brīžam pat šķita, ka Žoāma Dakostas glābiņš atrodas viņa rokās.

Pēkšņi Fragozo, kā zemē ieaudzis, apstājās.

Pie pilsētas vārtiem viņš ieraudzīja nelielu laukumiņu. Tur pēdu divdesmit virs ziņkārīgo pūļa slējās karātavas, pie kurām šūpojās virve.

Fragozo manīja, ka spēki izsīkst. Viņš nokrita zemē. Acis pret paša gribu aizvērās. Viņš neko nevēlējās redzēt.

—    Par vēlu! . . . Par vēlu! — Fragozo čukstēja.

Beidzot ar pārdabiskām pūlēm viņš piecēlās. Nē! Vēl

nav par vēlu! Zoāms Dakosta nekarāsies šajā cilpā!

—          Tiesnesi Zarrikes! Tiesnesi Žarrikes! — Fragozo sauca.

Un viņš kā neprātīgs metās uz pilsētas vārtiem, aizelsies skrēja pa galveno ielu un pusdzīvs noslīga pie tiesneša mājas sliekšņa.

Durvis bija aizslēgtas. Fragozo ar pēdējiem spēkiem pieklauvēja.

Iznāca tiesneša sulainis. Saimnieks nevienu nevēloties pieņemt.

Neklausīdamies cilvēkā, kas liedza ieiet, Fragozo pastūma viņu nost no ceļa un veicīgi devās uz tiesneša kabinetu.

—           Nupat pārrados no provinces, kur Torress kalpojis par mežu uzraugu! — Fragozo pavēstīja. — Tiesneša kungs, Torress nav melojis! Aizkavējiet… Aizkavējiet!

—    Jūs sameklējāt mežu policijas brigādi?

—    Jā.

—    Un atnesāt dokumenta šifru?

Fragozo klusēja.

—    Tad lieciet mani mierā! — tiesnesis Zarrikess iekliedzās un, dusmu lēkmē satvēris dokumentu, grasījās to saplosīt gabalos.

Satverdams tiesnesi pie rokas, Fragozo viņu aizkavēja.

—    Tur taču rakstīta patiesība! — viņš iesaucās.

—          Zinu, — tiesnesis Žarrikess atcirta. — Bet ko līdz patiesība, kuru nevar atklāt!

—    Tā jāatklāj! Tas nepieciešams! Tas katrā ziņā jādara!

—    Vēlreiz jautāju — vai jums ir šifrs?

—           Nē! Bet atkārtoju — Torress nav melojis! … Pirms dažiem mēnešiem patiesi miris kāds Torresa tuvs draugs, un nav šaubu, ka tieši šis cilvēks Torresam uzticējis dokumentu, kuru viņš cerēja pārdot Žoāmam Dakostam.

—          Jā! — tiesnesis Žarrikess teica. — Jā! Šaubu nav… Mēs to labi zinām, taču tie, no kuriem ir atkarīga notiesātā dzīvība, tam netic .. . Ejiet prom!

Tiesnesis atgrūda Fragozo, kurš neparko neatkāpās. Viņš nometās tiesnesim pie kājām.

—           Žoāms Dakosta nav vainīgs! — Fragozo kliedza. -— Jūs nedrīkstat pieļaut, ka viņš iet bojā! Viņš nav izdarījis noziegumu Tižuko! Vainīgs ir Torresa biedrs, kas rakstījis dokumentu! Vainīgs ir Ortega! . . .

Izdzirdējis šo vārdu, tiesnesis Žarrikess pielēca kājās. Un, tiklīdz vētrainais sašutums viņā mazliet aprima, viņš atplēta dūri ar krampjaini sažņaugto papīra lapu, izklāja to uz galda, apsēdās un, ar rokām aizsedzis acis, murmināja:

—■ Šis vārds . .. Ortega! … Pameģinasim!

Tad ar Fragozo uzzināto vārdu tiesnesis atsāka darīt to pašu, ko velti bija izmēģinājies ar daudziem citiem. Uzrakstījis «Ortega» virs pēdējās rindkopas pirmajiem sešiem burtiem, viņš dabūja šādu tabulu:

ORTEGA MVVFJV

—    Nē, — Žarrikess beidzot teica. — Nekas neiznāk!

Un patiesi, burtu «V», kas atradās zem «R», ar skaitli

izteikt nevarēja, jo «V» alfabētā seko pēc «R», tas pats attiecās uz pārējiem burtiem, tikai «M» stāvēja zem «O», un to varēja izteikt ar ciparu «2».

Uz ielas šajā brīdī atskanēja skaļas, izmisīgas balsis.

Fragozo piesteidzās pie loga un, pirms tiesnesis paguva aizkavēt, atvēra to.

Iela bija ļaužu pilna. Tuvojās stunda, kad ieslodzīto no cietuma bija jāved uz soda vietu, un ļaudis steidzās uz laukumu, kur jau gaidīja karātavas.

Tiesnesis Žarrikess, kura izskats šajā brīdī bija briesmīgs, stingri vērās dokumentā.

— Pēdējie burti! — viņš murmināja. — Izmēģināsim vēl tos!

Tā bija vienīgā cerība.

Ar trīcošu roku, gandrīz nespēdams saturēt zīmuli, tiesnesis virs dokumenta sešiem pēdējiem burtiem, tieši tāpat kā nule virs pirmajiem, uzrakstīja vārdu ORTEGA.

Neviļus Zarrikesam izlauzās kliedziens. Sākumā viņš ievēroja, ka visi seši kriptogrammas burti alfabētā stāv pirms atbilstošajiem Ortegas vārda burtiem — un tātad būs izsakāmi ar cipariem, no kuriem varēs sastādīt skaitli.

Pēc tam, no katra burta atpakaļejošā alfabētiskā secībā atskaitījis cipara norādīto burtu daudzumu un uzrakstījis atrastos, viņš izlasīja:

Un tiešām, kad tiesnesis, uzrakstījis tabulu, saskaitīja burtu zīmes, lūk, kas iznāca:

Tātad šādā veidā iegūtais skaitlis bija «432513». Bet vai tieši tā ir dokumenta atslēga? Varbūt arī šis mēģinājums būs maldīgs tāpat kā visi iepriekšējie?

Balsis uz ielas pēkšņi kļuva skaļākas, tās pauda naidu un līdzjūtību, kas valdīja pūlī. Notiesātajam bija atlikušas vēl tikai nedaudz minūtes, ko dzīvot

Kā sajucis aiz bēdām, Fragozo izskrēja laukā. Viņš vēlējās pēdējo reizi redzēt savu labdari, pēdējo reizi atvadīties . . . Fragozo bija gatavs mesties pretī drūmajam gājienam un apturēt to ar saucieniem: «Nenogaliniet godīgu cilvēku! Nenogaliniet!»

Pa to laiku tiesnesis Žarrikess virs rindkopas pirmajiem burtiem uzrakstīja atrasto skaitli, atkārtojot to vairāk reižu, kā bija nepieciešams:

Nevainīgs! Nevainīgs!

«īstais vainīgais dimantu no …»

Tiesnesis priekā iekliedzās. Skaitlis «432513» bija ilgi meklētā atslēga! Vārds Ortega ļāva to atklāt! Beidzot dokumenta šifrs bija rokā,, un tagad Žoāma Dakostas nevainību varēs neapgāžami pierādīt. Nelasot vairs tālāk, tiesnesis Žarrikess izskrēja no kabineta uz ielas, skali saukdams:

—    Stāt! Stāt!

Vienā mirklī, izlauzies cauri pūlim, kas pašķīra viņam ceļu, Žarrikess sasniedza cietumu, tieši tajā brīdī no turienes izveda Žoāmu Dakostu, kuram izmisīgi ķērās klāt sieva un bērni.

Pieskrējis pie Žoāma Dakostas, tiesnesis aizelsies, nespēdams parunāt, tikai vicināja rokās dokumentu, līdz beidzot izdvesa:

—    Nevainīgs! Nevainīgs!

XIX

NOZIEGUMS TIŽUKO

Ierodoties tiesnesim, drūmais gājiens apstājās. Tālumā vairākkārt dobji atbalsojās pūļa sauciens:

— Nevainīgs! Nevainīgs!

Pēc tam iestājās dziļš klusums. Ļaudis gribēja dzirdēt, ko teiks tiesnesis.

Žarrikess apsēdās uz akmens soliņa, un, kamēr Min ja, Eenito, Manoels un Fragozo viņu apstāja, kamēr Žoāms Dakosta apskāva sievu, viņš, izmantojot, iegūto skaitli, ar ciparu palīdzību nomainīja kriptogrammas burtus, vispirms atšifrēdams pēdējo rindkopu, un, kad uz papīra bija izveidojušies vārdi, atdalīja tos citu 110 cita, salika pieturas zīmes un skaļi nolasīja.

Dziļajā klusumā atskanēja:

Tiklīdz tiesnesis beidza, visapkārt ļaudis skaļi uzgavilēja.

Patiešām dokumenta pēdējā rindkopa, rezumējot raksta saturu, pilnīgi attaisnoja Ikitosas saimnieku un bija labākais pierādījums, kas glāba no nāves briesmīgās juridiskās kļūmes upuri.

2oāms Dakosta sievas, bērnu un draugu vidū nespēja vien spiest rokas apsveicējiem. Lai cik stingrs bija viņa raksturs, tagad tomēr iestājās reakcija — pār vaigiem noritēja prieka asaras, bet sirdī viņš pateicās dievam, kas, tik apbrīnojami glābdams viņu īsi pirms nāves soda, nepieļāva vislielāko noziegumu — netaisni apvainota cilvēka bojā eju-.

Jā, Žoāma Dakostas attaisnojums izgaisināja visas

šaubas. Tižuko nozieguma īstais vainīgais pats bija atzinies un sīki izklāstījis apstākļus, kādos noritējusi vardarbība. Ar šifra atslēgas palīdzību tiesnesis Žarrikess turpat uz vietas izlasīja visu kriptogrammu.

Un, lūk, ko tajā apliecināja Ortega: šis nelietis bija kalpojis dimantu raktuvju pārvaldē kopā ar Žoāmu Da- kostu. Jaunais ierēdnis, kuram pienācās pavadīt konvoju uz Riodežaneiro, bija Ortega. Briesmīgais nodoms tikt pie bagātības slepkavības un laupīšanas ceļā viņu nebiedēja, un viņš pavēstīja kontrabandistiem konvoja izbraukšanas dienu.

Laupītāji viņus sagaidīja Viljarikas apkaimē, bet uzbrukuma laikā Ortega izlikās cīnāmies pret tiem kopā ar sardzes zaldātiem: pēdīgi viņš nokrita zemē starp nogalinātajiem, un sazvērnieki viņu aiznesa prom. Tieši tāpēc vienīgais cilvēks, kam šajā slaktiņā izdevās paglābties, apliecināja, ka Ortega kritis.

Taču noziedzniekam laupījums nekāda labuma nedeva; pēc neilga laika sabiedrotie, kuri bija palīdzējuši izdarīt noziegumu, viņu apzaga.

Palicis bez eksistences līdzekļiem, neiedrošinādamies atgriezties Tižuko, Ortega bēga uz Augšamazones provincēm Brazīlijas ziemeļos, kur darbojās mežu policija. Kaut kā vajadzēja dzīvot. Ortega iestājās vienā no nēģeru ķērāju brigādēm, uz kurām ļaudis raugās ar nicinājumu. Neviens viņam tur neprasīja, kas viņš ir un no kurienes nāk. Tā Ortega kļuva mežu policijas uzraugs un gadiem ilgi veica cilvēku mednieka darbu.

Tajā laikā viņam piebiedrojās dēkainis Torress, kuram arī bija apsīkuši eksistences līdzekļi. Abi lieliski sapratās un cieši sadraudzējās. Bet, kā jau Torress sacīja, pamazām neģēli sāka mākt sirdsapziņas pārmetumi. Viņu vajāja atmiņas par noziegumu. Ortega zināja, ka viņa vietā notiesāts cits. Viņš zināja, ka šis nelaimīgais ir viņa bijušais kolēģis Žoāms Dakosta. Bija zināms arī tas, ka netaisni notiesātajam izdevies bēgt no cietuma un ka tāpēc Ortegam pašam nāves soda briesmas nav novērstas.

Un reiz, pirms vairākiem mēnešiem, mežu policijas ekspedīcijas laikā, kad brigāde, šķērsojot Peru robežu, nonāca Ikitosas apkaimē, Ortega, nejauši sastapis Žoāmu Garralu, acumirklī saprata, ka tas ir Dakosta, kas viņu vairs nepazina.

Tieši tad Ortega nolēma darīt visu iespējamo, lai labotu netaisnību, kurai par upuri bija kritis viņa agrākais darba biedrs. Viņš sīki aprakstīja Tižuko noziegumu; raksts, protams, bija sastādīts kā kriptogramma, kuru noziedznieks cerēja nosūtīt Ikitosas fazendas saimniekam kopā ar šifra atslēgu, lai viņš to varētu izlasīt.

Nāve liedza šo ieceri īstenot. Kautiņā ar nēģeriem pie Madeiras smagi ievainots, Ortega nojauta, ka tuvojas gals. Tad noslēpumu, kas visu mūžu viņu bija nomācis, noziedznieks nolēma uzticēt draugam Torresam, kurš no viņa neatkāpās.

Atdevis pašrocīgi rakstīto atzīšanos Torresam un pieprasījis zvērestu, ka tas tiks nogādāts Žoāmam Dakostam, Ortega pateica viņa pieņemto uzvārdu un dzīves vietu, pagūdams līdz ar pēdējo elpas vilcienu izdvest skaitli «432513», bez kura dokuments nebūtu izlasāms.

Mēs jau zinām, kā nekrietnais Torress pēc Ortegas nāves izpildīja drauga pēdējo vēlēšanos, kā, nolēmis izmantot uzticēto noslēpumu savā labā, izmantoja to zemiskas šantāžas nolūkos.

Torresam bija lemts iet bojā, nesasniedzot mērķi, un viņš aiznesa līdzi drauga noslēpumu. Taču Fragozo atklāja Ortegas vārdu, kas bija parakstīts zem dokumenta, un tieši ar tā palīdzību atjautīgajam tiesnesim Zarrike- sam beidzot izdevās dokumentu atšifrēt.

Patiesi, šis raksts, īstākais pierādījums, kuru visi tik dedzīgi meklēja, bija neapstrīdams Žoāma Dakostas nevainības apliecinājums, kas glāba viņa dzīvību un godu.

Pēc tam kad cienījamais tiesnesis visiem par brīdinājumu skaļā balsī bija nolasījis Ortegas drausmīgā nozieguma attēlojumu, pūļa apsveikuma saucieni divkāršojās.

Tagad, saņēmis neapstrīdamu pierādījumu, Žarrikess, pirms tam vienojies ar policijas priekšnieku, pavēstīja, ka, gaidot jaunu pavēli no Riodežaneiro, Zoāms Dakosta cietumā vairs neatgriezīsies, bet dzīvos pie viņa.

Nevienam iebildumu nebija, un Zoāms Dakosta savu tuvinieku un Manausas ļaužu pavadībā kā īsts tautas varonis tika gandrīz vai uz rokām aiznests līdz tiesneša mājām.

Beidzot krietnais Ikitosas fazendas saimnieks saņēma gandarījumu par savas ilggadīgās trimdas ciešanām, taču viņš priecājās par to vairāk ģimenes nekā sevis dēļ, turklāt ļoti lepojās ar savas dzimtenes pilsētu, kas nebija pieļāvusi zemisku netaisnību.

Bet ko pa to laiku darīja Fragozo?

Lāga puisi no visām pusēm ielenca draugi. Benito, Ma- noels un Minja netaupīja glāstus, no viņiem neatpalika arī Lina. Velti lūkodams atspēkot uzslavas, Fragozo vairs nesaprata, kuru īsti uzklausīt. Viņš taču nemaz nebija pelnījis šos cildinājumus! Par visu jāpateicas tikai nejaušībai! Vai tas kāds nopelns, ja viņš pazinis bijušo mežu policijas uzraugu? Nē, protams, nē! Tiesa gan, viņš bija iedomājies uzmeklēt Torresa kādreizējos darba biedrus, taču viņš nebūt nespēja paredzēt, vai tas ko dos un ka Ortegas vārds būs tik vērtīgs.

Brašais Fragozo! Apzināti vai ne, viņš tomēr bija izglābis 2oāmu Dakostu!

Bet cik apbrīnojama notikumu secība beidzot noveda pie mērķa: glābiņš pēdējā brīdī, kad Fragozo Ikitosas mežā gandrīz aizgāja bojā; sirsnīgā uzņemšana fazendā; tikšanās ar Torresu uz Brazīlijas robežas; šā dēkaiņa nokļūšana uz žangadas un galu galā laimīgā sagadīšanās, ka Fragozo Torresu jau bija kaut kur sastapis.

—   Jā, tā tas tiešām bija! — Fragozo iesaucās. — Taču par laimīgajām beigām jāpateicas nevis man, bet Linai!

—    Man? — jaunā mulate nesaprata.

—    Jā gan! — Fragozo iesaucās. — Vai es jebkad aplaimotu tik daudzus cilvēkus, ja nebūtu bijis jūsu liānas, Lina, un jūsu iedomas tai sekot?

Lieki teikt, cik sirsnīgi Fragozo un Linu apsveica un slavēja ne vien Dakostu ģimene, bet arī visi viņa jaunie daudzajos pārdzīvojumos Manausā rastie draugi.

Bet vai savs nopelns apsūdzētā attaisnošanā nebija arī tiesnesim Zarrikesam? Ja, par spīti smalka analītiķa spējām, tiesnesis nevarēja dokumentu uzreiz atšifrēt, viņš tomēr pareizi bija noteicis, kāda ir šifra sistēma. Un kurš vēl bez viņa ar viena paša Ortegas vārda palīdzību būtu atradis skaitli, ko zināja tikai abi mirušie — īstais noziedznieks un Torress?

Tāpēc arī tiesnesis saņēma bezgala daudz pateicības vārdu.

Pats par sevi saprotams, ka tajā pašā dienā uz Riode- žaneiro tika aizsūtīts jauns ziņojums ar sīku notikušā izklāstu, pievienojot tam dokumenta oriģinālu līdz ar šifra atslēgu. Atlika gaidīt jaunas instrukcijas no tieslietu ministra, taču nebija šaubu, ka pavēle liks ieslodzīto nekavējoties atbrīvot.

Atvadas bija visai aizkustinošas,

Ceļotājiem vēl dažas dienas vajadzēja uzkavēties Ma- nausā; pēc tam Zoāms Dakosta ar ģimeni, brīvs no rūpēm un bažām, atvadīsies no tiesneša Zarrikesa un dosies tālāk ar žangadu pa Amazoni, līdz Parā ceļojumu noslēgs kāzu svinības, kā tas bija paredzēts Ikitosā.

Pagāja vēl četras dienas, ceturtajā septembrī pienāca pavēle atbrīvot Zoāmu Dakostu. Kriptogramma bija atzīta par neviltotu. Tas patiesi bija Ortegas — kādreizējā Dimantu apgabala raktuvju pārvaldes ierēdņa rokraksts, un nebija šaubu, ka šo atzīšanos, kur visos sīkumos tika attēlots noziegums, rakstījis viņš pats.

Viljarikā notiesātā Žoāma Dakostas nevainība beidzot bija pilnīgi pierādīta, viņš tika reabilitēts.

Todien tiesnesis Zarrikess pusdienoja uz žangadas kopā ar Dakostas ģimeni; kad tuvojās vakars, viņi sirsnīgi atsveicinājās. Atvadas bija visai aizkustinošas; šķiroties Dakostas ģimene solījās atceļā uz mājām vēlreiz apraudzīt tiesnesi Manausā un ielūdza viņu apciemot vēlāk Ikitosas fazendu.

Nākamajā dienā, piektajā septembrī, saulei lecot, atskanēja aizbraukšanas signāls. Visi iznāca uz milzīgā plosta klāja — Dakosta un Jakita, Minja, Manoels un Benito. Atgrūdusies no krasta, žangada iepeldēja upes vidū un ļāvās straumei, bet Manausas krastmalā sapulcējušos ļaužu apsveikuma saucieni lidoja tai līdzi vēl tad, kad tā nozuda Rionegro līkumā.

XX

LEJAS AMAZONE

Ko lai stāsta par ceļojuma otro daļu, par braucienu lejup pa lielo upi? Godājamā ģimene beidzot bija sagaidījusi laimīgas dienas. 2oāms Dakosta bija sācis jaunu gaišu dzīvi, un tās gaisma apstaroja arī viņa tuviniekus.

Žangada palu ūdeņiem bagātajā Amazonē tagad slīdēja daudz ātrāk. Pa kreisi palika Dona Hozē de Maturi nelielais ciemats, pa labi — Madeira, kas par savu nosaukumu var pateikties veselai flotilei baļķu un koku, kuri gan kailiem stumbriem, gan zaļojošiem zariem peldēja pa straumi no Bolīvijas vidienes. Pēc tam žangada izbrauca cauri Kanīni arhipelāgam, kura salas atgādina kastes ar tajās iedēstītām palmām, tad aizmugurē palika Serpas ciemats, kas, vairākkārt pārceldamies no viena krasta uz otru, beidzot bija apmeties upes kreisajā pusē, kur būdu priekšā kā dzeltens paklājs aizvijas smilšains liedags.

Drīz vien tajā pašā upes krastā palika arī Silves ciemats un pilsētiņa Viljabelja — galvenais gvaranas tirdzniecības centrs šajā provincē, tam sekoja Faro ciemats un slavenā upe Njamunda, kur, kā Oreljana apgalvoja, 1539. gadā viņam uzbrukušas kareivīgas sievietes, kaut gan neviens tās pēc tam vairs netika redzējis; taču šī leģenda devusi Amazones nemirstīgo nosaukumu.

Šajā vietā izbeidzās plašā Rionegro province. Bija sasniegta Paras robeža, un tajā pašā dienā, divdesmit otrajā septembrī, Dakostas ģimene, apbrīnodama ielejas nesalīdzināmo skaistumu, iebrauca tajā lielās Brazīlijas daļā, kas austrumos robežojas ar Atlantijas okeānu.

—    Cik bezgala skaisti! — nemitīgi jūsmoja Min ja.

—   Tikai pārāk ilgi velkas šis brauciens! — kurnēja Manoels.

—    Kāds skaistums! — kundzei piebalsoja Lina.

—    Kad reiz mēs tiksim galā! — nopūtās Fragozo.

Sakiet, lūdzu, — kā lai saprotas, ja pasaules uztvere

tik atšķirīga? Laiks tomēr pagāja jautri, un arī Benito, nekur nesteigdamies un nemocīdamies nepacietībā, atguva savu seno līksmo omu.

Pēc brīža žangada izpeldēja cauri bezgalīgām kakao koku plantācijām, uz kuru tumši zaļā fona abos upes krastos no Obidosas līdz Montealegrei iezīmējās visnotaļ izkaisīto būdu salmu dzeltenie vai ķieģeļsarkanie jumti.

Tad parādījās Trombetas grīva. Šīs upes melnie ūdeņi plūst gar pašām Obidosas mājām, te izveidojusies īsta maza pilsētiņa pat ar cietoksni un glītām sarkanām mājiņām gar platajām ielām; šeit, tikai simt astoņdesmit jūdžu no Belemas, atrodas lielas noliktavas, kurās uzglabā apkaimē iegūto kakao.

Drīz vien ceļotāji ieraudzīja citu pieteku — Tapažosu ar tās zaļganpelēkajiem ūdeņiem, kas plūst no dienvidrietumiem, pēc tam bagāto Santarēmu ar vismaz pieci tūkstoši iedzīvotājiem, galvenokārt indiāņiem, kuru pirmās mājeles paceļas plašajos, baltu smilti klātajos liedagos.

Pametusi Manausu, žangada peldēja bez apstājas pa nu jau brīvāko Amazones straumi. Tā brauca dienām un naktīm pieredzējušā loča modrajā vadībā. Viņi nekur vairs nepieturēja, ne lai izklaidētos, ne tirdzniecības nolūkos. Lielais plosts devās tikai uz priekšu, strauji tuvojoties mērķim.

Aiz Alemkeras ciemata upes kreisajā krastā skatienam pavērās plašs apvārsnis. Līdz šim to bija aizklājuši meži, bet tagad aiz tiem iznira pakalnu grēdas, kuru maigi viļņotās līnijas tīkami glāstīja acis, bet tālumā pie apvāršņa vīdēja nenoteiktas robotu kalnu kontūras.

Kā Jakita un viņas meita, tā Lina un vecā Sibēla to visu redzēja pirmoreiz mūžā.

Toties Manoels Paras provincē jutās kā mājās. Viņš zināja, kā sauc divkāršo kalnu grēdu, kas pamazām sašaurināja Amazones gultni.

—    Pa labi, — viņš paskaidroja, — puslokā uz dienvidiem aizvijas Parvakarta kalnu grēda. Pa kreisi — Ku- ruva kalni, drīz būsim garām to pēdējām terasveidīga- jām nogāzēm.

—   Tātad, mēs tuvojamies mērķim? — Fragozo ievaicājās.

—    Tieši tā! — Manoels atbildēja.

Un, tikko jaušami, taču ļoti izteiksmīgi pamādami viens otram ar galvu, abi līgavaiņi droši vien sapratās.

Beidzot, par spīti paisumam, kas, nedaudz palēninot žan- gadas gaitu, lika sevi manīt, jau sākot ar Obidosu, ceļotāji pabrauca garām divām pilsētiņām — Monteaīe- grei un Prainjai de Ontereiro, pēc tam Šingu grīvai, pie kuras apmetušies jurumas cilts indiāņi, kas nodarbojas galvenokārt ar savu ienaidnieku galvaskausu preparēšanu dabzinību kabinetu vajadzībām.

Varen plaša te izpletās Amazone, un skaidri bija jaušams, ka upju karaliene drīz izvērtīsies īstā jūrā. Astoņas, desmit pēdas gara zāle klāja tās krastus, kuru malas ieskāva niedru biezoknis. Pēc brītiņa kā tumši punkti aizmugurē palika pilsētiņas, kuru ziedu laiki jau bija pagājuši, — Boavista un Gurupa.

Un nu upe sadalījās divās platās atzarēs, kas tecēja uz Atlantijas okeānu: viena no tām nogriezās uz ziemeļaustrumiem, otra plūda tieši uz austrumiem, bet starp abām izveidojās lielā Maražo sala. Šī sala ir vesela province. Tās perimetrs nav mazāks par simt astoņdesmit jūdzēm. Salu klāj upju tīkls un purvi, rietumos tā apau-

Araužo izvēlējās ceļu cauri lieliskiem mežiem gar šur tur izkaisītām saliņām.

gusi mežiem, austrumos — savannām, kas ļoti izdevīgas lopkopībai, un tajās ganās neskaitāmi lopu bari.

Šeit lielā Maražo sala Amazones ceļā ir vienīgais dabiskais aizsprosts, kas sadala to divās straumēs netālu īso tās vietas, kur upe savus ūdeņus salej jūrā. Braucot tālāk pa lielāko atzari, garām Kaviānas un Meksiānas salām, žangada nonāktu ap piecdesmit jūdžu platajā grīvā, kur sadurtos ar ūdens valni pororoku, šo bīstamo paisumu, kas trīs dienas pirms jauna vai pilna mēness fāzēm divu minūšu laikā parasto sešu stundu vietā sabango upes ūdeņus divpadsmit līdz piecpadsmit pēdas virs normālā līmeņa.

Šie spēcīgie jūras paisumi un bēgumi ir visbīstamākie. Par laimi, mazākā upes atzare, tā saucamais Breivisa kanāls, dabiska Paras upes pieteka, nav pakļauta briesmīgajai dabas parādībai, paisumi un bēgumi tajā norit daudz mierīgāk. Locis Araužo to labi zināja. Tieši tāpēc viņš izvēlējās šo ceļu cauri lieliskiem mežiem gar šur tur izkaisītām saliņām, kas apaugušas varenām muriti palmām, turklāt laiks solījās būt tik jauks, ka nevajadzēja bīties vētru, kas dažkārt saviļņo Breivisa kanālu.

Pēc pāris dienām žangada pabrauca garām šā kanāla vārdā nosauktajam ciematam; tā apkaime ik gadus vairākus mēnešus slīkst palu ūdeņos, taču ap 1845. gadu šis ciemats ievērojami paplašinājās un izvērtās pilsētiņā ar apmēram simts mājām. Senāk te dzīvoja tapuijas- cilts, taču šie Lejas Amazones indiāņi, arvien vairāk sajaukdamies ar balto rasi, drīzumā iznīks pavisam.

Žangada joprojām peldēja pa upi. Lāgiem tā tuvojās krasta mangrovēm, riskējot aizķerties aiz garajām, āķveidīgajām saknēm, kas stiepās virs ūdens kā milzu krabja kājas, šo tropu koku gludos stumbrus ar gaišzaļām lapotnēm plostnieki reizēm izmantoja par atbalsta punktu, dzenot žangadu uz straumes vidu.

Tad, ar plašu grīvu pievienojoties Amazonei, parādījās Tokantinsa, kurā saplūst daudzas Gojasas provinces upes, pēc tam Možu un Santa Annas pilsētiņa.

Abās upes malās garām slīdēja lieliska panorāma, un šķita, ka no žangadas viena gala uz otru to nemitīgi virza kāds dīvains mehānisms.

Tagad upē jau redzēja simtiem laivu, gan ubas un igaritē, gan vižilingas un dažāda veida pirogas, kā arī mazus un viduvējus Lejasamazones vai Atlantijas piekrastes kuģīšus, kuri cits aiz cita sekoja žangadai kā laivas, kas pavada milzu kara kuģi.

Pēdīgi labajā krastā iznira Santa Marija de Belema do Para — pilsēta, kā to dēvē provinces iedzīvotāji, — ar savām gleznainajām, baltajām vairākstāvu māju rindām, klosteriem, kas slēpās palmu ēnā, ar savas katedrāles un Mersedeses dievmātes baznīcas zvanu torņiem, ar veselu flotili šoneru, brigu un trīsmastu burinieku, kas palīdz šim tirdzniecības centram uzturēt sakarus ar Veco Pasauli.

Žangadas pasažieriem sirdis sāka sist straujāk. Beidzot bija klāt ceļojuma mērķis, kas vēl nesen likās nesasniedzams. Kad Zoāms Dakosta Manausā tika apcietināts un brauciens pusceļā pārtraukts, vai kāds varēja cerēt, ka reiz tomēr ieraudzīs Paras galvaspilsētu?

Un tomēr piecpadsmitajā oktobrī, četrarpus mēnešu pēc aizbraukšanas no īkitosas, ceļotāju priekšā aiz upes līkuma pēkšņi iznira Belema.

Par žangadas ierašanos pilsētā bija pavēstīts pirms vairākām dienām. Notikums ar Žoāmu Dakostu visiem bija zināms. Belema gaidīja šo krietno cilvēku. Viņam kopā ar ģimeni pilsētā gatavoja svinīgu uzņemšanu.

Simtiem laivu devās pretī iebraucējiem, un drīz vien žangadu ielenca ļaudis, apsveicot tautieti ar atgriešanos dzimtenē pēc ilgās trimdas. Tūkstošiem ziņkārīgo, pareizāk sakot, draugu pulcējās uz peldošā ciemata vēl ilgi, pirms tas iebrauca ostā, bet plosts bija pietiekami liels un izturīgs, lai uzņemtu kaut vai veselas pilsētas iedzīvotājus.

Ar vienu no pirmajām pirogām, kas steidzās pretī žan- gadai, ieradās Valdesa kundze. Beidzot Manoela māte varēja apskaut dēla izredzēto, savu nākamo meitu. Cienījamā dāma pati nebija spējīga aizceļot līdz Ikitosai; bet vai Amazone kopā ar viņas nākamajiem radiniekiem nebija atvedusi šurp arī daļiņu fazendas?

Pievakarē Araužo stingri pietauvoja žangadu krastā, nelielā līcītī aiz arsenāla. Šeit nu vajadzēja būt žangadas pēdējai ostai pēc astoņsimt jūdžu garā ceļojuma pa lielo Brazīlijas upi. Tagad indiāņu teltis, nēģeru būdas un noliktavas ar vērtīgo kravu palēnām tiks nojauktas; mazliet vēlāk savukārt nozudīs zaļumos un ziedos grimstošā saimnieka māja, pēc tam ari baznīciņa, kuras

Pie baznīciņas durvīm abus pārus sagaidīja Pasanjas tēvs.

vienkāršais zvans atsaucās Belemas dievnamu varenajai zvanīšanai.

Bet vispirms uz žangadas vajadzēja notikt svinīgai ceremonijai — Manoela, Minjas, Fragozo un Linas kāzām. Pasanjas tēvam bija jānoslēdz šīs divkāršās laulības, kas solījās būt ļoti laimīgas. Mazajā žangadas baznīciņā abiem pāriem bija jāsaņem mācītāja svētība.

Šaurajā baznīciņā varētu saiet tikai Dakostas ģimene, bet žangada bija pietiekami liela, lai uzņemtu visus, kuri vēlējās piedalīties kāzu ceremonijā, un, ja daudzajiem viesiem, kas nāca apsveikt dienas varoni Žoāmu Dakostu ar apbrīnojamo reabilitāciju, beidzot aptrūka vietas uz plosta, tad viņu rīcībā bija plašās krastu nogāzes.

Nākamajā dienā, sešpadsmitajā oktobrī, grezni un svinīgi tika nosvinētas abu pāru kāzas.

Diena bija ļoti jauka, un kopš desmitiem rītā uz žangadu plūda viesu bari. Tērpušies svētku drānās, krastmalā pulcējās gandrīz visi Belemas iedzīvotāji. Skatītājiem pārpildītas laivas, aizsprostodamas upi, ielenca milzīgo plostu no visām pusēm, tā ka Amazone zem šīs llotiles, kas sniedzās līdz pat pretējam krastam, pilnīgi pazuda.

Tad, vēstīdams sākumu līksmajiem svētkiem, kuri priecēja klātesošos, atskanēja pirmais baznīciņas zvana sitiens. Žangadas zvanam vienbalsīgi atsaucās visi Belemas baznīcu zvani. Ostā stāvošu kuģu mastos līdz pašai augšai uzvijās karodziņi, un arī svešzemnieku kuģi, salutējot Brazīlijas krāsām, uzvilka savus karogus. Visās pusēs dzirdēja šāvienus, kuri tomēr nespēja apslāpēt pērkon- dimdošās ovācijas, kas izlauzās no daudzo skatītāju lūpām.

Tad no mājām iznāca Dakostas ģimene un devās cauri pūlim uz mazo baznīciņu.

Žoāmu Dakostu sveica nedzirdēta aplausu vētra. Viņam pie elkoņa turējās Valdesa kundze. Jakitu veda Belemas gubernators, kas kopā ar jaunā ārsta biedriem pagodināja kāzu ceremoniju. Manoels soļoja blakus Minjai, kura līgavas tērpā izskatījās burvīga, abiem sekoja Fragozo, vezdams pie rokas laimē starojošo Linu, pēdīgi starp divās rindās stāvošajiem žangadas komandas vīriem nāca Benito, vecā Sibēla un godājamās ģimenes kalpotāji.

Pie baznīciņas durvīm abus pārus sagaidīja Pasanjas tēvs. Ceremonija norisa gluži vienkārši: tās pašas rokas, kuras reiz bija svētījušas Zoāmu un Jakitu, tagad pacēlās, svētījot viņu bērnus.

Tik lielu laimi nedrīkst aptumšot ilgas šķiršanās sāpes. Tāpēc Manoels Valdess nolēma visā drīzumā iesniegt atlūgumu un pievienoties savai jaunajai ģimenei Ikitosā, kur strādās savā profesijā.

Fragozo ar sievu, protams, ne mirkli nepārdomājot, palika kopā ar tiem, kurus uzskatīja drīzāk par saviem draugiem nekā par saimniekiem.

Valdesa kundze nevēlēiās šķirt dēlu no draudzīgās ģimenes, taču ar vienu noteikumu, ka bērni bieži viņu apciemos Belemā.

Un turpmāk tas vairs nebūs tik sarežģīti. Vai lielā Amazone nebija pats drošākais sakaru ceļš starp Ikitosu un Belemu? Šie sakari vairs nedrīkstēja pārtrūkt. Patiesi, bija paredzēts, ka pēc dažām dienām pa Amazoni ātru, regulāru satiksmi uzsāks pirmais pasažieru tvaikonis; attālumu, ko žangada nobrauca vairākos mēnešos, tagad varēs veikt vienā nedēļā.

Benito laimīgi nokārtoja lielu tirdzniecības darījumu, un drīz vien no žangadas, no šā milzu plosta, ko veidoja vesels Ikitosas mežs, nekas vairs nepalika pāri.

Pēc mēneša fazendas saimnieks kopā ar sievu, Manoelu un Minju, kopā ar Linu un Fragozo iekāpa Amazones pasažieru tvaikonī, lai atgrieztos Ikitosas fazendā, kuras vadību turpmāk bija paredzēts uzticēt Benito.

Žoāms Dakosta atgriezās mājās lepni paceltu galvu, atvezdams līdzi no Brazīlijas lielu, laimīgu ģimeni.

Taču Fragozo reizes divdesmit dienā atkārtoja:

—    Eh, ja nebūtu bijusi šī liāna! …

Galu galā viņš par liānu sāka saukt savu jauno sievu, kuras maigā pieķeršanās krietnajam puisim pilnīgi attaisnoja skaisto vārdu.

—    Atšķirība tikai viena burta ziņā, — Fragozo mēdza teikt. — Vai tad Lina un Liāna nav gandrīz viens un tas pats?

SATURS

Pirmā daļa

I   Mežu uzraugs……………………………. …. 5

II  Zaglis un apzagtais…………………………. 12

III  Garralu ģimene…………………………………………… 22

IV   Vilcināšanās…………………….. 33

V   Amazone ………… 39

VI   Zemē nogāzts vesels mežs…………………………… 47

VII   Sekojot liānai …………………………………………… 55

VIII   Zangada………………………………………………….. 70

IX   Piektā jūnija vakarā…………………………………….. 78

X   No Ikitosas līdz Pevasai……………………………….. 85

XI   No Pevasas līdz robežai……………………………….. 93

XII   Fragozo darbā…………………………………………. 103

XIII   Torress……………………………………. 114

XIV   Lejup pa upi . . ……………………………………… 119

XV   Joprojām lejup pa straumi…………………………. 126

XVI   Ega………………………………………………………. 134

XVII   Uzbrukums……………………………………………… 146

XVIII Svētku mielasts………………………………………… 154

XIX Sens stāsts . …………………………………………… 161

XX Aci pret aci……………………………………………… 167

Otrā dala

I   Manausa ………………………………………………… 178

II   Pirmajā brīdī…………………………………………… 183

III  Atskats pagātnē…………………………………………. 189

IV   Morālie pierādījumi…………………………………… 194

V    Lietiskie pierādījumi……………………………….. 202

VI   Pēdējais trieciens . ……………………………………. 207

VII   Lēmums…………………………………………………. 213

VIII   Pirmā meklējumu diena . ………………………… 223

IX Otrā meklējumu diena .,…«• 228

X   Lielgabala šāviens……………………………………….. 232

XI   Kas atradās Torresa kārbiņā ….. 242

XII   Dokuments . ……………………………………………. 246

XIII   Par skaitļiem…………………………. i 255

XIV   Uz labu laimi …………………………………… . 264

XV    Pēdējie mēģinājumi …….. 272

XVI    Sagatavošanās . . ………………………………….. 279

XVII    Pēdējā nakts………………………………… , . 287

XVIII Fragozo……………………………………………. * 294

XIX Noziegums Tižuko……………………………………. 302

XX Lejas Amazone………………………………….. . 308

Жюль Верп ЖАНГАДА Восемьсот лье по Амазонке Роман

Издательство «Детская литература» Москва 1967

здатсльство :«Лиесма»

Рига 1973 На латышском языке Серия «Приключения, фантастика, путешествия» Перевела с французского Мирдза Эрса Художник Л. Бенэ Оформление В. Гранта

Žils Verns

ŽANGADA

Sērija «Piedzīvojumi, fantastika, ceļojumi»

Redaktore G. Llvensoņe Māksi, redaktors A. Ļipins Telin. redaktore D. Radziņa Korektore L. Zeilāra.

Nodota salikšanai 1972. g. 6. oktobrī. Parakstīta iespiešanai 1973. g. 21. martā. Tipogrāfijas papīrs Nr. 2, formāts 84X108/32. 10 fiz. iespiedi.; 16,8 uzsk. iespiedi.; 17,43 izdevn. 1. Metiens 45 000 eks. Maksā 67 kap. Izdevniecība «Liesma» Rīgā, Padomju bulv. 24. Izdevn. Nr. 25 600/J-2410. Iespiesta Latvijas PSR Ministru Padomes Valsts izdevniecību, poligrāfijas un grāmatu tirdzniecības lietu komitejas Grāmatu tipogrāfijā Rīgā, Ļeņina ielā 137/139, Pašūt, Nr, 582.

PASKAIDROJUMI

3 Tafija — cukurniedru degvīns.

1 Bārdainis.

2 — 2. Verns

1 Seringals tropu mežs, kurā aug kaučuka koki ■=-* seringeiras,

3 — 2. Verns

1 Brazīlija.

1 Saris de Lakondamīns (1701 —1774) — franču ceļotājs un matemātiķis.

4 — 2. Vems

5 — 2. Vems

1 Aroba — svara mērs, apmēram 12—13 kg.

1 Kabiē — zalēdājs dzīvnieks, viens no lielākajiem grauzēju dzimtas pārstāvjiem, kas dzīvo pie Dienvidamerikas upēm.

1 Sarbakans <— indiāņu bultu metamais stobrs — gaisa šautene.

[1] bruņneši — zīdītājdzimtas dzīvnieki, klāti ar kaula bruņām. Glābjoties no ienaidnieka, tie ļoti ātri ierokas zemē.

[2] aguti — grauzēji Dienvidamerikas un Centrālās Amerikas mežos; tie noposta sakņu dārzus un cukurniedru plantācijas.

[3] pao ferro — dzelzs koks.

[4] manioka — krūmveida augs, kura saknes bagātīgi satur cieti, no

šīm saknēm pagatavo dažādus pārtikas produktus.

[6] Žans niko (1530—1600) — franču diplomāts, kas Francijā ievedis tabaku. »

[7] benito apgalvojums šodien vairs nav pieņemams. Kā zināms, lielākas par Amazoni ir Nīla un Misūri-Misisipi. (Aut. piezīme.)

[8] francisko de Oreljana — 16. gs. spāņu ceļotājs, kas 1541.—1542. gadā no Kordiljeriem pa Amazoni nobraucis līdz Atlantijas okeānam.

[9] aleksandrs Humbolts (1769—1859) — ievērojams vācu dabas pētnieks un ceļotājs, kas izpētījis Centrālo Ameriku un Dienvidameriku.

[10] francisko pizarro (1475—1541) — 16. gadsimta trīsdesmitajos gados kopā ar brāļiem iekaroja inku valsti tagadējā Peru teritorijā.

[11] pjērs Bugērs (1698—1758) — franču astronoms, matemātiķis un fiziķis.

[12] emē Bonplāns (1773—1858) franču ārsts un botāniķis, pavadījis Humboltu ceļojumā pa Ameriku.

[13] ariadne — leģendārā Krētas valdnieka Mīnoja meita, kuras diegu kamoliņš, kā liecina grieķu mīts, palīdzējis Tēzejam izkļūt no labirinta.

[14] luī agasīzs (1807—1873) — šveiciešu dabas pētnieks.

[15] portugāļu fraska — apmēram divu litru pudele.

[16] kito — ekvadoras galvaspilsēta.

[17] direktorija — lcontrrevolucionāra valdība Francijā (1795—1799).

[18] leonars — slavens frizieris.

8 — 2. Vcrns

[19] mūsdienu ceļotāju neskaitāmie novērojumi ar Humbolta atziņām nesakrīt.

[20] fonteboa — mūsdienās diezgan ievērojama brazīliešu pilsēta.

Content

VERNS ŽILS ŽANGADA- ASTOŅSIMT JŪDŽU PA AMAZONI

PIRMĀ DAĻA

I MEŽU UZRAUGS

II ZAGLIS UN APZAGTAIS

III GARRALU ĢIMENE

IV VILCINĀŠANĀS

V AMAZONE

VI ZEMĒ NOGĀZTS VESELS MEŽS

VII SEKOJOT LIĀNAI

VIII Žangada

IX PIEKTĀ JŪNIJA VAKARĀ

X NO IKITOSAS LlDZ PEVASAI

XI NO PEVASAS LlDZ ROBEŽAI

XII FRAGOZO DARBĀ

XIII TORRESS

XIV LEJUP PA UPI

XV JOPROJĀM LEJUP PA STRAUMI

XVI EGA

XVII UZBRUKUMS

XVIII SVĒTKU MIELASTS

XIX SENS STĀSTS

XX ACI PRET ACI

OTRA DAĻA

I MANAUSA

II PIRMAJĀ BRĪDI

III ATSKATS PAGĀTNĒ

IV MORĀLIE PIERĀDĪJUMI

V LIETISKIE PIERĀDĪJUMI

VI PĒDĒJAIS TRIECIENS

VII  LĒMUMS

VIII PIRMĀ MEKLĒJUMU DIENA

IX OTRĀ MEKLĒJUMU DIENA

X LIELGABALA ŠĀVIENS

XI KAS ATRADĀS TORRESA KĀRBIŅĀ

XII DOKUMENTS

XIII PAR SKAITĻIEM

XIX UZ LABU LAIMI

XV PEDEJIE MĒĢINĀJUMI

XVI SAGATAVOŠANĀS

XVII PĒDĒJĀ NAKTS

XVIII FRAGOZO

XIX NOZIEGUMS TIŽUKO

XX LEJAS AMAZONE

SATURS

PASKAIDROJUMI